
CARTEA ÎNTÎI 


, CÎT POT SĂ DUC ÎNTR-O MÎNĂ 


Şi brusc sărutul nostru nu mai are rost 
Iar chipul tău mi-apare ca un duh, 

Mai trist decît lumina soarelui ce-a fost, 
Inchis, nebun şi fără ochi —. văzduh. 


Rupert Brooke 


Lă 


CAPITOLUL UNU 


Ghemuit tocmai sus pe zid, în patul ruginit 
din Rocking Truck, Modesto îşi strînse şi mai tare 
jacheta la piept, îşi împinse pălăria pe ceafă şi 
privi oraşul, îngustîndu-şi ochii. Pe moment nu 
vedea pe nimeni care să merite să fie supravegheat 
în mod special însă, ca să se menţină în formă, 
băiatului îi plăcea să se urce aici şi să observe în 
general ce mişca încoace şi-ncolo. Sub el, spre 
stînga, se afla zona Porții de Sud, mai puţin aglo- 
merată ca de obicei, din cauza ploii care tocmai 
căzuse, iar dincolo, spre sud-est — în direcţia din 
care bătea vîntul — se vedeau cocioabele dărăpă- 
nate şi străduţele pline. de noroi din Dogtown; 
deasupra lor pluteau fuioarele de fum care se 
ridicau din veşnicele focuri aprinse în şanţurile 
umplute cu gunoaie. 

Băiatul se căţără pe cabina prăvălită, ca să se 
aşeze pe capotă şi să se uite spre nord. Camionul 
stricat şi îndoit, la fel de nemişcat ca zidul de be- 
ton pe care-l încăleca, rotunjit de trecerea timpului, 
nu se clinti sub el; nici nu se mişcase vreodată, 
din cîte îşi aminteau toți cei care trăiau acolo. 

Turnurile se profilau ca nişte tuşe de penel, 
negre şi inegale, pe cerul cenuşiu dinspre nord, iar 
în vîrful construcţiei scheletice a lui Crocker 


Tower văzu cum străluceau punctele portocalii, 
despre care ştia că sînt torţe; cei din paza de 
noapte îşi începeau serviciul devreme şi Modesto 
ştia cå lunetele lor de tot felul stăteau aţintite 
către răsărit, pîndind armata care se zvonise că se 
apropia dinspre San Berdoo. Şi chiar dacă Mo- 
desto nu putea să-i vadă de aici, ştia că dincolo 
de fermele din nord se aflau oameni înarmaţi, care 
patrulau călare, pe Golden State Freeway, de la 
Berdbo Freeway, în nord, pînă la Pomona, în sud. 

La vreo zece metri sub locul unde stătea, ob- 
servă un vehicul grotesc care se deplasa spre sud, 
pe Fig Street, înspre el şi, cu un rînjet pe jumă- 
tate admirativ, pe jumătate dispreţuitor, îl identifică 
drept. trăsura lui Greg Rivas, vestitul „om cu peli- 
canul“. Ca majoritatea băieţilor de vîrsta lui, Mo- 
desto privea „bubuiala“ ca pe o curiozitate istorică, 
uşor stînjenitoare, care evoca imagini de necrezut 
ale părinţilor, de pe vremea cînd erau tineri şi ne- 
săbuiţi... Pe Modesto îl interesau: mult mai mult 
ritmurile bine definite şi consistente ale scrap-ului, 
precum şi dansurile noi, cum erau scraping, 
gimpschew şi bugwalk. 

Scârţiind: din „osii, într-un trap ritmat de copite- 
le cailor, vehiculul coti spre vest, pe Woolshirt 
Boulevard, iar Modesto îşi dădu seama că Rivas 
sosea mâi devreme pentru repriza de dans din fie- 
care seară, de la Spink's. 

Plictisit, băiatul. îşi îndreptă din nou .atenţia 
spre luminile din Crocker Tower, care paipitau 
ameninţător. 


Trăsura era carcasa unui Chevrolet vechi, dar 
lustruit cu multă grijă, montată pe un cadru de 
lemn, tras de doi cai, şi chiar dacă ploaia de la 
sfîrşitul după-amiezii pleoştise serpentinele de 
hîrtie, amestecîndu-le culorile, era de departe cel 
mai mândru vehicul de pe Outshirt Boulevard. To- 
tuşi, vechile superstiții despre ploaia care ar fi 
otrăvită ţinuseră în case mulţimea care se îmbul- 
zea, de obicei, pe străzi şi numai doi băieţi se ivi- 
ră din pragul unei uşi retrase şi o luară la goană 
strigînd, oarecum mecanic: „Rivas! Ura, e Gre- 
gorio Rivas!“. 

Rivas dădu în lături perdeaua împodobită cu 
mărgele care atîrna în locul uşii, dispărută de mult 
timp, ieşi pe platforma carului şi, privind cu ochii 
întredeschişi ploaia măruntă, îşi făcu singur curaj, 
în vreme ce vizitiul trase de hăţuri şi opri vehi- 
cului, cu un scîrțiit, în faţa clădirii de destinaţie. 

Ca majoritatea celor de pe şoseaua care tăia 
oraşul de la nord la sud, era o carapace bine con- 
servată, din beton vechi; segmente de lemnărie 
umpleau golul enorm, lăsat de geamul turnat, care 
se întinsese cîndva pe o distanţă de cîţiva yarzi. 
Clădirea avea trei etaje şi, tipic pentru zona aceea, 
partea superioară a fațadei, împodobită cu sume- 
denie de tinte, ornamente şi steaguri decolorate, 


era străbătută de o fisură veche. Deasupra uşii, fi- 
şii metalice şi bucăţi de sticlă colorată, prinse în 
cuie, formau, cu litere de vreo treizeci de cen- 
timetri, cuvîntul: „SPINK'S“. 

— Stăţi aşa, le strigă Rivas băieţilor, puteţi s-o 
lăsaţi baltă, tot nu e nimeni pe-aproape. Oricum, 
cred că trebuie să-mi caut alţi agitatori; în ultima 
vreme, pînă şi afurisiţii ăştia de papagali au mai 
mult entuziasm ca voi. 

Ca pentru a-i ilustra afirmaţia, unul din 
papagalii cuibăriţi în palmierii din apropiere ţipă: 
„Rivas! Rivas!“. 

— „Ura!“ cîrîi un altul, dintr-un copac aflat 
ceva mai încolo, pe marginea străzii. 

— Aţi auzit? întrebă Rivas, intrînd la loc în 
maşină ca să-şi ia pălăria şi trusa de vinilin în 
care-şi ţinea pelicanul. Asta pentru că muncesc pe 
gratis, de amorul artei! 

Îşi puse pălăria, se uită în jur, căutînd o 
porțiune de caldarim fără băltoace, descoperi un 
loc uscat şi sări pe el. 

- Noi, unii, nene, nu sîntem pe gratis, îi 
atrase atenţia, vesel, unul din băieţi Amîndoi în- 
tinseră palmele. 

— Măgăruşi mercenari ce sînteţi, mormăi Rivas. 

Scoase două bileţele albe din buzunarul de la 
vestă şi îi dădu fiecăruia cîte unul. 

— 'Ţineţi cîte o chestie de-asta şi să vă fie 
ruşine că-mi luaţi atît de mult. 

— Şi-ncă ce ruşine, nenicule! 

Perechea o zbughi înapoi, la adăpost, sub 
tocul uşii. E . 

Rivas se opri să-şi potrivească pălăria 
demodată în unghiul cel mai convenabil şi să-şi 
treacă degetele prim barba neagră, stil Van Dyke. 
n cele din urmă, dădu în lături uşile batante şi 
păşi falnic înăuntru. 

„După o clipă, îşi ţuguie buzele de enervare, 
pentru că intrarea, pregătită cu atita grijă, fusese 
irosită — candelabrele, coborite după înghesuiala de 
la prînz, încă” mai stăteau pe podea, fără să fie 
aprinse, iar încăperea era atît de întunecoasă încît, 
dacă n-ar fi fost mirosul greu, de bere trezită şi 
untură arsă, te-ai fi putut crede într-o biserică, în 
pauza dintre slujbe. 

— Fir-ar să fie, unde eşti, Mojo? chelălăi el, 
ţopăind de durere, după ce se lovise cu piciorul 
de unul dintre candelabre. De ce nu sînt aprinse 
chestiile astea? 

- E prea devreme, Greg, se auzi o voce din 
bucătărie. Am să mă ocup de ele imediat. 

Rivas se îndreptă cu grijă spre bar, ocolind 
cercurile de lemn ale candelabrelor, şi păși dincolo 
de tejghea. Tot pipăind, găsi grâmada de pahare 
curate iar apoi în camera încăpătoare răsună 
țăcănitul pompei, .în timp ce acţiona nerăbdător 
miînerul robinetului de bere. 

- Ai o sticlă de Currency Barrows gata 
deschisă, strigă Mojo din bucătărie. 

Colţurile gurii lui Rivas coboriră într-un soi 
de zîmbet răsturnat. , 

— Merge şi berea, spuse el pe un ton pe care 
se strădui să-l facă degajat. Deschise robinetul şi 
lăsă jetul de bere rece să-i umple paharul. 

Bătrînul Mojo ieşi greoi, împleticindu-se, din 
bucătărie, ţinînd o lampă cu petrol a cărei flacără 
pilpîia, şi se ghemui deasupra celui mai apropiat 
candelabru ca să-i aprindă becurile în formă de 
lumînări. 

— Aşa e, spuse el absent, nu „prea te dai în 
vînt după Bârrows, nu? 

— Nu cine ştie ce. Prefer berea şi whisky-ul, 
răspunse -Rivas din vîrful buzelor. Fandango sau 
gemenii au apărut? 

- Da, Fandango e aici — uite şi cîteva tobe 
acolo, pe scenă. S-a dus să aducă restul. 

În spatele lor, din direcţia coridorului, se auzi 
un tîrşiit şi o izbitură iar o voce strigă: „Tu eşti, 
Greg?. Vrei să mă ajuţi la astea?“ 

— Cît pot să duc într-o mînă, Tommy. 

Strîngîndu-şi sub braţ trusa în care ținea 
pelicanul -şi sorbindu-și berea din mers, Rivas 
orbecâi pînă ajunse pe coridor, îl uşură pe Fan- 
dango, care gifîia, de una din tobele mai mici şi 
se întoarse, luînd-o în faţa lui, spre scenă, prin 
încăperea deja luminată. 

Fandango îşi puse tobele jos cu grijă şi-și 
şterse transpiraţia de pe fața dolofană. 

— Na! făcu el, sprijinindu-se de scena ridicată. 


Spink m-a întrebat de dimineaţă cînd o să vii, 
declară pe un ton încrezător. t. 

Rivas puse jos toba pe care o cărase şi se 
uită la el. 

— Şi? 

— Păi, nu ştiu, dar părea turbat. 

Cum de ţi-ai dat seama? Probabil că și 
cînd “doarme zîmbeşte tot aşa. 

— A spus că vrea să vorbească ceva cu tine. 

Fandango evită să-l privească pe Rivas; se 
concentra să strîngă un şurub de la membrana 
tobei. 

— Poate... poate că despre fata aceea. 

— Care, aia de-i zice Hammond? 

‘Rivas se încruntă, amintindu-și, jenat, că Fan- 
dango o cunoscuse înaintea lui şi i-o prezentase. 

— Fii atent, s-a dovedit că era nebună. - 

— Aşa sînt toate, dac-ar fi să mă iau după 
tine. | 

— Păi, majoritatea chiar sînt nebune, se răsti 
Rivas în timp ce.se sui pe scenă. N-ai ce-i face! 

Desfăcu nodurile cu care legase cutia de 
vinilin, scoase capacul-și ridică instrumentul. 

Chiar dacă avea doar vreo şaizeci de cen- 
timetri lungime, se spunea că era cel mai bun din 
Ellay; avea gitul cioplit din mahon, cu bucățele 
arămii de sîrmă şi monezi de alamă, lustruite, pe 
post de cuie; cutia de rezonanţă era o semisferă 
atent şlefuită, din diferite esențe lemnoase, ceruită 
şi lustruită pînă cînd dobiîndise o strălucire 

sticloasă. Arcuşul din păr de cal era prins de 
partea din spate a gitului şi din profil instrumentul 
semăna într-adevăr cu un cap de pelican, cu gitul 
lung şi cutia închipuind o gușă. 

Puse trusa pe podeaua scenei, se aşeză pe un 
scăunel, cu pelicanul pe genunchi, şi ciupi corzile, 
scoţind un sunet scurt şi aproape atonal, ca un foc 
de armă; pe urmă îl fixă în umăr, desprinse 
arcuşul şi-l plimbă de probă .pe corzi, într-un 
acord melancolic. 

Mulţumit, puse instrumentul la loc în trusa 
deschisă şi aşeză arcuşul lîngă el. [Işi ridică 
paharul cu bere. 

— Oricum, spuse el după ce sorbi o dată, nu 
cred că-l interesează pe Spink fleacurile de genul 
asta. Ce naiba, doar e al unsprezecelea an în care 
cîntăm Al Şaptelea As- — toate poveştile despre 
puritate şi credinţă veşnică, lăsate la intrarea în 
Dogtown înainte să ne naştem noi. 

Aşa cum i se întîmpla adeseori, mai ales în 
ultimul timp, Fandango nu-şi putu da seama dacă 
Rivas era sincer sau vorbise cu o ironie amară, 
aşa încît lăsă baltă subiectul şi se apucă să-şi 
aşeze suporturile pentru tobe în jurul scăunelului. 

— Ia spune-mi, se încumetă să întrebe în 
şoaptă, după cîteva minute, cine-i tipul de la 
fereastră? 

Intre timp Mojo aprinsese cîteva candelabre şi 
colțul dinspre bucătărie al camerei devenise destul 
de luminos ca să dea la iveală un bărbat voinic, 

aşezat la o masă imediat în dreapta ferestrei 
dinspre stradă. Rivas se holbă la el preţ de o 
clipă, incapabil să distingă, în lumina nesigură, 
dacă bărbatul se uita în direcţia lui sau măcar 
dacă era treaz; pe urmă ridică din umeri. 

— Naiba ştie. i 

- Şi nu spune, încuviinţă Fandango. Ia zi, 
diseară iar o să fie aproape numai bubuieli? Am 
repetat cîteva cîntece mai noi, nişte numere din 
astea de dans modern, şi am impresia... 

Rivas dădu pe gît berea. 

— Prinde! strigă el şi azvirli paharul, ce se 
învîrti în aer cu o boltă înaltă, spre Mojo, care-şi 
ridică ochii- plictisit, trînti lampa şi prinse paharul 
înainte să lovească podeaua. 

— Fir-ar a dracului, Greg... mormăi el, 
ridicîndu-se şi tirşiindu-şi picioarele pînă la bar. 

— Mda, zise Rivas, încruntîndu-se uşor în 
timp ce urmărea mersul bătrînului, o să fie şi 
bubuieli. Nimeni nu plăteşte ca să-l asculte pe 
Rivas cîntind melodii de dans modem. 

„Nu“, îşi spuse în gînd. „Pentru asta ai nevo- 
ie de puştanii ăia sălbatici veniţi din cartierul de 
sud-est al oraşului — Dogtown — care se bizuie pe 
ferocitatea vocilor. şi a instrumentelor de trei parale 
ca să compenseze lipsa de calităţi muzicale.“ 

- De ce? 

— Încă n-am reuşit să prind ritmul, se plinse 
Fandango. Dacă m-ai lăsa să bat o dată cu tine, 
cînd cînţi la instrument sau măcar cînd intri cu 

vocea, m-aş descurca, însă chestia asta cu timpul 
trei şi timpul patru, totul pe ritmuri diferite, şi să 
mai ating şi cinelele şi tobele mari... 

= O să bubuim, spuse Rivas hotărît. 

După cîteva clipe, Fandango insistă: 

- Ai să cînţi „Drinking Alone“? E cel mai 
greu. 

— Doamne, Tommy, spuse Rivas pierzîndu-şi 
răbdarea, asta e meseria ta. Da, am să cînt şi asta. 
Dacă ny vrei să înveţi totul pînă la capăt, n-ai 
decît să-ţi laşi barbă şi să cerşeşti pe străzi. 

- Da, sigur, Greg, numai că... 

— ţi închipui că m-am întors aici, de la 
Veneţia, muncind aşa cum eşti tu obişnuit? 

— Nu, Greg. 

— Cred şi eu că nu. Poate-ar fi mai bine să 
mai repetăm o dată acum, înainte de spectacol, ca 
să-ţi intri în mînă. 

nainte ca Fandango să poată răspunde, un 
scaun fu. împins înapoi în colţ, iar bărbatul de la 
masa de lîngă fereastră se ridică şi vorbi. 

— Domnule Rivas, aş vrea să discut ceva cu 
dumneata înainte să începeți. 

Rivas ridică precaut o sprinceană și-l privi. 
„Ce-i asta“, se întrebă, „vreo cerere de 
răscumpărare pentru cine ştie ce fiică sau soţie 
răpită? Sau pur şi simplu o ofertă de spectacol, la 
vreo petrecere în cerc restrins?* Bărbatul era 
îmbrăcat respectabil, cel puţin, cu pantaloni închişi 
la culoare, o cămaşă sobră, de in, şi o curea de 

piele Sam Brown -— în contrast cu vesta roşu 
aprins, din fire sintetice, şi pălăria cu boruri "largi 
ale lui Rivas. 

— Sigur, spuse Rivas după o pauză. S-auzim. 

— E o problemă personală. Am putea s-o 
discutăm aici, la masă, poate chiar la un păhărel? 

— „În regulă. 

Mojo apăru lîngă scenă, cu paharul cu bere 
cerut, tocmai cînd pelicanistul sări jos. 

— Mulţumesc, spuse Rivas luîndu-i-l din mînă. 
Şi un pahar de ceva pentru cetăţeanul aci de faţă. 

Mojo se întoarse spre străinul care spuse: 

— Un Currency Barrows mic, te rog. 

Rivas se duse la masa lui, ținînd paharul cu 
bere în dreapta, în aşa fel încît mîna cu care 
miînuia cuțitul să-i rămînă liberă, iar cînd ajunse 
îşi trase un scaun cu piciorul. 

Mojo sosi imediat cu paharul de rachiu şi îl 
puse în faţa străinului, după care se dădu înapoi 
şi-şi drese vocea. 

— În contul meu, Mojo, spuse Rivas fără să-şi 
dezlipească ochii de pe străinul care, observă el, 
n-avea nici fir de păr pe cap, nici măcar sprîncene 
sau gene. l 

— Nu, insist, spuse bărbatul, şi berea domnu- 
lui Rivas. Cît face? 

— Aăă.... juma' de litru. 

Străinul scoase un portofel minuscul din 
punga agățată de curea, îl deschise şi-i dădu lui 

Mojo.o bancnotă de cinci. Mojo o luă şi plecă 
împleticindu-se. 

— Restul e-al tău, îi strigă bărbatul. 

Mojo încetini şi adoptă un ritm mai 
convenabil. 

— Mulţumesc, tipule, răspunse el pe un ton 
din care nu-şi putu reține o nuanţă de surpriză 
plăcută. 

— Ei bine? spuse Rivas, 

Bărbatul îi adresă lui Rivas un zîmbet 
îngheţat. 

— Mă numesc Joe Montecruz. Aş vrea să 
apelez la serviciile tale. 

Deşi încă puţin nedumerit, Rivas se destinse 
şi se lăsă în scaun. 

— Sigur, cum nu. Vrei şi grup de acompa- 
niament sau doar pe mine? Te costă douăzeci de 
„Cinciuri“ pe seară pentru mine, iar pentru grup — 
şapte „cinciuri“ şi-o juma” de litru. Dacă string o 
trupă mai bună costă mai mult, normal. Acum sînt 
angajat fără întrerupere pînă... 

Montecruz ridică o mină. 

— Nu, nu. Ai înţeles greşit. Nu pentru muzică 
vreau să te angajez. | 

— Ah. „Ar fi trebuit să ghicesc“, îşi spuse. 
Dar pentru ce? întrebă conştiincios, ca să se 
convingă că avusese dreptate. 

— Vreau să răscumperi pe cineva. 

Avusese dreptate. 

— Îmi pare rău. M-am retras. 


18 


Zîmbetul nu tocmai prietenos al lui Montecruz 
rămase neschimbat. ' 

— Cred că pot să-ți fac o ofertă care să te 
determine să renunţi la retragere. 

Rivas clătină din cap. =- 

— Uite ce e, să nu crezi c-aş fi timid. Am 
ieşit din joc. Cîştig destul cu muzica — şi oricum, 
am treizeci şi unu de ani. Nu mai am reflexele şi 
curajul de altădată. „Şi nici norocul“, adăugă în 
gînd, acrit. Au trecut trei ani de la ultima... S-au 
mai schimbat lucrurile prin ţară. Întotdeauna se 
schimbă. 

Mentecruz se aplecă în faţă. 

- Rivas, spuse el încet, e vorba de cinci mii 
de „cinciuri“ din Ellay. 

Rivas îşi ridică sprîncenele în semn de respect 
neprefăcut. 

— Frumos, recunoscu el. Nu sînt nici cincizeci 
de oameni în Ellay care să tragă nădejde că ar 
putea măcar să împrumute o sumă atît de mare. 

Sorbi îndelung din bere. 

— Dar eu, unul, m-am retras. Na mai vreau 
să-mi risc viaţa şi minţile pentru străini. Mai sînt 
şi alți răscumpărători pe-aici. Ce naiba, cinci mii 
ti-ar ajunge să-l cumperi pe Frake Mc An de zece 
ori. 

— Mc An e la fel de bun ca tine? 

— Incomparabil mai bun, de vreme ce eu nu 
mai fac nimic. Mulţam pentru bere — acum chiar 

că trebuie să-i arăt neghiobului de toboșar ce 
anume vreau. 

Se ridică în picioare. 

— Stai puţin, spuse repede Montecruz, ridicînd 
o mînă grăsulie şi începînd să arate mai puţin 
sigur pe el. Eşti singurul ins care-a realizat 
vreodată opt răscumpărări... . 

__— Şase. Doi au ajuns în Oraşul Sfint înainte 
să mai apuc să-i prind. 

— Bine, şase. Oricum e un record. Tătăl fetei 
îl vrea pe cel mai bun şi fii atent, n-o să fie aşa 
de greu ca pină acum. Nu trebuie decit să afli 
unde e; de răpire şi aducerea acasă o să se ocupe. 
familia... 

- Familia n-are decît să se ocupe de toată 
treaba, spuse Rivas îndreptindu-se de şale. Eu am 
ieşit din' joc. Angajează-mă cînd pofteşti, ca 
pelicanist sau compozitor — astea sînt singurele 
mele ocupaţii la ora actuală. 

Se întoarse şi. porni înapoi spre scenă, dar 
Montecruz, agil pentru greutatea lui, ocoli în grabă 
masa şi-l apucă de braţ pe Rivas cînd acesta abia 
făcuse patru paşi. . 

~ Urcăm preţul la zece mii! şuieră bărbatul. 

Exasperat, Rivas se întoarse şi-l privi în faţă. 

— 'Ţi-am dat răspunsul. 

Timp de cîteva secunde chipul lui Montecruz, 
lipsit de expresie, păru ciudat de copilăros. | 

— Ca să cînţi, nu? întrebă în cele din urină, 
cu o voce stridentă, dispreţuitor şi nevenindu-i să 

creadă. Ai fi în stare să nu mai salvezi vieţi — 
suflete! —- ca să stai într-un bar şi să cîhţi? 
Vasăzică ai făcut-o doar cînd ai avut nevoie de 
bani, așa-i? lar acum, că poţi să ţi-i. cîştigi cu 
scripca, ceilalţi n-au decit să... crape şi să-şi lase 
pielea pe băț, fiindcă multumirea ta de sine n-o să 
aibă de suferit nici măcar cît ar avea preţiosul tău 
costum din cauza unei cute, nu? Trebuie să fie 
foarte bine să fii convins că ești singura persoană 
pentru care merită să-ţi faci griji. 

Un rînjet strimb, forţat, apăruse pe figura 
pelicanistului în timpul discursului lui Montecruz şi 
după ce bărbatul termină. Rivas spuse: 

— Ce-ar fi să te duci acasă şi să te ocupi de 
treburi la care te pricepi cit de cît, flăcau? ` 

Vorbise încet, însă Mojo şi Fandango îl auziră 
şi-şi ridicară ochii îngrijoraţi. 

Insulta pluti în aer cîteva secunde; faţa lui 
Montecruz, albită de furie, păru dintr-o dată și mai 
lată. 

Rivas îşi eliberă braţul şi se dâdu doi paşi 
înapoi, încordat, cu mîna stingă în apropierea tecii 
cuţitului. 

În cele din urmă, Montecruz, a cărui mînă 
tîşnise şi ea după. cuţit, trase adinc aer în piept, 
respiră şi şopti: 

— Asta n-am să ţi-o iert, Rivas — doar am să 
las să mai treacă ceva timp. 

Se întoarse şi ieși țanţoş din clădire. 

După ce uşile batante se închiseră, cu un 

scirțiit, în urma lui, Rivas privi în tavan şi scoase 
un fluierat lung, descrescător. „Asta înseamnă să-ţi 
pierzi cumpătul“, îşi zise. „Mai bine ai lăsa-o mai 
moale cu berea, amice — ai băut destul, şi acasă 
şi aici, ca să fii beat criţă pe tot restul serii.“ 

-— Dumnezeule, Greg, spuse Fandango cu 
Oarecare teamă, în vreme ce pelicanistul se 
îndreptă din nou spre scenă, ai fost turbat de 
furie, nu? Acum mi-am dat seama că nu te-am 
mai văzut niciodată înfuriat, ci doar aşa, ştii tu, 
prost dispus, cînd era ceva în neregulă. Ce ţi-a 
zis, de te-a făcut să-i spui aşa ceva? Treaba aia 
cu cîntatul şi cu hainele de pe tine...? Şi pentru 
viaţa cui voia să te... 

- Ah, taci odată, Tommy, spuse Rivas, scîrbit. 

Mojo aprinsese luminile strălucitoare din fața 
scenei, aşa că arboră doar o mină de enervare 
uşoară, cînd se sui la loc. 

— Nu sînt furios din cauza lui, ai înțeles? M-am 
săturat să creadă toți că dispun de timpul meu, 
asta-i tot. Şi n-am vrut să-i spun în nici un fel. 

Îşi ridică instrumentul şi arcuşul din păr de 
cal şi observă stînjenit că îi tremurau mîinile, şi le 
lăsă repede în jos şi-i aruncă o privire de gheaţă 
toboşarului, însă Fandango clătina din cap şi 
încerca. un ritm nou, la una din tobe; era clar că 
nu-şi dăduse seama. 

— Dar i-ai zis „flăcău“, spuse toboşarul. 
Adică, sigur că şi mie îmi mai spui aşa cîteodată, 
cînd mă-ncurc, dar tipul ăsta chiar era aşa ceva — 

am văzut de aici că era chel. 

— Am să încep să cred că ai şi tu cheliè în 
loc de minte, dacă nici acum n-ai să ţii ritmul, 
spuse Rivas. la-o de la-nceput şi vezi să zbimiie. 

Bătu de trei ori cu piciorul în podea, iar Fan- 
dango se încruntă, atent, şi începu să cînte. 

Trebuiră să se oprească după cîteva minute, 
cînd Mojo începu să învirtă cu zgomot manetele 
prinse în perete, care ridicau candelabrele aprinse 
în tavan — şi, în ciuda hotărîrii luate mai înainte, 
Rivas îşi puse jos pelicanul şi se duse la bar ca 
să-şi mai umple o dată paharul. După ce-l dădu 
pe git, se 'întoarse şi se cocoţă pe scăunelul lui, 
cu picioarele încrucişate, mulțumindu-se să priveas- 
că absent spre colţurile încă întunecoase ale tava- 
nului, unde ghirlandele lungi şi prăfuite, făcute din 
păpuşele de hîrtie, se întindeau ca niște uriaşe pîn- 
ze de păianjen. 

Doar vreo cîţiva clienţi intraseră şi se asezase- 
ră, cînd Mojo termină turul manetelor din perete, 
iar Fandango îl privi întrebător pe Rivas: pelicanis- 
tul părea să fi uitat că fusese nemulțumit de felul 
cum cînta toboşarul. Incepu să se strîngă lumea şi 
candelabrele se opriră încet din legănat, în timp ce 
murmurul conversaţiilor crescu iar rîsetele şi clin- 
chetul paharelor se înteţiră; dar Rivas rămase 
cufundat în gînduri, iar cînd sosi şi urcă pe scenă 

perechea de chinezi gemeni şi muţi, adică băiatul 
de la chitară electrică şi cel de la armonie, semnul 
de salut făcut cu mîna de Rivas fu la fel de 
automat şi inconştient, ca tresărirea crupei unui 
cal, cînd simte că s-a aşezat o muscă. 

Pînă la urmă Fandango trebui să-i dea un 
ghiont şi să-i şoptească: „Capul sus, Greg!“ 
tocmai cînd proprietarul îşi făcu apariţia şi începu 
să-şi croiască drum, printre mese, spre scenă. 

Steve Spink şi Rivas erau cam de aceeași 
vîrstă şi statură — pe la treizeci de ani şi 
musculoşi, dar cu un început discret de burtă — 
numai că Spink, cu zimbetul lui prevenitor şi cu 
ciuful blond şi rebel, împrăştia o veselie 
copilărească, pe cînd pârul şi barba neagră, precum 
şi obrajii brăzdaţi adînc .ai lui Rivas dădeau 
chipului său, cînd era liniştit, o expresie de dispreţ 
aproape teatrală. 

Spink se aplecă spre scenă cînd Rivas, 
aproape speriat, sări de pe scăunel, îşi ridică 
instrumentul şi privi în jur, surprins să vadă 
încăperea plină. 

- Te simţi bine, Rivas? întrebă Spink pe un 
ton plăcut. 

— Aă... Poftim? 

Rivas se apropie de marginea scenei, lovind 
din neatenţie paharul cu bere, de care uitase. 
Paharul se sparse iar berea împroşcă haina 
scumpă, de piele, a lui Spink. 

— Fir-ar să fie, te-am întrebat dacă te 'simţi 

bine. Nu prea s-ar zice, după cum te manifeşti! 
Eşti în stare să mai cînți? + 

Rivas se încruntă și se îndreptă cît era de 
înalt: 

— Bineînțeles că sînt în stare să cînt! Cum 
adică?! Doamne, doar fiindcă am răsturnat un 
pahar ieftin, cu bere... 

— I-auzi! De cînd sînt, mă rog, paharele 
ieftine? A fost un bătrîn pe-aici, ca să măniînce de 
prînz, şi a vorbit cu mine. Spunea că ai fost 
cabotin, cîndva. Aşa e? 

— Da, răspunşe Rivas de sus. Nu fac nici un 
secret din asta. Am făcut destule, la viaţa mea. 

— Da, dar despre celelalte vorbeşti. Te-ai 
împărtăşit de multe ori? 

- Pentru a doua oară, în seara aceea, Rivas: 
simți cum se aprinde în el furia. 

— De fapt unde baţi, Steve? 

Spink îşi lăsă obişnuitul zîmbet, care făcea să 
i se îngusteze ochii, să se preschimbe într-o 
încrețire a frunţii. 

— Îmi pare rău, Greg. Dar mă înţelegi, nu? 
Nu-mi pot permite ca vreunul din oamenii pe care 
mă bizui s-o ia razna. 

— Să începi să-ţi faci griji; cînd n-o să mai 
fiu în stare să-ţi umplu ochi localul ăsta afurisit. 

— Ai dreptate, Greg. Scuze. N-ar fi trebuit să-i 
dau ascultare bătrinului. | 

Se întoarse către public şi Rivas îi zări 

zîmbetul întipărindu-i-se la loc pe figură. 

— Doamnelor şi domnilor, spuse Spink pe un 
ton ridicat, în această seară ne bucurăm din nou 
de privilegiul de a-l avea printre noi pe Gregorio 
Rivas, din Veneţia. 

Aplauzele  izbucniră exact cînd trebuia, 
mulțumitoare ca volum şi durată, iar Rivas rînji la 
fel de arogant ca de obicei, pe cînd se înclină 
pentru a le primi — dar nu se simţea în largul lui, 
sub această aparenţă. Oare cum ar fi sunat 
aplauzele, se întrebă, dacă n-aş fi plătit cîţiva: 
agitatori din mulţime care să le declanșeze? Şi cît 
timp o să 'mai reziste figufa cu strălucirea 
periculoasă a Veneţiei? La urma urmei, am plecat 
din Veneţia de cinci ani şi chiar dacă e adevărat 
că introducerea clasică a lui Steve încă mai pro- 
voacă ridicări din sprîncene şi şoapte şocate din 
partea străinilor, ieri bătrînul Mojo a fost surprins 
de-a binelea cînd am pomenit că am lucrat la 
Bom Sheltr Bar din Veneţia — a spus că-şi închi- 
puise că povestea asta era doar o minciună, praf 
în ochii turiştilor, la fel ca imitaţiile de căpăţini de 
urlători, înfipte în ţepele de pe acoperiş. 

Cînd aplauzele şi fluierăturile începură să se 
domolească, Rivas 'se întoarse. spre Fandango şi 
spre gemeni şi, cu mîna, dădu energic -semnalul 
pentru „Everybody Wants to Smoke My Comoy“, 
piesa lui de rezistenţă, pe care de obicei o păstra 
pentru înviorare, cînd publicul se dovedea apatic. 
Fandango răpăi începutul sacadat al cîntecului, 

mulțimea reacţionă cu un entuziasm autentic şi, 
preț, de citeva minute, Rivas dădu uitării îndoislile 
şi se lăsă pe de-a-ntregul absorbit de cintec. 

În timpul unui dialog instrumental prelungit, 
între chitaristul solo şi toboşar, o bucată despre 
care ştia că nu ridică probleme, Rivas profită de 
ocazie ca să cerceteze atent auditoriul — puţin 
nervos, de frică să nu dea, cumva, cu ochii de 
fata aceea pe care-o chema Hammond, venită să-i 
facă vreo scenă. Poate că lui Spink i-ar fi plăcut 
aşa ceva, ca o dovadă că pelicanistul era un 
dezmăţțat venețian în toată legea, însă pe Rivas 
scenele de genul ăsta îl îngrozeau, chiar dacă 
păreau inevitabile. Iscodi cu privirea fiecare figură, 
atit cît îi permiteau luminile candelabrelor şi 
lumînările de pe mese, si constată, uşurat, că nu 
era acolo. | 

„Fiindcă precis s-ar fi aşezat undeva, cît mai 
la vedere“, îşi spuse, tremurind uşor, din cauza 
băuturii. „Oricum, ducă-se naibii. De ce n-or putea 
fetele să priceapă că o despărţire nu poate să-i 
pară tragică celui care-o propune? Poate părea 
tragică doar celui căruia i se dau papucii; pentru 
celălalt e... o gură de aer proaspăt, o povară luată 
de pe umeri,-un mers mai sprinten şi un fluierat 
nepăsător — adică tocmai opusul tragicului. 

Şi ce mama naibii“, îşi spuse, „doar nu e 
vorba de ceva gen «Capul face, capul trage», s-a 
întîmplat şi asta o dată, recunosc, dar atunci 
investisem, cu naivitate, atit de mult — mult mai 

mult decît va fi vreodată în stare Hammond asta 
— încît şi azi îmi port înfrîngerea cu mine, 
iremediabil, aşa cum îmi duc propriul schelet şi, la 
fel ca/oţelul inoxidabil de altădată, nici ea nu 
rugineşte, în culori de camuflaj, ci rămîne 
strălucitoare, ca nouă, necruțătoare în tot ce 
reflectează“ . 

Rivas se întoarse spre chitaristul de la armo- 
nie şi-i făcu semn cu mîna: „Adu-mi aminte mai 
încola — oţel inoxidabil — rugină — culori de 
camuflaj. 

Bărbatul încuviinţă din cap. 

„Da“, îşi spuse Rivas cu oarecare satisfacţie, 
„O imagine într-adevăr reuşită. O să meargă la fix 
într-un cîntec, cu o poveste dramatică despre 
pierderea unei fete... poate moartea... ba chiar 
sinuciderea, sigur... Orice, în afară de felul în care 
am pierdut-o, de fapt, pe Urania...“ 

Se descotorosi, tresărind, de amintirea propriei 
imagini, de cînd avea optsprezece ani: ghemuit 
după un tufiş, îmbrăcat într-un costum închiriat, 
care puţea a rachiu şi a vomă şi, spre groaza lui 
veşnică, lătrînd ca un cîine. 

O dată sau de două ori de atunci, în timpul 
unor stări de spirit neobişnuit de. obiective, îi 
trecuse prin cap că ar fi posibil ca amintirea aceea 
să i se pară cîndva amuzantă. Pînă acum însă aşa 
ceva nu se întimplase. 

În orice caz, se bucură că fata pe care-o 
chema Hammond părea dispusă să dispară fără să 


facă greutăţi. O găsise interesantă, pentru o vreme, 
dar nu se compara cu Urania. Nici una din ele nu 
se comparase vreodată cu ea. 

Îndată urma să-şi facă reintrarea cu pelicanul; 
tocmai îi prinsese gîtul, strîns, în mînă şi-şi 
potrivise arcuşul deasupra corzilor întinse, cînd 
observă, la bar, un bătrin bine îmbrăcat, care îl 
privea; sîngele îi îngheţă în vine cu cîteva clipe 
înainte de a-şi da seama cine era de fapt şi rată 
intrarea. | 

Chitaristul solo îşi ridică privirea, surprins, dar 
reluă pasajul fără şovâăială. 

Cu toate acestea, fu nevoit s-o ia încă o dată 
de la început, permiţindu-le celor mai atenţi 
membri ai auditoriului să-şi dea seama că era ceva 
în neregulă — căci între timp îşi amintise cine era 
bătriînul şi se holbă la el cu uimire, cu ură şi — 
chiar dacă trecuseră mai bine de zece ani — cu 
puțină teamă. 

— Greg, fă-ți intrarea! şopti apăsat Fandango. 

Rivas clipi des din ochi, se concentră parțial 
asupra muzicii şi, la momentul oportun, își trecu 
arcuşul peste corzi iar cîntecul continuă ca de 
obicei. 

Le făcu semn celorlalţi să renunţe, de data 
asta, la înfloriturile de la sfîrşitul cîntecului, care 
luau mult “timp şi, în vreme ce Fandango. durui, 
ascultător măsurile din final, Rivas, mult mai treaz 
acum decit fusese cu un minut în urmă, îşi cobori 
instrumentul şi înaintă pînă la marginea scenei. 

- Facem o mică pauză, spuse scurt şi, 
lăsîndu-şi pelicanul lingă scăunel, sări jos şi se 
îndreptă spre bar, destul de repede, ca pină şi 
băutorii cei mai ameţiţi, sesizindu-i încordarea 
periculoasă, să-și stringă picioarele, trăgîndu-şi 
scaunele mai aproape de mese, ca să i se ferească 
din cale. 

Cînd se opri în fața bătrînului, şocul i se 
atenuase suficient ca să-şi dea seama ce trebuie 
să-l fi făcut să vină aici. | 

— Avem o -cameră izolată, cum ieşi din 
bucătărie, îi spuse Rivas, cu o voce din care 
emoţiile contradictorii şterseseră orice inflexiune. 
Aşteaptă să ajungem acolo şi-mi spui atunci. 
Whisky, adâugă el, adresîndu-i-se lui Mojo şi 
ridicînd tonul. De data asta, dublu şi cu ceva care 
să-l facă să alunece. 

Mojo aduse cele două pahare umpute rapid, 
iar Rivas le luă şi-l conduse pe bătrin spre o uşă 
dintr-un colţ cufundat în întuneric. 

— Du-te şi adu-ne o lampă, de undeva, se 
răsti pelicanistul la bătrîn, ţinînd ambele pahare 
într-o mînă, ca să poată deschide uşa cu cealaltă. 
Dă-i bătaie, fuga-fuguţa! 

Pe faţa bătrînului se citea expresia cuiva care 
a aflat că. urma să cineze din ce mai rămăsese de 
la grăjdari, şi trebuia să mai fie şi recunoscător; 
însă făcu în tăcere ce i se spusese şi se întoarse, 
aducînd o lampă, luată din colțul barului. 

Rivas se postă lingă uşă şi-o închise în urma 

lor. În cămăruţă, aproape umpliînd-o, se afla o 
masă din plastic cu şase scaune în jur; Rivas se 
aşeză pe unul din ele şi-şi puse băuturile în faţă. 

— Ar fi trebuit să-i spui lui Spink cine eşti, 
azi după-amiază, zise el. Ar fi fost impresionat să 
ştie că dă ochii cu omul care se ocupă de spăla- 
rea banilor din Ellay. 

Lampă zăngăni pe masă, iar flacara tremură- 
toare făcu umbrele celor: doi bărbaţi să se fringă 
şi să se recompună, pe pereţii lambrisaţi. 

„— Nici unuia dintre noi nu i-ar folosi la 
nimic, dacă ar şti toată lumea că Irwin Barrows 
are legături cu Gregorio Rivas, veni răspunsul pe 
un ton iritat. ` 

Rivas trase o duşcă de whisky, urmată de o 
înghiţitură zdravănă de bere. 

— Corect, spuse el cu răceală. De fapt, la ce 
bun să ştie chiar şi Rivas, nu? Totuşi, cine a fost 
sensibilul tău negociator din seara asta? Vreun 
țăcănit de brigadier viticol? N-aş zice că a abordat 
problema foarte negustoreşte — pînă la urmă, 
aproape că m-a provocat la duel. 

Irwin Barrows îl fixă o clipă; apoi căzu pe 
gînduri. 

— Am socotit că nu e cazul, zise el într-un 
tîrziu, dar pînă la urmă am să-ţi spun, pentru că 
nu cred că o să-ţi schimbi hotărîrea. Poate reuşeşti 
să-l ierți pe Montecruz fiindcă s-a cam înfierbîntat 
— vezi tu, e logodnicul ei. Urmează — adică urma 
— să se căsătorească luna viitoare. 

Rivas fu surprins de un val de nefericite care 

îi ameninţă stăpînirea de sine — şi chiar o făcu să 
se clatine, căci simţi cum îi piere culoarea de pe 
chipul încremenit într-o inexpresivitate rigidă — şi- 
şi dădu seama, istovit, că durerea pe care de 
treisprezece ani o îngrijea ca pe o grădină fusese 
treptat îmblinzită și nu mai avea nimic din 
sălbăticia şi firescul sorții. Imediat după aceea fu 
scîrbit de sine însuşi, pentru că se concentra atît 
de obsesiv: pe sentimentele lui Gregorio Rivas. 
„Dumnizeule“, îşi spuse, „ticălosul ăla de 
Montecruz a avut dreptate: pentru tine totul există 
doar în măsura în care o mulţumeşte sau o 
nemulţumeşte pe persoana ta, favorită — tu însuţi!“ . 

Totuşi, asta n-avea să i-o aducă înapoi. 

Dădu pe gît, în grabă, ce mai rămăsese din 
whisky însă, în locul înceţoşării la care spera, asta 
conferi gîndurilor lui o limpezime neobişnuită: 
deznădăjduit, ştiu că nu putea să o lase în mîinile 
cabotinilor. 

„Măcar dacă n-aş şti“, îşi spuse, „dacă n-aş 
fi fost şi eu aşa ceva, aproape trei ani, poate c-aş 
fi în stare să-l refuz. Dacă n-aş fi văzut cu ochii 
mei ce dezarticulare metodică a minţii omeneşti 
practică Jaybush, modul în care mistuie sufletele, 
ca pe nişte lemne de foc, probabil c-aş putea să-l 
scuip în faţă pe Barrows, chfar în clipa asta, şi să 
ies ţanţoş de aici, cu un gest măreț de respingere. 
M-ai alungat de lîngă ea, acum treisprezece ani 
— acum te alung eu pe tine. la să văd, ţie cum 

îţi place? Da, să-l vir. în rahat, cu nasul lui, de o 
superioritate pînă acum celestă... să-i aling 
îngimfata mulțumire de sine, pe poarta Dogtown... 
să-l las pe el să cerşească de la mine, iar eu să-l 
trimit la plimbare, cu dispreţ... 

Măcar dacă n-aş şti!“ 

Insă, cînd îşi revăzu ultimul gînd şi analiză 
cele. cîteva lucruri pe care acesta le indica despre 
el, trebui să-şi stăpînească un tremur, căci pe mo- 
ment i se făcuse scîrbă să fie pur şi simplu 
Gregorio Rivas. 

În cele din urmă, îşi ridică privirea. 

— Ai dreptate, spuse, dorindu-și să nu fi 
răguşit chiar atunci. Nu-mi schimb hotărîrea. Am 
s-o fac. 

Barrows îşi înclină capul. 

— Mulţumesc. 

— Şi cînd zici că au luat-o? 

— Aseară, tirziu. A fost la o petrecere, mai la 
nord de aici, la Third and Fig. La un moment 
dat, s-a trezit că rămăsese singură cu ei, cîțiva au 
început să-i vorbească — bănuiesc că le cunoşti 
pretextele şi şmecheriile împuţite, la fel de bine ca 
toată lumea — iar cînd, într-un tîrziu, garda ei per- 
sonală, leneşă și rămasă acum fără slujbă, i-a dat 
de urmă, a mai apucat s-o vadă pe Urania suin- 
du-se într-una din căruțele cabotinilor, tocmai cînd 
dădeau bice cailor. 

— În ce direcţie au luat-o? 

— Spre răsărit, pe drumul numărul trei. 

— O singură căruţă? 

— Garda personală aşa zice. 

Rivas se lăsă în scaun, bătu 'darabana cu de- 
getele pe masă iar ochii își pierdură fixitatea aceea 
pătrunzătoare, cînd începu, pentru prima oară după 
trei ani, să pună la cale o nouă răscumpărare. 

- Trebuia să vii imediat la mine, spuse el, nu 
să pierzi vremea încercînd să-mi pui în pericol 
slujba,de aici şi trimiţîndu-mi-l pe clovnul ăla. În 
orice caz, e bine că a fost o singură căruţă, care 
mergea spre est, asta înseamnă că păstorul voia să 
mai recruteze încă unul sau doi oameni, înainte să 
se întoarcă la tabăra caravanei. S-ar putea să fie 
încă în zonă şi să fi poposit într-unul din car- 
tierele părăsite, de dincolo de zid. 

- Poţi să afli în seara asta? 

Rivas surise de naivitatea întrebării. 

— Nici vorbă. Nu poţi să te duci şi să-l 
întrebi așa, nitam-nisam, pe cel mai apropiat cabo- 
tin, unde a plecat una din căruțele lor. Şi chiar 
dacă ar fi aici — chiar dacă în noaptea asta ar fi 
lună plină, în loc de nori aducători de ploaie — ai 
idee cam pe cîţi Kilometri se întind ruinele? 

— Atunci, miine dimineaţă. Aşa cum Mon- 
tecruz începuse să-ţi explice, tot ce-ai de făcut e... 

— S-o localizez. Mda, el aşa a zis, dar nu 
prea o să fie aşa. Am să efectuez şi răpirea şi 
evadarea. l 

Ochii lui Barrows se îngustară, iar pe fața lui 
apăru expresia împietrită, pe care Rivas şi-o: 

amintea atit de bine. 

— Nu, spuse el ferm. Nici nu se pune 
problema. 

Rivas îşi împinse scaunul înapoi şi se ridică. 

— Frake Mc An locuieşte dincolo de Mister 
Lou's, pe Sandoval Street. Nu-i spune că te-am 
trimis eu — dacă nu vrei să te privească cu ochi 
răi. Şi nu-ţi pierde timpul, adăugă el, împungîndu-l 
cu degetul pe Barrows. O parte din caravanele 
care recrutează merg direct în Oraşul Sfînt. 

Înhăţă paharul cu bere și căută cu -mîna 
zăvorul de la uşă. 

Barrows ridică o mină descărnată. 

— În regulă, spuse el, obosit. Aşteaptă, stai 
jos, a ta e. Toată afacerea, cum ai spus.. 

Rivas deschise uşa şi se aplecă în afară. 

— Mojo! strigă el. Încă o bere aici! 

Inchise şi-şi reluă locul.. ` 

— Atunci, ne-am înțeles, Barrows. Îşi trecu 
inconştient degetele prin păr, ciufulindu-l. Zece mii 
de „cinciuri“ de rachiu Currency; un cec de cinci 
mii acum şi încă o dată pe atît, cînd şi dacă pot 
s-o aduc pe Urania înapoi, între zidurile din Ellay. 

— Ai înţeles greşit. Cinci mii e preţul total. - 

_— Montecruz a urcat la zece. 

- Pe Montecruz l-a luat valul, din, cauza 
îngrijorării. Cred că e de înţeles. Dar nu există 
nici un... 

— Chestia asta o discuţi tu cu el, mai încolo, 
spuse Rivas. Eu accept oferta care mi s-a făcut. 

— Preţul pe care-l ofer, spuse Barrows supărat, 
e cu mult peste tot ce ți s-a plătit pînă acum. 

Uşa fu deschisă de afară şi Mojo intră 
şonticăind, puse berea proaspătă pe masă, luă 
paharele murdare şi ieşi. 

— Evident că pentru tine ea valorează cinci 
mii şi nicidecum zece, remarcă sec Rivas. Ai 
reţinut adresa lui Mc An? Dincolo de Mister 
Lou's, pe... 

Barrows îl privea fix, plin de ură. 

— Interesant, îl întrerupse el, și în voce i se 
simțea o anume încordare. Credeam că practicarea 
îndelungată a împărtăşirii, la cabotini, eroda întot- 
deauna doar inteligenţa cuminecatului, dar văd că 
poate face' un rău mult mai mare - văd că poate 
distruge empatia şi însuşi omenescul persoanei, 
lăsînd numai un... soi de insectă ageră şi vicleană. 

Rivas ştia că Barrows urmărea să-l înfurie, 
aşa că se lăsă în scaun şi rîse. 

- Nu e rău, Barrows! Îmi place, am s-o 
notez; poate am s-o folosesc cîndva, într-un cîntec. 

Se aplecă înainte şi-şi lăţi faţa într-un zîmbet. 

— Şi sper că-ţi dai seama că „o insectă ageră 
şi vicleană“, după cum ai spus, cu atîta 
diplomaţie, este exact ceea ce îţi trebuie acum. Da, 
am fost cabotin aproape trei ani, după noaptea 
aceea cînd m-ai alungat de pe moșia Barrows şi 
am mers, într-adevăr, de cîteva ori la împărtăşania 
lor distrugătoare — cum probabil că face şi Urania, 

chiar în clipa asta — grozav gînd, hm, nu-i aşa? — 
deşi m-am gîndit imediat la nişte metode, ca să-i 
diminuez efectele şi să-mi fac mintea imună în 
faţa ei. De-asta sînt singurul care-a fost în stare 
să-i smulgă pe oameni din mîinile lui Jaybush... 
sau, hai să zicem, din farfuria lui de la cină; sînt 
sigur că asta-ţi place şi mai mult, doar te ştiu 
mare amator de metafore pitoreşti, nu? 

Uşa se deschise din nou, dar de data asta, cel 
care apăru în cadrul ei, rînjind furios, fu Steve 
Spink: 

— Ai de gînd să te-ntorci, Greg? Lumea a-n- 
ceput să plece şi țin minte ce ziceai, că întot- 
deauna umpli ochi localul. 

Rivas avu o viziune rapidă şi involuntară, 
despre cum ar ajunge, probabil, dacă şi-ar pierde 
slujba şi ar rata afacerea Barrows, cu răscumpăra- 
rea: un om trecut de prima tinereţe, cîntind din 
scripcă pentru un gologan, în te miri ce colţ din 
Dogtown, cu barba deasă şi încîlcită — nicidecum 
simbolul, îngrijit atent, al situării pe linia care 
desparte clasele superioare de cele de jos — dar 
sorbi tacticos din bere şi. reuşi să nu pară pre- 
ocupat cînd spuse: 

— Mā întorc într-un minut, Steve. Doar n-o să 
uite cine sînt, pînă atunci. 

— Sper că eşti sigur de asta, Greg, spuse 
Spink, dezvelindu-şi încă doi dinţi, cînd rînji. Apoi 
îl observă pg însoţitorul lui Rivas. la stai, ăsta-i 
bătrînul care... _ 

— Ştiu, Steve. Incă un minut. 


Uşa se închise la loc, amortizînd zumzetul 
mulțimii, iar Rivas se întoarse .spre Barrows, cu 
sprîncenele ridicate. 

- Ei bine? 

- În regulă, spuse bătrinul încet. Zece. „Cinci 
acum şi cinci cînd o aduci înapoi. 

— S-a făcut. Vino după spectacolul de diseară, 
ca să stabilim amănuntele. | 

Barrows aprobă din cap, se ridică în picioare 
şi ocoli masa, îndreptindu-se spre uşă, dar se opri. 

— A, că veni vorba... spuse el, şovăitor. 

Rivas îşi ridică ochii, vizibil iritat. 

- Ăăă... e ceva care mă... nedumireşte de treis- 
prezece ani încoace. Poate că n-ar trebui să-ntreb. 

` Rivas se temu, bănuind ce avea să urmeze, 
dar spuse „Da?“ pe un ton indiferent. 

— De ce — iartă-mă, să știi câ nu insist deloc 
să-mi răspunzi — dar în noaptea aceea, cînd te-am 
izgonit, de ce te-am găsit pitit după -tufişurile alea, 
în patru labe, vomitind şi... lătrînd? 

Rivas se simţi umilit, cînd îşi dădu seama că 
se făcuse roşu la faţă. „De ce“, îşi spuse, „nici 
unul dintre noi nu poate uita întimplarea aia 
nenorocită?“ . 

— Te întrebi -asta de treisprezece ani? spuse el. 


— Da. A 
Rivas clătină din cap şi făcu semn spre uşă. - 
— Întreabă-te mai departe. ` 


+ 

* 
* * 


După ce plecă Barrows, Rivas se lăsă în scaun 
şi dădu din nou paharul peste cap, după care, cu 
bägare de seamă, se relaxă şi-şi îngădui să-și aducă 
aminte de noaptea aceea dezastruoasă — prima şi 
ultima dată cînd gustase rachiul Currency. 

-Se întimplase în toamna — Rivas numără anii 
pe degete — celui de-al şaselea an al celui de-al 
Şaselea As, cînd Urania Barrows se hotărîse să-l 
invite pe Gregorio, iubitul ei care era muncitor 
agricol, la petrecerea simandicoasă pe care o dădea 
de ziua ei — împlinea şaptesprezece ani. Deşi era 
doar fiul unuia din fermierii arendaşi, Gregorio, pe 
atunci de optsprezece ani, izbutise să pună ceva 
bani deoparte — o bancnotă de cinci — şi niscai 
mărunţiş, ceea ce însemna o groază de parale 
pentru un muncitor agricol — iar în ziua petrecerii 
îi cheltuise pe toţi cu o îngîmfare aristocratică, 
închiriind un costum, tunzîndu-se şi bărbierindu-se. 
Se dusese la petrecere şi, deşi fusese teribil de 
nervos în compania aceea sofisticată, produsese o 
impresie bună... pînă cînd se servise rachiul. 

Tînărul Gregorio băuse vin încă din copilărie, 
dar spirtoasele distilate erau o noutate pentru el şi 
nu ştia că trebuie så le bei mai încet. În cele din 
urmă îşi dăduse seama că se îmbătase prosteşte şi 

că o pusese într-o situaţie delicată pe Urania, aşa 
încît părăsise petrecerea... şi de cum ajunsese la 
aer curat constatase că îi venea să verse. 

> Cum nu voia să fie văzut vomitînd, ieşise, 
clătinîndu-se, de pe potecă şi găsise un locşor în 
spatele unor tufişuri, se lăsase în patru labe şi 
începuse procesul îndelungat äl eliminării rachiului 
din stomac. 

La un moment dat, cînd se oprise ca să-şi: 
tragă sufletul, auzise o doamnă de pe potecă 
întrebînd pe cineva ce erau zgomotele acelea 
Ciudate, care veneau de dincolo de tufişuri. Vocea 
unui bârbat răspunsese că semănau cu cele făcute 
de un cîine. 

Rivas se înfioră acum şi dădu pe gît berea. 
Îşi aminti că îşi dorise cu disperare ca invitații să 
le lase-ncolo de zgomote şi să plece, iar ceva îi 
spusese că modul cel mai sigur în care ar putea 
reuşi acest lucru ar fi să-i convingă că era într-a- 
devăr un Cîine, şi nu ceva care să necesite cerce- 
tări. Aşa că începuse să... latre. 

Acum se ridică şi deschise uşa, dar nu izbuti 
să alunge amintirea ultimelor lui clipe conştiente, 
din noaptea aceea catastrofală... cînd, în fine, 
deschisese ochii şi. văzuse ghetele lui Irwin Bar- 
rows la vreo cincisprezece centimetri de faţa lui. 

Pârăsi cămăruţa trăgînd uşa după el şi în timp 
ce se îndreptă, împleticindu-se, câtre scenă — 
alcoolul i se suise iar la cap — ochii lui zăriră ca 
prin ceaţă barul întunecos, scena din faţă şi 

chipurile neliniştite care-l priveau; suprapusă 
scenei, ca un al doilea plan transparent, revăzu 
şoseaua cu două benzi, care din cauza ceţii dese 
părea un drum izolat, traversînd de-a curmezişul 
cerul îngheţat, şi pe care o zbughise, pe jos, în 
cursul acelei zile îngrozitoare, cu treisprezece ani 
în urmă. Tremura de frig, era ameţit şi-i venea să 
verse, din cauza loviturii şi a mahmurelii: Irwin 
Barrows, simțindu-se ofensat, îi trăsese un şut 
zdravăn în cap, înainte de a-l tîrî de după tufişuri 
şi de a le porunci celor de la bucătărie să-l ducă 
de-acolo şi. să-l zvirle undeva, în afara hotarelor 
proprietăţii Barrows. 

Mersese toată ziua şi cînd soarele se ridicase, 
risipind treptat ceața, văzuse pentru prima oară 
ruinele bătute de vînturi şi: acoperite de vegetaţie 
ale marelui şi vechiului Ellay, animate acum doar 
de tipetele  papagalilor şi ale  maimuţelor. 
Decrepitudinea dădea scheletului construcţiilor, încă 
impunătoare, un aer de măreție tragică, pe care nu 
l-ar fi putut avea, pe vremea cînd erau locuite, iar! 
numărul lor ~ se întindeau pînă la linia 
orizontului, ca nişte şiruri de pietre funerare lăsate 
în paragină — era destul de mare ca să-i inspire 
respect  tinărului Gregorio; de cîteva ori, 
curiozitatea fusese mai puternică decît starea lui 
proastă, graba şi spaima nelămurită să nu se 
rătăcească, aşa că se apucase să exploreze 
încăperile vechi, urcînd şi coborînd scări şubrede 
şi acoperite de moloz. Cînd dăduse, în sfîrşit, cu 

ochii de înaltul zid vestic al Ellay-ului, doat 
virfurile zvelte ale crenelurilor mai erau luminate 
de soarele roşietic, care apunea. Riul care curgea 
dincolo de oraş, pe jumătate secat, era invizibil în 
întuneric iar teama de bufniţe şi cucuvele îl făcuse 
să nu ia în seamă durerea de cap și să parcurgă 
în goană ultimele două mile. 

Aceea era prima noapte pe care nu şi-o 
petreguse în casa tatălui său şi, după două ceasuri 
de rătăcire deznădăjduită pe străzi, se refugiase 
într-un ungher al unui şopron din Dogtown. Nu 
era singurul vagabond care câutase adăpost acolo 
şi fusese trezit de citeva ori de pormirile afectuoase 
ale vreunuia sau altuia din vecinii de şopron, 
urmate de efortul dezgustat de a le respinge. Un 
tînăr, insultat de refuz, îl întrebase pe Gregorio 
dacă avea chef să plece din oraş chiar atunci, prin 
poarta Dogtown. Rivas declinase oferta, politicos... 
iar după cîțiva ani, aflase că nu exista o asemenea 
poartă şi că expresia „a pleca prin poarta 
Dogtown“ însemna a dispărea, la figurat sau la 
propriu, într-unul din canalele colectoare, 
omniprezente şi pline de murdării, din Dogtown. 

fn dimineața următoare, amețit de foame şi 
oboseală, se aşternuse la drum iar în zona Porții 
de Sud, de lîngă Sandoval Street, se întîlnise cu 
grupul de credincioşi, cunoscuți în rîndul oamenilor 
sub numele de cabotini... acei cabotini extraordinar 
de preocupaţi de soarta altora, gata întotdeauna să 

te bată încurajator pe umăr şi să arboreze un 
zîmbet plin de înţelegere. 


„A avut dreptate Steve“, îşi spuse, stingherit, 
cînd urcă din nou pe scenă şi privi asistenţa — 
„au plecat destul de mulţi. Cît timp oi fi stat de 
vorbă cu Barrows, în cămăruţă? Probabil că aş: 
face o greşeală dacă aş întreba — aș recunoaşte că 
nu ştiu. Fir-ar să fie de whisky! În seara asta, 
gata cu berea și cu celelalte, bâiete!“. 

Vru să dea semnalul pentru „Everybody Wants to 
Smoke My Comoy“ dar îşi aminti că-l cîntase deja, aşa 
că dădu semnalul pentru „Drinking Alone“ . 

Fandango oftă desluşit cînd începu să cînte. 
„Of, Tommy, uitã-te și tu la jumătatea plină a 
sticlei“, îşi spuse Rivas. „Probabil că următoarea 
vedetă,. care o să ajungă aici, n-o să vrea să cînte 
nimic altceva decit scrap şi bugwalk“. 


CAPITOLUL DOI 


“Într-un fel, cerul albastru şi senin, care se 
vedea prin geamurile fără ferestre, făcea ca 
interiorul camerei să arate şi mai sărăcăcios. Rivas 
avu impresia că Toothtalker însăşi semăna cu una 
din vechiturile acelea boinăvicioase, de care încerca 
să nu se împiedice. Gîndul îl făcu să zîmbească, 
în ciuda durerii de cap. „Da“, îşi spuse, „printre 
toate tablourile, borcanele cu eşantioane, cărţile 
putrezite şi bucăţile alea de maşinării, vechi şi de 
neînțeles, arată ca o mumie bătrină şi uscată“. 
Maxilarul inferior, poate din cauza unor greşeli de 
îmbălsămare, se desprinsese treptat de restul feţei; 
uscată, efigia încremenise pentru totdeauna într-un 
strigăt violent, dar mut. 

„O mumie care“, adăugă el, în timp ce ea le 
mai oferi o dată musafirilor zgomotul acela 
gutural, grav şi lugubru, la care se pricepea atit de 
bine, „începuse să fie locuită de şoricei“. Chiar 
dacă era irascibil şi abia-şi putea ţine ochii 
deschişi, după o noapte în care nu dormise 
aproape deloc, Rivas trebui să-şi înăbușe un 
chicotit. Efortul îi accentuă durerea de cap. 

Se uită la scaunul de lingă el şi văzu că 
Irwin Barrows stătea cu umerii strinşi, aplecat 
înainte, privind-o neliniştit pe bătrîna nemişcată, 

care gilgiia. Rivas fu surprins: crezuse că insistența 
lui Barrows, să o consulte pe Toothtalker înainte 
să se ocupe de răscumpărare, era o simplă 
formalitate, un gest tradiţional, ca şi cum ai lăsa 
căruța să se „încălzească“ vreo cîteva minute, în 
dimineţile reci, înainte să strîngi hăţurile şi să 
porneşti... Dar bătrinul bancher era, pe cît se pare, 
la fel de credul ca ultimul dintre gunoierii care 
urcaseră vreodată scările astea din turn, ca să 
asculte judecata lumii spiritelor, în care. ţinuturile 
de dincolo de ziduri erau favorizate sau 
primejduite mai cu seamă de configuraţia astrelor. 

Rivas se simţi aproape trădat, cînd înţelese 
asta. „Zău aşa“, îşi spuse, „doar eşti unul din cei 
mai bogaţi oameni din Ellay. Dacă pot eu să-mi 
dau seama că e o prostie, cu siguranţă că poţi şi 
tu“. 

Se -lăsă în scaun şi se uită pe fereastră, la 
priveliştea luminată de soare dar încă acoperită de 
rouă. Spre stînga, izbuti să vadă o fîşie verde, 
care era marginea gospodăriilor din sud, dar spre 
miazăzi nu se zărea decît întinderea presărată cu 
clădiri pustii, lăsate în paragină ~ o scenă aflată 
undeva la mijloc între peisajul citadin şi cel rural, 
animată de scaieţii purtaţi de vînt şi, din cînd. în 
cînd, de silueta zdrenţăroasă a unui gunoier, prea 
vlăguit ca să se aventureze departe de zidurile 
oraşului. Mai la sud, putu vedea strălucirea 
portului San Pedro. Dincolo de el ştia că se află 
Long Beach Island, marea, iar mai jos, de-a lungul 


45 


coastei, la gura fluviului Santa Ana — Irvine. 

„Sper că am să pot s-o prind“, îşi spuse, 
„fără să trebuiască să merg prea mult în direcţia 
aceea“. Se înfioră, amintindu-şi de o răscumpărare 
—- una nereuşită — care îl adusese pînă -în 
apropierea zidurilor albe ale Oraşului Sfînt al lui 
Jaybush, din Irvine. „Nu vreau să mă mai apropii 
vreodată de locul ăla blestemat“, îşi zise cu 
hotărire. „N-ar fi chiar aşa rău, dacă n-aş avea 
bănuielile mele că e într-adevăr un fel de Mesia. 
Tata obişnuia să se jure că văzuse ploaia fină de 
stele căzătoare, care luminaseră cerul în noaptea 
zămislirii lui Jaybush, cu vreo treizeci şi ceva de 
ani în urmă - şi chiar religiile rivale admit că, 
înainte de a se retrage din viaţa publică, reuşise 
de cîteva ori — fapt verificabil — să-i aducă pe 
morţi la viaţă... Deşi, tot ele susţin că s-ar fi 
bucurat şi de ajutorul Satanei.“ 

Un petic din lumina soarelui de dimineaţă se 
lăţea încet pe perete şi cînd Rivas o privi din nou 
pe bătrîna din colț îi văzu chipul luminat: în gura 
căscată luceau toate bucăţelele de metal lipite. de 
dinţi. „Ei bine, Barrows nu se poate plinge că n-a 
meritat banii“, işi spuse. „Probabil că are acolo 
jumătate de livrà de deşeuri.“ Rivas ştia — spre 
deosebire de Barrows' — că ce auzeau era doar o 
imitație şi cà adevăratul vorbit din dinţi apărea; 
probabil, ca o consecinţă a plombelor micuţe, de 
meta]. În anii din urmă cîţiva oameni semnalaseră, 
într-adevăr, că auzeau nişte voci nedesluşite în 

propria gură; dar spuseseră că nu se întîmpla decit 
foarte rar şi doar pe virful muntelui, iar Rivas pu 
mai auzise de vreun caz verificat ca atare, în 
ultimii zece ani; 

Cu toate acestea, era o probă nepreţuită de 
superstiție populară, în folosul ghicitorilor. 

Rivas câscă zgomotos - în aşa fel încît, preţ 
de o clipă, se pāru că el şi cu bătrina cască în 
tandem — dar închise brusc gura, cînd Barrows îi 
aruncă o privire furioasă şi se stăpîni, așşezindu-se 
mai confortabil în scaun. Noaptea trecută renunţase 
să mai adoarmă, după ce un vis despre Urania îl 
facuse să cadă din pat, tocmai cînd ceasul bătea 
ora unu. Îşi petrecuse restul nopţii pe acoperişul 
clădirii, cu  pelicanul alături,  scîrțiind şi 
zdrăngănind improvizații şi bubuieli fantastice şi 
din ce în, ce mai tari, pe melodia de la Peter and 
the Wolf. 

„Poate fiindcă Rivas nu păruse impresionat de 
felul cum  procedase pînà atunci, bàtrîna 
Toothtalker îşi destinse maxilarul și dădu fuga la 
un dulăpior de unde, după ce dârimă nişte lucruri, 
scoase un telefon galben, din plastic, cu un recep- 
tor, care începu să zbîrniie şi să ţacane după ce-l 
scutură de citeva ori. Se încruntă mustrător la 
Rivas şi începu să șoptească în aparat: 

Cîteva minute încercă să fie atent, macar ca 
să deslușească ce spunea despre el lumii spiritelor, 
dar se părea că visul din noaptea trecută. rămăsese 
agăţat de el, ca un miros nedeslușit şi neplăcut, 

care putea fi ignorat, în general, dar se arăta gata 
să-şi facă simțită prezenţa, cînd îşi modifica 
poziţia. În cele din urmă oftă, se dădu bătut şi se 
lăsă din nou pradă amintirilor. 

În vis, Urania făcea parte dintr-un şir de 
oameni  îngenuncheaţi, într-un cuib specific 
cabotinilor - o încăpere strimtă, undeva în 
mijlocul ruinelor,- presărată cu acel gen de resturi 
pe care nici un gunoier nu-şi dă osteneala să le 
stringă.' Preotul — cunoscut sub numele de 
jaybush, fiindcă în timpul desfăşurării împărtăşaniei 
devenea întruparea concretă şi deplină a lui Mesia, 
a lui Norton Jaybush însuşi — se plimba prin faţa 
şirului, întârziind în dreptul fiecărui împărtăşit, doar 
cît să îl sau să o atingă pe frunte. 

Fiecare dintre siluetele îngenuncheate avu cel 
puțin o mişcare convulsivă, simțind atingerea, iar 
multe se prăbuşiră în crize violente. Rivas îşi mai 
amintea încă foarte limpede prima lui împărtăşire 
- cum îl privea pe jaybush-ul care mergea prin 
faţa şirului, îndreptîndu-se spre el, şi cum se 
întreba cît anume din reacţia de peşte prins în 
cange a celorlalţi era simplă isterie şi “cit 
prefăcătorie ordinară; apoi jaybush se apropiase de 
el, îi atinsese fruntea şi un şoc fizic sfişietor îl 
făcuse să-şi piardă cunoştinţa; îşi revenise abia 
după o jumătate de oră, pe podea, ameţit, învineţit 
şi stupefiat. - 

În vis, cînd jaybush-ul se apropiase de Urania 
şi o atinsese, ea începuse să degaje un nor 

enervant de aburi trandafirii şi continuase, mult 
după ce plămînii ei ar fi trebuit să se golească de 
tot, iar cînd Rivas dăduse fuga, îngrijorat, şi o 
luase în braţe, simţise cum trupul i se micşorează 
înăuntrul hainelor, aidoma mareei care se retrage; 
multă vreme o legănase pe fata din ce în ce mai 
uşoară care, incredibil, încă mai expira, iar în cele 
din urmă golirea: se terminase, iar cînd îşi ridicase 
capul de pe umărul ei, privindu-i chipul, rămăsese 
doar un craniu dezgolit, ale cărui orbite căscate îl 
fixau. Ă 

Dar, îşi aminti acum cu un fel de îngreţoşare, 
descoperirea aceea nu-i schimbase în nici un fel 
hotărîrea de-a o aduce înapoi în Ellay şi de-a o 
lua de soţie. Se frecă la ochi şi-şi aranjă o şuviță 
rebelă. 

— Ah, spuse bătriîna, dînd din -cap şi 
plimbiîndu-se de colo colo, cu receptorul telefonului 
lipit de ureche. „Neutroni, ai spus? Fir-ar să fie! 
Şi... cilindri principali? Doamne, ai milă.“ Îl 
privi cruciş pe Rivas, ca să-şi dea seama dacă era 
impresionat cum se cuvine, de acești termeni 
ezoterici. El observase că nu catadicsise să pună 
. capătul firului telefonic în legătură cu nimic şi că 
îl tîra pe podea după ea. Se întrebă dacă o să se 
împiedice de el. „Zece-patru“, spuse ea, în cele 
din urmă, şi puse telefonul pe pervaz — pe cît se 
părea, ca să se răcească. 

Se întoarse spre musafiri. 

— Ei bine, spiritele au avut foarte multe de 

spus. Dumneata, domnule, spuse arâtînd spre 
Rivas, eşti cauza unei mari nesiguranţe. Vezi 
dumneata, în fiecare ecuaţie există cîte un factor 
necunoscut — clenciul, cum îi spunem noi, 
matematicienii — iar ca să desluşim diversele linii 
ale vieţii şi să vedem care este cea mai sănătoasă 
trebuie să... 

După care se lansă într-un discurs lung, plin 
de „rezonanţe de identitate“ şi „viteze orbitale ale 
sufletului“*, arătînd adeseori, în sprijinul afirmațiilor, 
spre colecţia de carți vechi şi acoperite de praf, 
adunate, evident, la întimplare. Imediat după aceea 
dădu la “iveală un pachet: de cărți de joc şi, 
amestecîndu-le, le aduse la cunoştinţă că Matt 
Sandoval, legendarul Prim As din Ellay, desemnase 
pe patul de moarte cele cincizeci şi doua de cărţi 
drept mijlocul prin care cei înzestrați mistic îl 
puteau consulta, chiar şi după deces. Cei patru 
„aşi“, îi informă ea pe musafiri, erau numiţi aşa 
fiindcă reprezentau cele patru temperamente ale 
Asului însuşi. Pe urmă. începu să aşeze cărţile pe 
suprafaţa mesei, într-o dispunere care părea să aibă 
o anumită semnificaţie, încruntîndu-se sau dînd din 
cap la fiecare carte adăugată. 

Rivas încetă să mai fie atent. În ultimii ani 
învățase cu sîrguință să citească scrierile vechi, cu 
toate literele lor tăcute, cu timpuri inutile şi 
fabuloase, cu cuvinte rare; şi, de fapt, chiar citise 
cîteva din cărţile şi revistele care figurau, ca 
obiecte de podoabă, în casele celor mai avuţi, şi 

ca ajutoare în sprijinul ghicitorilor. Şi chiar dacă 
nu ajunsese la o înţelegere foarte clară a lumii 
strălucitoare, aglomerate şi „electrice“ de acum 
mai bine de un secol — pînă şi hărţile lor descriau 
o linie sudică, de coastă, a Californiei, care nu 
mai exista — acumulase destule date ca să-şi dea 
seama că majoritatea oamenilor, care îşi cîştigau 
existenţa pretinzînd că au cunoștință despre vechile 
minuni, ştiau de fapt mai puţin decit el. 

Povestea ei, despre Sandoval, care inventase 
cărţile de joc, de pildă, şi numise aşii după pro- 
pria-i titulatură era — şi Rivas ştia asta — exact pe 
dos. Rivas citise un jurnal ţinut în timpul stăpînirii 
Primului As şi aflase că, în.realitate, cetăţenii din 
Ellay doriseră să confere titlul de rege omului care 
înființase moneda, construise zidul, dizolvase 
teroarea inspirată de „motocicliştii“ cu apucături 
piraterești, cărora li se spunea urlători, şi 
reîntemeiase agricultura. Sandoval acceptase funcţia, 
dar nu şi titlul. „Au fost prea mulţi regi“, zice-se 
c-ar fi spus; „şi cum Damă, Valet sau Joker nu 
merge, am să fiu primul As“.. 

Oricum, bătrina îi dădea înainte. 

— Vad că veţi avea succes amindoi, spuse ea. 
Spiritele spun că veţi găti cu gaze. La tine, omule 
— continuă ea, arătînd spre Barrows = văd o 
creştere a averii, văd cum se rostogolesc spre tine 
sticlele acelea vechi, cu rachiu. 

Rivas se uită la Barrows. Da, pomenirea 
întimplătoare a rachiului o ajutase pe Toothtalker 

să-şi arunce precis cîrligul — ochii bătrînului erau 
larg deschişi iar încheieturile degetelor, încleştate 
pe braţele fotoliului, se albiseră. 

— Iar la tine, continuă ea, arătînd acum spre 
Rivas şi fixîndu-i inelarul gol, cu privirea, văd... 
că te vei reîntîlni cu o iubită de mult pierdută... 
văd: o nuntă şi... şase copii. 

Rivás o privi chioriş. „Babă mincinoasă!“ îşi 
zise, cuprins deodată de panică, „nu spune asta, el 
chiar crete în prezicerile tale idioate!“. Muzicianul 
se uită temător la bătrîn: după cum se aştepta, 
Barrows îl privea rece şi dădea din cap. 

— Chiar mă întrebam cît de mare ar fi riscul, 
murmură Barrows. 

Rivas se hotărî deodată să ă plece după Urania 
neplătit şi de capul lui, dacă era nevoie — dar 
dacă s-ar duce chiar acum, ar rămîne aproape 
sigur fără slujbă, iar banii lui Barrows însemnau 
diferenţa dintre un an-doi tihniţi şi îmbelșugaţi — 
timp în care să caute un alt post — pe de o parte, 
şi sărăcie, mîncare proastă, vinderea lucrurilor şi 
cerşitul grăbit şi nedemn al oricărui fel de slujbă, 
pe de alta. lar dacă era posibil, voia să-l 
împiedice pe Barrows să angajeze alt răscumpără- 
tor care, cu siguranţă n-ar fi reuşit decît să tulbure 
apele şi să-i pună în gardă pe cabotini. 

— Uite:ce e, spuse el pe un ton calm, bătrîna 
e o escroacă și nu se pricepe să ghicească viitorul 
nici cît mine. Numai fiindcă a... 

— Nu încerca să susţii asta, Rivas, scrişni 
Barrows. Cum îţi închipui că a ştiut... 

— A spus doar c-ai să cîştigi o groază de 
bani! Asta e minciuna clasică a ghicitorilor, fir-ar 
a naibii! Exact aşa ceva mi-a turnat şi mie! Nu 
ştia că tu ești tipul care se ocupă de distilare. 

Deconcertată de izbucnirea provocată de o 
previziune atît de inofensivă Toothtalker ascultase 
atent; la ultima propoziţie a lui Rivas, sprîncenele 
i se ridicară. 

~ — Ba am ştiut, spuse ea imediat. Dimensiunile 
vibratorii mi-au spus totul. „Greg Rivas şi Irwin 
Barrows, ăştia sînteți. 

Înăbuşindu-şi o înjurătură, Rivas țîşni de pe 
scaun, se repezi la fereastră şi ridică receptorul 
telefonului care tăcuse, dar începu, din nou, să 
zbimiîie cînd îl agită. 

— Naiba să-l ia, îi strigă lui Barrows, nu e 
nimic adevărat! Uită-te aici! 

Desfăcu căpăcelul perforat, din plastic, al 
scoicii receptorului, de unde ieşi o viespe mare; 
aceasta zbură într-un opt imprecis în faţa ochilor 
lui, după care i se aşeză pe obraz şi-l înţepă. 

— Au, fir-ar å dracului! ` 

— Ai văzut? strigă Toothtalker, triumfătoare. 
Nu poţi să-ţi bagi nasul în instrumentele ştiinţifice 
şi să rămiîi nepedepsit! 

Viespea găsi fereastra şi dispăru afară. 

— Poftim, m-ai făcut să-mi pierd... receptorul 
de înaltă frecvenţă. 

Rivas îşi dădu seama că Barrows, care nu ştia 

cum funcţionează un telefon, era şi mai 
impresionat, acum, de puterile lui Toothtalker decît 
fusese cu un minut în urmă. . 

— Doamne sfinte, exclamă bătrînul, Rivas n-o 
să moară, nu? 

Rivas începu să întrebe sarcastic: „Dintr-o 
înțepătură de viespe?“ dar bătrîna, cu reflexele 
unui povestitor cu vechi state de serviciu, obişnuit 
să potoleașcă publicul dificil, scoase rapid un pis- 
tol cu apă de sub veşmînt şi-i trimise un jet de 
gin curat, calitatea întîi, drept în faţă; Rivas cirii, 
merse, clătținîndu-se orbeşte, la fereastră şi se 
sprijini de pervaz, gîfiind şi scuipînd. 

- Ar fi murit, spuse ea cu seninătate, dacă 
nu i-aş fi dat asta. Lichid radioactiv, distilat din 
izotopi. Norocul lui c-am avut la îndemină... N-a 
fost o viespe obişnuită. 

Simţindu-se învins, Rivas se îndreptă din şale, 
inspiră adînc şi se întoarse ca să-l înfrunte pe 
Barrows. 

- Ascultă aici, spuse el. Îți "promit că ti- -ò 
aduc acasă — în ideea că am să pot s-o iau de 
lîngă cabotini — dacă-mi promiţi şi tu c-o laşi să 
se mărite cu mine, dacă îşi dă seama ce face... şi 
dacă întimplător mai vrea, după toţi aceşti ani. Ce 
zici? Să rămînă la latitudinea lui Uri, să hotărască 
ea dacă profeția acestei femei: a fost corectă. 

Barrows începu să. vorbească dar Rivas îl 
întrerupse, strîngînd şi mai tare, în pumn, 
receptorul telefonului, căruia nu ştia cum de nu-i 

daduse drumul, şi trîntindu-l de pervazul de beton. 
Receptorul explodă şi bucăţelele de plastic galben 
plutiră zumzâind prin aer şi căzură cu zgomot 
printre grămezile de vechituri aruncate alandala. 

— Şi bineînţeles, continuă Rivas, ţine minte că 
sînt singurul răscumpărător care are într-adevăr 
şanse să puriă -mîna pe ea. 

Barrows îl privi, îngustîndu-şi ochii, cîteva 
clipe, iar Rivas fu uşor surprins să constate că, de 
fapt, bătrinul arăta nesigur pe el şi chiar puţin 
bolnav — ca şi cum preţul acestei răscumpâărări ar 
fi început să implice şi altceva, în afară de rachiul 
Currency. 

- Ne faci' viaţa grea, la amîndoi, spuse Bar- 
rows încet. 

Rivas nu era sigur că înţelesese ce .voia să 
spună bătrînul dar răspunse: - 

— Încerc doar să împart răspunderea. 

Străbătu încăperea pînă în locul unde, stătea 
Barrows şi îi întinse mîna dreaptă. 

— Promiţi? 

Barrows oftă. 

— Sper din tot sufletul că n-o să se hotărască 
să rămină cu tine. Bine, promit. 

Întinse mîna şi, accentuîndu-și gestul ca un 
judecător care izbeşte, plictisit, cu ciocănelul în 
masă, îi strînse mîna lui Rivas. 


* 

Puţini dintre prietenii lui l-ar fi recunoscut, în 
personajul cu un aer rătăcit, care stătea în piaţa 
plină de băltoace de lingă Poarta de Sud, pe 
Gregorio Rivas; petrecuse o oră, după ce ieşise de 
la 'Toothtalker, la croitor şi la frizer. Acum, ras, 
cu părul pieptănat pe spate, cănit şi adunat la 
ceafă, îmbrăcat, în locul hainelor stridente, cu un 
costum curat de in,. aproape alb, arăta cu cîţiva 
ani mai tînăr, imaginea perfectă a unui tinerel de 
familie burtă, derutat fiindcă rămăsese fără prieteni, 
mahmur şi fără ocupaţie, în cartierul cel mai urît 
al marelui oraş. 

Nu era singurul care hoinărea pe acolo. 
Pentru toată lumea, Poarta de Sud reprezenta zona 
înconjurătoare din apropiere, precum şi poarta 
propriu-zisă, prin care Sandoval Street pătrundea în 
oraşul împrejmuit de ziduri;: erau, poate, cei mai 
activi şi mai aglomeraţi cincizeci de yarzi pătraţi 
din sudul Californiei. Chiar atunci, cel mai 
priceput strîngător de resturi lemnoase din Ellay 
tocmai aducea cîteva căruţe, fiecare plină vîrf cu 
bime de lemn, majoritatea putrezite şi cu bucăţi de 
beton prinse de ele, deşi pe unele mai lucea încă 
vopseaua de altădată. Mirosul de mucegai al 
lemnelor dezgropate de curînd se lupta, în aerul 
dimineţii, cu aroma sandviciurilor calde vindute ici 
şi colo, la colț de stradă, cu duhoarea care venea 
dinspre Dogtown, de fiecare dată cînd vintul se 
mai liniştea puţin şi cu izul înțepător al fumului 
provenit din depozitele de cărbune şi leșie, din 

zona de est a lui Wooishirt; iar clădirile mari şi 
vechi din partea vestică a lui Sandoval se făceau 
ecoul vieţii de zi cu zi, trăită printre movilele, 
şanțurile şi cocioabele din partea cealaltă. Rivas, 
pe care-l durea capul, fu asaltat de un vinzător de 
licitaţie, venit dinspre magazia cea mare, din lemn, 
unde se afla Biroul de Schimb al Relicvelor, de 
zgomotul ciocanelor din atelierele fierarilor și de 
zăngănitul şi înjurăturile minerilor oţelari de sub 
străzi, care se chinuiau să desfacă şi să scoată la 
suprafaţă bucăţi din ţevile de oţel care zăceau în 
dezordine şi rugineau sub solul fertil al jumătăţii 
estice a Ellay-ului. Era chiar şi un cântăreţ de stra- 
dă, observă Rivas cu un rînjet strîmb, care ciupea 
corzile unui pelican şi cînta fals „Everybody: 
Wants to Smoke My Comoy“. Rivas îşi frecă 
bărbia moale şi se întrebă dacă nu cumva lăsa în 
oraş mai mult din el însuşi, decit. lua cu el. 

Cum cartelele albe, care reprezentau rachiul, 
îşi schimbau foarte des stăpînul, în cartier, se 
vedea că mulţi dintre locuitorii lui erau gunoieri, 
mai puţin respectabili decît, negustorii de lemn 
vechi şi minerii. Deşi continuă să se poarte ca un 
tînăr speriat de împrejurimile necunoscute, Rivas 
privi, amuzat pe ascuns, dansul specific al unui 
hoţ de buzunare profesionist — ciudat de asemănă- 
tor cu o insectă, din cauza seriei de atingeri ezi- 
tante, culminind cu o mişcare rapidă ca de să- 
geată, cu tot corpul pregătit, parcă, să-şi ia zborul 
— şi înaintarea indolentă a unei prostituate cam 

trecute, care se împăcase cu urmele lăsate de timp 
şi ştia cum să valorifice cît mai bine umbrele şi 
hainele, care nu acopereau chiar totul. Lui Rivas îi 
trecu prin minte că în clipa aceea era şi el un 
urzitor de plasă şi un pescar răbdător, în aceeaşi. 
măsură ca fiecare dintre ei. - 

„Diferenţa dintre noi“, îşi spuse, ridicîndu-şi 
raniţa şi pornind agale spre alt colţ, seste că eu 
pescuiesc pești răpitori“. 


În următoarele cincisprezece minute, văzu cîţiva 
oameni care trăiau cu adevărat suferinţa pe care el doar 
o mima. Ghemuit în pragul unei uşi, aproape de locul 
unde stătuse pînă atunci, Rivas observă un băiat vizibil 
subnutrit, care nu ieşise din adolescenţă şi care 
bombănea de unul singur, supărat, la adresa unor 
însoțitori imaginari şi se întrebă ce-l adusese în halul 
acela. Băutura şi sifilisul aveau nevoie, de obicei, de. 
zeci de ani ca să distrugă mintea unui om, nu însă şi 
stupefiantele — mai ales Sîngele Veneţian - sau 
împărtăşaniile cabotinilor, deşi cabotinii nu-i lăsau 
aproape niciodată pe străini să-l vadă pe vreunul din 
împărtăşiţii grav afectaţi. 

Mai era pe-acolo şi o fetişcană beată, care la 
început dădu impiesia că era cu nepriceputul cîntăreţ 
din pelican, dar care în cele din urmă fu luată şi dusă 
de un chelios rinjit care, aşa cum Rivas ştia întimplător, 

era un negustor de Sînge. „Ce s-o fi întîmplat“, se 
întrebă Rivas acru. „Merge atit de prost cu narcoticele, 
încît trebuie să faci pe codoșul, în timpul liber? M-aş 
duce s-o salvez, dacă n-aş fi sigur că s-ar întoarce tot la 
unul dintre voi. 

Sînt oameni“ , îşi spuse, „cărora pur şi simplu le 
lipseşte voinţa de a supravieţui — sînt ca nişte aperitive 
umblătoare, care aşteaptă să-şi facă cineva timp şi să le 
devoreze. Şi chiar dacă lucrul care m-a ferit de... 
această delăsare catastrofică a fost probabil o însuşire 
neatrăgătoare, cum ar fi egoismul sau orgoliul, tot ăsta 
e motivul pentru care încă mai trăiesc, pot gîndi şi am 
„să fac tot posibilul ca să mi-l påstrez“ . 

Rivas zimbi, amintindu-și răspunsurile pe care 
le dăduse, cu ocazia primei împărtăşiri în mijlocul 
cabotinilor: în timp ce restul împărtăşiţilor care-şi 
veneau în fire îl preaslăviseră pe Domnul Jaybush 
şi aflaseră cu certitudine cînd avea să se efectueze 
urmâtoarea împartăşanie, ca nu cumva s-o rateze, 
tînarul Gregorio Rivas, deşi buimăcit, epuizat şi 
bucuros că găsise adăpost şi companie, analizase. 
situaţia cu luciditate. Nu se îndoise că misteriosul 
Norton Jaybush era mai mult decît un simplu om, 
poate chiar un zeu, însă perspectiva abandonării 
propriei individualităţi, pentru a se „uni cu 
Domnul“, îi repugnase profund. 

Trupa de cabotini care îl luaseră cu ei îl 
dusese la un cuib aflat într-una din construcţiile 
părăsite din afara zidurilor, şi îl familiarizase cu 
modul de viaţă cabotin. În acea primă zi, îi 


20 


59 


privise pe. cîţiva dintre împărtăşiţii subjugaţi cum 
îşi exercitau „darul limbilor“ şi îl tulburase nu atît 
bolboroseala feţelor vlăguite, cît faptul că toţi 
evoluau cu o armonie precisă şi fără nici un efort, 
de parcă - Rivas încă îşi mai amintea imaginea 
care i se formase atunci în minte — de parcă 
fiecare din ei era doar un inel vizibil al unui 
vierme mare și vibratil. Rivas nu dorise deloc să 
se integreze ceremoniei şi descoperise, la scurt 
timp după aceea, că mintea înceţoșată de alcool 
era imună la împărtăşanie. Prin urmare, în ciuda 
interdicţiei de băutură, legiferată de Mesia, avusese 
grijă să nu se împărtăşească decit după ce se îm- 
bătase discret. Asta îi permisese să contracareze 
efectul distrugător al împărtăşaniei... Deşi,nu fusese 
în stare să riposteze, nici măcar pe furiş, decit 
după ce-i venise ideea să-şi pună calităţile mu- 
zicale în slujba cabotinilor. | 

lar pe urmă, după ce în sfirşit îi părăsise pe 
cabotini şi pornise spre nord-vest, către Veneţia, 
apăruse Sîngele. 

Veneţia era un oraş aflat într-un fel de 
carnaval sălbatic, un oraş care se ivise, aidoma 
cristalelor dintr-o soluţie saturată, în jurul golfului 
semicircular cunoscut sub numele de Ellay — Ex 
Deep, în centrul căruia se afla incinta unei gropi 
submarine, renumită pentru strălucirea fantastică a 
culorilor curcubeului din unele nopți. Cine avea 
mulți bani şi ştia să-şi poarte singur de “grijă 
putea, zice-se, să guste anumite plăceri uluitoare, 

în încăperile de deasupra şi în barurile de- 
dimensiunile unor canale - Rivas  auzisș 
povestindu-se despre „galeriile de reprimare“, unde 
puteai ucide, prin sugrumare, oameni care se 
ofereau de. bunăvoie, împinşi, nu întotdeauna, dar 
adeseori, să facă asta de banii care, în aceste 
condiții, reveneau familiilor; despre „instituții cu 
profil sportiv“, bordeluri ai căror pensionari erau 
cu toții deformați fizic, prin procedee de adaptare 
erotică; despre restaurante ' cu meniu marin, 
provenit din pescuitul sportiv, ai căror clienți nu 
puteau fi transportați decît cu mare dificultate, 
pentru că erau orbi, în curs de descompunere şi 
imobilizați în acvarii pe roți... dar nerăbdători să ia 
încă o masă neobişnuită şi extraordinar de scumpă; 
şi, bineînţeles, auzise despre atotcuprinzătorul club 
de noapte al blestemaţilor, locul despre care nu 
existau două relatări care să coincidă, dar căruia 
toate îi atribuiau o strălucire cumplită şi otrăvi- 
toare; localul numit „Palatul Excentricului“ . 

Fiind un tînăr vagabond, fără lucru, Rivas nu 
putuse să verifice existența unor asemenea locuri 
fabuloase — pînă şi o tortilla umplută cu puţină 
fasole însemna o zi de muncă grea — dar Singele 
era ieftin. 

Drogul era un praf roşietic-maroniu, care 
putea fi prizat, fiert, fumat sau mîncat şi care îl 
slăbea pe consumator şi-l aducea într-o stare de 
semicomă, scăldiîndu-l mîngiîietor într-o întreită 
iluzie: că îndeplinise fapte măreţe, că avea timp 

pentru odihnă şi că-i era cald; consumatorii cu 
vechime pretindeau, de asemenea, că simt o atenţie 
puternică şi iubitoare, ca şi cum i-ar fi legănat 
Dumnezeu în persoană. 

În Veneția, gustarea Singelui era de o 
actualitate plină de cutezanţă, poate fiindcă 
monştrii sîngeroşi autentici erau extrem de 
neatrăgători. Mulţi dintre ei pur şi simplu mureau 
de foame, nevrind să-şi cumpere mîncare cu banii, 
care puttau fi folosiţi pentru procurarea unor 
cantităţi. suplimentare de drog; nu mîncau, nu se 
scăldau şi abia se mişcau, tîrşiindu-şi paşii pînă la 
prima persoană pe care o puteau uşura de o para, 
două, după care se întorceau la prăvălia cu Sînge. 

După ce Rivas îşi găsi o slujbă stabilă, ca 
spălător de vase într-unul din numeroasele restau- 
rante, şi puse deoparte ceva bani, intră într-o seară 
într-o prăvălioară de Singe de lingă un canal, cu- 
rios să vadă cum era drogul, fiindcă în Ellay era 
ilegal şi scump. Proprietarul magazinului era şi el 
consumator şi rosti un panegiric atît de strălucitor, 
cu privire la marfă, încît Rivas o luă la sănătoasa, 
simțind că acest drog atotimpăciuitor îl va depose- 
da de orgoliul pe care şi-l cultivase cu atita grijă, 
de amintirile dureroase legate de Urania, de ambiţi- 
ile lui muzicale care începeau să prindă contur... Pe 
scurt, de tot ce-l făcea să fie Gregorio Rivas. 

— Frumoasă dimineaţă, nu-i aşa? 

Rivas tresări, readus la realitate, şi se uită, cp 
o speranţă precaută, la bărbatul care se oprise 
lîngă el. Deşi nu era cît Rivas de înalt, era mult 
mai voinic și, cu excepţia nasului şi ochilor, toată 
faţa îi era ascunsă de pălărie şi de o barbă 
stufoasă. l 

_— Mda, spuse Rivas pe un ton nervos, găsind 
o poziție mai comodă pentru ranița de pe umăr. 
Dar puțin cam rece. 

— Da, destul. 

. Barbatul căscă şi se sprijini de zid alături de 
Rivas. 

— Aştepţi pe cineva? 

- A, da, spuse Rivas repede, am să... Se opri 
iar pe urmă ridică din umeri: De! fapt, nu. 

Bărbatul chicoti. 

— Înţeleg. Auzi, mă duc să iau ceva de mîn- 
care. Ţi-e foame? 

Rivas nădâjdui că gestul rapid de ducere a 
mîinii i la portofel păru spontan. 

„Nu prea. 

-— _ Eşti sigur? Ştiu un local unde o să ne dea 
fiecăruia cîte o farfurie mare de madraca con 
juevos, din partea firmei, gratis. 

i facu cu ochiul. 

— Şi pot să aranjez să ne dea o masă lîngă foc. 

Rivas se încruntă. Ceva nu era în regulă. 

+— Zău? Unde anume? 

- O, un locşor undeva pe Spring, al unor 

prieteni de-ai mei. 

Bărbatul căscă din nou, îşi întinse braţele 
deasupra capului şi pe urmă le lăsă să cadă — iar 
unul din ele ateriză şi rămase încolăcit pe după 
umerii lui Rivas. 

Gura lui Rivas se transformă într-o linie 
dreaptă. 

© — Spring şi mai cum? 

- Poftim? A, la doar două blocuri de-aici, 
Spring & „Main. Cinci minute de... 

— Exact. 

Rivas se desprinse de sub braţul bărbatului. 

— Asta e Clubul Băieţilor. Nu, mulţumesc. 

Plecă în căutarea altui zid de care să se 
sprijine, însă bărbatul veni în grabă după el. 

— Cunoşti locul, ai? Ascultă aici, flăcău, nu e 
momentul să te dai mîndru. Dă-mi voie doar să... 

Rivas se întoarse cu faţa la el şi-i permise 
bărbatului să vadă cuțitul pe care și-l trăsese din 
mîneca dreaptă. 

— Pot să ţi-l înfig în inimă atît de repede, că 
n-ai avea timp nici să ţipi, declară el nu fără 
amabilitate. Vaya! l 

— Doamne, puştiule, în regulă! exclamă băr- 
batul şi se dădu înapoi. Leşit din raza de acţiune a 
cuţitului, îşi îngădui să se depărteze nepăsător şi 
aruncă peste umăr: dar să ştii că puteam să-ţi fiu 
prieten! 

„Imi place“, îşi spuse Rivas, cu o nedumerire 
neprefăcută, în timp ce vîrî cuțitul în teaca din 
minecă şi se îndepărtă, „cum fiecare om, pe lumea 

asta îşi închipuie că prietenia lui sau a ei 
valorează ceva. Dumnezeule, dac-aş fi într-adevăr 
un puştan lefter şi flămînd m-aş necăji mai 
degrabă fiindcă am ratat acel mic-dejun“. 

Mai devreme, Rivas observase un grup de 
tineri, ghemuiţi în jurul unui foc, sub o boltă 
înclinată din piatră, de lingă Biroul de Schimb al 
Relicvelor, iar cînd privi acum în direcţia aceea 
văzu că una din fete se îndrepta spre el, zimbind, 
cu mîinile în buzunarele rochiei lungi, pînă în 
pămînt. 

— Ai pierdut un prieten, nu? întrebă ea, după 
ce se apropie suficient ca să vorbească încet şi să 
se facă auzită. 

— A, nu-l cunoşteam, spuse Rivas, făcîrid un 
semn vag cu mîna. A venit şi a început să-mi 
vorbească, atîta tot. 

— Ţi-e foame? Vino să iei micul dejun cu 
noi. ` 
Inima lui Rivas bătea tare, fiindcă bănuia că 
ăsta era cîrligul cu momeala pe care o aştepta, dar 
luă o poză de om care cade pe: gînduri şi spuse: 

— Ştii... n-am nici un ban... 

Fata îşi puse mîna pe umărul lui şi îl privi. în 
ochi. | | 

— Banii sînt doar o 'tablă cu pătrăţele, într-un 
joc jucat de nişte copii nefericiţi, îi: spuse ea 
deschis, iar el se întoarse cu spatele, ca nu cumva 
să i se citească pe chip satisfacția nestăpînită — 
căci recunoscuse în afirmaţia ei una din formulele 

clasice de ademenire ale cabotinilor, neschimbata 
de cînd o auzise prima oară, în dimineaţa aceea 
pustie, cu treisprezece ani în urmă. O folosise şi 
el mai târziu, în expedițiile de recrutare. 

Aşa o fi, spuse el, recitînd o replică pe 
care şi-o aminti ca fiind uşor de contracarat, dar 
ai nevoie de bani ca să trăieşti, 

— Nu, spuse ea cu blindeţe, trăgîndu-l către 
bolta înolinată, n-ai dreptate deloc. Ai nevoie de 
bani ca să mori. Ca să trăieşti ai nevoie de 
dragoste. 

El rise cu amărăciune, ca un student. 

~ Asta e şi mai greu de găsit. 

— Orice e greu de găsit, îi spuse ea, dacă nu 
ştii unde să cauţi sau ce anume cauţi. 

„E mieroasă fata“, îşi spuse Rivas, lăsîndu-se 
dus spre trupa de cabotini care acum îşi ridicaseră 
cu toţii privirile spre el şi îi zîmbeau; avea încă 
urme de murdărie pe git şi pe la încheieturi şi 
dormise în rochia cu care era îmbrăcată, dar 
silueta era frumoasă, îşi spunea replicile cu destulă 
sinceritate şi, în ciuda dinţilor, zîmbetul era 
strălucitor ca o lampă aprinsă lîngă geam, într-o 
noapte cu furtună şi oricum ăsta ar fi singurul 
lucru pe care l-ar fi. observat un vagabond 
flămînd. ` 

Cabotinii adunaţi în cerc se mișcară, ca să-i 
facă loc lui Rivas iar el privi atent împrejur, în 
timp ce se aşeză pe gunoiul jilav — însă Urania 
nu se afla printre ei. Părea o trupă tipică: în 

majoritate tineri, cu figuri pe care era întipărită o 
varietate de expresii, începînd cu optimismul timid 
al noului. recrut, continuînd cu speranţa luminoasă 
a celor care, aidoma fetei care îl oprise, trăiau în 
credinţă de cîtva timp şi terminînd cu neatenţia 
rătăcită. a unei perechi de vechi împărtăşiţi, pe ale 
căror chipuri zimbetul obligatoriu părea uitat, ca 
un covoraş care te întîmpină la intrarea într-o casă 
părăsită, - 

— Acesta este noul nostru prieten — le spuse 
însoţitoarea lui celor din grup, aşezindu-se lîngă el 
— care a avut amabilitatea şi a primit să ia micul 
dejun cu noi. 

Se auziră exclamaţii discrete de încîntare şi 
Rivas fu încredinţat din toate părţile că sosirea lui 
le luminase ziua, într-un chip extraordinar. Se 
strădui să răspundă conform aşteptărilor. 

Deodată, realiză că dădea mîna cu ceilalţi şi 
rînjea spontan, ca un idiot — căci existaseră cel 
puțin cîteva secunde în care nu jucase nici un rol. 
Simţi un uşor tremur de nelinişte — ba chiar de 
frică — în străfundurile fiinţei šale, fiindcă această 
renunțare călduroasă şi fericită la propria-i 
personalitate i se mai întimplase doar de două ori 
în viaţă: o dată, cu treisprezece ani în urmă, cînd 
fugise de acasă şi fusese abordat pentru prima 
dată de cabotini, iar apoi, cu doar trei ani mai 
înainte, în timp ce-şi dusese la îndeplinire ultima 
răscumpărare. O reperase, în cele din urmă, pe 
fata pe care fusese angajat s-o răpească, îşi pusese 

la punct planul de evadare pentru toiul nopții şi 
îşi permisese luxul imprudent de a se odihni, între 
timp, în cuibul aglomerat al cabotinilor. De fiecare 
dată fusese doar o scăpare scurtă şi devenise 
vulnerabil doar din cauza oboselii extreme — dar 
ce scuză mai putea avea de data asta? 

— Ce s-a întîmplat, frate? 

O tînără cabotină slăbănoagă sesizase răceala 
bruscă a Hui Rivas şi se aplecă înainte, plină de 
solicitudine, mîngiindu-i obrazul cu o mînă şi — 
observă el cu coada ochiului — făcîndu-le un semn 
discret tovarăşilor ei, cu cealaltă, ca să strîngă 
şurubul. Imediat, trupa se strînse în jurul lui, 
exprimîndu-şi preocuparea şi blocînd, ca din 
întîmplare, toate direcţiile în care ar fi putut s-o ia 
la fugă. 

Rivas privi în jur, la toţi, şi decise că era 
timpul să afle cine era şeful. 

— Ăăă, mă gîndeam, bolborosi el, că ar trebui 
să mă întorc acasă, în mijlocul familiei. 

Ştia că asta avea să provoace o împotrivire 
puternică şi că avea să afle cine era conducătorul; 
aşa cum ghicise deja, era Sora Sue, fata care îl 
găsise şi care acum îngenunche în faţa lui, îi luă 
mîinile într-ale ei şi, aplecîndu-se atît de aproape 
încît ar fi putut s-o sărute, îl privi ţintă în ochi. 

— Ai încredere în tine, îi spuse ea cu o voce 
joasă şi vibrantă, care părea că răsună undeva, în 
dinți. Ţi-ai dat seama că aceea nu era familia ta, 
nu-i aşa, ai înţeles că există în tine însuşiri şi 

profunzimi pe care ei nu le pot împărtăşi sau 
recunoaşte? Intrebări la care nu numai că nu pbt 
răspunde, dar pe care nici măcar nu le pricep? 
lată de ce i-ai părăsit — nu, nu mă întrerupe — 
gîndeşte-te la asta şi-o să vezi că am dreptate. Am 
ştiut de cum am dat cu ochii de tine că ai un 
suflet adevărat şi că ai pornit în căutarea unei 
familii care să te înţeleagă cu adevărat. Nu-ţi 
pretind să ai încredere în mine, în ei sau în 
altcineva, îţi spun că singura persoană în care poţi 
să te încrezi eşti tu însuţi. Şi unde te-a adus 
nevoia de a găsi dragostea? La mine. La noi. 

Ochii îi străluceau de lacrimi iar ceilalţi 
cabotini, chiar şi cei degeneraţi, dădeau din cap în 
direcţia lui şi îngînau o melodie din străfundul 
gîtlejurilor, jumătate într-o tonalitate foarte joasă şi 
jumătate într-una foarte ridicată, iar zumzetul acela 
bitonal şi insidios părea că-i ajunge drept în 
spatele ochilor, făcînd să vibreze tot ce avea în 
minte, într-o înceţoşare domoală. 

Era greu să-ţi aminteşti ceva... aproape 
imposibil să te agăţi de un gînd, mai mult de 
cîteva secunde... dar ştia că'nu mai era nevoie. 
Conştiinţa de sine, păstrarea neliniştită a graniţelor 
personale, putea în sfîrşit să se destindă. 

Se simţi obosit — genunchii păreau că-şi pier- 
duseră elasticitatea obişnuită — dar, bineînţeles, 
noaptea trecută nu se odihnise cine știe cit şi 
oricum, n-avea nici un rost să se ridice în picio- 
are. Se afla în mijlocul unor oameni în care putea 
avea încredere. 

Îşi dadu seama de cîteva nepotriviri dintre 
memorie şi percepții — îşi amintea că trupa asta 
de cabotini cuprindea altfel de oameni, avea 
impresia că stătea lîngă ei într-un altfel de colţ, 
cerul plumburiu şi acoperit părea că dispăruse, iar 
hainele pe care le purta erau relativ curate şi 
călcate din nou, fără crusta aceea de praf şi sînge 
închegat — dar propriile lui percepții individuale nu 
mai păreau deosebit de importante. 

' Zîmbi celor doi ochi ce păreau să umple 
lumea întreagă şi realiză că deja se simţea mai 
bine. Faţă de cît de puţin îl durea acum, pierderea 
Uraniei s-ar fi putut întîmpla cu zeci de ani în 
urmă şi pînă şi durerile şi înţepeneala pricinuite de 
bătaia pe care i-o trăseseră Barrows şi oamenii lui, 
azi-noapte, după aniversarea zilei de naştere a 
Uraniei, dispăruseră cu totul. ” 

— Acum ţi-ai. găsit adevărata familie, nu-i aşa? 
întreba cu blindeţe Sora Sue. 

Dacă. exista, cumva, în mintea lui o părticică 
gata să nege, țipind înspăimintată, aceasta fusese 
definitiv îngropată. Rivas, cu desăvirşire împăcat, 
pentru prima dată după mulți ani, şopti, fericit, 
un singur cuvînt: 

—' Da. 

Cînd trupa de cabotini părăsi oraşul, la prînz, 
îl luă cu ea pe Rivas. Unul din paznicii de»la 
Poarta de Sud, un veteran încărunţit, care văzuse 
asemenea lucruri de multe ori de-a lungul anilor, 
jeşi agale din gheretă şi-şi întinse bastonul spre ei 
ca să-i oprească. 

— Alto, spuse el. Staţi pe loc. 

Sora Sue îi adresă un zîmbet. 

— E ceva-n neregulă, meştere? 

Paznicul făcu un semn din cap spre Rivas, 
care se poticnise de bărbatul din faţa lui, la 
oprirea grupului, dar care le suridea cu bunăvoință 
tuturor. l 

— Cine-i amefțitul ăsta? întrebă aspru paznicul. 

— E de-ai noştri, spuse fata. Îl cheamă Fratele 
Boaz. 

— Aşa e, băiete? întrebă el mai tare. Băiete?! 
Isuse, dați-i careva un ghiont. Aşa. Ascultă-mă, 
vrei să pleci din oraş? Nu ești obligat, să ştii. 

~ Vreau să merg unde merg oamenii ăştia, 
explică Rivas. 

— Şi unde merg? 

— Nu ştiu. 

— Cum te cheamă? 

— Aăă... mi-au spus, dar am uitat. 

- Bun, în regulă, spuse paznicul cu amără- 
ciune, lăsînd virful bastonului să se lovească de 
dalele de beton şi uitindu-se din nou la fată. Şi, 
pe deasupra, e îmbrăcat cum se cade. Da’ ştiu că 
nu v-aţi pierdut vremea cu el, nu? 

iy 

— Unii oameni sînt mai pregătiţi decît alții să 
se încredinţeze Domnului, îi spuse ea senin. 

Deschise gura, gata să-i dea un răspuns 
furios, dar pare-se că nu se putu gîndi la nimic, 
fiindcă spuse doar-Vaya! şi se întoarse în gheretă. 

- Vayamos, replică Sora Sue şi-şi conduse 
mai departe trupa pe sub bolta înaltă a porţii, iar 
apoi pe drumul pavat de-a lungul zidului şi pe 
panta acoperită cu pietriş, care cobora către vest, 
spre Harbor Freeway. Cum ziua era însorită şi 
cerul senin, pe taluz fuseseră ridicate la întimplare 
cîteva corturi şi tarabe împodobite cu panglici, ca 
nişte ciuperci colorate, ivite după ploaia din ziua 
trecută, iar unii vînzători fluierară după grupul de 
pelerini. 

- Hei, senora! — îi strigă, din dreptul unui 
cort, un bătrîn gras, Sorei Sue — lasă-mă să-ţi fac 
o baie şi să te dau cu ruj şi mă jur pe Jaybush 
c-o să cîştigi trei „cincimi“ pe zi! 

Ceilalţi vînzători, care auziseră, rîseră, iar 
rîsetele se dublară, cînd unul din ei adăugă: 

— Una cîte una, pe rînd! 

Ciţiva cabotini neofiţi părură stingheriți sau 
furioşi, în timp ce-şi continuară anevoie drumul, 
şerpuind prin acest coridor al lipsei de respect, dar 
zimbetele de pe chipul Sorei Sue, a lui Rivas şi al 
cîtorva împârtăşiţi degeneraţi rămaseră neschimbate. 

Un ajutor de furnizor de mărunţişuri sări 
peste tejgheaua tarabei şi străbătu în goană taluzul, 
îndreptîndu-se spre Rivas şi fluturind o bucată de 

hîrtie. Era o fotografie ştearsă, în alb-negru, a unei 
femei dezbrăcate, o mostră urîtă a genului» de 
suveniruri care, mai mari, mai explicite şi în 
culori, se vindeau, în seturi de cite cinci, în 
galeriile de artă din oraş. 

— ţi place, nu? chicoti negustorul. 

Privirea lui Rivas trecu prin fotografie, pe 
urmă reveni asupra ei şi, pentru prima oară după 
două ore, ochii i se fixară asupra unui lucru pre- 
cis, zîimbetul i se destinse şi fu înlocuit de o 
încruntare. 

— Oho, nu-ţi plac fetele, este? spuse tare 
negustorul, spre satisfacția asistenţei încîntate. Dar 
pun pariu că asta-ţi place, aşa-i că am dreptate? 

Şi scoase din buzunar o sticlă de jumătate de 
gin Ventura, ieftin, şi o agită ademenitor. 

Rivas se opri iar bărbatul din spate se ciocni 
de el, cînd Rivas întinse o mînă şovăielnică spre 
sticlă. Vînzătorii hohotiră, izbind cu pumnii în 
tejghelele. tarabelor şi tăvălindu-se pe jos. 

— Incă nu s-a ţicnit de tot! urlă negustorul, 
fălos. ` 

Începuse să scoată dopul, cînd o palmă 
zdravâănă îi azvirli sticla din mînă; Sora Sue 
răsărise în faţa lui, iar privirea ei zimbitoare era 
atît de intensă, încît bărbatul îşi îngustă ochii în 
faţa ei, ca şi cum ar fi fost o lumină insuportabil 
de strălucitoare. 

li şopti ceva, preţ de cîteva secunde, după 
care spuse cu voce tare: 


-- O să ne întoarcem după tine, frate. 

Se întoarse apoi spre Rivas şi-i spuse cu 
blindeţe: 

- Urmează-mă, Frate Boaz. 

El dadu din`cap şi-şi potrivi pașii după 
ceilalţi, cînd trupa se puse din nou în mişcare, 
printre vinzătorii care acim tăceau, dar Sora Sue 
se întorcea, mereu spre el; cutele mici, ivite cînd 
se încruntase, încă nu-i dispăruseră de pe chip. 

Ajutorul de: furnizor, tremurînd ca de friguri, 
de cînd Sora Sue terminase cu el, se aşeză greoi 
pe pietriș, iar tâietura din revistă îi alunecă dintre 
degete şi zbură, purtată de vînt, pe deasupra 
taluzului, 


CAPITOLUL TREI 


Toată dimineața, micul grup merse spre sud, 
de-a lungul țărmului acelei vaste mări interioare 
care, deşi se prelungea acum, la nord, pînă 
aproape de zidurile oraşului Ellay, încă se mai 
numea Golful San Pedro; şi chiar dacă Rivas nu 
încetini ritmul grupului — se căţăra pe pereţii 
laterali ai unor clădiri prăbuşite, înota anevoie, pe 
străzile cotropite de mare, şi mergea încet pe 
porțiunile acoperite din loc în loc de un praf 
cenuşiu, la fel de neobosit ca oricare dintre ei — 
mersul îi rămăsese ca de somnambul, iar privirea 
pierdută. . 

“Se mutaseră în Inglewood Desolate; o fişie 
lată care se întindea la est de Veneţia; în Desolate 
creşteau puține plante, dar motivul principal pentru 
absența: aproape totala a populației era spectrul 
bolilor care îi decimaseră pe foştii locuitori, 
precum 'şi imposibilitatea de a avea copii, făra 
riscuri. De citeva ori, pe parcursul călătoriei, fețe 
supte îi priviră lacom, din spatele unor ferestre 
fară geamuri sau din guri de canal, insă creaturile 
cocoşute şi flaminde, care cu greu mai puteau fi 
considerate oameni şi care pe alţi călători i-ar fi 
atacat, lasară trupa Sorei Sue sa treacă. nevatámatà, 
caci cabotinii pretindeau ca sint pacifişti doar in 

oraşe; locuitorii din Desolate învățaseră să se 
ferească de ei, chiar şi de un grup care părea 
absolut inofensiv. 

Trecură pe lingă cîteva diguri, construite 
destul de recent ca să nu fie înghiţite de apele 
care creşteau neîncetat, însă erai îndemnat să faci 
fel de fel de presupuneri despre îndeletnicirea 
oamenilor care îşi legau bărcile lîngă ele, fiindcă 
marinarii ațeia, care lucrau pe furiş, nu strigau şi 
nu semnalizau niciodată, şi aveau cu toţii cuțite 
lungi şi praştii. 

Cu toate astea, zona din jurul digului Gage 
Street ajunsese un fel de tabără a cabotinilor. 
Fuseseră ridicate cîteva corturi şi în fiecare lună 
un grup nou de păstori prelua sarcina întreţinerii 
bărcilor şi-a verificării modului cum erau trimişi 
noii recruți de partea cealaltă a golfului. 

Grupul Sorei Sue nu ridica nici un fel de 
probleme.” Împreună cu ceilalți, Rivas merse, 
tirîndu-şi docil picioarele, pînă la capătul digului. 
Digul cabotinilor era mai degrabă rezultatul 
întîmplării, decit al unei construcţii în toată regula; 
se rezuma la un autocamion mare şi vechi, care 
zăcea într-o .rînă; partea ridicată, care era cabina 
şoferului, era pe jumătate îngropată în straturile de 
pămînt şi de depuneri aduse de cele douăsprezece 
inundaţii din timpul iernii, iar la capătul celălalt, 
partea de sus a remorcii, în formă de cutie, era 
aproape cufundată în apele golfului. Metalul era 
ruginit, uzat şi ciuruit de găuri de grosimea unui 

deget, dar cu toate astea, o cruce mare, care ar fi 
putut fi cîndva roşie, încă mai era vizibilă, 
împreună cu nişte frînturi de cuvinte. În mod nor- 
mal, Rivas ar fi încercat să le citească şi să 
ghicească ce puteau să însemne, dar astăzi, în 
ochii lui, nu erau decît nişte simple „desene pe 
trotuar“. 

Aproape de orizont, la trei mile de cealaltă 
parte a golfului, se vedea linia frîntă a unor 
clădiri albe, ca nişte oase, dar păstorul de la 
capătul digului privea cu ochii îngustaţi spre sud, 
unde golful se lăţea şi unde, în ziua aceea senină, 
se putea zări, ca un punct îndepărtat, Long Beach 
Island. Ajuns la capătul dinspre mare al digului, 
Rivas rămase în urmă, părînd întrucîtva îngrijorat 
de ideea unei călătorii pe apă, dar un păstor se 
apropie nerăbdător de el, pe la spate, şi-l împinse 
zdravăn între umeri. Rivas se chirci şi făcu un salt 
nesigur pe una din banchete, însă odată ajuns în 
barcă se aşeză liniştit. 

Sora Sue îl privi ţintă, apoi se întoarse spre 
păstor, ridică din. umeri şi continuă să-și instaleze 
restul grupului la bord. 


Pe la jumătatea după-amiezii, barca pătrunse 
în docul cabotinilor, de la Cerritos. Aflat la două 
mile bune sub limita sudică a lui Desolate, locul 

avea o înfăţişare aproape tropicală, cu arbori înalţi, 
flori agăţătoare şi o vegetaţie luxuriantă, care 
străjuia apele. Ţipetele ascuţite ale maimuţelor şi 
papagalilor se auzeau: la sute de metri distanţă, 
printre copaci, la ambele capete ale țărmului, şi 
jumătăţile superioare, pline de negi, ale cîtorva 
capete de amfibieni ieşiră la iveală, din apă, ca să 
vadă de unde provenea agitația. Păstorul îi ajută 
pe toţi să se ridice din barcă şi să ajungă pe doc. 
După ce împinse ambarcaţiunea în aşa fel, încît 
vîntul să-i umfle vela mare şi trinchetinul, făcînd-o 
să alunece înăpoi spre nord-vest, către digul Gage 
Street, trupa Sorei Sue urcă anevoie drumul mare, 
acoperit de frunziş, care tăia fişia îngustă de 
junglă de pe țărm şi care îi aduse în cele din 
urmă pe membrii grupului pe creasta unei coline 
de unde puteau privi în jos, spre stadionul 
Cerritos. Alte grupuri de cabotini se vedeau venind 
dinspre nord, dinspre sud şi din interior, iar la 
porţi era o aglomeraţie considerabilă. Sora Sue îşi 
conduse grupul pe drumul care cobora. 

Deasupra porţilor. de la intrarea în stadion, un 
discipol realizase, mai mult cu pasiune şi mai 
puţin cu îndemînare, o pictură murală a acelui 
Mesia, numit Norton Jaybush, întimpinind toată 
omenirea cu braţele întinse; iar mulțimea pictată, 
spre care privea, se transformă, sub pragul prelung 
de deasupra porţilor, în mulţimea adevărată și în- 
sufleţită a cabotinilor zimbitori, care se înghesuiau 
la intrare. Tăceau cu toţii; nu se auzeau decit 

gifiielile, tirşiitul încălțărilor sau al picioarelor cu 
tălpile -bătătorile şi cîte un geamăt, cînd cineva, 
din mulţimea de credincioşi, era strivit de zid preţ 
de cîteva clipe. 

.. Odată ajuns înăuntrul uriaşului şi vechiului 
stadion, Rivas observă, absent, opt tumuri şubrede, 
din lemn, ridicate la intervale egale în afara 
perimetrului terenului mare, iar pe mica estradă 
îngrădită, din vîrful fiecărui turn, stătea cîte un 
bărbat bărbos, îmbrăcat cu o' mantie maro şi ţinînd 
un toiag cu un ciîrlig la capăt. Eliberate de 
presiunea de la porţi, grupurile de cabotini se 
despărţiră din nou şi se puseră în mișcare, 
îndreptîndu-se fiecare spre baza unuia sau altuia 
dintre turnuri. 

Nu existau deosebiri vizibile între păstorii cu 
glugă pe cap, din virful turnurilor; cel mai 
degenerat şi mai imbecil membru al fiecărui grup 
fu cel care hotărî, de data asta, pentru un turn, 
anume, în această împrăştiere totuşi ordonată, şi îşi 
conduse  tovarăşii spre el, de-a curmezişul 
gazonului năpădit de buruieni. Turnul către care se 
urni grupul lui Rivas se afla de partea cealaltă a 
terenului împrejmuit, iar cînd se opriră, în sfîrșit, 
majoritatea celorlalte bande se odihneau deja, la 
umbra turnurilor pe care şi le aleseseră. | 

Ca la un semn, toţi păstorii din virful 
turnurilor îşi deschiseră gurile şi începură să emită 
un sunet grav şi persistent; imediat, toţi cabotinii 
de pe stadion li se alăturară cu un „iii“ strident; 

chiar dacă acum se auzea ca un vuiet venit din 
fundul pămîntului, şi nu ca uri zumzet, era aceeași 
notă. insistentă, pe două tonuri, care însoţise 
supunerea lui Rivas în faţa noilor lui stăpîni, mai 
devreme, în cursul zilei... Acum însă nu făcu decît 
să-i accentueze încruntarea. Se uită la Sora Sue, 
văzu că ea îl privea şi-şi îndreptă repede ochii în 
altă parte. 

Suneţul se curmă la fel de brusc cum 
începuse, iar în clipa cînd ultimele ecouri ricoşau 
printre cele opt întărituri, Rivas făcu involuntar un 
pas în faţă, de parcă zgomotul ar fi fost un trup 
cu care se luptase. 

Păstorii îşi agăţară toiegele de curele şi 
coboriră, sprinteni, din vîrful turnurilor, iar Rivas’ 
îl privi pe cel în jurul căruia se strinseseră grupul 
lui şi alte două. Cînd bărbatul ajunse jos, se 
îndreptă: din şale, îşi agită toiagul, se îndreptă spre 
Sora Sue şi-i vorbi încet. 

/Ea îl indică pe Rivas făcînd un semn cu 
capul, apoi îi şopti ceva păstorului bărbos, preţ de 
aproape jumătate de minut. Expresia de pe chipul 
bronzat, cu trăsături neregulate, al bărbatului nu se 
schimbă, însă el ridică încet capul ca să se uite la 
Rivas; cînd Sora Sue termină, se apropie de noul 
membru. | 

— Bine-ai venit în sînul adevăratei tale familii, 
Frate Boaz, spuse el, cu o voce profundă. 

Rivas privi stingherit în jur, după care dădu 
din cap. — 

— „Mulţumesc. 

— Cîţi ani ai? j 

— ...Optsprezece? Cred că optsprezece. 

Păstorul ridică o sprinceană şi privi mai atent 
fața şi părul lu; Rivas. 

— Hm. Scoate-ţi raniţa, te rog, şi dă-mi-o mie. 

Rivas privi spre Sora Sue, care zimbi şi 
încuviinţă din cap. Cu o reticenţă evidentă, ridică 
mîinile, îşi scoase cureluşele de pînză de pe umeri, 
îşi dădu jos raniţa, scuturîndu-și umerii, şi i-o 
întinse păstorului. 

Bărbatul o luă, se dădu înapoi şi începu să 
deschidă cataramele. În jurul arenei, ceilalţi păstori 
se ocupau tot cu preluarea noilor recruți şi, cu 
excepţia zgomotului înăbuşit al conversaţiilor, 
singurul sunet care se auzea era şuierul vîntului 
suflînd printre întăriturile ridicate şi zgrunţuroase. 

— Sau treizeci şi unu, spuse Rivas. 

Păstorul îşi ridică privirea. 

— Cum? 

— Poate că am treizeci şi unu de ani. 

Bărbatul deschisese raniţa şi se opri, privin- 
du-l chiorîş. 

— Poate treizeci și unu, zici? Ai mai.. . fost cu 
noi? 

— Nu, domnule. Am fugit de-acasă, ieri. Tai- 
că-meu e arendaşul lui Barrows. De la moşia unde 
se fabrică rachiul Currency. 

— Stai să mă lămuresc, spuse păstorul, cuprins 
de curiozitate şi scoţind din raniță o boccea mare, 

înfășurată în 'pînză. Pleci la treizeci şi unu de ani 
şi zici c-ai fugit de-acasă? 

Acum Rivas respira adînc, încercînd evident 
să nu se lase pradă panicii. l 

— Nu, optsprezece am, spuse el încordat. Așa 
e, optsprezece. Sînt sigur. 

Păstorul deschise gura ca să mai pună o 
întrebare dar o închise la loc, cînd văzu ce era 
înfăşuraţ în pînză — al doilea pelican al lui Rivas. 

Privirea pe care i-o aruncă acum fu plină de 
suspiciune. 

— Asta ce naiba mai e? 

După o pauză, ` Rivas răspunse aproape 
şoptind: 

— Pelicanul cuiva. 

- Cuiva? Nu-i al tău?... Răspunde, fir-ar să 


fie! 
- Nu, domnule. 
Rivas îşi trecu o mînă peste gură. 
__— Am şi eu unul, dar nu e aşa de frumos ca 
ăsta. 


- Ei bine, Frate: Boaz, muzica e unul din 
lucrurile pe care trebuie să le sacrificăm: 

Desfacu mina şi instrumentul căzu la pămînt 
cu un „bang!“ discordant, apoi ridică piciorul, 
încâlțat cu o gheata grea, şi-l strivi dintr-o 
lovitură. | 

Păstorul dadu să facă stînga-mprejur,' dar se 
opri şi se întoarse din nou cu faţa la Rivas. 

- la spune, cum te cheamă? 


O clipă, încruntarea dispăru de pe chipul lui 
Rivas, care spuse, mîndru că ştia răspunsul: » 

- Fratele Boaz. 

— Nu, fir-ar să fie, înainte, care era.. 

Un. sunet strident de trompetă spintecă deodată 
aerul şi o voce strigă prin megafon, din partea 
opusă a arenei: 

— Pregătiţi-vă să-l primiți pe Domnul! 

Păstorul îşi întinse gîtul şi văzu un bătrîn 
într-o mantie albă, care intrase pe stadion. 

- A venit jaybush-ul, spuse el. Du-te la 
centrul terenului. O să mai stăm de vorbă după 
împărtăşanie. 

Il împinse pe Rivas în faţă şi se întoarse spre 
celelalte grupuri din jurul turnului său. 

— Toţi noii membri să-l urmeze pe acest 
frate! strigă el. După ce se termină, am să vă 
primesc. personal, pe fiecare. - 

Rivas se urni anevoie pe terenul inegal, care 
acum era presărat cu buruieni de un verde 
proaspăt, apărute după ploaie şi, deşi mergea la fel 
de încet ca toţi ceilalţi, aproximativ o sută de 
neofiţi, care se apropiau din toate laturile arenei, 
formînd un cerc din ce în ce mai mic, gîndurile îi 
goneau nebunește. 

„Ăla nu era pelicanul meu“, îşi spuse, pe-al 
meu îl ţin minte, am strins bânuţ cu bânuț şi l-am 
cumpărat cînd aveam şaişpe ani... Bun, şi-atunci, 
de ce îmi amintesc, totuşi, de cel pe care l-a 
călcat în picioare? La naiba, îmi amintesc pînă şi 


83 


faptul că şurubul de la coarda lui nu se stringea 
ca lumea şi trebuia fixat la loc, după fiecare 
număr. . 

Număr? Cum adică „număr“? Aşa e, cînt 
la... cum îi zice localului? Da, Bom Sheltr, ăsta 
e, în Veneţia; şi, fireşte, am douăzeci şi cinci de 
ani —' de ce naiba credeam că am optsprezece sau 
treizeci şi unu? 

ŞI, pentru numele lui Dumnezeu, ce caut 
iarăşi printre cabotini? Ba chiar aşteptînd să mă 
împărtăşesc, treaz fiind?“ 

Se opri pentru o clipă, dar o bănuială vagă 
că prezenţa lui aici avea totuşi un scop, chiar dacă 
pe moment îl uitase, îl făcu să-şi reia, fără tragere 
de. inimă, mersul cvasiceremonial. Îşi pipăi pe furiş 
încheietura mîinii şi se linişti, simţindu-şi cuțitul 
fixat acolo, ca de obicei. „În regulă“, își. spuse, 
„am să joc scena asta pînă la momentul împăr- 
tăşirii, dar fără el. Pare-se că ăsta e stadionul 
Cerritos şi ţin minte ieşirea spre bucătărie, din 
zilele de odinioară, cînd începuse ţicneala; cu 
ajutorul surprizei, al iuţelii şi al cuţitului, ar trebui 
să pot ieşi de aici şi s-o şterg pe deal, în două 
minute“. 

Silueta înveşmîntată în alb a jaybush-ului se 
îndreptase spre mijlocul terenului într-un ritm puţin 
mai rapid decît al cercului care se striîngea, al 
viitorilor împărtăşiţi, și chiar înainte ca umerii lor, 
atingîndu-se, să închidă cercul, se strecură printre 
doi dintre ei, direct spre centru. Timp de zece 

secunde lungi şi tăcute, îi cercetă cu privirea pe 
oamenii din cerc, cuprinşi de o nerăbdare 
nervoasă. , 

Pe urmă spuse „Îngenuncheaţi“, cu o voce 
scoasă, parcă, de două blocuri de beton care s-ar 
fi frecat unul de altul. ` 

Toți cei de pe stadion se executară, cu un 
foşnet şi un zgomot surd care răsunară puternic, în 
liniştea ce se lăsase. Rivas îşi îngustă ochii, 
privind în sus, spre jaybush: mantia lui strălucea 
atît de tare, în soarele după-amiezii, încît în 
spatele lui aerul părea că se întunecă, bătind în 
purpuriu. Bătrînul privi din nou congregația, de 
jur-împrejur, după care se puse încet în mișcare şi 
se opri în faţa unei fete care stătea cu şase locuri 
mai la dreapta lui Rivas. 

— Uneşte-te cu Domnul, spuse jaybush-ul, 
întinzînd mîna şi atingîndu-i fruntea. 

Ea scoase un sunet de parcă ar fi fost lovită 
în stomac şi se rostogoli pe pămîntul jilav, din 
afara cercului. 


Dintr-o dată, Rivas îşi aminti totul: cum îl 
angajase Barrows ca să o răscumpere pe Urania, 
coşmarul pe care îl avusese despre ea şi propria-i 
reacţie, alarmantă, faţă de această religie răpitoare. 

„Daţi-mi drumul“, îşi spuse, căutindu-și 


85 


instinctiv cuțitul din mînecă; „dacă ajung şmeche- 
riile de la recrutare, ca să mă preschimb într-o 
momiie care .rînjeşte, care ar fi efectul unei 
împărtăşanii?“. | 

„Nu poţi fugi“, îşi dădu seama după o clipă 

„decît dacă îţi sacrifici imaginea de băiat 
cuminte şi cinstit, care îşi cîştigă pîinea cu 
sudoarea frunţii şi îţi distrugi şansele de-a o găsi 
pe Urania. | 

Bine, dar nici să primesc împărtăşania, treaz, 
nu pot“, îşi spuse, deznădăjduit. Inima îi bătea 
puternic în piept şi cînd aruncă o privire spre 
dreapta văzu că mai erau doar doi oameni și-i 
venea, rîndul. Îşi dădu seama că scîncea din fundul 
gitului şi se strădui să se stăpînească. 

— Uneşte-te cu Domnul, spuse jaybush-ul, 
atingînd fruntea băiatului de lîngă el. Băiatul se 
muje şi căzu, iar Rivas auzi cum îi clănţâne 
fălcile, cînd bărbia i se lovi de pămînt. 

Rivas căută în mînecă şi trase uşor de 
mînerul cuţitului, pînă cînd lama ieşi cu doi-trei 
centimetri din teacă, apoi îşi apăsă unghia 
degetului mare pe marginea inferioară. Trase adînc 
aer în piept şi închise ochii. 

— Uneşte-te cu Domnul. Oooh! Buf! 

Auzind cum ghetele jaybush-ului se tirăsc 
drept spre el, Rivas expiră... 

„„„.Şi îşi trecu degetul mare peste tâişul lamei, 
care îi despică unghia, zgîriindu-i osul. Durerea — 
o străfulgerare orbitoare şi fierbinte — îl facu să 

simtă în gură un gust ca de fier şi îi sili mintea, 
pradă , agoniei, să se concentreze asupra "ei, 
excluzînd cu desăvîrşire orice altceva. 

Nici măcar nu-l mai auzi pe Jaybush cînd 
spuse: 

— Uneşte-te cu Domnul! 

Avu loc un impact tăcut şi ameţitor, după 
care se simţi căzînd într-o prăpastie atît de rece, 
încît tot ce trăia și mişca acolo — 'şi ştia că există 
viață — era însufleţit dincolo de. limita de îngheț: 
îşi aminti că, după cum se pretindea în antichitate, 
heliumul lichid începea să mişte la temperaturi 
apropiate de zero absolut; simţea cum -căldura îi 
era stoarsă violent din corp, dar altă căldură, mult 
mai mare, continua să i se scurgă prin mîna 
stingă, mai precis prin degetul mare. 

se îndrepta, în același timp, spre frigul fără 
sfîrşit şi spre căldură şi, deşi simți cum se rupe 
ceva înăuntrul lui, în minte, izbuti să se convingă 
să se mişte în direcţia căldurii; apoi păru că 
țişneşte. în sus, pe cînd ceea ce exista de cealaltă 
parte, după sfirtecarea sufletului, se eliberase de el 
şi, continuînd' să trăiască separat, îi măsura ritmul. 
Dublul acesta se îndepărtă şi mai mult şi, în scurt 
timp, nu-şi mai dădu seama nici de el, nici de 
senzațiile încercate în bezna îngheţată de dedesubt. 

Îşi dădea seama doar că-l durea un şold şi că 
obrazul îi eră mînjit de pămîntul jilav şi zgirtat de 
pietricele. Se ridică în capul oaselor şi privi 
împrejur — jaybush-ul plecase, chiar dacă mulțimea 

adunată la marginea terenului rămăsese pe loc, 
încă în genunchi; atunci, îşi lăsă privirea să 
zăbovească asupra celor împărtăşiţi o dată cu el. 

Doar doi îşi. veniseră în fire sau, poate, 
rămăseseră conştienţi şi se uitau în jur, clipind 
prosteşte, de parcă tocmai ar fi fost treziţi din 
somn, după o beţie. Majoritatea zăceau încă, 
întinşi pe jos; cîţiva încercau să se mişte, alţii 
rămăseseră inerţi şi era clar că muriseră. Dintre 
cei cart se aflau destul de aproape ca să-i poată 
observa atent, destul de mulţi sîngerau de pe urma 
rănilor pricinuite de căzături sau crize; probabil că 
degetul lui spintecat n-avea să trezească nici un 
comentariu. | l 

După aceea, îşi dădu seama că avea capul 
limpede — mintea şi-o simţea la fel de ageră ca 
întotdeauna, iar memoria şi personalitatea păreau să 
fi rămas intacte. Această nou descoperită apărare 
prin durere funcţiona chiar mai bine decît apărarea 
prin băutură fiindcă, deşi îl imuniza la 
împărtăşanie, cea din urmă îl făcea să rămînă beat. 

Ideea de băutură îi aminti de jumătatea de 
litru de whisky de malţ, ascunsă în fundul unui 
buzunar al raniţei, şi-l făcu să se ridice în picioa- 
re. Străbătu terenul, îndreptîndu-se spre grupul lui 
de cabotini, străduindu-se să pară ameţit şi să se 
mişte anapoda. 

Sora Sue îl privi cum se apropia, dar păstorul 
rămase cu spatele la Rivas, pînă cînd acesta se 
opri la cîțiva paşi — apoi se întoarse brusc, ţinînd 
în mînă jumătatea de whisky. 

— Ţi-ai revenit repede, spuse păstorul. 

Rivas rînji tîmp şi-şi potrivi cîteva şuviţe 
rătăcite care-i căzuseră pe frunte; o pată de sînge 
rămase la vedere, deasupra uneia din sprîncene. 

— Murphy tot se mai joacă în curte, chiar 
dacă mama i-a zis să vină înăuntru, spuse el cu 
voce groasă. 

Acesta era genul -de lucruri pe care le 
spuneau oamenii, după ce-şi reveneau în urma 
împărtăşirii. 

— Singerezi, Frate Boaz — spuse Sora Sue, pe 
un ton îngrijorat, făcîndu-i, în acelaşi timp, păs- 
torului un semn cu mîna, pe care Rivas nu-l 
observă. 

— Zău? Ce chestie! 

Rivas se holbă la degetul despicat, cu o 
privire care spera să reflecte o uimire prostească. 

— Probabil, vreun ciob de la o sticlă veche, 
în care s-a tăiat cînd a căzut, zise păstorul. Ia 
spune, frate, ce-i asta? îl întrebă el pe Rivas, 
ridicînd sticla plată. 

Rivas se uită atent. 

— Whisky, spuse el într-un tîrziu. Cred că-i al 
meu. l 

— A fost al tău. 

Păstorul îi dàdu drumul. Nu se sparse cînd se 
lovi de pămînt, ci abia cînd bărbatul călcă pe ea 
cu putere. Rivas se strădui să nu-şi arate su- 
părarea. 

— Şi băutura e un lucru pe care trebuie să-l 

sacrificăm, îi spuse păstorul. Ai avut noroc că încă 
mai era plină şi că Sora Sue, aici de faţă, zice că 
erai treaz cînd a dat peste tine, de dimineaţă. Cam 
mult, totuşi: şi băutură şi un instrument muzical, 
la un singur novice. 

Clătină din cap, gînditor. 

— Cum zici că te cheamă? 

- Joe Wiley, spuse Rivas la întîmplare. ...Nu, 
iartă-mă, vreau să zic Fratele Boaz. 

- Si câţi ani ai? 

— Am... uitat. 

Păstorul dădu din cap şi zîmbi. 

— Ţi-a plăcut la împărtăşanie? 

Rivas închise ochii şi trase în piept aerul 
încărcat de aroma whisky-ului irosit. 

— O, da, domnule. 

— În regulă, fiindcă o să pun la punct un 
regim special, pentru tine. Majoritatea oamenilor 
nu reușesc să se împărtăşească decît, cel mult, o 
dată pe zi, dar ţie o să-ţi dăm voie azi de două 
ori, nu e minunat? Cred că ai să fii în stare să 
vorbeşti cu mine mai... sincer, după aceea. Ce 
părere ai? 

Inainte ca Rivas să 'poată răspunde, păstorul 
adăugă: 

— A, şi o să te punem să stai jos, ca să nu 
mai cazi şi să te răneşti. 

Rivas căscă ochii mari. 

— Mi-ar plăcea, şopti el, şi urmă:. dar ceilalţi 


n-au să fie invidioşi? = 

~- Da’ de unde! O să fie secretul nostru. 
Urmează-mă. i 

ll conduse pe Rivas, printre gunoaie, la o uşă 
în zidul stadionului şi apoi în spatele ei, pe un 
coridor slab luminat, pînă la o cameră care’ se 
zăvora pe dinafară. 

mi pare rău că nu este nici o fereastră și 
nici lampă, îi spuse el lui Rivas, dar acum te 
priveşte însuşi Domnul Jaybush, aşa că n-ai de ce 
să te sperii de întuneric. Ai acolo un scaun — 
găseşte-l şi aşază-te 

Rivas şovăi. „Aş putea să bag cuțitul în el şi 
să fug“, îşi spuse. Acum ar fi mai ușor ca 
înainte. Dar şi asta ar însemna să mă dau de gol. 

„Oare chiar îmi doresc atît s-o aduc înapoi pe 
Urania?“ 

— Da, oftă el şi intră în cameră. 

Uşa se trînti imediat în urma lui, iar 
presiunea aerului îi dădu de veste că, într-adevăr, 
camera nu avea ferestre şi în plus, era şi foarte 
mică. Probabil că fusese, cindva, un depozit de 
unelte. O clipă mai tîrziu, auzi cum se trage 
zăvorul cu zgomot. 

Bîjbii, un timp, în întuneric, pînă cînd mîna 
cu degetul tăiat se lovi, nespus de dureros, de 
scaunul promis şi se aşeză. „In regulă, îşi spuse, 
un lucru să fie clar: sub nici o formă n-o să mai 
iei împărtăşania asta afurisită încă o dată. Despre 
asta nici să nu te gîndeşti să-ţi faci griji. Dac-o fi 
nevoie, îl omor pe jaybush... dar poate reuşesc 

să-l momesc cu fluieratul și să mă prăvălesc pe 
urmă pe jos, ca într-un leşin, încît cînd şi-o veni 
în fire să creadă că mi-a dat-o deja.“ 

Îşi țuguie 'buzele şi fluieră, într-un ritm ezitant 
şi în acelaşi timp grăbit, primele şase măsuri din 
Peter and the Wolf — melodia săltăreață suna 
nepotrivit într-un asemenea loc — după care, 
mulțumit, se puse pe aşteptat. 

lş; aminti cum ajunsese să descopere această 
însuşire deosebită a muzicii şi, în mod special, a 
lui Peter and the Wolf. . 

Pe dealurile de la nord de Seal Beach, Deso- 
late, trupa de cabotini căreiă i se alăturase urmă- 
rise o coloană de fum, pînă cînd găsise rămăşiţele 
unei caravane de negustori din Santa Ana, distruse, 
arzînd încă şi risipite în albia mică şi secată a 
unui rîu. Atacatorii, indiferent cine fuseseră — 
probabil, cei care își spuneau „urlători“ — care 
foloseau nişte biciclete ciudate, făcute pe comandă, 
în locul legendarelor motociclete ale predecesorilor 
lor istorici, şi care purtau temutele săbii, scobite 
cu migală, ca să producă un vuiet puternic, cînd 
erau rotite cu viteză prin aer — luaseră tot ce 
putea să aibă vreo valoare, însă cabotinii se 
mulţumeau şi cu cîştiguri mărunte. Scormoniseră, 
răbdători, prin dărimăturile stropite cu sînge, pînă 
cînd strînseseră o cantitate modestă de bucăţi de 
metal şi de sîrmă... iar Rivas găsise un pelican 
care scăpase nevătămat ca prin minune. 

Atunci, timp de cîteva minute, Rivas cel de 

nouăsprezece ani uitase de ruinele din jur şi le 
cîntase cadavrelor, care zăceau în jurul lui, cîteva 
din cîntecele vechi, pe care le ştia de la tata, iar 
ritmurile voit inegale, care în cele din urmă se 
transformaseră într-o bubuială, speriaseră ciorile, 
făcîndu-le să se rotească la o înălțime mai mare. 

Ceilalţi membri ai trupei nu-şi dăduseră seama 
că mai cîntase la aşa ceva şi înainte: crezuseră că 
umila lui pricepere era un miracol. Rivas îi lăsase 
să creadă iar în seara aceea, după ce se 
întorseseră la cuib, se apucase să scrie versuri noi 
Şi pioase, care să însoţească cele citeva melodii pe 
care ştia să le cânte. 

Cam la o lună după aceea, un jaybush itine- 
rant trecuse pe acolo ca să administreze împăr- 
tăşania, iar Rivas se oferise, altruist, să însoțească 
bucuria primirii cuminecăturii, astfel încît eveni- 
mentul: să poată fi slăvit prin muzică. Jaybush-ul 
nu avusese nimic împotrivă şi condusese ceremo- 
nia, în timp ce Rivas se muncise cu Blue Moon, 
Can't Always Get What You Want şi alte 
cîntece tradiţionale — cîntîndu-le într-un ritm 
apropiat de cel original — dar ceva se petrecuse 
cînd se plictisise de ele şi trecuse la o interpretare 
proprie, subliniată de bubuituri putemice, a lui Pe- 
ter and the Wolf. 

După primele acorduri săltărețe, jaybush-ul se 
oprise şi pe măsură ce melodia continuase, privirea 
devenise tot mai rătăcită, iar mîna întinsă îi căzuse 
moale pe lîngă corp. Rivas observase, deşi nu 

bănuise că era din cauza muzicii şi, privind în jur, 
văzuse că toţi cei subjugaţi îşi încetaseră obişnuitul 
mormăit în mai multe limbi şi păreau cu desăvir- 
şire inerţi. Cînd melodia se terminase, jaybush-ul 
îşi revenise şi-şi reluase plimbarea prin faţa celor- 
lalţi, subjugaţii îşi reîncepuseră sporovâăiala miste- 
rios sincronizată, iar tînărul Rivas pusese deoparte 
instrumentul, pentru tot restul serii. 

În, cursul următoarelor două săptămîni, avusese 
tot mai multe dovezi că melodia aceea, interpretată 
într-un ritm sacadat, îi purta pe împărtăşiţii cei 
mai  degeneraţi, din pragul inconştienţei, în 
inconştienţă totală, iar la apariţia următorului 
jaybush itinerant, Rivas găsise ocazia să verifice 
efectul şi asupra lui. 

De atunci, asta fusese arma lui secretă, de 
ultimă instanţă, împotriva împărtășaniei, iar în anii 
ce urmară, cînd se întoarse, în cele din urmă, de 
la Veneţia în Ellay, devenise secretul profesional 
care îi conferise autoritatea de cel mai bun 
răscumpărător. 

„Dar“, îşi aminti acum, îngrijorat, pe cînd 
stâtea în cămăruţa neluminată, „între timp, ei au 
început să privească muzica cu ochi răi. Oare, 
doar de dragul de a-ţi lua ceea ce ai, sau au 
descoperit şmecheria?“ 

După un timp îndelungat petrecut în întuneric, 
auzi zgomot de paşi pe coridor şi văzu o diră 
tremurătoare de lumină apărînd şi intensificîndu-se 
pe sub uşă, iar pe urmă zăvorul fu tras cu zgomot 

şi uşa se deschise. Jaybush-ul stătea în prag, cu o 
torţă aprinsă în mîna stîngă, semănînd cu,un 
profet din Vechiul Testament, din cauza mantiei 
albe şi a bărbii neîngrijite, și stătu aşa, timp de 
cîteva secunde — probabil, uitîndu-se la Rivas, dar, 
cum faţa îi rămăsese în umbră, era greu să-ţi dai 
seama. Rivas profită de ocazie ca să arunce ò 
privire prin cameră. Cîteva pînze, întinse pe la 
colţuri, te duceau cu gîndul la nişte păianjeni mari; 
scaunul pe care stătea era singura piesă de 
mobilier. 

Ţi se cuvine un mare privilegiu, cîrîi 
jaybusb-ul. 

— Da, domnule, spuse Rivas încercînd să pară 
nerăbdător. Adică părinte... Sau cum s-o mai fi 
spunînd. Mă bucur întrucît credeţi cu toţii că îl 
merit. 

Silueta înveşmîntată în alb păşi în cameră şi, 
întinzînd mîna spre stînga, fixă capătul torței într-o 
cutie veche de conserve, care fusese prinsă în cuie 
de perete. Apoi îşi ridică braţul drept, cu degetul 
arătător întins, ca acul unei insecte supradimen- 
sionate, şi se îndreptă spre el. 

Rivas îşi ţuguie buzele şi începu să fluiere 
Peter and the Wolf. 

Braţul bătrînului rămase ridicat, picioarele con- 
tinuară să se mişte, iar degetul nu-şi schimbă ţinta. 

Fluieră alte cîteva măsuri, şi mai strident, apoi 
răsturnă scaunul în spate şi se ridică în picioare, 

fără să-i pese că pune în alertă cîţiva păianjeni. 


O altă siluetă îmbrăcată în mantie apăru în 
spatele jaybush-ului şi-i puse o mînă pe umăr, 
sugerindu-i să se oprească. Jaybush-ul se retrase, 
se întoarse și ieşi din cameră. Rivas îi auzi paşii 
îndepărtindu-se pe coridor, în timp ce păstorul, 
de-acum binecunoscut, intră în cameră, zimbind şi 
finînăd un pistol aţintit spre stomacul lui Rivas. 

Deşi înfricoşat, Rivas fu surprins că bărbatul 
folosea o armă atît de incomodă şi nesigură — 
pistoaltle din vechime, readaptate pentru trimiterea 
unor săgeți otrăvite, propulsate de un arc, erau la 
modă în rîndul doamnelor din înalta societate `a 
oraşului, însă adeseori săgețile se blocau pe ţeavă 
şi, în cel mai bun caz, nu aveau nici un fel de 
precizie. Rivas se încordă şi calculă cum ar putea 
sări. 

— Are surdină, declară păstorul ridicînd arma. 
Să ştii că n-avem nimic cu tine, indiferent dacă 
eşti Mc An, Bailey, Rivas sau vreun păduche 
venit să-şi răpească nevasta de la noi. Dar n-ai ce 
să cauţi aici. 

— O, Isuse, nu mă împuşcaţi, domnule! scînci 
Rivas, căzînd în genunchi şi furişîndu-şi mîna 
stingă în mîneca dreaptă — apoi ţişni fulgerător în 
picioare, zvirlind cuțitul spre pieptul păstorului. 

Pistolul îi explodă lîngă ureche, pe cînd se 
ridica, şi ceva îl şfichiui fierbinte peste umăr, o 
clipă înainte să se izbească de păstor. Se ciocniră 
împreună de perete şi se dădură înapoi, lovind 
torţa care îi arse pe amîndoi cu ceară, după care 

Rivas se rostogoli, în bezna care se lăsase brusc, 
îşi pierdu echilibrul şi se prăbuşi la pămînt. Il 
auzi pe păstor înaintînd împleticit, lovindu-se de 
scaun, călcînd pe el, apoi căzînd cu zgomot şi 
gemînd într-un colț. 

„Isuse“, îşi spuse Rivas, turbat de furie, 
pipăinăd pe jos în căutarea cuţitului pierdut, 
„afurisitul ăsta de pistol e încărcat cu gloanţe, a 
tras în mine, probabil că exact în clipa asta 
ținteşte după zgomotul pe care-l fac... Unde-o fi 
blestematul ăla de cuţit...“ 

şi încordase toţi muşchii într-o anticipare 
inutilă a glonțului următor, şi chiar şi după ce 
auzi geamătul ascuţit care venea din colţ, ca şi 
bătaia sacadată a uneia din ghetele păstorului care 
izbi peretele şi pămîntul, chiar și după ce-şi dădu 
seama ce însemnau, îi trebui aproape un minut ca 
să se poată ridica în picioare. 

„Muniţie adevărată!“ se minună el. „De unde 
naiba o fi luat-o? Credeam că a dispărut de-acum 
o jumătate de secol.“ 

După un timp se opri din gifiit. Torța se 
. stinsese, în cădere, iar camera era luminată slab, 
doar de lumina filtrată de pe coridor; mai privi o 
dată, atent, îşi văzu cuțitul pe jos şi-l ridică. Era 
alunecos din cauza sîngelui cald. Şi-l vîrî la loc în 
teacă, promiţîndu-și să-l curețe mai târziu. 

Respiră adînc, încercînd să nu dea atenţie 
golului din stomac şi transpiraţiei care îi curgea pe 
faţă şi se sili să ocolească scaunul căzut, să 
îngenuncheze şi să bijbiie după pistol. 

Crezuse că ochii i se vor obişnui cu 
întunericul dar, într-un fel, pe măsură ce minutele 
treceau, vedea chiar mai puţin ca înainte. Spasmul 
de moarte al păstorului îl făcuse să moară foarte 
urit, iar cînd orbecăiala lui Rivas îl obligase să 
mute cadavrul nu-și dădu seama de la ce i se 
udaseră mîinile. Pînzele de păianjen se întindeau şi 
se rupeau sub degetele lui, în beznă, degetul mare 
începuse iar să sîngereze, minjind tot ce atingea, 
iar cadavrul părea că luase proporții uriaşe, încît 
Rivas nu se mai putea mişca fără să se lovească 
ba de o mînă, ba de un picior... Poate că, aidoma 
unui păianjen, îi crescuseră mai multe membre în 
întuneric... Sau poate că nu mai era doar un 
cadavru, acolo, poate că erau cu zecile, zăcînd 
pretutindeni, pe jos, în spatele lui, ridicîndu-se 
tăcute în picioare, cu ochii larg deschişi în beznă 
şi încercînd să-l înhaţe cu mîinile lor reci... 

Simţi un păianjen sau altceva, pe mînă, dar în 
loc să explodeze într-un strigăt, Rivas încremeni 
într-un soi de stare cristalizată mental. Fălcile i se 
încleştaseră atît de tare, încît îl durea tot capul; 
stătea chircit, cu genunchii sprijinindu-i maxilarul 
inferior, rotulele fixate sub bărbie şi .brațele 
încolăcite strîns peste fluierele picioarelor. 

„Rămii aşa“, gîndi el abia desluşit, ţine-te cît 
poţi, menţine-ţi staza, pînă cînd Jaybush va putea 
să te scape de toate. N-ai nevoie de agitaţie, 
mişcare, materie, oameni... O să vină imediat, o să 
te scape de toate!“ - 

Însă nu izbutise să se îndepărteze sufitient 
şi-şi dădu seama că zăcea într-o rînă pe podea, ca 
un butoi răsturnat, şi că îl durea groaznic cotul. 
Slăbi încleştarea miinilor, genunchii i se lăsară în 
jos şi tuşi. 

Îngrijorarea luă repede locul stazei cristaline, 
cînd se ridică în picioare. Lumina crescuse pe co- 
ridor, ca şi cum torţele care se apropiau ar fi fost 
la primul sau al doilea colţ, şi se auzeau voci, din 
ce în ce mai tare. Merse clătinîndu-se pînă la uşă 
şi se grâbi pe coridor, în direcţia opusă celei din 
Care venea lumina. 

Voia să găsească şi era convins că putea găsi 
bucătăria — şi ieşirea din locul acela. 


kad 


După o oră, stătea ghemuit pe balconul um- 
bros al unei clădiri cu mai multe apartamente, pe 
jumătate prăbuşită, la cîteva mile spre sud de 
stadion, dorindu-și să nu fi pierdut jumătatea de 
whisky, pe care o luase cu el atît pentru 
proprietăţile de dezinfectare, cît şi pentru cele de 
relaxare. Deşi umărul zgiîriat de glonț nu mai, 
“sîngera, îl simţea pulsîndu-i şi se temea că ori el, 
ori degetul mare se infectase şi-i provocase această 
ameţeală febrilă. 

„Doar n-o să ţi se facă rău acum“, îşi spuse 
enervat, „trebuie să ai capul limpede ca să te 

'hotărăşti ce-o să faci. Oricum, am dat-o în bară 
cu cabotinii, cu trupa Sorei Sue, şi am rămas fără 
provizii. Lucrul pe care l-ar face orice răscum- 
părător isteţ, într-o asemenea situaţie, ar fi să 
meargă acasă, să ramburseze jumătate din avansul 
clientului, să-şi ceară scuze şi să recomande un 
coleg; iar asta e valabil mai cu seamă pentru un 
răscumpărător care are toate motivele să creadă că 
a început să-și piardă minţile. 

„Dar au pus laba pe Urania. Dacă nu vreau să 
risc pentru ea, atunci pentru ce mă mai păstrez?“ 

Se ridică, scuturindu-şi umărul care ardea, 
pulsînd parcă sub o greutate invizibilă. „Tot ce 
pot să fac“, îşi spuse posomorit, „e să merg în 
continuare spre sud-est, cît mai mult, de-a lungul 
țărmului lui Long Beach Channel şi în Seal Beach 
Desolate; pornind de la tot ce poate fi mai rău, şi 
anume că Urania va fi dusă direct în Oraşul Sfint 
din Irvine, să i-o iau cu mult înainte, apoi să mă 
întorc încet spre nord-vest şi să cercetez toate 
grupurile de cabotini, fără să-mi scape vreunul“. 

Nici chiar cînd îşi dădu seama că era o 
misiune aproape imposibilă, nu renunţă la ideea 
asta. 

Oftă, ieși anevoie din umbră, îndreptindu-se 
spre capătul balconului acoperit şi era pe punctul 
să coboare scările, cînd îşi surprinse, pentru o 
clipă, cu coada ochiului, propria umbră — 
desenîndu-se pe peretele acoperit cu stuc. 

Iar pe urmă, în ciuda ameţelii, sări imediat 

peste balustradă, cu un țipăt răguşit de frită, 
ateriză greoi într-o parte,. şi se chinui să străbată 
curtea, dindu-se de-a. rostogolul şi făcînd tumbe, 
frecîndu-se apoi de ziduri şi tirîndu-și umărul rănit 
pe pămîntul murdar... pentru că alături de silueta 
nedesluşită de pe perete mai văzuse, în spate, o 
umbră deocamdată firavă şi ghemuită, aproape 
transparentă, dar care reprezenta evident o formă 
omenească. 

După cîteva secunde delirante, în care fu 
zguduit de convulsii, Rivas se ridică în picioare, 
horcăind, şi trase înfricoşat cu ochiul în spate, 
temîndu-se că lucrul acela s-ar putea afla şi acum 
destul de aproape ca să se năpustească asupră-i şi 
să se fixeze din nou de el. 

Apoi îl văzu, la o distanţă de vreo 
doisprezece paşi. Substanţa lui ectoplasmică fusese 
sfişiată şi boţită în timpul furişării lui Rivas de-a 
curmezişul curţii, dar reuşise să se adune la loc şi, 
deşi era la fel de greu de privit, ca o meduză pe 
fundul apei, Rivas reuşi să-i vadă faţa, cu o vagă 
nuanţă rozalie, încreţindu-se într-un rînjet idiot. 

Incercă, disperat, să-şi aducă aminte de 
lucrurile pe care le auzise — şi de care-şi bătuse 
joc cu naivitate! — despre creaturile acelea numite 
hemoglobine: că puteau fi întilnite mai cu seamă 
în zona dealurilor din sud şi cå la început erau ca 
nişte pungi invizibile de celofan, care pluteau prin. 
aer pînă cînd se puteau lipi de o rană deschisă; că 
se măreau și împrumutau forme omeneşti şi o 

culoare roşietică pe măsură ce înghiţeau tot:mai 
mult din sîngele celui pe care parazitau, pînă cînd, 
în cele din urmă, acela murea, iar hemoglobina 
vitalizată era în stare să meargă şi să vîneze, nu 
doar să zboare la întîmplare, purtată de vint ca un 
puf de păpădie. Auzise poveşti și despre unele 
care vorbeau. . 

Forma antropoidă nedefinită pomi spre el, iar 
Rivas luă un pumn de ţărină şi-l aruncă în direcţia 
ei. Bulgărele trecu prin ea ca un şrapnel, dar după 
cîteva secunde era ca nouă şi rînjea iarăşi. 

cepu să şuiere sacadat, apoi şopti: 

-— Rivas! 

— Lasă-mă dracului în pace, spuse el cu o 
voce ascuțită, din cauza tensiunii. 

— Am nevoie de puțin sînge, declară arătarea. 

Rivas îşi scoase cuțitul mînjit de cheaguri şi-l 
aruncă la pămînt. Mişcarea îi aminti de felul cum 
îi dai o coajă de piine unui cîine vagabond, ca să 
nu te mai urmărească. 

— Întâi ia asta, spuse el nehotărit. Aştept aici 
pînă termini. 

Văzuse o porţiune de pietriş la vreo cîţiva metri, 
în dreapta, şi-şi propusese ca, de îndată ce arătarea 
s-ar fi apucat să lingă cuțitul, să se arunce în direcţia 
aceea şi apoi să azvirle în ea cu pietre pînă cînd să 
o zdrobească în asemenea hal, încît să nu mai fie 
niciodată în stare să se întremeze la loc. 

Dar cînd hemoglobina se întinse şi luă cuțitul 
însîngerat, căpătă, parcă, mai multă substanţă, iar 

Rivas observă că, deşi părea imposibil, faţa ei era 
caricatura perfectă a propriului său chip; după o 
clipă o luă la fugă, însufleţit de energia nesfîrşită 
a panicii depline, uitînd cu desăvârșire de. cuţit şi 
de. toate planurile lui tactice! 


kad 


Cînd se opri din rostogolit, gîfiind, cinci minute 
mai tîrziu — după ce străbătuse ultima stradă dintr-un 
circuit în Zig-zag şi trecuse de locul unde faleza 
golfului se înfunda într-o pantă noroioasă — panica i 
se transformase în simplă teamă şi fu în stare să ob- 
serve, necăjit, noroiul care i se uscase pe hainele ce 
fuseseră cîndva albe. 

` Se ridică în capul oaselor, frecîndu-şi uşor una 
de alta palmele zdrelite, şi se uită în urmă, la panta 
pe care tocmai o coborise de-a buşilea. Fişia de 
zgură, închisă la culoare, care se vedea în secţiunea 
de sol, era uşor de observat şi-şi aminti că tatăl său 
îi spusese că zgura se găsea peste tot la aproape 
două picioare adincime, aşa că lui Rivas nu-i fu greu 
să calculeze de la ce înălţime căzuse şi socoti cå 
erau vreo trei metri jumătate. „Bine că nu mi-am 
rupt vreun picior sau chiar gîtul“, îşi spuse, 
ridicîndu-se şi înăbuşindu-şi un geamăt. 

Îşi dădu seama că-i era foame şi privi 
suprafaţa întinsă şi încreţită a apei care începea să 
capete o strălucire aurie sub soarele sfîrşitului de 

amiază. Mersese destul de mult spre sud, pentru 
ca apa dulce a fluviului Ellay să fie deja 
amestecată cu a mării şi s-ar fi putut să se 
găsească peşti de apă sărată, prin- zonă; încă nu-i 
era chiar atît. de foame, încît să rişte o experienţă 
cu soiurile de peşti de apă dulce care mișunau 
prin Inglewood Desolate. Şi cu ce să-i fi prins? 
Atunci văzu la nord o pînză şi, cînd își 
îngustă privirea, recunoscu velatura complicată pe 
care-o foloseau cabotinii. Recunoscător dintr-o dată 
pentru camuflajul pe care i-l ofereau petele mari 
de noroi de pe haine, merse repede, dar prudent, 
de-a lungul țărmului pînă cînd ajunse la un fel de 
fiord, o fisura produsă de ape şi astupată cu 
bucăţi mari de beton, rotunjite de trecerea 
timpului. Se căţără pe ele, oprindu-se de cîteva ori 
să admire frumuseţea ţiglei ornamentale care se 
mai vedea lipită de marginea cîtorva dintre ele. 
Odată ajuns la nivelul străzii, se  îndreptă, 
împleticindu-se, către clădirile adunate laolaltă, 
dărăpănate şi acoperite de vegetaţie, sperînd să 
găsească, în sfîrşit, nişte buruieni comestibile. 
Totuşi, nu putu să se concentreze asupra 
grijilor de moment; imediat după ce se opri, ca să 
se uite atent la decoraţiunile vechi de o sută de 
ani, se trezi că-şi puse mina streaşină, privind în 
sus, la vîrfurile acoperişurilor şi la balcoanele din 
jur, unde acum stăteau la soare doar şopîrle, păsări 
şi, din cînd în cînd, cîte-o pisică, şi-şi închipui 
cum ar fi să-şi piardă o după-amiază întreagă stînd 

acolo, cu Uri, la întoarcere. Nu se gîndi, cît de 
greu îi va fi s-o găsească şi nici că aveai nevoie 
de multă forță psihică pentru a elibera pe cineva, 
fie şi parţial, de sub tutela cabotinilor. Găsi, în- 
tr-un tîrziu, un“avocado şi reuşi să doboare citeva 
fructe, după care urcă pe o scară de incendiu pînă 
ajunse pe acoperişul unei clădiri cu trei etaje, se 
aşeză şi privi cum apunea soarele, în timp ce se. 
înfruptă din ele. 

Două fire de fum bine conturate se ridicau 
din partea sudică a lui Long Beach Island, 
cînd cerul începu să se întunece i se păru că 
zăreşte punctele galbene, intermitente, ale focurilor 
care ardeau în depărtare. 


CAPITOLUL PATRU 


N 


În dimineaţa următoare se lăsă frigul; ceața, 
ca un duh al pietrelor,  aşternuse încă un strat 
sedimentar peste peisajul vechi şi aproape îngropat; 
clădirea în care se adăpostise Rivas ieşea din 
întinderea cenuşie şi nelămurită, ca ultima turlă a 
unui oraş înghiţit de nisipurile deşertului. Se ridică 
pe acoperiş, stînd cu un picior pe creasta dărimată 
şi, în vreme ce soarele învăluia fişia de ceaţă în- 
tr-o strălucire trandafiriu-roşietică, spre răsărit, 
ridicîndu-se apoi deasupră-i şi începînd s-o des- 
trame, el cercetă priveliştea care îi apărea în faţa 
ochilor şi se întrebă unde avea să-l prindă seara 
următoare. 

În cele din urmă, hotări că ceața se subţiase 
îndeajuns: pentru a putea călători în bune condiţii 
şi porni spre scara de incendiu, dar prinse cu 
coada ochiului o mişcare abia perceptibilă şi se 
întoarse spre peisajul care se întindea în faţa lui. 

O linie verticală se mişca încet, în ceaţă, 
departe în dreapta lui, adică spre nord, şi, după ce 
o. privi cîteva minute, decise că era catargul unei 
bărci care se apropia. „N-am ce face cu ea“, îşi 
spuse și porni iarăși spre scară, însă un gînd îi 
încolţi în minte. „Cum oare“, se întrebă el, „poate 
să se apropie atît de sigur, cînd pare-se că n-are 

nici o pînză? Doar fluviul nu-şi trimite curenţii 
puternici atît de departe spre sud şi în orice caz, 
cel puţin cînd am trecut eu ultima dată pe aici, 
toţi curenţii oceanici se mişcau în sens contrar, în 
partea asta a golfului“. 

Curios, în ciuda propriei voințe, se întoarse, 
şchiopătînd pe acoperiş, pînă la cormişă şi se uită 
la catargul care acum era mult mai aproape, poate 
doar la o milă depărtare. Se legăna înainte și 
înapoi, dispărea şi apărea la loc cu mult mai mare 
viteză decît ar fi făcut-o dacă ar fi fost purtat de 
apele golfului şi, într-un tirziu, Rivas îşi dădu 
seama că era, probabil, prins de o căruţă care se 
deplasa pe vreunul din drumurile accidentate, din 
apropierea golfului. 

O privi pînă cînd fu sigur pe unde avea să 
treacă, apoi cobori în goană scara de incendiu ca 
s-o aştepte, neştiind încă dacă avea de gînd să 
roage să fie dus o bucată de drum, să fure un cal 
sau doar să-şi astîmpere curiozitatea cu privire la 
„vehicul. Cînd ajunse la nivelul străzii, se ascunse 
în spatele unei tufe de măceş sălbatic, convins că 
tufişul şi ceața slabă, care încă mai persista, îl 
făceau invizibil. `- 

Dacă n-ar fi auzit bocânitul copitelor, ar fi 
crezut că-şi calculase greşit poziţia și că mersese 
prea mult în josul țărmului, fiindcă vehiculul care 
se ivi peste puţin din ceaţă, mai întîi ca o siluetă 
vagă, apoi apropiindu-se şi dezvăluindu-şi în 
amânunt construcţia şi culorile, semăna prea mult 

a barcă şi prea puţin a căruţă, în ciuda celor patru 
cai care o trăgeau. Carena largă se întindea ca o 
fustă, umflată de vînt, deasupra osiilor, cu cîte-o 
apărătoare ataşată fiecărei roţi, iar prăjina înălţată 
vertical, din faţa cabinei, era într-adevăr un catarg; 
din ascunzătoarea lui, Rivas putu vedea estacada 
orizontală întinzîndu-se în spate, deasupra aco- 
perişului cabinei. 

În ce priveşte cabina, era o magazie din lemn 
la fel „de compactă şi solidă, ca o căruţă din cele 
pe care le foloseau cabotinii pentru racolări, iar 
Rivas îşi spuse că nu era greu de ghicit cu ce se 
îndeletniceau acești călători matinali. Bănuiala i se 
transformă în certitudine, cînd vehiculul se apropie 
suficient ca să vadă porțiunile crăpate şi ciuruite 
de pe suprafaţa carenei, precum şi cele două pari- 
me uzate care se legănau în aer și ale căror cape- 
te, destrămate şi umede din cauza ceţii, mai lăsau 
din cînd în cînd să picure cîte-un strop de rouă. 

Inventînd în minte o poveste care să-l facă să 
treacă drept un călător de ocazie, care le-ar putea 
fi de folos, Rivas îi cercetă pe bărbaţii gîrboviţi, 
care stăteau pe bancheta vizitiului, apărată în spate 
şi lateral de folii de aluminiu atît de mărunt 
găurite, încît păreau distruse uniform. Călătorii 
păreau să fi făcut drum lung, în combinaţia aceea 
de barcă şi căruţă în care se aflau: ca și ea, erau 
-munciţi dar, evident, încă în stare de funcţionare. 
Acum căruţa se apropiase şi avea să treacă pe 
lîngă el, dacă mai aştepta mult. 

Rivas trase adînc aer în piept, îşi încrucişă 
braţele şi ieşi de după tufiş. 

— Bună dimineaţa, spuse el vesel. ? 

Vizitiul trase, de hàțuri şi vaierul saboților de 
frînă se auzi în ambele direcții, pe stradă: căruța 
se opri şi catargul se clătină deasupra lor. 

— Ce pofteşti? întrebă unul dintre ei, privind 
de sus, fără nici un entuziasm, la Rivas. Nu luăm 
călători de ocazie. 

Purta un melon care stătea într-un echilibru 
precar peste niște bandaje asemănătoare unui tur- 
ban şi pătate de sînge; chipul bronzat era atit de 
supt, încît cu greu ţi-ai fi închipuit că mîncase 
vreodată cumsecade sau chiar că zimbise vreodată. 

— Prea riscant, încuviinţă jovial vizitiul, un 
bătrin cu părul alb, cu şapcă de baseball şi 
salopetă. Ca şi însoţitorul lui, şi el avea cîteva 
bandaje. 

Rivas le zimbi. 

— Mă întrebam doar dacă aţi dat şi voi peste 
trupa de cabotini care m-au răpit aseară. Am reuşit 
să fug, dar mi-au luat căruţa şi toate... proviziile. 

Bătrînul privi în jos spre el. 

— Proviziile..., spuse el gînditor. 

— Dar, hm, domniile voastre cu ce vă ocupați? 
întrebă Rivas ridicîndu-și sprincenele. 

După o pauză, în care se. uită prudent la 
clădirile din apropiere, bătrinul spuse: 

— Sîntem răscumpărători, fiule. 

Tovarăşul lui dădu din cap, absent. 

„Bineînţeles, ştiu şi de care“, îşi spuse Rivas 
în gînd. | 

— Ah, zise el. Toată stima. Şi eu sînt tot... 
farmacist. 

— Eşti negustor de Singe, spuse bătrînul. 

— Iar voi sînteţi codoşi, răspunse afabil Rivas. 

După o altă pauză, bătrînul dădu din cap. 

— Corect, fiule. Şi ai dreptate, a fost o trupă 
de cabotini... afurisiţii ăia de păstori s-au supărat 
pe noi scă le-am luat cîteva mioare din turmă. 
Ţi-au furat tot Sîngele? 

— Tot ce-am avut la mine. Plus calul şi 
căruţa. Am avut noroc că am rămas cu câpul pe 
umeri. 

— Ah, păcat. Sîngele. e singurul lucru care-i 
potoleşte, cînd îi apucă crizele de ţicneală. . 

- Mda. De unde şi povestea mea, îşi spuse 
Rivas. Îl cunoaşteţi pe Ratty Frazee? 

— Cum să nu, spuse slăbănogul. Ştiai c-a murit? 

— Am auzit ceva. Ce s-a întîmplat? 

— Nu ştiu; poate vreun nenorocit de răscum- 
părător... 

- Unul din cei care lucrează la comandă, 
preciză bătrinul. Se spune c-ar fi fost Greg Rivas 
şi c-ar fi dus o fată înapoi la părinţi. ÎI ştiai pe 
Frazee? 

Rivas ridică din umeri. 

- Am făcut cîndva nişte afaceri cu el. 

Cei doi de pe banchetă părură oarecum că se 

destind. Slăbănogul îşi scoase pălăria şi se uită 
înăuntru. . 
Şi-acum, de unde-o să mai iei Sîùìge? 
întrebă el, lăsînd impresia că se adresează pălăriei. 

— Am pus ceva deoparte, într-un canal din 
Hunningten Town. 

Rivas ghici că perechea avea cel puțin două 
fete în căruță — altminteri cabotinii n-ar fi ciuruit 
vehiculul atît de sălbatic, iar faptul cà rămăseseră 
în viață era o dovadă cà păstorii cabotini nu-i 
ajunseseră -din urmă — fetele răpite de la .cabotini 
erau aproape întotdeauna trimise la Hunningten 
Town iar de acolo, pe mare, la Veneţia, fiindcă 
acolo exista Sînge din belşug. Cel mai mare moţiv . 
de nemulţumire al traficanţilor. de prostituate era că 
împărtăşiţii de sex femeiesc, spre deosebire de 
masculi, care erau mai greu vandabili, nu ajungeau 
niciodată în faza de rătăcire placidă și maleabilă, 
iar pentru a putea fi folosiţi trebuia să li se 
injecteze regulat cîte o doză de Singe. 

Slăbânogul îşi puse pălăria la loc pe cap. 

- Hunningten ne e în drum. 

— Da, poţi să mergi cu noi dacă vrei, spuse 
bătrînul. : 

— Mulţumesc, spuse Rivas, urcîndu-se pe 
apărătoarea roții... cu oarecare stîngăcie, din cauza 
degetului mare 'sfirtecat. Am să vă plătesc cînd 
ajungem acolo. 

— Aşază-te lingă mine, adâugă bătrînul. Nigel 
o să stea în spate, pe acoperiş. 


bă 

— În locul lui, şi eu aş fi prudent, recunoscu 
Rivas, aşezîndu-se pe bancheta pe care Nigel 
tocmai o eliberase. Ceaţa se risipise cu totul, în 
jos, spre golf, iar el savură mirosul de eucalipt în 
aerul care se -încălzea, pe cînd bătrînul smuci 
hăţurile şi căruța se puse în mișcare. 

— Dacă vrei să-ţi faci provizii, spuse bătrinul, 
ai putea să vii cu noi, cu barca, pînă la Veneţia — 
se găseşte întotdeauna ceva de lucru într-o barcă 
şi cred că, de dată asta, bătrinica are nevoie de 
niscai petice. Am impresia că păstorii i-au paradit 
axul chilei şi jumătate din parime sînt găurite. 

— Mda, n-ar fi rău, spuse Rivas, şi în sinea. 
lui se jură că nimic nu l-ar putea face să intre în 
Veneţia pe mare, prin zona unde cei mai depravaţi 
locuitori ai oraşului şonticăiau, ţopăiau şi se 
bălăceau, făcînd tot felul de comisioane 
inimaginabile, în canalele otrăvitului Inglewood... 
pe plajele înguste şi schimbătoare, al căror nisip 
multicolor era presărat cu bucăţi de sticlă topită şi, 
din loc în loc, cu oase vechi, lăsate anume să 
putrezească acolo... şi chiar în umbra locului 
cunoscut sub numele de Palatul Excentricului. 

Deşi, după anii petrecuţi la Veneţia, Rivas se 
lăudase că în tinereţe fusese deosebit de violent şi 
nesocotit, că mergea cu barca, sub clar de lună, 
pe canale pe care oamenii întregi la minte le 
evitau chiar şi în toiul zilei şi chiar participase la 
cîteva dueluri prosteşti — avusese grijă să nu se 
aventureze niciodată în vecinătatea Palatului 

Excentricului. Poveştile pe care le auzise despre 
acest loc încă îi colorau coşmarurile: turnuri» şi 
clopotniţe fantastice care se profilau pe cer ca 
nişte pete întunecate; cum, pînă şi: la amiază, se 
puteau vedea stele strălucind în jurul etajelor 
superioare, de forma unei cutii toracice răsucite; 
forme neomeneşti se zăreau, parcă, jeluind la 
ferestrele mai îndepărtate; poveşti despre genul de 
creaturi care erau găsite, ciîteodată, murind în 
canalele care intrau acolo, pe sub bolțile înalte şi 
despre genul de lucruri pe care le spuneau, uneori, 
aceste creaturi; despre garguie de lemn făcute 
țăndări, care se zvîrcoleau în chinuri, în nopţile 
ploioase, și plîngeau, ziua, împrumutind glasuri pe 
care trecătorii le recunoşteau ca fiind ale unor 
prieteni defuncţi... Se presupunea că locul era în 
primul rînd un club de noapte, iar Rivas îşi aminti 
de o tînără doamnă care, după ce pusese el, 
nerăbdător, capăt poveștii de dragoste pe care tot 
el o începuse, îi spusese printre lacrimi că se duce 
să se angajeze chelneriţă la Palatul Excentricului. 
Nu-şi îngăduise niciodată să creadă că o şi făcuse 
— deşi, într-o seară, o vietate care semăna cu o 
morsă şi pe care un grup de pescari o prinseseră 
în plasă, o trăseseră la țărm şi o măcelăreau la lu- 
mina torţelor, își întorsese ochii spre el şi, cu 
ultima suflare, rostise numele cu care îl alintase ea 
dintotdeauna... 

Câruţa-barcă se îndreptă humind spre sud, pe 
străzile vechi, accelerînd ușor după ce soarele 

răsări şi-i permise bătrînului să vadă gropile: şi 
porțiunile erodate. În prima jumătate de oră, Rivas 
nu întrebă de fetele pe care le furaseră însoțitorii 
lui, fiindcă nu voia să pară prea interesat de ceea 
ce făceau; dar gîndul că Uri s-ar putea afla în 
căruţă, chiar -sub el, îl făcu să nu se mai poată 
gîndi la altceva şi în cele din urmă deschise 
vorba. 

— Cite aveţi? întrebă el, cu o detaşare pre- 
făcută! arătînd în jos cu degetul mare, la care se 
rănise. | 

— Patru, spuse bătrinul. Sau poate c-au rămas 
trei. Uneori Nigel le bate mai mult decit e nevoie. 
Rahat, comentă Nigel din spate. | 
Nigel nu prea se dă în vînt după cucoane. 

— Mda, mai ales după alea ţăcânite, explică 
Nigel. 

- Pricep, spuse Rivas, dînd din cap. ~ 

„Doamne, ce pereche“, îşi zise în gînd. 
„Dacă-aş putea, i-aş imbolnăvi și pe urmă i-aş 
lasa de izbelişte. Dar dacă Uri e aici, în căruţă, îi 
omor. lar dacă Uri e aici şi e moartă îi...“ 

Se întoarse, ca şi cum ar fi vrut să se uite la 
regiunea prin Cate! treceau, căci se temea ca 
zimbetul lui binevoitor să nu se schimbe într-o 
expresie mai puţin liniştitoare. Cîteva buruieni 
înalte se legănau pe cîmp, de-ai fi zis că erau 
scheletele unor specii cu formă sferică, ce imitau 
întru tâtul mişcările căruţei; iar cînd se ridicară 
deasupra unei zone acoperite de iarbă şi se 

răsuciră în aer, pentru o clipă, Rivas avu impresia 
că vede o umbră vagă sau pată rozalie pe una din 
ele... dar bărbatul vorbi din nou şi trebui să se 
întoarcă spre el. 

— Mă cheamă Lollypop, spuse bătrînul. 

„Din zece încercări aş fi ghicit şi eu“, îşi 
zise Rivas. 

- Eu sînt Pogo Possum, răspunse el fără a 
sta pe gînduri, pe deplin încredinţat că nici unul 
din ei nu era tobă de carte. Vă îndeletniciţi de 
multă vreme cu... asta? 

— Din al şaselea an al ultimului As, şi eu şi 
Nigel. Eram pe-aici cînd a apărut tînărul Jaybush 
prima dată şi a început să racoleze discipoli. La” 
naiba, locuiam în Irvine, într-o casă care azi e în 
spatele zidurilor albe — sau era, cred, pînă la 
Marea explozie, din ultimul an al acelui As. 

Rivas dădu din cap. Zvonurile despre 
scăpărarea de la miezul nopţii şi zgomotul 
asurzitor din spatele zidurilor albe — precum şi 
speculaţiile că Jaybush însuși ar fi murit din cauza 
exploziei (abia după aceea s-a retras în sihăstrie, 
în Oraşul Sfînt) — zguduiseră: întregul edificiu al 
credinţei, iar Rivas, care avea atunci douăzeci şi 
unu de ani, profitase de confuzie, îi părăsise pe 
nesimţite pe cabotini şi fugise la Veneţia. 

- L-ai văzut vreodată pe Norton Jaybush? 
întrebă Rivas. . 

— Drace, cum să nu: în zilele dinainte de a 
se retrage în oraşul ála blestemat era peste tot. 

Lollypp clătină din cap, surprins. 

-— Nu poţi să-i condamni pe oameni fiindcă 
l-au urmat, pricepi? Era greu să te lupţi cu el. 
Bânuiesc că şi-acum e la fel, doar că nu mai 
trebuie s-o dovedească. Da, l-am văzut ducîndu-se 
la unul care murise, făcîndu-l să se scoale şi să. 
meargă să stea de vorbă cu familia — vreau să 
spun, mort de-a binelea: tipul se umflase şi puţea 
îngrozitor. 

— Pomii se aplecau cînd trecea pe lîngă ei, 
parcă îi făceau plecăciuni, spuse Nigel. Am văzut 
cu ochii mei. 

- Dg’ atunci — cînd s-au strîns deodată o 
sută de păsări şi au început să i se învîrtă în jurul 
capului, într-un cerc perfect ca marginea unei 
farfurii, ca un afurisit de nimb mare şi rotitor, şi 
n-a scos una vreun sunet. 

„Rivalul meu la devotamentul lui Uri“, îşi 
spuse Rivas, neliniștit, „Şi, cîndva, părintele meu 
spiritual, deși, din fericire, doar -prin ceilalţi 
jaybush-i, surogatele, cei care-l reprezentau. 
Probabil că n-aș fi avut... cum să-i spun? Tăria de 
caracter? Certitudinea propriei identități? N-aş fi 
putut abandona credinţa dacă aş fi avut de-a face 
cu Domnul Mesia Jaybush în persoană. Şi n-aş fi 
îndrăznit niciodată să nu-i dau ascultare într-un 
mod atît de direct, mergind glonţ la Veneţia 
imediat după ce am părăsit credinţa: Jaybush avea 
doar cuvinte de ocară pentru locul acela păcătos.“ 

În acel moment simţi niște lovituri repezi şi 

ritmice venind dinăuntrul căruţei, de sub el, şi 
pînă cînd Nigel, aflat în partea din spate a 
acoperişului, nu bătu cu pumnul în lemn și'nu 
strigă  „Potoleşte-te, tiritură, dacă n-ai chef să 
înveţi un dans nou!'“, Rivas nu-şi dădu seama ce 
însemnase zgomotul. Era evident că vreuna din 
fete avea îndoieli, pierzîndu-şi puţin încrederea în 
faptul că lumea se afla în miinile lui Jaybush şi 
că totul era cum nu se poate mai bine, fiindcă 
alergatul pe loc şi agitarea braţelor — Dansul 
Sfinţit -— erau metoda recomandată pentru 
eliberarea minții de sub povara gîndurilor 
neplăcute. Ca şi înzestrarea cu darul limbilor, nici 
acesta nu prezentase vreo atracţie pentru Rivas. 

Ştia că nu putea fi Uri — asta ar fi fost abia a 
treia zi de credinţă pentru ea şi încă n-ar fi avut cum 
să înveţe Dansul Sfinţit — dar dacă se afla totuşi in 
căruţă, se întrebă ce putea înţelege din acest 
spectacol. Îşi aminti că deseori te apuca teama, cînd 
începea cineva să bată din picioare, să dea din miini 
şi să gifiie — de obicei cu ochii închiși şi cu 
pleoapele strînse — şi că era şi mai de speriat cînd 
lucrul se întîmpla într-un loc îngrădit şi întunecat, pe 
care nici măcar nu-l cunoşteai. 

Îşi aminti că odată, demult, pisica ei venise 
tîrîndu-se în curte, nemaiputîndu-şi folosi. labele 
dinapoi, pentru că își frinsese şira spinării. Rivas 
şi Uri se tăvăleau gifîind prin iarbă, în spatele 
magaziei de scule din curtea familiei Barrows, iar 
cînd Uri sărise în picioare şi fugise către pisica 


117 


pradă zvircolirilor, privirea îi era puţin rătăcită şi 
buzele umflate... Cind încercase s-o ridice, pisica 
mieunase strident şi se rostogolise în iarbă, făcîn- 
d-o pe Uri să se dea înapoi clătinindu-se, în timp 
ce picături strălucitoare de sînge i se prelingeau de 
pe degetele sfirtecate, pe iarbă. 

Rivas pusese capăt chinurilor animalului, cu ò 
lopată, apoi încercase s-o mingiie pe Uri, care 
plîngea îngrozită. Ceea ce o şocase, îşi aminti el 
acum, np fusese sîngele împrăştiat peste tot şi 
nici măcar durerea celor cîteva zgîrieturi adinci cu 
care se alesese, ci faptul că totul se petrecuse atît 
de brusc, modul în care violenţa, grotescă şi 
oribilă, apăruse în mijlocul lor fără nici un fel de 
„avertisment, ca şi cum o bucată îngheţată de fier 
s-ar fi prăbuşit din cerul senin al verii. 

Cale de cîteva mile, căruţa-barcă se hurducă 
agale, în timp ce vremea începea să se 
încălzească; la un moment dat, o mişcare scurtă, 
deasupra ruinelor înverzite, îi atrase atenţia lui 
"Rivas... iar peste o clipă simţi o răceală în stomac, 
cînd văzu că una din albinele acelea, mari cît 
pumnul, cobora spre ei de pe ramurile de sus ale 
unui roşcov: biziitul strident al aripilor ei enorme 
se auzea de la cîteva zeci de metri. Văzuse, odată, 
un bărbat lovit de una din ele, doborit de. impact 
şi mort înainte de a atinge pămîntul, din cauza 
acului lung, de aproape opt centimetri, pe care 
insecta i-l înfipsese în ochi. 

Rivas era cît pe ce să sară din căruţă şi să o 
ia la fugă, cînd auzi un zbirniit în spatele lui și 

simţi, lîngă urechea dreaptă, un zgomot asemănător 
smucirii unei frînghii, iar după o fracțiune, de 
secundă albina explodă cu o pocnitură aproape 
lichidă, transformîndu-se brusc în stropi, bucățele 
de carne împrăştiate pe caldarim şi aşchii irizate, 
din aripioare, răsucindu-se în aer ca nişte frunze 
sticloase. 

Rivas se aşeză încet pe banchetă. Nigel, care 
încălecase tangonul, fixă o altă pietricică în praştia 
pe care o ţinea la încheietură, ca o brățară, după 
care îşi puse arma înapoi în pălărie şi pălăria pe 
cap. Înfruntă privirea lui Rivas cu nişte ochi reci 
şi indiferenți ca două bucăţi de marmură. 

. — Se pricepe Nigel la chestia asta, observă 
Lollypop. 

© — Da, încuviinţă Rivas, reevaluîndu-şi şansele 
de a-i scoate din luptă pe cei doi tipi şi de a 
reuşi să se uite la fetele din căruţă. 

Cînd căruţa trecu legănîndu-se pe lîngă 
roşcov, Rivas se văzu nevoit să respire pe gură, 
fiindcă în aer plutea mirosul înţepător şi metalic al 
albinei ucise. 


Cîteva sute de metri în urma lor, buruiana se 
agăță de un stilp metalic de care încă mai atîrnau 
bucăţi răsucite dintr-o barieră de sîrmă ghimpată, 
care blocase întreaga stradă acum un secol. Tufişul 


119 


se întoarse pe călciie şi se opri. Un cap translucid 
şi rozaliu se desprinse din ghemul de rămurele şi 
privi, clipind, împrejur, după care adulmecă aerul. 
Un zîmbet îi întinse faţa, aşa cum o răsuflare 
întinde un inel de fum, şi un braţ roz, mai puţin 
material decît o piele de şarpe, se întinse şi, cu 
oarecare greutate, eliberă tufişul de sîrma ghimpată. 
Capul şi braţul se retraseră la loc, cînd buruiana 
începu şă se legene, reluîndu-şi drumul întrerupt 
spre sud. 


* „% 


Spre sfîrşitul după-amiezii, Lollypop părăsi 
drumul de pe marginea golfului, pe care reuşise 
să-l urmeze cu succes, şi coti spre est, pe una din 
autostrăzile vechi, care urcau în interior prin fişia 
de junglă şi pe dealurile aride din spatele ei. 

— De ce am schimbat traseul? întrebă Rivas, 
privind ţărmul care se deplasa dinspre tribord spre 
pupa şi începea să se retragă. 

— O ditamai armată se tot vîntură pe țărm, de 
două zile încoace, îi spuse Lollypop. Cic-ar fi 
venit spre sud pe uscat, a jefuit Santa Ana şi 
Westminster, iar acum se îndreaptă spre golf, de-a 
lungul țărmului, pe jos şi cu bărcile, şi dau foc la 
tot ce întîlnesc în cale. | 

Rivas îşi aminti focurile pe care le vazuse 

noaptea trecută la Long Beach Island. „Va să zică, 
acum sînt la gura golfului“, îşi spuse. i 

— Aha. Şi cine sînt, de fapt? 

Bătrînul îi răspunse abia după ce struni caii 
pe o porţiune periculoasă de caldarim, care părea 
mărginită de o falie abruptă în sol. 

- Ei bine, spuse el după ce trecură de ea, 
am fost în Hunnigten Town, acum vreo două zile, 
iar oamenii ziceau c-ar fi o armată venită din 
nord, de prin San Berdoo. Aşa o fi, încheie el, 
ridicînd din umeri. 

— Aha! 

Rivas se rezemă de banchetă, bucurîndu-se de 
briza pe care -o simţea răcorindu-i faţa, după ce 
soarele îl bătuse cît fusese ziua de lungă. „Aşa 
deci“, îşi spuse, „există soldaţi din Ellay care 
patrulează la granița de vest şi de nord, iar acum 
răsare şi San Berdoo, de nu se ştie unde. Mă 
întreb dacă bàieții din Berdoo chiar îşi închipuie 
că sînt în stare să-i ia prin surprindere. Poate că 
sînt. Aproape tot traficul din Inglewood Desolate e 
asigurat de indivizi tăcuţi din fire şi destul de 
dubioşi — cabotini, urlători sau codoși, ca prietenii 
mei, aici de faţă. Din punctul ăsta de vedere, 
poate câ sînt în stare.“ 

Fetele începuseră deja să dea semne de ne- 
linişte, cînd Lollypop opri căruţa și o parcă într-un 
loc care aducea a garaj, cu un acoperiş destul de 
înalt ca să încapă şi catargul, iar Rivas se strădui 
să le audă vocile, convins că pe-a lui Uri ar 

recunoaşte-o, chiar şi după treisprezece ani. În 
cursul după-amiezii se tot gîndise, dar pînă la 
urmă renunţase, la ideea de a cere să le vadă pe 
prizoniere, chiar şi sub pretextul unei răbufniri 
bruște a poftelor trupeşti; un autentic negustor. de 
Sînge n-ar fi comis greşeala de a cere aşa ceva, 
mai ales că tovarăşii lui de drum puteau deveni 
bănuitori cu mare uşurinţă. Totuşi, vocile 
scăzuseră, ajungînd aproape un mormăit, cînd se 
opri căruţa, aşa că Rivas sări jos şi aruncă o 
privire prin încăperea spațioasă, unde se opriseră. 
Suprafeţe pătrate şi îngropate, cu stilpi 
metalici retezaţi din loc în loc, păreau să-i 
confirme presupunerea că acolo fusese cîndva un 
garaj, dar existau şi indicii că, nu cu mult timp în 
urmă, avusese şi alte destinaţii. Cîteva paturi de 
campanie şi tărgi, dintr-un material care, o dată cu 
scurgerea timpului, ajunsese fragil ca o pînză de 
păianjen, zăceau prin colţuri, iar cînd Rivas se 
ghemui pe podea, sperînd să găsească o armă, zări 
o sticluță pintecoasă care avea o membrană de 
cauciuc în loc de capac. Membrana se fărîmiță în 
bucățele uscate, cînd o atinse, iar lichidul din 
sticlă, oricare-ar fi fost, se evaporase demult. 
Ţipetele, asemenea  scîrțiitului unor osii 
neunse, pe care le scoteau papagalii de casă, se 
auzeau nelămurit, sus, pe cer; de cîteva ori, şase 
păsări verzi şi portocalii, bătînd des din aripi, 
trecură pe deasupra străzii din faţa garajului. 
Umbrele se lungeau, iar lumina începuse să capete 

culoarea unei caise, cînd Nigel o şterse, ducînd, cu 
el un ghem de sfoară şi o traistă plină cu bijuterii 
vechi şi cutii din aluminiu, ca să monteze nişte 
dispozitive de alarmă împotriva nepoftiţilor. 

— De obicei dormiţi în căruță? îl întrebă 
Rivas pe Lollypop. 

— Mda, spuse bătrînul, azvîrlind nişte saci de 
pînză pe jos şi sărind apoi de pe bancheta 
vizitiului. Fetele în cabină, Nigel şi cu mine pe 
punte. 

Se aşeză, deschise sacii şi începu să scoată 
nişte pachete grele, ambalate în hîrtie cerată. 

— Sper că-ţi place carnea de porc, spuse el, 
apoi adăugă, ridicîndu-şi privirea: a, călătorii de 
ocazie dorm afară din căruţă. 

- Mi se pare logic, făcu Rivas, care sperase 
într-un asemenea răspuns. Cred că acum, pînă mai 
e lumină, am să mă uit după şerpi şi scorpioni. 

— E o idee bună, admise bătrînul. 

Rivas pătrunse în cotloanele clădirii, căutînd . 
cu privirea ceva care i-ar fi putut servi drept 
armă. Avusese noroc, cu ocolul ăsta prin interior, 
dar ştia că era punctul cel mai estic pe care erau 
dispuşi să-l atingă însoțitorii lui — de aici aveau 
s-o ia spre vest, către golf, şi să se îndepărteze de 
Irvine. Era obligat să afle în noaptea asta dacă Uri 
era în căruţă, pentru că, dacă nu era, trebuia să 
plece spre sud. 

Lîngă un perete, un bloc motor şi cadrul unui 
pat, amîndouă la fel de vechi, erau baza unei 

grămezi de lucruri trintite claie peste grămadă, iar 
el se apropie şi smulse cu zgomot cîteva din ele: 
un scaun vechi, o carcasă de televizor, o bonetă 
de maşină, un frigider gol şi atît de mîncat de 
rugină, încît îl putu scoate cu o singură mînă... 
leşi, astfel, la iveală o firmă, scrisă cu 
şabloane de litere pe cărămizile zidului — zărise 
deja cuvîntul „DISPONIBILĂ“ — aşa că dădu la 
o parte'un set de rafturi metalice, făcînd un 
zgomot înfiorător şi provocind o ploaie de 
dreptunghiuri mici, de sticlă, pe pardoseala de 
beton. Abia atunci fu în stare să citească firma: 
CD MINCARE SANATOASA GARANTATA 
DISPONIBILA AICI 

Încă mai rămăsese praf de cretă, în șanțurile 
dintre cărămizile de deasupra rîndului scris, dar 
singura însemnare lizibilă era una care părea cea 
mai recentă, scrijelită, parcă, cu vîrful unui cuţit: 

nevermore! 

Rivas privi peste umăr, la Lollypop, care 
strînsese lemne de foc şi punea cîteva bucăţi de 
carne de porc pe un grătar de metal. „Autorul 
inscripţiei s-a cam pripit“, îşi spuse. 

- Găsi, într-un sfîrşit, ceva care părea destul de 
convenabil: un tub de aluminiu de proastă calitate, 
ca o coadă de bici, avind la un capăt o săgeată 
ruginită — şi şi-l furişă în mînecă în aşa fel, încît 
săgeata să i se sprijine în subţioară, iar capătul 


D Niciodată (de acum încolo). (n. trad.) 

tubului să stea ascuns în manşetă. Cu atenţie 
repetă în minte un cuvînt căruia nu-i cunoştea sen- 
sul, dar pe care-l auzise de multe ori: sevativi- 
dam, rostindu-l cum se cuvenea — gutural, cu 
limba împinsă în faţă pînă cînd se freca de dinţi, 
la rostirea lui t și d. 

— Cred că n-o să mă muşte nimic, spuse, 
întorcîndu-se la căruţă. Observă că miinile îi 
tremurau vizibil, aşa că adăugă: Aveţi ceva de 
băut, băieţi? - i 

— Sigur; e o sticluță de 200 de Currency, 
chiar sub bancheta vizitiului, spuse Lollypop. E şi 
o ceaşcă. Vezi, să nu bei mai mult de-o ceaşcă. 

Rivas deschise gura ca să dea răspunsul care, 
de-a lungul anilor, ajunsese automat, dar se 
mulţumi să dea din cap: „In regulă“. Se sui pe 
banchetă şi în timp ce întinse mîna dedesubt, după 
sticlă şi ceaşcă, se hotărî să rişte. și şopti răgușşit 
„Uri?“, spre podea. Cum nu primi nici un răs- 
puns, umplu ceaşca, astupă sticla, o puse la loc şi 
izbuti să coboare fără „să verse nici un strop şi 
fără să se lovească la degetul mare. 

Bătriînul făcuse” focul iar Rivas se aşeză lîngă 
el, pe jos şi, cu oarecari emoţii, sorbi dintr-un 
Currency Barrows - pentru prima dată, din 
noaptea aceea, cu treisprezece ani în urmă, cînd 
imitase un cîine care latră. 

Se simţi puţin dezamăgit, văzînd că nu-i 
trezeşte nici un fel de amintiri. Era doar o băutură 
tare, uşor parfumată şi înțepătoare, lipsită de gustul 

pronunţat de cereale al whisky-ului. „Oricum, e 
mai bun ca ginul“, îşi spuse. Se destinse şi, 
renunţînd să mai facă atita caz, îşi puse în gînd 
să savureze pur şi simplu calitatea alcoolului. 

- Cum e? se interesă Lollypop. 

— Izvorul tuturor relelor, spuse Rivas, cu un 
zîmbet satisfăcut. „Ce s-ar mai mira Mojo“, îşi 
zise în gînd, „dacă m-ar vedea dînd pe gît chestia 
asta“. ? 

„Ce crezi că face Mojo, în clipa asta?“se 
întrebă, cu un efort. „Dă pe gît, din cînd în cînd, 
cîte-o bere şi se scuză pentru absenţa legendarului 
pelicanist venețian? Sau se agită şi dă fuga să 
onoreze comenzile de băuturi ale mulţimii de 
clienţi, atraşi de vreun cîntăreţ nou? Nu, era 
imposibil ca Steve să fi angajat deja pe altcineva.“ 

Rivas mai plimbă o duşcă de rachiu pe limbă 
— începea să se obişnuiască — şi se întrebă dacă 
avea să mai urce vreodată pe scena de la Spink.'s. 
Închise ochii şi încercă să-și imagineze locul — 
camera înaltă cu barul din fund şi cu uşile în 
partea stîngă, lămpile, mesele, sforile păpuşilor de 
hîrtie prăfuite, care atirnau din tavan, mai sus 
decit candelabrele... Acum îşi dori să-şi fi făcut 
vreodată timp, ca să se uite mai cu atenţie la 
şirurile acelea de figurine care se ţineau de miini, 
cu picioarele atingîndu-li-se. Fusese dintotdeauna 
curios în privinţa lor, chiar înainte de-a afla că 
reprezentau ultima lucrare a unui sculptor de geniu 
— îşi aduse aminte şi numele, parcă Noah 


Almondine — care-şi pierduse minţile şi se 
sinucisese, în ultimul an al celui de-al Şaselea As. 
Rivas nu fusese niciodată în stare să rețină 
numele tuturor pictorilor, poeţilor, doctorilor şi 
inginerilor de geniu -— nici măcar pe al 
politicienilor, căci se presupunea că al Şaselea As 
fusese cel mai bun din Ellay, de la Sandoval 
însuşi — care se luptau pentru a-şi cîştiga notorie- 
tatea, pe vremea cînd Rivas avea şaptesprezece 
ani, şi care mai tirziu, cam pe cînd a fost asasinat 
al Şaselea As, îşi făcuseră bagajele şi plecaseră pe 
poarta Dogtown. „Deşi în mulţimea aceea de 
notabilităţi nu existase nici un muzician“, îşi spuse 
Rivas, „lăudat fie Jaybush pentru lipsa concu- 
renţei!“ i 

Îndată după aceea, zăngănitul şi zornăitul 
îndepărtat fură înlocuite de zgomotul paşilor lui 
Nigel, care se întorcea. Rivas îşi puse ceaşca jos, 
se sculă, cu inima bătîndu-i puternic, şi se în- 
cruntă, cuprins de îndoială, la carnea de porc, pen- 
tru a-şi justifica mişcarea. 

Nigel îşi făcu apariţia de după colț. 

- De cînd plimbaţi carnea asta de porc după 
voi, băieţi? întrebă Rivas, încercînd să nu vor- 
bească prea repede şi nici prea strident. Mi se 
pare cam veche, zău aşa, niţeluş cam veche. Nu 
cumva să facem, cum le zice, viermi? Doar nu ne 
trebuie aşa ceva, nu? Am cunoscut un tip, odată, 
care a mîncat came de porc veche şi, fiţi atenţi, 
ar fi zis bogdaproste să se-aleagă doar cu viermi, 

faţă de ce-a păţit de fapt. A ajuns să facă... 

Nigel se apropiase destul şi părea mai mult 
enervat decît bânuitor, cu privire la bazaconiile 
rostite. 

— „„sevatividam... 

După cum sperase, fetele prizoniere începură 
imediat să urle, auzind cele cinci silabe, iar Nigel, 
surprins de hărmălaia neaşteptată, se întoarse spre 
căruţă. 

Rivas ţişni, scoase, dintr-o singură mişcare, 
tubul metalic din mînecă şi îl roti pe deasupra 
capului; cînd piciorul lui drept atinse podeaua, 
tubul luase deja viteză şi, deşi Nigel privi înapoi, 
cu reală îngrijorare, auzindu-l, Rivas era deja lîngă 
el şi, cu toată puterea braţului și inerția ce o 
cîştigase din fugă, azvirli săgeata grea direct spre 
rădăcina nasului lui Nigel. Capul lui Nigel se dădu 
pe spate, trosnind, iar trupul i se încovoie şi căzu 
în aceeaşi direcţie; Rivas dădu drumul tubului de 
aluminiu şi se lăsă să cadă o dată cu cadavrul: 
cînd atinseră pardoseala, îi smulse, pălăria lui 
Nigel, se ridică, după ce trecuse de partea cealaltă 
a cadavrului, îşi potrivi praştia în mînă, fixînd-o 
de încheietură, şi îl tinti pe Lollypop, care între 
timp scosese un cuţit şi făcuse doi paşi înainte. 

Bătrînul ridică piciorul, dar se opri, văzînd că 
Rivas dusese pietricica pînă la limita de rezistenţă, 
aproape de ureche. 

— Dă drumul cuţitului, gîfii Rivas. 

Cuţitul căzu cu zgomot pe pardoseală. 

— Ce i-ai făcut lui Nigel? gemu bătrînul. 

— Poate l-am bătut mai mult decît era nevoie, 
spuse Rivas, încercînd să-şi recapete răsuflarea. 
Deschide cabina. 

— Eşti cabotin, spuse Lollypop. 

— Nu.- Deschide cabina. 

Bătrînul nu se mişcă. 

— Asta era darul limbilor. 

— Exact. Pot să te ucid şi s-o deschid singur. 

Bătrînul pomi spre căruţă. 

— Atunci eşti răscumpărător. 

— Unul dintre cei care lucrează la comandă, 
încuviinţă Rivas. 

Se întoarse încet, ţinînd praştia îndreptată spre 
bătrîn, apoi făcu doi paşi înapoi şi slăbi încordarea 
cauciucului preţ de o clipă, cît se aplecă să ia 
cuțitul. Şi-l viri în teaca din mînecă şi trase din 
nou pietricica, înainte ca bătrînul să poată face 
altceva, decît să “privească în jur. 

În timp ce Lollypop se întoarse spre căruţă, 
Rivas se uită la Nigel. Avea un ochi larg deschis, 
aţintit spre un colţ din tavanul care începea să se 
întunece, celălalt era aproape închis — iar între ei, 
se vedea o rană adincă. Braţul întins al lui Rivas 
începu să tremure şi-şi dori să se fi aflat oriunde 
pe. pămînt, numai acolo nu. 

Lollypop se căţărase pe partea posterioară a. 
căruţei şi trăsese zăvorul de la uşa cabinei, iar : 


? 

Rivas se grăbi într-acolo, cînd o deschise. Înăuntru 
văzu trei fete care stăteau în picioare şi clipeau 
des, în lumina roşietică a focului;- zimbeau nesigur 
şi mai aveau încă impresia că felul cum imitase 
Rivas un subjugat, primind împărtăşania, fusese 
ceva autentic. 

Se uită mai de aproape. Nici una din ele nu 
-era Uri. 

— Paţi-vă jos, fetelor, spuse el, cu o blindeţe 
obosită. Sinteţi libere. : 

` Zimbetele le dispărură, dar se dădură jos și se 
îndreptară la întîmplare, spre foc. . 

— Suie-te acolo, îi spuse Rivas lui Lollypop, 
şi scoate-o cu grijă pe cea de-a patra fată. ~> 

Bătriînul dispăru în cabină. După un moment 
strigă, cu o voce speriată: 

— A murit! 

— Adu-o aici! 

- O să mă omori!: 

„Poate“, îşi spuse Rivds neputincios, dar cu 
voce tare rosti: 

- Nu fi prost. La mine asta face parte din 
meserie. 

Se auziră nişte zgomote şi lovituri în 
întuneric, apoi văzu un trup zvelt, cu părul negru, 
împins de-a rostogolul pînă în pragul cabinei. 

— Să-i văd faţa. 

Lollypop îi sprijini capul, şi-l întoarse către 
Rivas. Nu era Uri. 

Rivas nu-şi dădu seama cît de încordat fusese, 
pînă nu-şi destinse umerii. l 

— Nu pe ea o caut, îi spuse lui Lollypop, 
Dă-i drumul înăuntru şi închide uşa. 

Chipul bătrînului fu brăzdat de lacrimi. 

— Doar n-o să mă-nchizi acolo! Cabina e 
construită solid, am să mor de foame! Mai bine 
omoară-mă acum... 

` — Linişteşte-te, n-am s-o încui, doar am să 
îngrămădesc nişte chestii în faţa uşii, ca să aud 
dacă ieşi. Pe fata care a murit poţi s-o ţii cu tine, 
înăuntru, sau s-o dai de-a rostogolul pe punte, 
cum vrei. 

Lollypop o tîrî înapoi în cabină. 

— Prefer. să nu stau singur, bombăni el, 
închizînd uşa. 

Rivas slăbi încordarea praştiei şi o vîrî sub 
Cămaşă, apoi se întoarse în goană în garajul 
întunecos, ridică vechiul cadru de pat şi îl duse 
înapoi, în căruţa-barcă. Îl azvirli pe punte, urcă şi 
el şi îl rezemă de uşa închisă a cabinei. 

— Aşa, spuse el cu voce tare. Dacă încă mai 
sînt pe-aici cînd cade chestia asta, am s-o aud, am 
să mă întorc şi am să te ucid, ai priceput? 

Bătrînul mormăi ceva, înăuntru, poate la 
adresa fetei moarte, dar nu dădu nici un răspuns 
precis. ` 

Rivas scoase praştia şi şi-o prinse de curea, 
dădu ocol banchetei vizitiului şi înşfăcă sticla de 
Currency, după care sări pe podea. Ziua, în timpul 
călătoriei, observase că hamurile cailor erau neo- 
- bişnuite; aveau un fel de dispozitiv format dintr-o: 

balama, un cui şi catarame aplicate pe chingi, şi 
cîte o şa englezească uşoară, pe fiecare cal; puse 
cu grijă sticla jos şi se apropie de calul din 
dreapta, ca să se uite mai atent la hamuri. 

Văzu că fiecare cui avea un inel în partea 
superioară; scoase unul din balama și chinga căzu. 
Zimbi, aproape trist. „Aţi fi în stare de orice, 
băieţi“, , îşi spuse; „păstori cabotini, albine cît 
pumnul, nevoia de a merge spre apă... ba chiar să 
abandonaţi vehiculul şi să continuaţi drumul călare, 
fără să mai desfaceţi nimic. Oricum, fac pariu că 
bătrînul Lollypop o să fie ceva mai atent la 
călătorii pe care-i culege de pe drum, de-acum 
încolo“. Rivas mai scoase un cui şi încercă să-şi 
aducă aminte cît de lungi îi plăceau să fie curelele 
de la scara şeii. 

— Unde-i jaybush-ul? se auzi, chiar în spatele 
lui, o voce care-l făcu să tresară şi să-şi ţină 
respiraţia. 

Se întoarse spre fată. Era înaltă, cu părul 
deschis la culoare; silueta i se profila, luminată 
din spate, încît nu putu să-i vadă chipul dar, cu- 
noscîndu-i pe cabotini, îşi închipui că nu pierduse 
mare lucru. l 

= Îmi pare rău, domnişoară, spuse el. Pe-aici 
nu e nici unul. 

Privi dincolo de ea şi întrebă: 

— Celelalte două unde-au plecat? 

Ea ridică din umeri. 

— Călătorie sprîncenată, făcu el. 

Se întoarse să ia sticla, o piti sub cămaşă’ şi 
trase de ultimul cui, dezlegînd calul de la căruţă. 

— Şi ţie la fel, adăugă, întrebindu-se dacă mai 
ştia cum să-i tragă un şut. 

— Încotro mergi? 

O privi exasperat. De ce n-o fi plecat o dată 
cu prietenele ei? A 

— Spre sud. ! 

— Spre sud? zise ea, însufleţindu-se brusc. La 
Tabăra de Regrupare? 

— Nu, fir-ar să fie. Adică... 

Se întrerupse. De ce nu? Ce deghizare mai 
bună şi-ar fi putut dori, decît a unui cabotin care 
se despărţise de trupă şi aştepta să fie ajuns din 
urmă sau să i se dea altă misiune? Mai ales dacă 
era însoţit de o cabotină care, în chip evident, era 
autentică. 

— „adică da, spuse în cele din urmă. 

— Am putea să plecăm diseară? întrebă ea. 
Aici mă simt groaznic de izolată. 

— Da, spuse Rivas, dînd calul mai la o parte, 
ca să poată ajunge/la cuiele de pe chinga celui 
din stînga. Vreau să plec de-aici cît mai repede cu 
putinţă. | 

Fata privi indiferentă în jur, părînd să nu dea 
mai multă atenţie cadavrului lui Nigel, decit 
bucăţilor de carne de porc, nemîncate. Evident, 
„acasă“ însemna oriunde erau -cabotini, pe cînd 
celelalte locuri se defineau pur şi simplu prin 
absenţa lor, spaţii pe care doar le parcurgeai, fără 

să zăboveşti măcar cu privirea. Rivas citise undeva 
că broaştele rîioase nu puteau distinge decît două 
categorii: musca şi tot ce nu era muscă. Fata asta 
părea să aibă acelaşi tip de atenţie, comutabilă pe 
două poziţii. 

— Findcă tot n-o să ajungem unde sînt cei- 
lalţi, completă el, obosit. 

Ea surise şi dădu din cap, iar el continuă: 

— Fireşte că e încă destulă lumină, ca să mai 
putem scurta cu vreo două mile distanţa dintre noi 
Şi Tabăra de Regrupare. 

Îi întinse hamurile celui de-al doilea cal, 
întrebind-o: | 

— Ştii să câlăreşti? 

Zimbetul ei dispăru. . 

— Da, spuse, punînd mîna pe ele. 

El îşi dădu seama că învățase, probabil, 
înainte să ajungă cabotină, în timpul de odinioară, 
al vieţii la care renunţase, şi că, deși voia să se 
folosească de el casă se întoarcă în sînul 
bisericii, n-ar fi nici mîndră, nici bucuroasă s-o 
facă. 

„= Bun, spuse el. Dacă am să cad, întoarce-te 
să mă iei. 

Fără să răspundă, fata îşi ridică genunchiul 
stîng, îşi vîrî piciorul, încălțat cu sanda, în scară 
şi se înălţă în şa fără efort; Rivas observă că 
picioarele acoperite de veşmîntul din pînză aspră 
erau lungi şi graţioase. „Ar fi obţinut un premiu 
frumos la Veneţia“, îşi spuse „mă bucur că am 

scăpat-o de asta. Dar de ce dracu’ mă uit, la 
picioarele unei fete, cînd de fapt încerc să dau de 
Uri?“ 

La a doua încercare, Rivas reuşi să urce în şa. 

— Urmează-mă, spuse şi o luă înainte pe 
stradă. l a 
Cînd zgomotul potolit al copitelor se 
îndepărtă, în garaj se făcu linişte... dar nu de tot. 
Lumina soarelui scăzu şi se înroşi din ce în ce, 
înaintînd încet pe pardoseala de beton, iar cei doi 
cai care rămăseseră clipeau indiferent din vreme în 
vreme, cînd umbra unui corp pătrunse de pe 
stradă în garaj, aproape invizibilă în bătaia razelor 
amurgului. Se răsuci încet, ca un înotător sub- 
acvatic, încordiîndu-se, cînd văzu carnea de porc, 
dar se repezi înainte, dînd cu ochii de cadavrul lui 
Nigel. Îi ridică picioarele, ghemuindu-le, iar cînd 
în cele din urmă gravitația îl trase la pămînt, 
degetele sale imateriale alunecară peste chipul şi 
mîinile lui Nigel, încercînd să găsească o rană: 
deschisă. 

- Apoi, uşa de la cabina căruţei se deschise şi 
cadrul patului căzu pe punte, cu un zgomot 
înfiorător. Creatura transparentă, speriată peste 
măsură, se făcu nevăzută, ca un vircolac, iar cînd 
Lollypop cel firniit străbătu puntea, tîrşiindu-şi 
picioarele şi cobori pe pardoseală, arătarea atirna 
cu capul în jos, agăţată de una din grinzile 
tavanului, tăcută şi nemişcată ca un liliac roz, din 
sticlă. 

“Bătrînul se aşeză lingă cadavru. şi începu să-i 
şoptească ceva, în timp ce lumina continua să se 
furişeze afară din garaj. Creatura agăţată de tavan 
clipea des şi-şi dădea peste cap ochii mari, iar 
afară, una dintre fetele cabotine provoca un 'zdrăn- 
gănit persistent, încercînd să scape din “plasa unuia 
din sistemele de alarmă montate de Nigel îm- 
potriva nepofiiţilor. 

' Într-un tărziu, Lollypop ridică în braţe 
cadaviul 'lui Nigel, îl duse la căruţă şi-l întinse pe 
punte. Se sui la loc, o rostogoli pe fata moartă în 
afara cabinei, aruncînd-o peste copastie, apoi îl 
trase cu' blîndeţe înăuntru pe Nigel şi închise uşa 
în urma lor. 

Trecură cinci minute, după care făptura ce 
atima din tavan îşi dădu drumul, îşi întinse braţele 
şi picioarele şi, prelingîndu-se aidoma unei frunze 
de toamnă, se aşeză. în linişte pe chipul moartei. 

Un timp, nu se mai auzi nici o mişcare; după 
o vreme, fata cabotină de afară se eliberă din 
capcana sistemului de alarmă și se pierdu undeva 
în noapte, iar liniştea fu reînscăunată. 


CAPITOLUL CINCI 


Un boncănit neaşteptat de copite îl smulse din 
păienjenişul de vise al nopţii şi Rivas ajunse la 
concluzia că se pripise cu o zi înainte, cînd îşi 
închipuise că-i scăzuse temperatura. Avea pielea 
fierbinte, uscată şi întinsă, respiraţia grea, ca a 
unui om însetat şi i se părea că soarele strălucitor 
al dimineţii scaldă lucrurile într-o aură palidă, 
colorată în toate nuanțele curcubeului. Era 
posomorit şi apăsat de un fel de depresiune 
nelămurită, ca după o noapte de beţie sau de 
coşmaruri dintre cele mai urite. 

Se întoarse pe o parte, se ghemui pe grămada 
de cartoane care-i servise drept pat şi privi chioriş, 
în jur, la curtea năpădită de buruieni. Lîngă el, un 
balansoar stricat și ruginit stătea sprijinit de gard, 
iar cartoanele de dedesubt îi amintiră că acolo 
dormise, noaptea trecută, fata cabotină. Dar unde 
era. acum? Se ridică, simțindu-se nefiresc de înalt 
şi fragil, şi ieşi împleticindu-se din curte, 
îndreptîndu-se către copacul de care legase caii. 

Unul din cai mai era încă legat. Rivas se uită 
atent în jur, ştergindu-şi lacrimile şi dorindu-și să 
strănute odată sau să nu-l mai mănînce nasul; în 
cele din urmă o văzu, la mai puţin de ànci- 
sprezece metri, pe stradă, călare pe celălalt cal. 

— Hei! ţipă el. Aăă... (De ce n-o fi întrebat-o 
cum o cheamă?) Hei, fato! 

Ea privi peste umăr, smuci hăţurile şi se 
întoarse lingă copacul de care se rezemase el. 

— Ce e? spuse ea. 

— Unde te duci? 

Trebui să-şi mijească ochii ca s-o privească în 
lumina cerului senin. 

— La Tabăra de Regrupare, spuse ea enervată. ` 
Unde credeai? 

— Aoleu, Dumnezeule!... N-aveai de gînd să 
mă aştepţi? 

— Am crezut că ţi-e rău. 

— Ah! spuse el, dînd excesiv din cap în semn 
de înţelegere. Am priceput. Ai crezut că te-aş fi 
făcut să mergi mai încet. 

- Exact. 

Îşi înăbuşi mînia, amintindu-şi că stăpînirea de 
sine era un accesoriu esenţial pentru rolul lui de 
cabotin rătăcit... şi pentru o clipă, deşi renunţă 
aproape instantaneu la gîndul acela, îşi dădu seama 
că şi el ar fi lăsat-o pe ea în plata Domnului, 
dacă i s-ar fi făcut rău şi n-ar mai fi fost bună la 
nimic. - 

— Ei bine, nu-mi e rău, spuse el. E doar o 
alergie. Sînt alergic la... tufele astea, ce să-i faci. 
E clar? Aşa că aşteaptă-mă. Şi altădată să nu mai 
fugi fără mine, ai auzit? 

Ea îl privi clipind des, oarecum surprinsă. 

— E de datoria fiecărui discipol al Domnului, 

dacă se rătăceşte, să se întoarcă în mijlocul turmei 
cît mai repede cu putință.. 

- Da, mă rog, spuse el, intrigat de nuanţa 
unui accent de Ellay care-i răzbătea din voce, dar 
nu atît de iute, încît să-te pui în situaţia să nu 
mai ajungi deloc. Păi, o fată singură... N-ai face 
nici două mile şi-ai da peste un şarpe, o albină 
uriașă, un siluitor sau o altă pereche de codoşi. 

Ea păru sincer nedumerită. | 

— Dar sufletul meu ar fi în mîinile Domnului. 
Pe tine cu ce te-ar supăra asta? 

El îşi întinse mîinile în lături şi- şi deschise 
` larg ochii, ca să-i arate cît era de sincer. 

— Fiindcă îmi pasă ce ţi se întîmplă, de-asta! 

Ea aşteptă ca el să pună şaua pe cal şi se 
aburcă în spinarea animalului, de parcă s-ar fi suit 
într-un copac. 

Rămase tăcută, cît timp călăriră pe strada 
scăldată în lumină, dar părea vag tulburată. 

— Nu te-am salvat eu de tipii ăia doi, care 
ti-au omorît prietena? — îi aminti el, după citeva 
minute. 

— Ba da, spuse ea. 

Stilpii de telegraf se înşirau la vreo sută de 
metri unul de celălalt, pe partea stîngă a drumului; 
nişte colaci de fringhie putreziţi de soare atîrnau 
de cîțiva dintre ei, acolo unde bucăţile de lemn se 
întîilneau ca într-o cruce — sus de tot, unde nu 
ajungeau decît pâsările — iar de doi dintre ei încă 
mai spînzurau, îngălbenite, oasele unor antebraţe. 

Cam la fiecare a douăzeci şi cincea bătaie de 
copită, caii treceau prin umbra unui alt stilp. 

— Dar — spuse fata după un timp — nu aşa 
trebuie să ne îngrijim unul de celălalt... Asta e 
treaba păstorilor... Şi nici ei n-o fac fiindcă le-ar 
păsa de noi, ci doar pentru că Domnul ne doreşte. 

Rivas o privi cu oarecare respect. „Bravo, 
surioară“, îşi spuse. „Ai nişte ochi foarte limpezi, 
pentru o puicuţă plecată cu sorcova!“ Ea îi prinse 
privirea şi 'zîmbi stingherită, înainte de-a se uita în 
altă parte. 

Rivas îşi plimbă ochii pe clădirile aflate unde- 
va în faţă, care se înălţau, în arşiţa soarelui, ca 
nişte dinți stricaţi şi înnegriţi, înfipţi în gingii 
verzi, apoi renunţă să-şi mai fixeze privirea, lăsînd 
ca totul să se topească, prefăcîndu-se în pete nelă- 
murite de culoare. Spre sfîrşitul dimineţii îşi dori 
să fi luat pălăria şi.praştia lui Nigel. I se părea că 
soarele fierbinte răspîndea valuri-valuri de febră, 
infectind toată lumea, ca berea vărsată din pahar 
care îmbibă o carte întreagă, pînă cînd paginile se 
desprind sau rămîn lipite între ele. Putea să-şi 
amintească, dacă încerca foarte atent, cine era, cîți 
ani avea şi cu ce scop se afla acolo; însă pe du- 
rata acestei călătorii monotone spre sud nu avea 
nevoie să ţină minte toate astea, aşa că se legâna o 
dată cu mişcările calului şi, dacă nu se întîmpla ceva 
care sâ-l facă atent, nu se gindea la absolut nimic. 

Să nu-mi joci mie teatru, bătrîne. Ştiu că-i 
urăşti pe toţi, pînă la unul. 

Se încruntă şi-şi concentră privirea. Unde mai 
auzise asta? Cine îi mai spusese aşa ceva? Era 
imposibil să fi fost treaz la vremea aceea, 
altminteri şi-ar aminti. Dacă nu cumva fusese atît 
“de adormit, încît nu mai putuse rezista... 

Pe mine mă iubeşti. Doar pe mine. 

Se întimplase azi-noapte, sigur. Un vis? Da, 
bineînţeles că fusese un vis, unul pricinuit de 
febră. Încercă să-și amintească mai multe despre 
el, dar nu izbuti. 

Pe la jumătatea dimineţii ucise doi porumbei 
cu praştia lui Nigel şi, în timp ce îi tăia 
neîndemiînatic în bucăţi, auzi altă frază din vis: 
Ţi-e prea ruşine, de-asta nu vrei să recunoşti, 
spusese vpcea. 

Rivas se opri, cu cuțitul însîngerat suspendat 
în aer, deasupra uneia dintre păsările pe jumătate 
îmbucătăţite, şi încercă să-și aducă aminte despre 
ce fusese vorba în vis şi cine îi spusese lucrurile 
astea. Apoi îşi aminti că văzuse ceva, în vis... O 
persoană... pe sine însuşi? Oare se uitase într-o 
oglindă? Şi de ce se văzuse. tocmai sugîndu-şi 
degetul mare? 

Termină porţionarea păsărilor şi făcu focul, 
muind în Currency nişte fişii de pînză pe care şi 
le rupse din cămașă, iar pe urmă lovind una de 
alta pietre şi bucăți de deşeuri metalice, pînă cînd 
cîteva scîntei căzură pe zdrenţe şi aprinseră aburii 
de alcool. Apoi puse porumbeii la frigare şi îi găti 
pe un foc din bucăţi de cherestea vechi și 

sfărimicioase. Însoţitoarea lui nu păru surprinsă, 
dar nici nu se arătă foarte mulţumită, cînd el îi 
oferi una din păsări, servindu-i-o, cu o mişcare 
ironic-elegantă, pe un capac de butuc rămas de la 
un Ford. : 

— Cum te cheamă? o întrebă Rivas între două 
îmbucături, rezemîndu-se de firma mare şi crăpată, 
care le făcea umbră. Se hotărise, dintr-un capriciu, să 
mănînce lingă ea din cauza mesajului arhaic, scris cu 
litere mari: TOŢI CANIBALII DIN APROPIERE 
SE CRUCIFYCA - FARA ESCEPŢII. 

Ea ronţăi o bucată de piept fript, cîteva clipe, 
după care rosti prudent: 

— Sora Windchimel. 

El zimbi. 

— Frumos; îmi place. Eu sînt Fratele - 
„Aoleu, nu Pogo!“ — Thomas. 

— E neesenţial că-ţi place cum mă cheamă, 
spuse ea enervată. 

Rivas îşi aminti că neesenţial era un termen 
dezaprobator, destul de tare, printre cabotini. 

— Şi de ce ţii sticla aia cu bani? continuă ea. 

— Ca să sterilizez răni şi să aprind focuri, 
spuse el virtuos. Ce, doar nu-ţi închipui că aş fi 
în stare s-o beau, nu? 

- De cît timp eşti un discipol al Domnului? 

— Am fost recrutat la optsprezece ani, îi spu- 
se Rivas fără să mintă. 


D „Cînt de vint.“(n. trad.) 

— Hm, făcu ea. Înseamnă că nu te-ai împărtă- 
şit prea des, dacă încă te mai plimbi, la vîrsta ta. 

" Incapabil să se gîndească la un răspuns, el 
dădu din umeri. 

` Ea se rezemă de firmă şi zviîrli osul pieptului 
în foc. 

— Eu nu... Ce s-a întîmplat? întrebă înspăi- 
miîntată, pentru că el sărise în picioare şi se făcuse 
cenuşiu la faţă. 

— Aăă... - 

Se întoarse şi privi în urmă cu ochii 
întredeschişi: i 

— Nimic. Dar pierdem vremea. Hai să mer- 
gem; dacă iuțim pasul, poate ajungem diseară la 
Tabăra de Regrupare. 

ncepu să se destindă abia după ce încălecară 
şi porniră spre sud, pe o şosea bine întreținută, 
dar chiar şi atunci continuă să privească neliniștit 
înapoi, fiindcă îşi amintise brusc încă ceva din vis, 
iar acum era foarte sigur că nici măcar nu fusese 
vis, că i se vorbise cu adevărat, în batjocură, azi- 
noapte tîrziu, în timp ce era. pe jumătate treaz şi 
avea febră — îi vorbise hemoglobina, a cărei faţă 
era, într-un fel, o caricatură a propriului său chip. 

De asemenea, era sigur că acel crîmpei de 
care îşi amintise mai devreme, crezînd că-l înfățișa.” 
pe el însuşi — sugîndu-şi degetul mare — fusese de 
fapt o imagine, păstrată în memoria atinsă de 
febră, a acelei creaturi care-şi sugea hrana din 
rană de cuţit pe care singur şi-o provocase. 

Cînd soarele se apropie de zenit, două coloa- 
ne de fum apărură la sud, iar o a treia începu să 
se ridice, pătind -cerul albastru, în următoarea ju- 
mătate de oră. Rivas şi Sora Wiridchime nu putură 
auzi nimic, în afară de foşnetul lăcustelor şi 
şopîrlelor, prin iarba uscată din jur, dar ori de cîte 
ori, pe œ porţiune mai lungă şi dreaptă a dru- 
mului, puteau privi la distanţă, Rivas se ridica în 
scări şi se uita, încercînd să ghicească, prin undele 
mirajului, dacă obstacolele care se profilau în faţă 
— indiferent ce ar fi fost, probabil consecinţe ale 
înaintării armatei din San Berdoo — i:ar putea 
opri, în drumul lor spre Tabăra de Regrupare. 

După un timp, drumul coti brusc către sud- 
vest, iar ei fură nevoiţi să taie peste cîmpuri şi 
spaţii nivelate pentru construirea unor locuinţe. În 
cele din urmă, avură norocul să găsească o albie. 
secată, care şerpuia spre sud, şi merseră călare 
prin ea aproape o oră, după care zgomotele care 
veneau din faţă îl făcură să-i spună încet Sorei 
Windchime: „Opreşte-te!“. 

— Ce e? întrebă ea, uşor enervată. 

- Nu ştiu exact, dar sînt aproape sigur că 
nişte oameni se îndreaptă încoace. Oricine-ar fi, 
n-avem nevoie de ei. Vino, hai să urcăm panta 
asta, spuse el şi sări repede din şa, pe pietrişul 
acoperit de noroi. 


« 

Sora Windchime descălecâ şi amindoi îşi 
duseră caii în susul pantei erodate. După primele 
minute de urcuş anevoios, printr-un nor de praf, 
ajunseră la umbră, printre copaci, iar pe creasta 
pantei aflară o porţiune îngustă de drum pavat, 
neatins încă de coloniile de scaieţi şi nici de milul 
adus de inundaţiile din fiecare an. 

— Acum, linişte, şopti Rivas. Îi lăsăm să 
treacă pe lingă noi şi ne așternem imediat la 
drum 


Peste foşnetul crengilor din jur, auzi acum, 
purtat de vînt, un fel de vaier şi un vag zăngănit 
metalic — însă nu-şi dădu seama ce se întîmplă 
decît cînd primul țipăt sperie ciorile, alungîndu-le 
din copaci. „E o bandă de urlători“, îşi spuse. 

Deşi vorbise de cîteva ori cu oameni care 
supravieţuiseră atacurilor urlătorilor, iar o dată sau 
de două ori dăduse peste rămăşiţele unora care 
intraseră în conflict cu ei, Rivas nu văzuse 
niciodată o asemenea bandă cu ochii lui — şi nici 
nu ţinea morțiș să vadă. Îi părea bine că găsise o 
ascunzătoare şi nădăjduia că toţi cei de jos, din 
albia rîului, vor fi prea ocupați, ca să mai observe 
urmele celor doi cai, pe malul acoperit de colb. 

Sunetele sinistre, ca de flaut, discordante şi 
schimbătoare, se auziră din nou, de data asta mai 
tare. 

— Sînt urlători, nu-i așa? şopti fata. 

— Mda, spuse el. - 

Îşi dorea, mai mult ca niciodată, să fi luat cu 

el pălăria. lui Nigel. Trecerea de la mersul în lu- 
mina soarelui la nemişcarea din umbră îl dezorien- 
tase, făcîndu-i gîndurile să alunece, la fel de greu 
de controlat ca nişte peştişori vioi, într-o cutie 
pentru momeală. Prinse unul şi reuşi să adauge: 

— Probabil, -aleargă de-a lungul țărmului, după 
nişte fugari fără noroc, care-au vrut să scape de 
necazuri. . 

Crengile încadrau o porțiune din albia 
acoperită cu pietriş a rîului de dedesubt, iar Rivas 
rămase cu ochii pe ea, în timp ce tipetele răguşite, 
zgomotul surd al paşilor şi zăngănitul bicicletelor 
se auzea tot mai tare. Aproape fără să-şi dea 
seama, îşi scoase praştia şi şi-o trecu pe după 
încheietură. Simţi cum mîna Sorei Windchime i se 
încleştează pe umăr, dar nu putu nici măcar să 
arunce o privire ca să-i vadă expresia feţei. ` 

— Ce-ai de gînd să faci? şopti ea. 

— Nimic, n-ai grijă. Asta e doar în caz că 
încearcă să urce aici, răspunse el tot în şoaptă. 

Minutele treceau, sunetele se auzeau tot mai 
tare, iar sudoarea începuse să-i giîdile fruntea şi 
gîtul. „Fir-ar să fie“, îşi spuse încordat, „de ce 
toate- piedicile astea? Nu vrem decît să ajungem la 
Tabăra de Regrupare, să ne întoarcem la locul 
nostru, în mîinile Domnului. Lucrurile lumeşti sînt 
vremelnice, sînt convins de asta, cărările Domnului 
sînt toate însemnate, şi de asta sînt convins — şi 
atunci de ce căile lumeşti trebuie să fie întot- 
deauna atît de zgomotoase?“ 

Un țipăt mai ascuţit decît celelalte se auzi 
brusc de dedesubtul lor, făcînd să freamăte frun- 
zişul. Cineva blestema cu jumătate de glas şi 'un 
copil plingea cu suspine. 

— Trebuie să-i ajutăm, şopti Sora Windchime. 

Rivas o privi sever. 

- Te lepezi de credință, soră? Toţi oamenii 
mor, dacă sînt ai Domnului e prilej de bucurie, iar 
dacă nu, atunci moartea lor înseamnă mai puţin 
decît a unei muşte — „Deşi, e mult mai zgo- 
motoasă“, se corectă în gînd — fii tu însăţi fără 
cusur, înainte de a te. încumeta să-i faci pe ceilalți 
mai buni. 

Ochii ei străluciră, înlăcrimaţi. 

— Mă rog, toate. astea sînt... adevărate, bine- 
înţeles, sînt logice... dar şi ce se întîmplă acolo e 
adevărat, spuse ea şovăind şi arătînd în jos cu 
mîna. 

— Lumea pare adevărată, soră, îi spuse el cu 
blîndeţe. Ne prinde în iluziile èi şi ne ispiteşte să 
participăm la ele. Probabil că 'şi spectacolul ăsta 
de azi e doar o încercare pe care Domnul ne-a 
trimis-o ca să ne încerce puterile. Fii curajoasă şi 
poartă-te cum trebuie! 

Se întorsese ca să se uite la ea, dar o 
mişcare, undeva dedesubt, îl făcu să-și coboare 
privirile. Jos se ivise un cal; în şa se legăna o 
fetiţă, iar pe lingă ea alerga un bărbat, împle- 
ticindu-se istovit. Toţi trei erau plini de praf şi 
stropiţi cu sînge. 

Pe urmă o construcţie huruitoare şi străluci- 
toare îi trecu fulgerător prin faţa ochilor, bărbatul 
căzu în genunchi cu un suspin, pete roşii aprins, 
de sînge, se lăţiră de sub el, pe pietrele lustruite... 
„„.Şi, în aceeaşi clipă, Sora Windchime îşi îmboldi 
calul, lovindu-l. cu călciiele în coaste, şi cobori 
panta cu viteza unei avalanşe. > 
Înjurînd de frică şi mînie, Rivas o urmă, 
totuşi. ' 

Diw cauza norului de. praf pe care îl 
ridicaseră, alunecînd şi înaintînd cu greu spre albia 
rîului, era greu să mai vezi ceva, dar auzi în 
stinga zgomotul unei roți care derapa şi zăngănitul 
bicicletei unui urlător. Se întoarse, își ridică praştia 
şi se îndreptă cu fața în direcția aceea. Izbuti să 
vadă obiectul, prin perdeaua de praf: cele două 
roți mari, deformate, asemeni ochilor unei uriaşe 
insecte de metal, apoi îl zări şi pe biciclist, aplecat 
deasupra pedalelor. Însă, brusc, bicicleta se abătu 
de la poziţia obișnuită, înclinîndu-se, în timp ce se 
îndrepta în goană spre Rivas. 

Rivas îşi întinse braţul şi, de frică, puse la 
încercare, riscant, rezistenţa elasticului, trăgînd 
piatra înapoi, pînă aproape de gură. Ii dădu 
drumul şi, fără să mai aştepte efectul, sări de pe 
cal şi ateriză ghemuit, pe pietriş. Uitîndu-se în jur 
după Sora Windchime, fixă o altă piatră în 
peticul de piele al praştiei, iar cînd auzi în faţă 
sunetele scurte şi ritmice, ca de flaut, trase piatra 
înapoi și se uită atent. 

Unul din jefuitori se dăduse jos de pe 
bicicletă şi alerga înainte, rotindu-şi sabia deasupra 
capului, ca să producă zgomotul acela, asemănător 
unui semnal de alarmă aproape muzical. Dar 
înainte ca Rivas să-l poată ochi, bicicleta în al 
cărei proprietar trăsese trecu, huruind, printre ei, 
aplecîndu-se atît de mult, încît roata din stinga 
rămăsese în aer, ca o farfurie rotită în echilibru 
precar. în vîrful unei prăjini. Biciclistul dispăruse. 
După ce bicicleta se rostogoli pe lingă el, Rivas 
văzu sabia sclipind, pe cînd se învirtea prin aer, 
iar bărbatul care o ţinuse tocmai ateriza; turul 
pantalonilor lui atinse. pietrişul doar cu o clipă 
înaintea cefei; apoi, Rivas o văzu pe Sora 
Windchime - care se dăduse şi ea jos de pe cal 
- luînd-o la fugă, cu o expresie de oroare pe faţă, 
ca un jucător care-și continuă elanul, după o 
minge aruncată prea tare. 

Scrişnetul pietricelelor care se frecau una de 
alta îl făcu să se întoarcă spre dreapta. O 'altă 
bicicletă gonea spre el, biciclistul pedalînd furios 
şi ținîndu-și sabia deasupra capului, ca şi.cum ar 
fi vrut s-o lovească fie pe fata de pe calul care se 
oprise, fie pe Sora Windchime. Ambele posibile 
victime păreau ameţite şi nedumerite. 

Ştiind că n-ar avea timp să încarce praștia şi 
să ochească din nou, Rivas se întoarse pe călciie, 
încercînd să ţintească puţin în faţa biciclistului şi 
dorindu-și să-şi fi petrecut toată ziua îmbunătă- 
țindu-şi precizia. Cînd îşi dădu seama că peste o 

clipă aveă să fie prea tirziu, aruncă piatra şi 
scoase un strigăt de triumf, cînd biciclistul se 
prăbuşi, dîndu-se de-a berbeleacul cîţiva metri. 

Rivas se ghemui imediat şi puse biîjbîind o 
altă piatră în cureaua praştiei, apoi se răsuci jur- 
împrejur, cercetind cu privirea malurile şi albia 
rîului, prima bicicletă se opri din rostogolit la mai 
puțin de cincizeci de metri de el, iar peste o clipă 
o auzi şi pe a doua înfundîndu-se cu zgomot în 
mal. Îi văzu pe cei trei urlători întinşi pe jos, cu 
picioarele desfăcute, pe Sora Windchime, pe fata 
care rămăsese călare, pe bărbatul care încă mai 
stătea îngenuncheat alături... şi se părea că 
altcineva nu mai era. Rivas se îndreptă şi slăbi 
elasticul praştiei; vîntul care mătura praful stîrnit 
păru dintr-o dată mai răcoros, cînd îi adie peste 
faţa transpirată şi peste piept. 

Viîri praştia la loc în curea şi-şi tiri picioarele 
pînă la bărbatul rămas în genunchi, care începuse 
să tragă de poalele cămăşii, încercînd probabil 
să-şi facă un bandaj pentru rana adîncă, care “sîn- 
gera puternic, din partea superioară a braţului. 

— Stai, bolborosi. Rivas, reuşind să-şi stăpi- 
nească vocea, lasă-mă să tai eu cu cuțitul. 

~ Mulţumesc, şopti bărbatul. 

În timp ce cuțitul lui Lollypop sfişia pînza, 
Rivas îşi ridică privirile spre fetiţa de pe cal. 
Privea fix undeva în zare, uşor încruntată, ca şi 
cum ar fi încercat să-şi amintească unde lăsase un 
anumit lucru. Ajunse la concluzia că n-avea nimic 

de cîştigat dacă ar fi vorbit cu ea şi ar fi făcut-o 
să fie.atentă. Tăiase deja o fişie lată de pînză şi 
tocmai o înnoda în jurul braţului bărbatului, cînd 
Sora Windchime scoase un țipăt speriat. 

— Asta mai trăieşte încă, frate! strigă ea, 
cuprinsă de teamă. 

Rivas strînse cuțitul și mai tare și-și ridică 
ochii. Cel de-al doilea bărbat în care trăsese se 
ridicase în patru labe şi tuşea, scuipînd sînge. 
Linia profilului părea prea dreaptă, de la frunte 
pînă la bărbie, iar lui Rivas îi trecu prin minte că 
partea din faţă a chipului, inclusiv nasul, fusese 
complet rasă. Se ridică, se duse pînă la cea mai 
apropiată sabie, o ridică şi îi privi pe ceilalţi doi 
jefuitori căzuţi. Primul zăcea ghemuit lingă un 
bolovan şi era clar că lovitura pe care o primise 
în şira spinării îi fusese fatală; bărbatul pe care îl 
lovise Sora Windchime se uita la soare cu ochii 
larg deschişi, fără să clipească, încît, văzîndu-l, 
Rivas se simţi în siguranţă. Se apropie de cel care 
stătea chircit şi se chinuia să vomite. 

Deşi de la nas în jos faţa lui era un terci 
roşu, îngrozitor, de carne smulsă şi fire de barbă 
însîngerate, ochii îi rămăseseră strălucitori şi ageri. 
Bolborosi ceva, iar lui Rivas i se păru că spusese 
„Dă-i drumul!“. 

Rivas îl lăsă, cuprins de silă şi oboseală şi, 
simțind că i se face rău, azvirli sabia mînjită şi se 
întoarse cu greu la bărbatul care stătea în 
genunchi. Trebuia să. se lupte cu sine însuși ca să 

scape de certitudinea năucitoare că după-amiaza 
aceea fierbinte, pe care și-o petrecuse în praful 
care-i pătrunsese pînă în gît şi cu degetele 
lipicioase din cauza sîngelui care se usca, nu avea 
să se mai termine niciodată. 

Bărbatul terminase să-şi lege bandajul şi chiar 
dacă treaba asta părea să-l fi epuizat, se ridicase 
şi se ţinea cu greu de capătul şeii. 

- Am ceva la mine, spuse Rivas. Rachiu. Ca 
să-ţi sterilizez rana, 

— S-o ia dracu', spuse bărbatul. Dă-mi 
să-mi... sterilizez... stomacul. 

— În regulă. 

Cu coada ochiului, Rivas observă că Sora 
Windchime nu manifestă nici urmă de dezaprobare 
cînd se apropie de cal, dezlegă sticla şi i-o aduse. 
Rivas îi scoase dopul şi i-o întinse celuilalt: 

— Noroc, spuse el. 

- Zile fericite, răspunse bărbatul, după care 
duse sticla la gură. Lichidul chihlimbariu se 
învolbură, dar nu curse nici o picătură. In cele din 
urmă bărbatul luă sticla de la gură şi o dădu 
înapoi, respirînd adînc. 

— Mulţumesc, zise, cu sufletul la gură. 

— Sigur nu vrei să torni și pe bandaj? întrebă 
Rivas. Omoară microbii. | 

— Auzi, microbi!, făcu bărbatul, ca un ecou 
dispreţuitor şi privi împrejur. Au murit toţi? 

— Aşa se pare. 


Sora Windchime, care venise fără zgomot în 
spatele lui Rivas, întrebă sfioasă: 

— De ce te urmăreau? 

Arătă spre calul ale cărui hamuri aveau curelu- 
şele tăiate și nu mai aveau nici săculeți, nici coburi. 

-"— Văd că nu mai ai nimic. 

— Nu, nu mai am, încuviinţă bărbatul. S-au 
luat după noi:de la nord de Stanton. Toată lumea 
fuge de armata din Berdoo, şi urlătorii şi orăşenii. 
La început am avut ceva provizii, dar a trebuit să 
le aruncăm — era o greutate mai puţin pentru cal, 
plus că ne-am gîndit că poate scăpăm de băieţii 
ăştia, dacă se opresc să le adune. Ne-am tot 
ascuns printre dealuri şi am mers pe teren 
accidentat, dar ei găseau de fiecare dată un drum 
paralel şi ne ajungeau din urmă după cel mult o 
jumătate de oră. lar azi după-masă, văzînd că se 
ţin după noi, deşi știau că nu mai avem merinde, 
mi-am dat seama că erau la fel de flăminzi ca şi 
ceilalţi şi că acele cîteva kilograme de came sărată 
de porc nu le ajunseseră. Voiau came proaspătă. 

„— Ei bine, acum sînt chiar ei came proaspătă. 

Bărbatul îi aruncă o privire de nepătruns. 

— Mulţumesc, n-am nevoie. 

Dădu drumul capătului şeii și se clătină puţin, 
dar nu căzu. 

— Mi-au omorît nevasta - mama copilului 
ăstuia. Ne întoarcem s-o îngropăm şi pe urmă ne 
vedem de drum. Vă sîntem foarte recunoscători că 
ne-aţi salvat viaţa. 


„Sigur“, îşi spuse Rivas neputincios, privin- 
du-l cum apucase hăţurile calului şi făcea cale 
întoarsă. „Pun prinsoare că ţi-am făcut rost şi ţie 
şi fetiţei de încă două zile de trăit. Poate cu şase 
ore mai puţin pentru tine şi şase mai mult pentru 
ea, dar hai'să zicem că în medie ies două zile. 
Isuse!“ 

Sora Windchime îl atinse, şovăitoare. 

—,Îmi pare rău, frate, spuse ea. E îngrozitor 

ce S-a întimplat. Bincînţeles că o să raportezi Co- 
misiei de disciplină ce am făcut. 

7 č La început Rivas crezu că-i părea rău fiindcă 
îl lovise cu piatra în față pe urlătorul doborît de 
pe bicicletă, dar cînd o privi înțelese că-și cerea 
iertare fiindcă intervenise într-o ceartă lumească — 
şi asta după ce el îi arătase, virtuos, calea de 
urmat. Ă 

— A fost o încercare nespus de grea, îi spuse 
el cu un aer de superioritate amabilă. Am să le 
comunic acest lucru. 

— Îţi mulţumesc, frate, spuse ea cu seriozitate. 

Umilă, cu paşi mărunți, se întoarse la calul ei şi, 
cu o ușurință care îl revoltă pe Rivas, se ridică în şa. 

După ce izbuti și el să încalece, cu greu, se 
puseră în mişcare pe drumul de pietriş. Rivas făcu 
semn cu mîna cînd trecură pe lîngă calul care 
mergea la -pas, dar nici fetiţa, nici bărbatul rănit, 
care mergea alături, nu răspunseră. Observă că 
Sora 'Windchime se încruntase, nefericită, si privi 

în altă parte. 

După cîteva minute trecură pe lîngă trupul 
spintecat al unei femei prăbuşite la pămînt. Nu-şi 
încetiniră ritmul. 

— Au să moară curînd, nu-i aşa? spuse Sora 
Windchime, după un timp. 

Rivas se uită la ea. ` 

— Într-un fel sau altul, da. N-au să ajungă 
pînă la primul oraş. 

— Atunci n-a folosit la nimic că ne-am 
amestecat, nu? N-am făcut decît să-i ţinem puţin 
pe loc, înainte să iasă pe poarta Dogtown. 

Rivas era prea cufundat în amintirile din 
vremea cînd era şi el, cu toată sinceritatea, un 
cabotin cît se poate de ortodox; nici măcar 
accentul ei, care-i confirma faptul că era o fată 
din Ellay, nu-l scoase din muţenie. 

— Da, spuse el scurt. O afurisită de pierdere 
de vreme. 
vreme ce soarele începu să a de ecă o lumină 
caldă asupra vegetației, punînd în evidenţă 
contururile plantelor de pe marginea drumului. 
Apoi Sora Windchime spuse: 

— Oare de ce simt nevoia să vin în ajutorul 
cuiva, chiar dacă ştiu dinainte că n-o să folosească 
la nimic? l 

— Fiindcă eşti păcătoasă, spuse Rivas enervat. 
Acum taci din gură, s-a înţeles? 

— Te supără dacă ne oprim cîteva minute? 

îndrăzni. ea, puţin mai tirziu. Cred că am nevoie 
de puţin Dans Sfinţit. 

Rivas gemu. 

— Ştii foarte bine că ne grăbim, nu? Fă bine 
şi dansează în şa. 

După aceea călătoriră fără să vorbească, Sora 
Windchime înţepată și indignată, iar Rivas înspăi- 
miîntat — înspăimîntat de lumea în care intra şi de 
ceea ce i se întîmpla minţii sale. 


* 
* * 


Evitară cu grijă să întilnească alte grupuri de 
fugari şi la căderea serii sosiră la- destinaţie. 
Văzută de sus, de pe unul din dealurile apropiate, 
molatece şi acoperite de tufişuri, uriaşa Tabără de 
Regrupare din vale semăna -— cel puţin aşa i se 
păru lui Rivas, care se legăna ameţit în şa — cu o 
fiară mare şi osoasă, ghemuindu-se sub o cuver- 
tură peticită, suficient de mare ca să o poţi trece 
pe după umerii lui Dumnezeu. Sus, pe coama 
dealului, Rivas şi Sora Windchime erau încă nău- 
citi de soarele roșu, care apunea deasupra Ocea- 
nului Pacific, dar tabăra se afla deja în umbră iar 
lămpile şi torţele se iveau ici şi colo, ca niște 
licurici. 

Fără să vrea, Rivas întoarse încet capul spre 
sud-est, deși știa ce avea să vadă. Şi într-adevăr, 
acolo, de partea cealaltă a lui Seal- Beach Desolate, 

era Orașul Sfint, al cărui zid se vedea la orizont 
ca un segment dreptunghiular, deschis la culoare. 
Fu cuprins de un tremur — și asta nu doar din 
cauza brizei reci, care cutreiera iarba uscată. 

Fără nici un fel de senzaţie de uşurare, îşi 
lăsă privirea să coboare din nou în valea 
întunecată care i se deschidea în faţă, sub copitele 
calului. Îşi aminti cît de uşor şi total cedase 
tehnicilor de măcinare a sufletului, stăpînite de 
Sora Sue şi trupa ei, şi cît de greu îi fusese să-şi 
recapete identitatea. „Nu mai ştiam nici cîţi ani 
am“, își spuse acum, cu un amestec de tristeţe și 
panică. „lar azi după-amiază, uite cum i-am 
îndrugat, sincer, fetei ăsteia toate predicile alea 
păsăreşti, învăţate de la ei! 

Doar pentru tine fac asta, Uri“, îşi zise, 
îmboldindu-şi calul şi făcîndu-l să coboare. 

n mai puţin de un minut, vîntul îngheţat, lu- 
mina soarelui şi imaginea oceanului îl prinseră la 
mijloc, din spate şi de deasupra lui. De dedesubt 
veneau căldură și un miros de ulei de gătit rînced. 

— Mai încet, Frate Thomas, strigă Sora Wind- 
chime, în spatele lui. Cînd o să dea de umbră, 
calul o să se poticnească. 

— Ce neesenţial din partea ta că ţi-ai amintit 
cum mă cheamă, mirii el, fără să se uite înapoi. 

Rivas fusese la Tabăra de Regrupare o sin- 
gură dată, cu mai bine de zece ani în urmă, iar 
de atunci uitase cît de mare era aşezarea. Acum, 
în vreme ce calul aluneca şi tropăia, coborînd 

panta şi ridicînd un fuior de praf cenuşiu, scăldat 
în lumina roşiatică a apusului şi bătut de vînt, 
începu să-şi amintească şi celelalte amănunte: că 
acolo existau străzi şi corturi, că acoperişul era 
arareori vizibil. dinăuntru, din cauza fumului scos 
de focurile de gătit şi că timp de jumătate de oră, 
noaptea, mai ales după'o zi foarte fierbinte, puteai 
auzi cum aerul cald, din interior, ieşea cu şuier 
prin îmbpunsăturile unui milion de cusături. 

Cărarea ajunse într-un plan orizontal iar Rivas, 
dindu-şi frîu liber temerilor, o dată cu această 
coborire în trombă, trase de hățuri şi o aşteptă pe 
Sora Windchime să-l ajungă din urmă. „Ar fi o 
prostie s-o părăsesc acum“, îşi spuse, „după ce 
am suportat-o tot drumul.“ 

Ea îl privi, cînd ajunse în dreptul lui. 

— Eşti ciudat, Frate Thomas. Ai atîta amără- 
ciune în tot ce faci şi totuşi n-am mai văzut pe 
nimeni atît de merăbdător să se întoarcă la 
Domnul. 

El se strădui să zîmbească. 

- Amărăciunea mi-o dă depărtarea. Îmi pare 
rău. Cînd o să ajungem acolo, am să mă port fără 
cusur. 

— Cred că ar trebui să ne impărtăşim amindoi 
de cum sosim, nu găseşti? 

— O, da! — spuse el cu frenezie. Să mergem. 
Poţi să mergi în faţă, o vreme —, calul meu parcă 
şchioapătă puţin, de la panta aceea. 

n timp ce ea îşi îmboldi calul s-o ia înainte, 

el şi-l lăsă să meargă în -ritmul lui obişnuit şi-şi 
cîntări alternativele. Fu nevoit să admită că ar face 
o impresie foarte bună, dacă ar da buzna să 
cerșească împărtăşania; problema era că, probabil, 
i-ar şi da-o. Prin urmare, era cazul să folosească 
protecţia prin îmbătare - mai avea o sticlă de 
Currency — sau pe cealaltă, recent descoperită, prin 
durere? 

Într-un fel, luînd în considerare oboseala şi 
febra —, precum şi faptul că nu se putea apropia 
de tabără cu băutura la el — răspunsul era 
inevitabil. Scoase sticla din cămaşă, o ţinu lîngă 
oblînc, în aşa fel încît ea să n-o poată vedea dacă 
s-ar întoarce, şi, trecînd-o în mîna nevătămată, îi 
scoase dopul cu degetul mare. Îl auzi căzind uşor 
în iarba uscată. Apoi, de fiecare dată cînd era 
limpede că atenţia ei urma să se concentreze 
cîteva clipe asupra hăţurilor, își ridica un braţ, ca 
şi cum i-ar fi arătat nişte stele pe cer — pentru 
eventualitatea că tocmai atunci cineva de jos s-ar 
fi uitat la ei — ducea sticla de rachiu la gură și 
trăgea cîteva înghiţituri. Băutura călduţă, cu gust 
ciudat, îl îneca, dar se străduia să bea cît mai 
mult, iar cînd realiză că încă o picătură i-ar da 
peste câp toată munca, lăsă sticla aproape goală să 
cadă, fără zgomot, într-un tufiş des şi înverzit. 
Trecuse de el cu cîţiva metri buni cînd îşi dădu 
seama că tufişul era anason sălbatic. Opri calul 
şi-l făcu să se întoarcă, după care o strigă pe 
Sora Windchime,. descălecă şi sări în tufiş. 

__ Îşi îngropă faţa în frunziş şi, auzind zgomotul 
de copite făcut de calul ei care se apropia, smulse 
cîteva mănunchiuri din planta asemănătoare cu o 
ferigă, le viri în gură şi le mestecă. 

Spre surprinderea lui, îi simţi mîna pe umăr: 
coborise de pe cal ca să-l ajute sau, poate, din 
curiozitate. 

— Nu te simţi bine, Frate Thomas? 

Se, ridică nesigur, dat fiind că ceea ce tocmai 
făcuse îi accelerase infiltrarea alcoolului în sînge. 

— Ba da, mulţumesc. Am ameţit... 

Îşi scoase cu mîna, din păr, cîteva fire de 
iarbă şi scuipă o frunză. 

— Am ameţit mai rău decît aş fi crezut. 
Probabil, pentru că am călărit toată Ziua... Am 
adormit şi am căzut... şi m-am lovit cu scăfirlia 
de pămînt. 

O privi, rînjind prosteşte. „Perfect“, îşi spuse. 
„Am distrus mirosul de rachiu şi în acelaşi timp 
mi-am inventat un alibi dacă, băut cum sînt, m-oi 
pomeni că mă poticnesc sau că mă bilbii: Bietul 
de el — din cauza şocului, fireşte. Unde mai pui 
că m-am şi îmbătat.“ 

— Hai să mergem pe jos restul drumului, 
spuse Sora Windchime. Aşteaptă aici pînă aduc 
cau. 

Cerul era de un albastru închis, ca de cobalt, 
cînd ajunseră în vale, iar cînd Rivas privi în sus, 
văzu că apăruseră deja o sumedenie de stele care 
păreau să strălucească nu prea departe, deasupra 

celui mai înalt virf de cort din tabără. Lăsîndu-şi 
capul în jos, cu o mișcare puțin cam bruscă, Văzu 
cîteva turnuri asemănătoare celor de pe stadionul 
Cerritos şi, ceva mai aproape, o siluetă care se 
îndrepta spre el, scoasă în evidenţă de focurile de 
gătit din spate. Omul era înalt şi solid, ducea un 
baston şi, preţ de o clipă, pradă panicii stimulată 
de băutură, Rivas crezu că era acelaşi păstor care 
îi călcase în picioare pelicanul şi trăsese în el şi 
pe care-l ucisese, cu două zile mai înainte. 

— Bine aţi venit acasă, copii, mormăi păstorul. 
Din ce grup sînteţi? 

— Eu sînt din cel al Fratelui Owen, spuse 
Sora Windchime. 

— Eu... nu-mi aduc aminte, spuse Rivas. 

Şi-o amintea foarte bine pe Sora Sue, dar 
voia să pară foarte şocat. 

Sora Windchime interveni la tanc. 

— Fratele Thomas a avut febră toată ziua, ex- 
plică ea în chip de scuză. Iar cînd am coborit, 
puțin mai devreme, a căzut de. pe cal şi s-a lovit 
la cap. . 

„Bravo, fetiţo“, îşi spuse Rivas. 

— Te rugăm, am vrea să ne împărtăşim, de- 
clară el cu voce tare. 

Păstorul îl bătu pe umăr. 

— Desigur. Cred că ai tînjit mult să te uneşti 
cu Domnul. | 

Bărbatul se întorsese între timp spre zona 
luminată şi se apropiară toţi trei de tabără, iar 

Rivas putu să-i vadă ziîmbetul binevoitor. 
„Atenţie“, îşi zise, „toţi îşi exersează zimbetul ăsta 
de bun venit. Nu slăbi vigilenţa!“ 

Douăsprezece focuri de gătit înceţoşau aerul 
din vale, lămpile şi torţele luceau aidoma unor 
lumini în piclă, iar în timp ce păstorul îi conducea 
pe Rivas şi pe Sora Windchime, pe un drum 
ocolit, spre cort, urări de bun venit îi întîmpinau 
de peste tot, prin perdeaua de fum în care 
luminile străpungeau întunericul: „Bine-aţi venit 
acasă, oi rătăcite!“. „Uniţi- vă cu Domnul!“ şi 
„Fie să ajungeţi cit mai grabnic în Orașul Sfint“. 

„A, mulțumesc“, îşi zise Rivas, nervos în 
ciuda rachiului înghiţit. Încerca să descopere ce 
schimbări se piaduseseră de la ultima lui vizită. 
Lipsea ceva, un anumit miros sau, poate, un 
zgomot. 

Sub nişte bucăţi mari de pînză, prinse lateral 
cu nişte cîrlige, văzură intrarea principală: o boltă 
de vreo şase metri înălţime, de unde pornea un 
mănunchi de lumini galbene, care sfişiau întu- 
nericul. Apropiindu-se, Rivas desluşi înăuntru: mai 
multe prelate din foaie de cort, vopsite în culori 
strălucitoare, şi cîteva siluete înveşmântate în man- 
tii, care se mișcau dintr-un loc în altul. Acum îşi 
dădu seama ce lipsea: zumzetul împărtăşiţilor sub- 
jugaţi, înzestrați cu darul limbilor. Ultima dată 
cînd fusese aici, valea răsuna zi şi noapte de 
sporovăiala lor. 

- Un jaybush va. oferi împărtăşania în scurtă 

vreme, le spuse păstorul conducîndu-i înăuntru. 
Pînă atunci, ar fi bine să nu băgaţi nimic în gură, 
iar eu am să vă găsesc un cort unde să vă puteţi 
odihni... Nu te simţi bine? 

Holbîndu-se la şirul de corturi colorate şi la 
păienjenişul de cabluri aflate undeva, la înălțime, 
Rivas se împiedicase şi căzuse în genunchi. Cînd 
se ridică, îngăimînd o scuză, nu văzu pe fețele.. 
însoţitorilor lui nimic altceva decit îngrijorare. 

- Unirea cu Domnul te va ajuta să-ţi lim- 
pezeşti capul, îl asigură păstorul. 

Rivas dădu din cap solemn, încercînd să-şi 
recapete demnitatea. 

— Va fi o ceremonie cu lume multă, continuă 
păstorul. S-au strins mai multe trupe ca să-i adune 
pe cei ce s-au pierdut de grup, iar una din ele va 
pleca de aici, direct spre Oraşul Sfînt! 

— „Întorşi într-un tirziu acasă, cei rătăciţi prin 
alte zări“, cită Rivas, ameţit de băutură. 

.— Amin, frăţioare, spuse păstorul. 


* 
ko è k 


„Pentru cineva care ar sta cocoţat pe cablurile 
de sus“, îşi zise Rivas, zgîindu-se spre norul de 
fum care plana deasupra taberei, „şirul ăsta de 
cabotini, aşezaţi unul după altul, în spirală, ar 
semăna cu conturul unui melc uriaș.“ 

Se ridică pe vîrfuri şi-şi lungi gitul, dar nu 

mai izbuti să-l zărească pe jaybush-ul în mantie 
albă. Bătrînul intrase, fără un cuvînt, în tabără şi 
se îndreptase spre locul lăsat liber, undeva în cen- 
tru; Rivas îşi plecase nervos ochii, cînd jaybush-ul 
trecuse prin faţa lui, dar după cîteva minute, cînd 
bătrînul ajunse în dreptul următorului şir de 
oameni, din faţa lui Rivas, îi aruncă pe furiş o 
privire... şi îşi zise, nu pentru prima oară, că era 
greu să deosebeşti un jaybush de un altul. La fel 
ca toţi ceilalţi, avea chipul ars de soare, cu 
trăsături regulate şi o barbă de culoarea fildeșului. 

Deodată, din locul lăsat liber se auzi un‘ țipăt 
înăbuşit, urmat de bufnitura surdă a unui corp care 
cade greoi, şi-şi dădu seama că mormăitul 
îndepărtat pe care îl auzise, cu o clipă înainte, era 
îndemnul obişnuit al jaybush-ului: „Uneşte-te cu 
Domnul!“. Acum se auzea foşnetul uşor al 
hainelor şi giîfiitul oamenilor din spirală, care 
aşteptau încordaţi. Mulţi închiseseră ochii, de parcă 
ar fi intrat în transă, iar Rivâs ştiu că dacă 
vreunul din bărbaţii subjugaţi era pe punctul de a 
intra în faza de dobindire a darului limbilor — 
femeile nu se transformau niciodată atît de mult — 
acesta era momentul propice. „Au avut parte de 
vechiul cîntec cu sevatividam“, îşi zise Rivas. 

Ca un făcut, doi bărbaţi din şirul din faţa lui 
începură în aceeaşi clipă, într-o armonie perfectă şi 
cu ọ asemenea uşurinţă, încît pînă şi frecvenţa cu 
care respirau era riguros sincronizată. „Hmmm“, 
spuseră ei. „Hmm“. Alţi doi li se alăturară şi 

continuară fără întrerupere: „Da, da, acum fierbe 
cum se cade... Ia să vedem... Da, cred că pot 
chiar s-o simt, să gust din ea... Ajutaţi-mă s-o 
fierb, copii, daţi-mi fiecare cîte un strop de 
flacără...“ 

Repede dar calm, cîţiva păstori pătrunseră 
înăuntrul spiralei, călcînd apăsat, şi se oprită în 
faţa fiecăruia dintre cei înzestrați cu darul limbilor, 
atît cît să le expedieze, cu toată forţa, dar fără 
nici o urmă de duşmănie, o lovitură devastatoare 
în burtă. 

În cele din urmă, rămase un singur vorbitor 
care continuă: „Întotdeauna sînt bineveniţi cei 
nou sosiți. O, un grup destul de mare! Ce 
gustos, ce gustos... Da, copii, ia să vedem dacă 
sînteţi destul de puternici ca să-l stoarceţi, da? 
Chemaţi un triton pentru stăpînul mării, ca să 
vă gătească o masă caldă de ho, ho, ho...“, 
după care o lovitură căreia i se auzi ecoul îl făcu 
şi pe el să tacă. Pe toată durata acestor întreruperi 
zgomotoase, metronomicul „Uneşte-te cu Domnul!“ 
şi prăbuşirea greoaie de rigoare continuară fără 
nici un fel- de schimbare de ritm. 

Rivas îşi dori să se poată trezi măcar un 
minut .şi să gîndească limpede. „Dumnezeule“, îşi 
spuse, „acum vorbesc în engleză! $mecheria asta 
pare mult mai stranie acum, decît cînd auzeai doar 
aiureli de neînțeles. Cum pot s-o facă aşa, atit de 
bine sincronizaţi între ei? Fac repetiţii? Imposibil, 
„majoritatea subjugaţilor nici nu se pot hrăni... 


165 


Iar acum de ce-i fac păstorii să amuţească? 
N-o făceau niciodată, pe vremea cînd spuneau 
bazaconii. : | 

Ce se tem că ar putea ieşi la iveală?“ 

„Uneşte-te cu Domnul!“ Un strigăt, apoi o 
bufnitură puternică. 

Rivas se întrebă ce se întimplase cu Sora 
Windchime. Cîţiva recruți proaspeţi plingeau — îm- 
părtăşania era într-adevăr un spectacol înfricoşător 
pentru cine nu era obişnuit cu el — şi se întrebă 
cît de profundă şi autentică era acea îndoială 
neliniştită a ei și ce efect aveau să aibă asupră-i 
întîmplările și discuţiile de peste zi. Privi în jur, 
atit cît îi stătu în putinţă, fără a-şi întoarce capul, 
dar n-o văzu. „Mă rog, n-am nici o răspundere 
faţă de ea“, îşi spuse. Inchise ochii ca în transă şi 
aşteptă ca jaybush-ul să ajungă în faţa .lui. 

Cînd deschise ochii din nou şi se uită în jur 
clipind des, constată surprins că trecuse destul 
timp. În faţa lui pe o rază pe care n-o putea 
aprecia, era plin de trupuri omeneşti, unele 
vlăguite, altele tresărind şi gîfiind de parcă ar fi 
visat urît; mai încolo, cîţiva oameni stăteau în 
picioare, căscînd ochii în jur, într-un soi de 
zăpăceală pricinuită parcă de droguri. Jaybush-ul 
se afla în stînga, la doar două persoane distanţă 
de Rivas, iar el îşi dori să mai fi rămas încă un 
minut adormit, în transă sau cum o fi, ca să nu fi 
asistat la împărtășanie. 

— Uneşte-te cu Domnul! 

Un tînăr se îndoi ca un briceag şi trosnetul 
îngrozitor care se auzi, cînd se lovi cu capul de 
noroiul întărit, îl făcu pe Rivas să creadă că 
murise. Încercă să se concentreze asupra modului 
cum ar trebui să cadă el — îndoindu-şi genunchii 
în aşa fel, încît mai întîi să se aşeze şi să-și apere 
capul cu braţele — dar o femeie din spatele lui 
plîngea atît de tare, încît nu-şi mai putea folosi 
mintea, înceţoşată de aburii băuturii. 

Jaybush-ul se apropie de băiatul de lingă 
Rivas. 

— Uneşte-te cu Domnul! — vorbi silueta în 
mantie albă, întinzînd o mînă. | 

Băiatul şuieră puternic cînd fu atins, păru că 
se luptă să rămînă în picioare, după care îi dădu 
sîngele pe nas şi se prăbuși ca un braţ de 
vreascuri lăsate să cadă. Ciîţiva stropi roşii pătară 
mantia jaybush-ului, dar poala ei era deja 
murdărită de sînge uscat. 

— Nu! — ţipă femeia din spatele lui Rivas, 
plîngînd. Nu vreau să merg în Oraşul Sfint! Nu 
aşa repede! 

Ceva, în vocea ei, i se păru cunoscut lui 
Rivas şi se întoarse s-o privească. Avea vreo 
treizeci de ani, cîteva kilograme în plus, iar părul 
negru şi încîlcit îi cădea peste ochii înroşiţi. | 

Îl auzi pe jaybush păşind în faţa lui chiar în 
clipa cînd o recunoscu pe Urania Barrows şi, exact 
cînd deschise gura ca să-i spună ceva, degetul rece 
şi osos al jaybush-ului îl atinse pe ceafă. 

ÈE 

Acum hu era beat, chiar dacă îşi dădea seama 
că fusese de curînd şi că.avea să mai fie, imediat 
după ce se va întoarce în propriul trup. Între timp, 
se bucură că putea ,să vadă în întuneric şi să se 
mişte fără să-şi folosească muşchii... deşi avea 
grijă să nu se deplaseze prea repede sau prea 
departe, pentru că ştia că era uşor să urci la cer 
şi să uiţi drumul înapoi. 

Cortul uriaş era sub el, la mare distanță. Era 
undeva la acelaşi nivel cu vîrful dealului unde se 
oprise cu fata, după-amiază, şi încă se mai ridica 
— probabil că avusese un contact destul de dur, 
cînd căzuse pe locul acela — dar atît de încet, 
încît nu avea motive de îngrijorare. Era bine, 
singur aici, simțind de la distanţă prezenţa 
celorlalţi, spre sud-est. Erau legaţi de acel ceva 
concret și rece, care pe el nu-l mai putea atinge; 
din cînd în cînd, la interval de citeva clipe, mai 
vedea pe cîte unul plecînd într-acolo... Nu, mai 
degrabă ajungînd acolo şi încetind să mai fie în 
cort... lar la o distanță mult mai mare existau 
cîteva conştiinţe, izolate în întuneric, spre nord şi 
spre est... la drept vorbind, una dintre ele ieşea 
destul de bine în evidenţă... 

Deodată, îşi dădu seama că ceva sau cineva 
anume, aflat acolo, în zona aceea întinsă şi 
cufundată în beznă, era conştient de existenţa lui 

şi îl privea. Ştiu, de asemenea, că putea şi el să-l 
vadă, dacă ar fi vrut, fiindcă acum nu mai Vedea 
cu ochii trupului, ci prin mijlocirea altor simţuri, 
mult mai inefabile. 

Dar era înspăimîntat şi voia să se lase în jos, 
încercînd să interpună dealurile între el şi prezenţa 
aceea din întuneric; îi trecu prin minte că frica în 
stare pură, lipsită de hormonii şi reflexele unui 
corp, era paralizantă şi că, dacă n-ar fi stat recent 
înăuntrul unui trup, probabil că n-ar mai fi fost 
capabil de nici un fel de mişcare. 

Simţi că fiinţa aceea ştia cît era de 
înspăimintat şi se distra pe socoteala lui. 

Curind, spuse ea, deși fără cuvinte. Pe mine 
m-ai iubit cel mai mult, dintotdeauna. Pe mine, 
doar pe mine. 

Nu-şi propuse s-o vadă dar îşi dădu seama că 
n-avea nici o importanţă, pentru că ştia exact cu 
cine semăna. Semâna cu el însuși. 

Şi chiar înainte ca dealul să se ridice şi să 
acopere cerul nopţii care i se întindea în faţă, 
desluşi un indiciu vag, mai mult o atitudine decît 
un gînd, al obiectului dorinţei acestei fiinţe: sub 
el, în cort, se afla un corp care se deteriora încet, 
dar sigur; undeva între dealuri se găsea un alt 
corp, care se solidifica la fel de încet, dar sigur. 
Exista cumva o legătură, exista vreo transmitere 
care tocmai se efectua şi care era doar simbo- 
lizată de transferul de sînge? Oare fiinţa aceea 
devenea, pe nesimţite, el însuşi? Era cu putinţă ca 

într-o bună zi să ducă operaţiunea la bun sfîrşit 
şi să plece, abandonîndu-l, inert ca o pungă de 
celofan, lăsîndu-l în voia vîntului, la un loc cu 
puful păpădiilor? 

Tocmai cînd era pe punctul de a fi înghiţit de 
cortul care se apropia din ce în ce mai mult de 
dedesubt, îşi dădu seama că preluase de la ea, un 
alt gînd nelămurit: îi părea bine că folosise 
apărarea prin băutură în loc de cea prin durere, 
fiindcă ea nu dorea nici un fel de... Nici un fel 
de... Care era, oare, cuvintul care exprima esenţă 
conceptului? Ceva de genul „frate“, se hotărî, în 
timp ce, aflat acum înăuntrul cortului inundat de 
fum, intra în trup; ceva de genul... „rival“! 


x 


Sunetul avu un impact atît de puternic asupra 
lui, încît sări în sus, ca o pisică speriată, iar 
sistemul digestiv, îmbibat cu rachiu, se revoltă în 
faţa acestei mişcări bruşte; se puse cu greu pe 
picioare şi, cu dinții încleştaţi și fruntea acoperită 
de o transpirație rece, ieşi în goană din cort, fâră 
să se uite împrejur, iar cînd ajunse afară, pe dru- 
mul plin de murdării, se uşură de o bună parte 
din rachiu şi de o eantitate surprinzătoare de ana- 
son sâlbatic. Din fericire, nu era o reacţie neobiş- 
nuită, după împărtăşanie. 

Peste un timp se întoarse, îşi înfipse calciiele 

în noroi şi se sprijini cu toată greutatea de cort. 
Acesta cedă puţin, iar el reuşi să se odihrlească 
într-o poziţie cît de cît confortabilă. „Tot e bine“, 
îşi spuse, „măcar. de „data asta n-am mers în patru 
labe şi n-am lătrat.“ Inchise ochii și trase adînc în 
piept, de cîteva ori, aerul rece al zorilor. 

Deodată rămase cu gura căscată - aerul 
zorilor? Da, parcă şi cerul din spatele dealurilor 
întunecate avea acum o culoare ceva mai deschisă, 
nu mai era atît de negru. „Isuse“, îşi zise, cuprins 
brusc de panică, „am stat afară toată noaptea? 
Trupa lui Uri a plecat?“ 

Se ridică greoi şi privi în jur. Cîteva siluete, 
cu capetele acoperite de glugi, străbăteau încet, 
cocoşate de durere, spaţiul liber. din faţa cortului, 
iar el-se hotărî să se îndrepte, clătinîndu-se, spre 
una din ele. Se apropie şi o prinse de umăr. 

— Ascultă, biigui el. Eu... Trebuia să.., Fac 
parte din trupa care trebuia să meargă în Oraşul 
Sfînt, pricepi, dar abia acum mi-am revenit, după 
afurisita asta de împărtăşanie. Încă n-au plecat, nu? 

Persoana — în întuneric Rivas nu-şi putu da 
seama dacă era bărbat sau femeie — îşi smuci 
umărul din mîna lui. El nu fu în stare să vadă 
lacrimile de pe chipul nedeslușit, dar le simţi în 
voce, cînd celălalt spuse, sufocîndu-se: 

— N... Nu ştiu. Întreabă-i pe cei de la intrare. 

Silueta se îndepărtă în grabă de lingă el şi fu 
învăluită, aproape imediat, de umbrele dealului de 
la răsărit. l 

Deloc mai liniştit, Rivas se împletici pînă la 
intrarea în cortul care era încă putemic luminat pe 
dinăuntru. 

- Trupa care mergea în Oraşul Sfint a plecat? 
îi întrebă, cu o. voce răguşită, pe cei şase oamei) 
strînși acolo. Trebuia să, hm, trebuia, mă rog, să 
fiu şi eu cu ei, înţelegeţi? continuă el, privind 
arțăgos în jur. 

Glàgile negre se întoarseră spre el, dar din 
cauza luminii care îl orbea nu putu să desluşească 
nici o faţă. 

— Au plecat de cîteva ceasuri, frate, spuse un 
bărbat, pe un ton nu foarte prietenos. Păstorul a 
supravegheat încărcarea lor într-o căruță şi s-a 
asigurat că sînt toţi, chiar şi cei inconştienţi. 

Bărbatul se apropie cu un pas. l 

— Cum te cheamă, frate? Să încerci să ajungi 
în oraşul Domnului prin minciună e un păcat 
foarte grav. 

O altă siluetă, îmbrăcată cu mantie şi cu 
glugă pe cap, ieşi din grup. 

— ÎI cheamă Fratele Boaz, spuse Sora Sue. 
Puneţi mîna pe el, e cel care... 

Rivas o luă la goană prin întuneric, spre 
cărarea care urca dealul, fără să mai audă altceva 
în afară de zgomotul surd şi repetat al picioarelor 
încălţate în cizme care îl urmăreau şi de inima 
care-i zvicnea în piept, dorindu-și în acelaşi timp 
să fi facut niscai antrenamente, în timpul anilor pe 
care-i petrecuse în Ellay; apoi, o palmă desfăcută 

îl lovi puternic între omoplaţi şi se poticni, îşi 
pierdu echilibrul, picioarele nu mai putură susţine 
corpul care se prăbuşea şi luă contact cu pămîntul, 
àlunecînd la vale, lovindu-se şi chinuindu-se apoi 
sà vomite, ascuns într-un nor de praf şi încercînd 
dih răsputeri să-și umple iar plămînii goliți de aer. 

Nişte mîini puternice îl ridicară brutal în 
iure s-ar fi prăbuşit la loc imediat, dar cei doi 
bărbaţi îl ținură şi-l întoarseră, ducîndu-l înapoi în 
direcția cortului. Sora Sue mergea în faţa trioului 
care $e clătina, iar în lumina din ce în ce mai 
străluțitoare Rivas izbuti să-i vadă zîmbetul larg, 
sălbatic. 

— E un răscumpărător, le spuse siluetelor care 
o urmau. E cel care ne-a ucis păstorul, pe 
stadionul Cerritos. Ştie să reziste la împărtăşanie. 

Se opri în faţa lui şi privirea ei, care radia o 
fericire lugubră, îl făcu să-și îngusteze ochii, de 
parcă ar fi vrut să se apere. 

— Totuşi este... sensibil — nu-i aşa, frăţioare? 
Poate deveni nesigur faţă de unele lucruri, ca de 
pildă cui aparţine un anumit instrument muzical 
sau cîţi ani are. Da! 

Rise moale și atinse obrazul jupuit şi însîn- 
gerat al lui Rivas. 

— Cred că după două împărtășanii, în timpul 
cărora ai să fii legat zdravân, şi după ce ai să fii 
ținut treaz şi-o să ţi se cînte şaptezeci şi două de 
ore fără încetare, ai să te căieşti pe de-a-ntregul, 

nu crezi? Ba chiar ai să fii nerăbdător să ne po- 
vestești în amănunt despre toate păcatele de care; 
te-ai făcut vinovat. 

Rivas îşi dădu seama că pînă acum nu fuses 
niciodată băgat cu adevărat în sperieţi. 

— Uite ce-i — spuse el cu un tremur în voce, 
străduindu-se să nu cedeze, să nu plingă şi să nu 
facă pe el — uite ce-i, nu-i nevoie. Vă spun chiar 
acum, Ăsuse, vă spun tot, absolut tot, jur, vă rog... 

Sora Sue rise din nou, afectuos. 

— Nu, nu, frăţioare. O s-o facem inf telul 
nostru — în felul Domnului. | 

Se întoarse spre cele patru siluete din spatgle ei. 

- Frica îi dă puteri. Ţineţi-l bine. Încingeţi-l 
cu o funie, dar nu în jurul gitului. În scurt timp o 
să considere unirea cu Domnul o fericire, deşi în 
clipa asta cu siguranţă că ar prefera să-şi pună 
capăt zilelor. 


* k. 


Îl legară cu nişte chingi destul de solide, din 
piele, de două bîrne mari de lemn, dispuse în 
cruce şi prinse în cuie ca să formeze un X mare, 
aşezat vertical, iar un coş larg, din împletitură de 
bambus, fu fixat la capătul bîrnelor, ca un fel de 
acoperiş. Construcţia în formă de X fu amplasată 
în partea dinspre mare a cortului încăpător, lîngă 
gropile de gunoi şi latrine; în mod normal, 

oamenii zăboveau foarte rar pe acolo, însă prive- 
liştea cuiva care era supus tratamentului disciplinar 
trezi, chiar şi printre cabotini, o curiozitate mor- 
bidă, încît păstorii fură nevoiţi să ridice un gard 
de protecţie, din bețe şi sfoară, ca să oprească 
gloata. Zorile senine lăsară loc unui cer acoperit; 
noi trimiteau din cînd în cînd rafale de ploaie în 
, lăsînd în praf semne rotunde şi închise la 
e, ca nişte ciupituri de vărsat. 

„Poziţia ciudată, răstignită, a lui Rivas fu 
incgmodă de la bun început, iar în timpul 
dimineţii umerii şi spatele începură să-l doară din 
ce mai tare; pînă la urmă braţele i-ar fi 
amorțit de tot, dacă nu le-ar fi îndoit, atît cât îi 
permiţeau legăturile, şi dacă nu şi-ar fi mişcat 
degetele... Deşi, pe la jumătatea dimineţii, trebui să 
întoarcă într-o parte capul şi să-şi ridice privirea, 
ca să vadă dacă degetele se mişcau într-adevăr aşa 
cum li se comanda. Cele mai chinuitoare erau 
durerile şi mîncărimile, pentru care nu putea face 
nimic, felul în care îl gîdila ceva în nas, de parcă 
ar fi vrut mereu să strănute şi o sete piîrdalnică, 
de om mahmur. Sîngele şi sudoarea picurau încet 
de pe el sau intrau în lemnărie şi nu putea să 
alunge gîndul chinuitor că fiece picătură care i se 
scurgea din trup o ajuta pe hemoglobina din 
pustiu să fie mai puternică şi mai consistentă şi 
că, în același timp, cu fiecare oră scurtă, care îi 
şubrezea lui Rivas vioiciunea şi capacitatea de a 
gîndi coerent, creatura aceea devenea din ce în ce 
mai inteligentă. 

Pe la prînz, ploaia se înteţi şi începu să cadă 
ca o perdea nimicitoare, ridicînd o' peliculă înceţo- 
şată de stropi din pămîntul noroios, bătind o dara- 
bană neîntreruptă, ca un huruit de tobe, pe prelata, 
cortului, pe coasta dealului și pe coşul de deasuprz 
capului lui Rivas. Părul negru i se lipise de frug- 


cuprinsese, i se părea că are o răsuflare din ce în 
ce mab fierbinte. Mulțimea de cabotini se risipi! fă- 
Tă tragere de inimă şi în scurtă vreme toţi in 
în cort. 

Între timp, Rivas aproape se calmase. Şti 


ştia şi cît de scurtă era viaţa unui subjugat 
nuia că avea să fie subjugat, şi încă serios de tot, 
într-un timp record. Sora Sue avusese dreptate de 
dimineaţă, ghicind că ar fi preferat să se sinucidă 
decît să ajungă aici... dar acum nu i se mai părea 
că există vreo diferenţă între cele două alternative. 
Şi avu impresia că, într-un fel, aşa se şi cuvenea: 
să nu moară pînă cînd tot ce fusese al lui n-ar fi 
fost folosit pînă la capăt... Să nu dea drumul 
paharului înainte să se golească şi chiar să fie 
puţin ciobit... Exista o formulă pe care o auzise 
cîndva: rezistenţa la distrugere... Ca să afli cît 
poate îndura cineva, înainte de a-l distruge, pînă la 
urmă tot trebuie să-l omori... 

„ Îi veniră în minte o mulţime de rime perfecte 
pentru „distrugi“... | , 

„Măcar n-am să ajung să îmbătrinesc“, îşi 
spuse el, febril. Vorbi cu o voce răguşită, sub 
biciul ploii: 

— Niciodată n-am vrut să îmbătrînesc.. 

Pe urmă se sperie: chiar dacă îşi dădu seama 
că pur şi simplu delira, i se păru că aude vocea 
hemoglobinei, venind din depărtări, peste dealurile 
acoperite de vălul ploii: „Minunat! Atunci viu eu 
şi-l dau gata!“. 

Se cutremură şi clătină din cap, ca să alunge 
toate ideile astea morbide şi auto-compătimitoare. 
„lar începi să te gîndeşti numai la Rivas“, îşi 
spuse. „Te fascinează povestea lui Gregorio Rivas, 
nu-i aşa? Mai ales sfîrşitul ei tragic. 

Dar cu povestea Uraniei Barrows cum 
rămîne? Poate că ea e doar un figurant în 
povestea ta, dar ce te faci cu povestea ei? Sau 
poate crezi că doar a ta există şi că, atunci cînd 
nu te mai uiţi la oameni, ei dispar sau cad jos, ca 
nişte costume de scenă pe care le dezbraci? Ei 
bine, asta chiar ar fi o atitudine interesantă din 
partea ta, Rivas; dacă ai să scapi vreodată de aici, 
ai şanse să ajungi urmaşul lui Noah Almondine, în 
arta fabricării păpuşilor de hîrtie.“ l 

` Nu reuşi să audă nimic, din cauza şuieratului 
violent al ploii, dar simți, prin bîmele înfipte adînc 
în pămînt, care alcătuiau crucea de tortură, 
vibraţiile înăbuşite ale unor paşi care se apropiau. 


177 


Închise ochii, ca să-i facă să creadă că-şi pierduse 
cunoştinţa... Poate că jaybush-ul tot avea să-J 
atingă, dar merita să încerce. i 

— Frate Thomas! auzi o şoaptă ascuțită. 

Ochii lui Rivas se deschiseră brusc. În fața 
lui stătea o siluetă îmbrăcată în mantie cu glugă şi 
care ţinea în mînă un cuțit. ` 

— Sora Windchime? întrebă el răgușit. | 

— Da. Nu vreau să-mi ud părul, ca să nu se 
afle tă eu am făcut-o. 

nfipse lama cuţitului în spaţiul dintre braţul 
drept al lui Rivas şi bucata de lemn şi, în timp ce 
el se descotorosi de laţurile lipicioase din piele 
udă, ea făcu acelaşi lucru la braţul stîng, după 
care se văzu nevoită să-l ţină în picioare cu mîna 
cealaltă, fiindcă el începuse să se aplece neajutorat 
în faţă. Lăsîndu-se în jos, îi eliberă şi picioarele, 
iar Rivas își spuse, ameţit, că era foarte puternică. 

— Acum fugi, spuse ea. Nimeni n-ar trebui să 
fie silit vreodată să se împărtășească. 

— Mulţumesc, gîfii Rivas. Sînt... 

— Pleacă, lua-te-ar naiba! 

— Bine, bine. 

Rivas alergă, clătinîndu-se, către dealul dinspre 
mare, stropindu-și pantofii cu noroiul proaspăt, iar 
cînd ajunse în faţa pantei se ghemui în spatele 
uneia din tufele golaşe de la poalele dealului, pînă 
cînd îşi recăpătă suflul şi curcubeul strălucitor care 
îi jucase în faţa ochilor pieri. 

După cîteva minute, se tirî pînă la următoarea 
tufă, apoi în spatele unui pietroi după care putea 

să stea întins, iar pe urmă lingă o albie secată... 
După o jumătate de oră, i se păru că aude nişte 
strigăte purtate de vînt, dar nu putea fi sigur, căci 
intre timp ajunsese la capătul dinspre uscat al văii, 
iar răpăitul ploii pe pietre şi frunze, ca şi susurul 
pîrîiaşelor proaspăt izvorite, acopereau sunetele mai 
îndepărtate. 

Cu toate astea, se opri şi privi înapoi în vale. 
Tabăra de Regrupare era o ciupercă cenușie aflată 
undeva, departe, greu de observat între dealuri, din 
cauza perdelei de ploaie. 

Se trezi rînjind. „Răscumpărătorule, răscumpă- 
ră-tè. La revedere, Soră Sue!“ 

După-amiază, tîrziu, ajunse lîngă o clădire 
părăsită — părea să fi fost cîndva un fel de birou 
- şi socoti că un fum, profilat pe cerul acesta 
cenuşiu, nu era un risc prea mare, aşa că făcu 
focul, cu nişte rafturi de placaj și nişte facturi 
vechi, aflate în pragul uşii deschise, se încălzi şi-şi 
uscă hainele. Încercă să nu se chinuie gîndindu-se 
la mîncare sau băutură, deşi izbutise să-şi 
potolească setea sorbind dintr-o băltoacă cu apă. de 
ploaie. În cele din urmă, uscat, încălzit şi oricum 
mult mai întremat decît de dimineaţă, recunoscu în 
sinea lui că pe moment nu mai avea mare lucru 
de facut, decît să treacă în revistă situaţia, fără 
nici un fel de tragere de inimă şi chiar fără strop 
de băutură. 

„Ei bine“, îşi spuse, „acum Uri a plecat, dar 
ai făcut tot ce se putea face. Nu numai că vei 
avea cele cinci mii de «cinciuri» ale lui Barrows, 

dar ai şi muncit pentru ele: te-ai împărtăşit de 
două ori, ai fost împuşcat de-adevărat — deşi asta 
n-o s-o creadă nimeni — de două ori s-a lipit de 
tine o hemoglobină, ai fost silit să ucizi patru 
oameni şi, fără intervenţia neaşteptată a fetei 
aceleia, Sora Windchime, în clipa asta ai fi un 
idiot care rînjeşte şi bolboroseşte vorbe fără şir. A, 
plus tipul care a dat cu tine de pămînt azi 
dimipeaţă, cînd nu ţi-a fost deloc moale. Plus 
tăietura aia urită de la degetul mare. Şi Dumnezeu 
ştie dacă o să mai ai slujba aia la localul lui 
Spink.“ 

Privi în jur, la dulăpiorul cu dosare învechite 
şi prăfuite, şi se întrebă dacă vreunul din oamenii 
care lucraseră aici, 'şi care muriseră de atitea zeci 
de ani, avusese obiceiul să ascundă niscai băutură 
pe undeva. Din cînd în cînd mai auzeai şi de 
descoperiri de felul ăsta. 

Deodată fu cuprins de ruşine şi-şi aminti de 
suferinţa, incomparabil mai mare decit toate 
celelalte, pe care o îndurase în timpul acestei 
ultime răscumpărări, care dăduse greş: pierderea lui 
Uri! Vreme de treisprezece ani plănuise să meargă 
s-o caute, de îndată ce ar fi pus mîna pe nişte 
bani serioşi şi dacă ar fi putut să-i ofere modul 
de viață pe care îl merita; în ultimele trei zile îşi 
riscase cu adevărat pielea, ca să dea de ea... iar 
acum o pierduse, fusese smulsă de lîngă el chiar 


în clipa cînd — nemaipomenit! — în clipa cînd 
căutarea de trei zile — ba nu, pelerinajul de 
treisprezece ani! — mai avea citeva secunde şi 

vlțiva centimetri, ca să-şi atingă ţinta! 

Precis că avea să scoată nişte texte muzicale 
pe cinste, din toată povestea asta. 

Apoi, cu o limpezime deloc binevenită, de 
vare memoria e rareori în stare, îi răsunară în 
minte vorbele lui Barrows, cu patru seri în urmă: 
„Eşti doar o insectă isteaţă şi vicleană“. Şi chiar 
dacă atunci riîsese, rămăsese uimit cît de bine îl 
inţelesese Barrows. „Dumnezeule“, îşi spuse Rivas 
acum, „ai de gînd să scoţi texte muzicale din 
istoria asta, nu? O fi Sora Windchime dusă cu 
mintea, dar e un om de două ori mai de ispravă 
decît tine, băiete!“ 

„Păi de“, îşi răspunse, apărîndu-se, „sînt 
compozitor de meserie. Ce să fac, să mă prefac că 
nu-mi scriu cîntecele inspirîndu-mă din lucrurile 
care mi se întîmplă?“ 

„Nu, bufonule. Acum trebuie să faci exact ce 
trebuia să faci şi ieri. Să te duci și s-o iei pe 
Uri!“ e 

„Dar au dus-o în Oraşul Sfînt.“ 

„Ei şi?“ 

„Şi din Oraşul Sfînt n-â mai ieşit nimeni, 
niciodată, în afară de cîţiva jaybush-i și de 
păstori. Nici măcar Norton Jaybush n-a mai fost 
văzut de cînd a intrat acolo, cu zece ani în urmă. 
Toată lumea ştie că orice tentativă de răscumpărare 
ja sfîrşit cînd persoana căutată pătrunde acolo. Şi 
nu cred câ un astfel de efort nemaiauzit ar putea 
fi determinat de preţul pe care l-am constrins pe 
Barrows să-l plătească. (Deşi, cum Dumnezeu m-oi 

fi putut târgui-pentru sufletul „lui Uri?!) 

Acum memoria îi readuse în prim plan una 
din propriile afirmaţii, pe care o făcuse vorbind cu 
Barrows, în aceeaşi seară: „Evident că pentru tine 
merită cinci, dar zece nu“. ” Dar tie ce-ţi spui, bă- 
iete? Fireşte că merită o tăietură la deget şi cîteva 
sperieturi, dar oare nu merită chiar să-ți pui, pielea 
la bătaie, fie şi pentru o şansă atît de mică?“ 

, Întrebarea îl făcu să evoce, involuntar, o serie 
de! imagini la care ţinea: apartamentul lui de pe 
Strada Unu de lingă Poarta de Nord, cînd afară 
era noapte şi ploua, iar el era înăuntru, tolănit, 
lîngă lumina caldă a unei lămpi, cu o pipă, un 
pahar de băutură şi o carte; după-amiezile lungi de 
vară, cînd își sprijinea picioarele pe balustrada 
încălzită de soare a balconului, cu unul sau doi 
prieteni lîngă el şi cu bere rece la îndemiînă; pre- 
zența plăcută a unor fete drăguţe, gata să se lase 
fermecate, impresionate şi poate chiar convinse să 
împartă patul cu el, precum şi certitudinea, la fel 
de plăcută, că mai. tirziu va rămîne singur şi în 
largul lui, în patul acela... 

Într-un tirziu, îşi dădu seama cu tristeţe că 
toate astea la un loc nu echilibrau cîntarul. Nici 
vorbă de aşa ceva, cînd pe unul din talere se afla 
viaţa lui Uri. Trebuia să meargă la Irvine, să intre 
în Oraşul Sfint şi s-o scoată de acolo pe Uri. 

„Lua-o-ar naiba, că ne-a viriît pe amîndoi în 


buclucul ăsta!“ își zise el cu năduf. 


CARTEA A DOUA 


, PLECÎND PRIN DOGTOWN GATE 


„...Jar cînd zări un petic de cer deasupră-i, 
De teamă ca priveliştea să n-o sperie, 
Se-ntoarse, dar în urmă-i nu văzu pe nimeni...“ 


Ovidiu, Metamorfozele 
Cartea a X-a, vs. 55-57 


CAPITOLUL ŞASE - 


Fracas Mc An privi, încruntîndu-se amenință- 
tor, la două fete cabotine care mergeau cu paşi 
mărunți, de cealaltă parte a străzii şi simţi o 
satisfacţie primitivă văzînd că dau semne de îngri- 
jorare şi dispar într-una din casele de rugăciuni 
întîlnite peste tot: asemenea reacţie arăta că 
deghizarea în păstor era convingătoare — cel puţin 
pentru membrii obişnuiţi. Mai erau doar două 
blocuri pînă la curtea unde urma să aibă loc 
iminenta plecare și se părea că nu va întimpina 
nici un fel de probleme ca să ajungă acolo, cît 
timp roua dimineţii încă nu se uscase pe căruţa pe 
care-o urmărea şi înainte de sosirea noului lot de 
căruţe cu novici. Numai de n-ar da peste un 
păstor adevărat! Bănuia că aveau un sistem de 
parole — poate îşi făceau cu ochiul sau cine ştie 
ce altă drăcie — care l-ar fi dat de gol imediat. Ce 
avantaj nemaipomenit avea Rivas, care chiar fusese 
cabotin, cîţiva ani! 

Mc An era speriat. În cursul celorlalte 
răscumpărări avusese întotdeauna grijă să se ţină 
cît mai departe de Irvine și uite-l acum, la o 
aruncătură de băț de zidurile înalte,. albe şi 
înclinate spre interior, ale Oraşului Sfînt. 

Pipăi cuțitul prins în mînecă, lîngă încheietura 

mîinii stîngi, dar nici el nu-i dădu încrederea pe 
care i-o transmitea de obicei. Se simţea din ce în 
ce mai nesigur pe el, de cînd părinţii băiatului 
care trebuia răscumpărat îi explicaseră, şovăitori, că 
primul răscumpărător pe care-l angajaseră se 
întorsese în Ellay șchiopătind, cu un glonţ în 
picior: fusese împuşcat de păstorii cabotini înarmaţi 
cu pistoale adevărate şi cu muniţie de război. 

„Me An ceruse cinci sute de „cincimi“, din 
care jumătate plătite pe loc — cel mai mare preţ 
pe care-l pretinsese vreodată pentru o asemenea 
treabă - şi le spusese că va căuta doar în 
regiunile aflate la nord de Seal Beach Desolate. 
La început ei obiectaseră, aşa cum făceau clienţii 
întotdeauna, dar el invocase motivul obişnuit: că 
radiaţiile reziduale — o formulă impresionantă — 
erau atit de puternice, în acele regiuni îndepărtate, 
încît nici un om întreg la minte n-ar sta acolo, 
nici măcar un ceas şi că; admiţind totuşi că ai fi 
putut găsi şi răpi un cabotin dintr-un asemenea 
loc, amindoi — atît persoana, bărbat sau femeie, cît 
şi răscumpărătorul — ar fi murit ca nişte venețieni 
care mănîncă peşte, mult înainte să apuce să se 
întoarcă în Ellay. 

Mc An ştiuse dintotdeauna că povestea nu 'era 
întru totul adevărată, dar pînă acum două zile 
nu-şi făcuse nici-un fel de griji în privinţa asta. 

Urmărise o caravană formată din cîteva 
grupuri de cabotini aflate la distanță una de alta, 
care se deplasau spre sud de dealurile Flirtin; 

vAlatorise alături de ei, prefăcîndu- se dus cu 
sorcova ori de cite ori încercase cineva să-i 
vurbească, şi-i așteptase să se oprească undeva şi 
să organizeze una din marile împărtăşiri în spirală, 
ta Să-şi poată da seama dacă exista, printre cei de 
Inţă, cineva care să corespundă băiatului pe care îl 
vâuta, 

Într-un tîrziu, tocmai cînd era pe punctul să 
senunţe și să se retragă spre nord, făcuseră -un 
popas pentru o împărtăşire, într-o parcare de lingă 
Anahime Convenshine Center. Asta se întîmplase 
cu două zile în urmă, pe la ora prînzului. 

Păstorii se căţăraseră. în virful foştilor stilpi de 
inaltă tensiune, iar vuietul acela ciudat, pe două 
voci, începuse cînd bătrînul îmbrăcat în alb îşi 
facuse apariţia şi mersese pe lingă spirala aceea 
insufleţită, apropiindu-se din ce în ce mai mult de 
centru. Mc An urmărise tot spectacolul stînd 
comod pe prelata unui camion, fără să uite să se 
chircească de durere, din cînd în cînd, şi să-şi 
privească supărat mîna pe care o înfăşurase în 
cîrpa, miînjită într-un chip foarte realist cu pete 
roşii, pe care o avea întotdeauna la el. Aflase că 
oamenii care aveau dureri mari erau scutiţi de 
împărtăşire. 

În timpul ceremoniei, ochise doi băieţi ce 
păreau să corespundă descrierii, iar cînd aceştia 
căzuseră, ca loviți de ciocan, ca urmare a 
împărtășirii, şi-i întipărise în minte, în aşa fel încît, 
după. ce şi-ar fi revenit, să-i poată aborda pe 

fiecare şi să le pună întrebările cu care îl 
burduşiseră părinţii celui răpit. 

Chiar dacă norocul fusese pe punctul de a-l 
părăsi, acum îşi dădea seama că mai avea, totuşi, 
un dram. Unul din băieţi, care vorbea ca un 
somnambul,. nu numai că recunoscuse clar cîinele 
familiei, la care se referise întrebarea — „Lucy îşi 
roade toată blana şi e plină de răni, ce să-i facem, 
ca să nu moară?“ — dar chiar dăduse răspunsul 
corett: „Puneţi-i usturoi în mîncare, aşa cum am 
făcut astă-vară“. 

Mc An cerceta gardurile, zidurile şi uşile din 
apropiere, căutînd un loc ascuns unde să-i poată 
da una în cap puștiului, ca să-l ducă apoi de 
acolo fără să fie văzut, cînd începuse şuieratul 
acela ascuţit şi metalic. Fiindcă fusese cu ochii în 
patru, zărise printre primii cele cîteva duzini de 
biciclete în formă de Y, care goneau pe pavaj 
spre mulţimea de cabotini, îşi înşfăcase prada de 
un braţ şi-o trăsese după el în direcţia opusă, 
străbătînd gloata  nedumerită. Nişte pocnete 
începuseră să se audă, la intervale neregulate, iar 
în spatele celor doi, izbucniseră ţipete — dar abia 
după ce Mc An şi băiatul ieşiseră din mulţime şi 
începuseră să alerge spre sud, de-a lungul unui 
trotuar adăpostit, își dăduse seama că zgomotul 
fusese, probabil, al unor împuşcături. . 

Cabotinii avuseseră două handicapuri, în 
momentul atacului: majoritatea erau inconştienţi sau 
dezorientaţi şi, convinşi că urlătorii n-ar îndrăzni 

niciodată să atace trupele de cabotini, păstorii 
organizaseră împărtăşirea într-un loc deschis, şi 
pavat. 

Mc An nu reuşise să-l facă pe băiat să fugă 
mai mult de: un minut; fuseseră nevoiţi să se 
oprească, iar fugarii cabotini, mai sprinteni, îi 
ajunseseră repede, îi depăşiseră şi nu mult după 
aceea Mc An şi prada lui deveniseră două puncte 
mişcătoare într-un grup compact care era mînat 
spre sud de păstori călare, cu feţe neînduplecate. 
Păstorii aveau în mîini pistoale, se ridicau mereu 
în şa ca să se uite înapoi şi se folosiră de orice 
prilej ca să-şi scoată turma la deal, prin spărturile 
înguste din veşnicele garduri făcute din verigi de 
aluminiu. Mc An socotise că atît căruțele cît şi 
toţi împărtăşiţii, care mai erau încă inconștienţi, 
aveau să se îndrepte spre sud, schimbîndii-şi ruta, 
dar nu putuse vedea nimic prin marea de cabotini 
care alergau, fără să se plingă, pretutindeni în 
jurul lor. Nu avea de ales — trebuia să fugă 
laolaltă cu ei, ţinîndu-şi mîna încleştată pe braţul 
prăzii. 

Trecuseră de o stradă lată, care era Chapman 
Avenue. Acum se aflau în Seal Beach Desolate şi 
nu dădeau semne c-ar avea de gînd să 
încetinească. 

Mc An nu era încă foarte îngrijorat. Aveau să 
se mai ivească și alte prilejuri, de aici pînă la 
Irvine, ca să-l înhaţe pe băiat şi să se facă 
nevăzut. 

Acum, ajungînd pe străduţa unde fusese în 
recunoaştere, noaptea trecută, Mc An se opri. Ştia 
că făcea o curbă şi că ajungea în piaţa unde se 
aflau căruțele şi plimbă o privire dezaprobatoare 
de-a lungul străzii, apoi părăsi lumina rece şi 
intermitentă a soarelui şi se cufundă în umbră. 

Bineînţeles că nu s-a mai ivit nici un 
prilej“, îşi spuse, „şi iată-ne ajunși în afurisitul 
ăsta de Irvine. De două ori am avut noroc — 
fiindcă arătam destul de zdravăn, am fost trimis la 
echipa care încârca oamenii în căruţe, inclusiv pe 
băiatul meu, leşinat după marşul forţat, de două 
zile, şi cînd am reuşit să fac rost de mantia asta, 
de la un păstor ucis ieri, în timpul celui de-al 
doilea atac al urlătorilor — dar acum nu mă mai 
pot bizui decît pe mine. Deghizarea e bună; ei 
nu-şi calcă niciodată mantiile, aşa că nimeni nu-şi 
poate da seama că asta a stat douăsprezece ore 
mototolită în bocceluţă, iar dacă îmi ridic gluga, 
nu mi se mai vede capul tuns, acolo unde mi-am 
tăiat din păr ca să-mi fac barba asta falsă. 

Giîndeşte-te la celelalte două: sute cincizeci de 
«cincimi»! Şi la poveştile nemaipomenite pe care-o 
să le poţi istorisi, după ce-o să scăpaţi, tu şi 
puştiul, din oraşul ăsta de nebuni, de la capătul 
lumii! 

Cred că lucrul care mă sperie cel mai tare“, 

işi spuse, croindu-şi drum în tăcere pe străduţa 
plină de gunoaie, „e că tuturor celor care viețuiesc 
in dărăpânătura asta. blestemată le filează o lampă. 
Păstorii trebuie să dea fuga, să-i scuture pe toţi 
tipii care o iau razna cu darul limbilor şi să-i 
inghesuie în căruțele care merg în Oraşul Sfînt. 
Bănuiesc că ar trebui să lovesc şi eu pe cineva, 
ca să-mi intru în rol. Mă întreb dacă oraşul are şi 
vreo poartă de serviciu, pe unde ies căruțele goale. 
Trebuie să aibă, altfel ar trebui să le vezi, 
îngrămădite pînă mai sus de marginea zidului. Hm, 
hm. Asta, dacă nu cumva...“ 

Deodată îngheţă: o siluetă zdrenţăroasă stătea, 
ghemuită şi încordată, la capătul dinspre curte al 
străduţei, aparent uitîndu-se la căruţa spre care se 
îndrepta Mc An. „Ca să vezi“, îşi spuse şi inima 
începu să-i bată mai repede, în timp ce-şi: îndoi 
mîna dreaptă şi păşi liniştit înainte, „uite cum 
încep să-mi intru în rol“. 

Cu o agilitate neobişnuită la cabotini, silueta 
se întoarse cu faţa spre el, cînd ajunsese la doar 
cîţiva metri şi, fără să ezite, scoase la iveală un 
cuţit şi încercă să-l lovească pe Mc An. Acesta 
reuşi să oprească braţul înarmat, dar bărbatul se 
ciocni. de el şi se rostogoliră amindoi pe 
caldarimul murdar. Barba falsă a lui Mc An atîma 
lîngă ureche, gata-gata să se dezlipească, dar el se 
ridică, îşi scoase la rîndul lui cuțitul şi încercă să 
simuleze o lovitură care să-l lase descoperit pe 
adversar... 

— Frake! gîfii celălalt şi Mc An şovăi, apoi 
scrută faţa slăbită și ochii înroșiţi. 

— Cine eşti? întrebă Mc An cu o şoaptă 
scurtă, fără să coboare cuțitul. 

— Rivas. 

— Spune-mi cine eşti sau... 

Mc An îl privi mai atent. 

— Vorbeşti serios? 

Rivas dădu din cap, rezemîndu-se de zidul 
care! mărginea străduţa şi încercînd, după toate 
aparențele, să respire fără zgomot. 

— Ce naiba s-a întîmplat cu tine, Rivas? 
Credeam că te-ai retras. 

— Aşa e, spuse Rivas, trăgînd aer adînc în 
piept de cîteva ori. Asta e... o situație deosebită. 

Mc An se ridică în picioare, cu un efort. 

— Una-două, pui mîna pe cuţit. Nu voiam 
decît să te lovesc. 

Rivas, care îşi recăpătase suflul, se ridică şi el. 

— De-asta ai fost întotdeauna al doilea dintre 
răscumpărători. 

Mc An zîmbi cu răceală, punîndu-şi, cu grijă, 
barba la loc pe chipul tînăr, prelung. 

— Mda. Ce să zic, mor de invidie pentru cît 
de bine o duci tu, care eşti primul. 

Spre mirarea lui Mc An, Rivas roși de-a 
binelea. „Ce-i cu tine, Greg“, îşi zise el, „te-ai 
descotorosit şi de armura cinicului, de cînd ţi-ai 
ras ţăcălia aia nătîngă?“ 

— Bănuiesc că eşti cu treburi, spuse Rivas 
încet. Cineva din căruţa aia? | 


192 


— Exact. Puştiul slăbănog dinăuntru, de lingă 
roata din dreapta, de la spate. L-am pus acolo åzi- 
noapte. Al tău unde e? 

— E deja în oraş. Fii atent aici: faci un pic 
de larmă ca să atragi atenţia celor care s-ar nimeri 
prin preajmă, îţi aduc băiatul aici pe alee și pe 
urmă îi iau locul în căruţă. | 

Mc An se holbă la el cu o venerație sinceră 
şi îngrozită. 

— Ai de gînd să te duci acolo ca să-l iei? 

Rivas dădu din cap, fără prea mare nădejde. 

„Şi eu, care- credeam că am atins limita maxi- 
mă a nebuniei şi pericolului doar ajungînd aici!“ 
îşi spuse Mc An. Își trecu, cu un gest brusc, 
cuțitul în mîna stingă şi o întinse pe cea dreaptă. 

— Rivas, întotdeauna te-am crezut un pui de 
lele jegos şi cu nasul pe sus dar, pe Dumnezeul 
meu, am să le spun tuturor celor care o să mă 
asculte că eşti cel mai bun răscumpărător, din câţi 
au existat vreodată. 

Rivas îi adresă un suriîs gingaş şi-i strînse 
mîna întinsă, virindu-şi cuțitul în teacă. 

— Mulţumesc, Frake. Hài să-i dăm drumul, 
pînă nu ne trezim cu restul trupei pe cap. 


x 
x * 


Rivas nu înţelese cum procedase Mc An, dar 
la numai o jumătate de minut după ce tînărul se 
retrăsese grăbit pe străduţă, se auzi o trosnitură 

puternică pe strada principală, urmată de o 
sumedenie de ţipete; desluși chiar şi o voce — evi- 
dent, a unui subjugat adus în ultima fază şi 
speriat, care începuse să bolborosească despre cît 
era de plăcut cînd toată lumea te ajuta să fierbi 
apa grea. 

„Mulţumesc, Frake“, spuse Rivas în gînd. 
Pomi în goană spre căruţă, îl ridică peste tăblie pe 
băiatul care, spre norocul lui, slăbise destul, se 
ghemui ca să-l poată așeza pe după umeri, după 
care se îndreptă la loc şi, strîngînd din dinţi de 
teamă să nu-şi piardă şi el cunoştinţa, se întoarse 
anevoie spre străduţă. Chiar în ultima clipă se 
răzgîndi şi, în loc să-l azvirle pur şi simplu pe 
puşti ca pe un sac cu pietre, se aşeză pe vine şi-l 
rostogoli aproape cu blindeţe pe pavaj. 

Tînărul avea haine foarte asemănătoare cu ale 
lui, aşa că Rivas se înapoie în grabă la căruţă, se 
sui, se întinse în aceeaşi poziţie în care stătuse 
băiatul, cu faţa bine acoperită de umărul inert al 
cuiva din apropiere, şi abia atunci îşi recăpătă 
răsuflarea şi pulsul normal. După un timp, auzi 
nişte sunete vagi din direcţia străzii şi i se păru 
că desluşeşte o şoaptă care-i spunea: „Mulţumesc, 
Greg. Succes!“ 

Aerul dimineţii începu să se încălzească treptat, 
iar Rivas auzi huruitul celorlalte căruţe, sosind în 
curtea împrejmuită. Din cînd în cînd, îi ajungeau 
la ureche frinturi de vorbe fără şir, dar nu izbutea 
să prindă nici un cuvînt. La un moment dat chiar 

adormi, dar după un timp se trezi brusc, cînd auzi 
bocănitul unor cizme şi copite, care se apropie, 
lovind cu zgomot pavajul, iar căruţa se clătină: 
cineva — şi apoi încă cineva —- se suise pe 
bancheta vizitiului. 

— Aştia sînt toţi pentru afară? întrebă unul. 

Rivas auzi zăngănitul hamurilor. 

— Mda, aşa se pare. Aţi strîns legăturile? Bun, 
să mergem. Ceilalţi o luaţi pe jos, pe lingă noi. 

Căruţa sciîrţii şi se puse în mişcare. Rivas 
putea să audă pașii celorlalţi membri conştienţi ai 
trupei, mergînd pe lingă vehicul; judecînd după 
respiraţia întretăiată de smiorcăituri şi suspine, cel 
puțin unul din ei plingea în tăcere. 

Simţi de două ori cum se freacă de un vecin, 
cînd căruţa coti încet, apoi, în scurt timp, huruitul 
obadelor se schimbă într-un şuierat moale şi-şi 
dădu seama că ieşiseră dintre ziduri şi că 
străbăteau cei aproape o sută de yarzi de nisip 
deschis la culoare care încercuiau Oraşul Sfint, 
împreună cu un şanţ cu apă şi cu prundiş pe 
fund, şi care se amesteca, probabil, cu nisipul 
plajei, pe partea dinspre mare. Îi trecu prin minte 
că i-ar fi foarte uşor să izbucnească într-un geamăt 
ascuţit, ca un bocet, şi s-o ţină aşa la nesfirşit... 
iar o dată ce se gîndi, îi fu foarte greu să n-o şi 
facă. 

Probabil că unul dintre cei care mergeau 
anevoie pe de lături simţise şi el ceva asemănător, 

căci tăcerea încremenită a după-amiezii fu sfişiată 
brusc de un bolborosit gutural. 

Rivas nu fu foarte surprins văzînd că nimeni 
nu-l reducea la tăcere pe flecar — ajunsese la 
concluzia că păstorii făceau asta ca să-i împiedice 
„să dezvăluie anumite lucruri... dar cui îi mai păsa 
de ce ar fi putut afla nişte oameni care tocmai. se 
pregăteau să intre în Oraşul Sfint? 

y Auzi, supărări! croncăni acum subjugatul. 
Ce-mi pasă mie? Ocupaţi-vă voi, idioţilor, eu 
nu vreau să fiu întrerupt... Sevatividam nu 
poate fi deranjat cu asemenea probleme 
provinciale... Locuri îndepărtate, vremuri de 
odinioară... Eu am o viziune mai profundă... Şi 
ce dacă a fost acel Gregorio Rivas, de care vă 
e atît de frică? Pe mine nu mă poate opri... 

Rivas înţepenise de panică, închipuindu-și că 
aflaseră cine era şi că jucau tot acest spectacol ca 
să-i dea de ştire — deşi, într-un mod foarte 
complicat — că fusese prins; îşi închipui că acum 
căruţa se va opri, trupurile din jurul lui se vor 
trezi la viaţă, iar el se va găsi înconjurat de 
păstori triumfători, cu praştiile gata pregătite să-l ia 
la ţintă. Dar căruţa se legănă mai departe, cei din 
jurul ei continuară să-şi tirască picioarele, iar 
flecarul îi dădu înainte: 

— Ah, barca asta împuţită! Ce, vrei să mă 
omori? Ai grijă, aaau... 

Rivas începu să se relaxeze, destinziîndu-și 
muşchii unul cîte unul. Să fi fost o simplă 

coincidenţă? Şi cine naiba vorbea? Sigur, nu un 
cabotin oarecare. Să fi fost chiar Norton Jaybush? 
Cum?! Atunci, cum de vorbea în engleză, cînd în 
urmă cu cîțiva ani scotea doar o gargariseală? 
Deşi cuvîntul - sau numele — Sevatividam 
apăruse în ambele variante... 

— Lăsaţi-mă în pace, sint pe cale să oficiez 
impărtăşania în Wbhittier, continuă flecarul, fără 
intrerupere. Ah, ia uitaţi-vă la ei! Întoarce-te, 
mortăciune blestemată, vreau să-i văd pe toți... 
Binecuvîntarea lui  Sevatividam. pogoară-se 
asupra voastră, dragii mei... Ajutaţi-mă, copii, 
daţi-mi puterea voastră, de la distanţă... Voi tot 
n-o folosiţi niciodată, n-aveţi nevoie de ea... Aş 
vrea doar să pot s-o iau de la voi, nu să vă 
istovesc atit de repede... dar pare-se că e legată 
de minte, aşa că s-ar putea să aveţi şi voi 
nevoie... Ce să-i faci, ghinionul vostru... O, 
cîțiva din primii sosiți! Ce plăcere... 

Aici vorbăria începu să semene cu ceea ce-şi 
amintea Rivas de pe vremea cînd fusese el însuşi 
cabotin: nişte mormăituri, rîgîieli şi chiuituri, 
amestecate ca într-o conversaţie. 

Deodată, frica îl făcu să se încordeze din nou, 
pentru că lumina slăbise, aerul se răcise cu cîteva 
grade şi-şi dădu seama că treceau chiar în acel 
moment pe sub bolta înaltă, de piatră, a porţii... 
Cînd strălucirea soarelui reveni şi răceala trecu, se 
simţi şi mai rău fiindcă îhţelese că acum se afla 
inăuntrul zidurilor înalte şi albe. Parcă pentru a-i 

întări acest gînd, porţile se trîntiră cu zgomot în 
urma căruţei. 

Acum vehiculul mergea fără nici un fel de 
hurducături, iar roţile scoteau un sunet inexpresiv, 
aidoma apei turnate încet într-o oală de metal. 
Rivas începuse să tremure, printre trupurile răs- 
turnate pe fundul căruţei, căci îşi dădu seama 
chiar din mireasma ce plutea în aer — un iz 
dulgeag de resturi și de ars, amestecat cu mirosul 
de peşte al mării — că se găsea într-un teritoriu 
total necunoscut. O fi fost el în stare să imite şi 
să-i păcălească pe cabotini în tabere, pe stadioane 
şi -în locurile de întîlnire de pe dealuri, chiar dacă 
în ultima vreme nu prea avusese cine ştie ce 
succes, dar acum se afla în casa lui Norton 
Jaybush în persoană, omul — dacă om era! — prin 
a cărui generozitate cabotinii aveau, într-o anumită 
măsură, atît putere cît şi capacitatea de a inspira 
teamă. Aici i se putea întîmpla orice. 

„Există, de fapt, doar două lucruri“ își spuse, 
„pe care, pe bună dreptate, pot să fiu sigur c-am 
să le găsesc aici: pe Uri.şi moartea“. 

Căruţa încetini și o voce de bărbat spuse: 
„Voi toţi, pe-aici!“, după care sunetele scoase de 
escorta  pedestră a  căruţei ~` bolboroselile 
subjugatului, smiorcăielile, suspinele şi zgomotele 
înăbuşite ale paşilor — se pierdură undeva în 
dreapta, în timp ce căruţa îşi continuă drumul 
drept înainte, într-o tăcere care: nu făcu decit să-i 
întindă şi mai tare nervii lui Rivas. 

După o bucată de vreme, hăţurile fură slăbite, 
căruţa se opri — după o senzaţie stranie de alu- 
necare, care îl făcu să se întrebe dacă nu cumva 
se aflau pe o întinsă suprafaţă de sticlă — și-l 
auzi pe păstorul de pe bancheta vizitiului spunînd: 

— O duzină, după cum ţi-am promis, domnule 
Trash Heap!. 

Rivas îl auzi pe celălalt bărbat de pe bancheta 
vizitiului riîzînd nervos. 

Şi deodată, se produse un sunet care îl făcu 
pe Rivas să deschidă ochii mari de uimire, preţ de 
o clipă; era ca și cum un singur om ar fi 
canalizat în întregime vintul care bătea undeva 
intr-o vale, printr-un orificiu de mărimea unei guri, 
făcînd apoi experienţe ani în şir, ţinînd tot felul 
de instrumente anorganice dar flexibile: în dreptul 
punctului central al curentului eolian, şi explorînd 
toată gama de sunete ce puteau fi produse, 
pungurituri, fluierături şi ghiorăieli pe tonuri joase, 
pînă cînd ar fi reușit, într-un tirziu, să aproximeze 
limbajul omenesc. 

— Daaa, suspină această voce incredibilă. 
Acum fugiţi cu toţii, păstori. Altfel, o să cheliţi în 
cîteva minute, din cauza Roentgen-ului. 

— S-a făcut, aprobă vesel vizitiul. Bernie, 
ujută-l să-i scoată pe adormiţi din căruţă, bine? 

- În regulă, auzi Rivas vocea sugrumată a lui 
Berrie. l 


U Grămadă de Gunoi. (n. trad.) 

Câruţa se legănă, cînd Bernie sări jos, iar ţintele 
ghetelor loviră pămîntul. Bernie începu să ridice un 
corp din acea parte a căruţei opusă celei unde se afla 
Rivas, dar după o clipă se auzi un sunet, de parcă 
cineva ar fi încercat să măture o pardoseală din plăci 
de ceramică folosind crengi de copac, iar apoi Rivas 
simţi ceva vîrîndu-se cu forţa între el şi fundul 
căruţei. Acel ceva îl dădu de-a berbeleacul, făcîndu-l 
să îhtredeschidă pleoapele. | 

După cîteva secunde, în care căscă ochii, 
uimit, Rivas hotări că nu avea, totuşi, în faţă, doar 
un bărbat gras, cu o găleată pe cap şi bucăţi de 
carton şi de metal ruginit agăţate peste tot — 
pentru că din loc în loc, prin gâtul şi pieptul lui, 
putea zări cerul albastru. Văzu că în loc de ochi 
avea bucăţi de sticlă, că un ansamblu de 
rezervoare ruginite şi tuburi zimţate, de cupru, 
luate din scheletul unui cărucior de copii, îi ţinea 
loc de piept, iar capul era reprezentat, în principal, 
de un shaker supradimensionat, pentru coctailuri, 
unde, în liniştea care se lăsase, Rivas putu să 
audă tum curge ceva. 

Nu-şi dădu seama că asta era sursa vocii care 
şuiera, asemenea vîntului, şi nici că lucrul acela 
era viu, dintr-un anumit punct de vedere, pină 
cînd nu vorbi din nou. 

— Asta de-aici e aproape treaz, şuieră el. 

Apoi, mult mai tîrziu şi fără să înţeleagă ce 
se întimplase cu adevărat, Rivas se trezi pradă 
coşmarurilor, într-un pat tare şi rece. 

Capul îi pulsa de durere şi îi era cumplit de 
sete, dar de fiecare dată cînd se scula şi se ducta 
in bucătărie, îşi umplea o ceaşcă din rezervorul cu 
apă şi începea s-o bea, îşi dădea seama că doar 
visase că se trezise şi că, de fapt, se afla tot în 
patul incomod. În cele din urmă, se ridică în 
capul oaselor — durerea de cap deveni aproape 
insuportabilă — şi privi, clipind des, camera lungă 
şi întunecoasă, cu paturi aflate la un metru 
distanță unul de altul, de-a lungul pereţilor. Aerul, , 
stătut, mirosea vag a peşte şi gunoi. 

Cîtva timp n-avu nici cea mai mică idee unde 
se afla. Pe urmă îşi aminti de frica să nu-și piardă 
slujba de la Spink's şi încercă să-și solicite me- 
moria, ca să afle dacă într-adevăr i se întîmplase 
uşa ceva. „Parc-aş fi într-una din pensiunile de o 
cinzeacă pe săptămînă, din Dogtown“, îşi spuse, 
„şi judecînd după cum mă doare capul, am băut 
în neştire, cine știe ce băutură oribilă“. 

şi trecu mîna peste faţă și simţi, descurajat, o 
barbă de patru sau cinci zile — crescută pe tot 
obrazul, nu numai pe bărbie. „Asta e“, îşi zise 
întristat. „Eşti terminat, Greg. Beat, bârbos şi scos 
din şanţ. Ei, pînă la urmă, tot trebuia să se 
intimple. Rău i-ar mai părea lui Uri, dacă te-ar 
vedea acum! Din băiatul cu tenul fraged, alungat 
de tatăl ei, acum treisprezece: ani, a mai rămas 
doar un...“ 

Îşi întrerupse gîndurile, căci imaginea lui Uri 
îi aminti de ceva. Sigur! Cum de-a putut să uite 

toate astea? Ea devenise subjugată, el îşi riscase 
viaţa ca s-o salveze, dar acum fusese dusă în 
Oraşul Sfint. Asta făcea ca povestea să fie şi mai 
tristă — doi tineri care se iubesc, călcaţi în 
picioare de o lume indiferentă! — deși, ar fi bine 
s-o şi cunoască cineva, un public chinuit cum se 
cuvine... Poate-şi va pierde şi el minţile, de data 
asta de bunăvoie, doar ca să ajungă, în sfîrşit, 
lîngă ea... Ce final nemaipomenit! 

Cineva dintr-un pat din apropiere gifiise şi se 
smiorcăise o vreme, iar acum suspină cu voce 
tare, de cîteva ori. 

— Taci din gură, şopti Rivas neliniştit. „Der- 
"bedei zgomotoşi şi blestemaţi“, îşi zise în gînd. 

Auzi cum persoana se ridică în capul oaselor 
şi murmură: 

— Eşti treaz? 

— -Crezi c-aş putea să dorm, în cotlonul ăsta 
afurisit? 

Părea să fie o fată. „Dac-ar şti ea cine 
sînt...“ îşi spuse cu amărăciune. „Probabil că a 
crescut cîntîndu-mi cîntecele.“ 

Spre enervarea lui, ea se ridică şi-şi tîrî 
picioarele pînă la patul lui. „Isuse“, îbi zise, „nu 
numai că-i grăsană şi şleampătă, dar nici mâcar nu 
e normală. E cheală ca o minge!“ 

- N-am.fost sigură c-o să scapi, spuse ea. 
Arătai tare rău cînd te-au adus. Te-a lovit vreunul 
din gunoieri? s 

„Deci am ajuns şi să mă bat cu gunoierii“, 
îşi spuse Rivas cu un fel de satisfacţie. 

— Nu m-ar mira, îi spuse el. 

Îşi pipăi ceafa. Părul îi era năclăit de sînge 
uscat şi îi crescuse un cucui. 

— Probabil, pentru c-ai încercat să fugi. 

— Zău? spuse Rivas, înţepat. Înseamnă că 
ticălosul mi s-a furişat în spate. 

— i s-a furişat în spate, repetă fata pe tonul 
unei neîncrederi politicoase, dar depline. 

.— Exact. 

-El încercă să-i explice, dar ea vorbi mai 
departe. 

— Şi eu am să ajung aşa, în curînd, spuse ea 
cu tristeţe. Am rămas fără păr, de cîtva timp, iar 
acum am febră mare. Probabil, au să mă pună 
într-unul din cei la a căror construcție am 
contribuit. 

—* Probabil, încuviință Rivas, fără să dea 
atenţie celor auzite. Acum te rog să mă ierţi, aş 
vrea să... 

Se  întrerupse, pentru că, aruncînd din 
întîmplare o privire pe fereastra din peretele opus, 
nu văzuse nimic, în afară de cerul nopţii... şi nu 
exista nici un loc, între zidurile orâşului Ellay — 
cu excepţia virfurilor turnurilor inegale — de unde 
să poţi privi întinderea cerului, nestînjenit de 
nimic. Se ridică, trase adînc aer în piept pînă cînd 
îi trecu ameţeala, apoi se indrepta în grabă spre 
fereastră şi se uită afară. 

~ O cîmpie sticloasă, presărată cu crăpături lunţi 
de un yard, reflecta stelele strălucitoare, iar în zafe 
se vedea linia dreaptă şi albă a unui zid, cate 
despărțea sticla de cer. Îşi aminti atunci de 
hotărîrea de-a intra înăuntru, după Uri, de întîlnirea 
cu Fracas Mc An, de lucrul acela făcut din resturi 
şi vechituri, dar care umbla şi vorbea... Mai 
departe nu-şi putu aminti, dar cu siguranţă că fata 
avea, dreptate: probabil că încercase să fugă şi 
fusese doborit... 

Era recunoscător Celui de Sus, fiindcă nu:era 
în stare să-şi aducă aminte. 

Într-un tîrziu, se întoarse şi se uită la silueta 
fetei de lingă pat. , 

'— Îmi pare rău, spuse el, cred că am cam 
vorbit aiurea, adineauri. Uitâsem... unde sîntem. 

— Eu aş vrea să pot uita, spuse ea. 

— Ce cauţi — ce căutăm — aici? 

— A, muncim, răspunse ea, iar el o văzu 
deschizindu-şi mîinile. Trebuie să avem grijă de 
maşini, trebuie să peticim mereu baloanele cu 
heliu... ” 

— Baloane cu heliu? 

— Da, nişte aparate mari şi vechi, pe care le 
folosesc pentru observarea de-a lungul: țărmului. 
Mà ard întotdeauna cînd pun mîna pe fier, iar 
cleiul imi dă ameteli. 

— Aha! 

„Se referă, fireşte, la baloanele cu abur“, îşi 
spuse. 

— Şi tot noi îi fabricăm pe gunoieri, pentru 
muncile cu adevărat dificile, deşi am înţeles că'nu 
mai izbutim să-i facem la fel de buni ca înainte. 
Lumea spune că Domnul s-a plictisit de toate şi 
că nu-i mai pasă dacă lucrurile nu mai ies chiar 
aşa cum trebuie. Iar jos, pe plajă, bărbaţii se 
ocupă mai ales de construirea şi repararea bărcilor. 
Probabil că tot acolo au să te trimită și pe tine. 

Ceva se mişcă în depărtare, pe cîmpia ca de 
sticlă, iar Rivas se întoarse la fereastră. La o 
distanţă nici prea mare nici prea mică văzu un 
lucru care şchiopăta, obosit. Semăna cu o păpuşă 
uriaşă şi diformă, făcută din mucava şi fixată pe 
un cadru de sîrmă, care arsese parţial şi care 
mergea greoi pe picioarele inegale, de parcă ar fi 
avut o misiune pentru. care i-ar fi trebuit cîteva 
secole ca s-o îndeplinească. 

Rivas se întoarse din :nou spre fată,. simţin- 
du-se ca un copil rătăcit într-o casă ciudată și 
neprimitoare. 

` — Spuneai... începu el, dar se opri, pentru că 
vocea îi căpătase un timbru subţire, ca a unei 
soprane. Tuşi şi încercă din nou: spuneai că au să 
te pună într-unul din cei pe care i-ai făcut chiar 
tu. Cum adică? 

- Ce este bun pentru Domnul nu este bun 
pentru oamenii obişnuiţi, spuse ea. Aici ne 
îmbolnăvim — am auzit că asta se întîmplă şi la 
templul din oraşul învecinat — ne cade părul, ne 
umplem de râni, mai ales pe milini şi pe picioare... 

Femeile gravide nu rămîn aşa mult timp... Iar cîn 
-ajungem într-un asemenea hal încît nu ne ma 
rămîne decît să murim, el — Jaybush - ne pune 
în... gunoieri. 

cepu să plîngă din nou. 

- Li se spune gunoieri, chiar dacă sînt fete. 
Nu se face nici o diferenţă, nu înseamnă nimic, 
oricum nu în felul ăsta... 

Rivas respira accelerat. 

— Ce dracu’, nu puteţi... Nu puteţi njci măcar 
să vă sinucideţi? Isuse, doar vă lasă să umblaţi 
cu uneltele, nu? 

— Mda, recunoscu fata dînd din cap. Dar... 
fireşte că sinuciderea e un păcat, deşi într-un fel, 
oamenii de-aici, din oraş, nu prea îşi mai fac griji 
pentru păcate... Şi oricum, ei... gunoierii... au viață 
veşnică, fir-ar să fie! 

- Mă rog, asta-i bine, şopii Rivas. Ascultă, 
ştii cumva dacă a sosit vreo fată aici, acum două 
zile? Subţirică şi brunetă, cu... Vreau să spun, o 
femeie cu părul brun... 

Încercă să-şi amintească imaginea lui Uri, aşa 
cum o- surprinsese, într-o străfulgerare, cu două 
nopţi în urmă, la Tabăra de Regrupare. ` 

— Niţeluş cam dolofană, încheie el istovit. | 

— Din toţi cei care au venit cu căruțele 
înaintea ta, n-a mai fost adus nimeni aici, de o 
săptămînă. Au mers cu toţii drept spre sud, 
bărbaţii ca să lucreze la bărci, iar femeile ca să 
fie îmbarcate și trimise direct în templul din oraş... 

acolo se află Domnul în clipa asta... lar subjugaţii, 
ineînţeles, au fost duși direct la colibele unde, se 
lasă sînge. l 

>< — Unde e oraşul? 

= Nu ştiu. Ar fi mai bine să ne băgăm la 
loc în pat. Nu le place cînd vorbim între noi. 

— E la nord sau la sud de aici? Oraşul — 
adăugă, văzînd privirea ei golită de expresie. 

— A, nu ştiu. 

Se întoarse bijbîind în pat şi căscă. Rivas 
privi pe fereastră. Lucrul acela care şchiopăta era 
o siluetă îndepărtată şi neobosită, pierdută în 
întinderea cîmpiei. 

— Ce se petrece în... cum le-ai zis? colibele 
unde se lasă sînge? 

Scindurile de sub saltea scîrţiiră, cînd ea se 
sui cu toată greutatea în pat. 

'— O, bănuiesc că se sîngerează, spuse şi 
căscă din nou. 

„Evident“, își spuse Rivas, fără să se întoarcă 
în pat. „Ce-mi trebuia să întreb?“ 

— Probabil miine, spuse fata, somnoroasă. Apoi, 
după ce el îşi luă gîndul că o să mai audă ceva, 
ea adăugă: Au să te ducă la colonia de pe plajă. 
Iar după o nouă pauză, şi mai îndelungată, conti- 
nuă: Şi au să-ţi sudeze 'cătuşe la picioare. 

„la te uită“, îşi spuse Rivas. „Cătuşe la 
picioare, ce vorbeşti! Şi pe deasupra, şi sudate. 
Sigur, Greg, şi asta pînă cînd ai să te distrugi în 
aşa hal, încît să fii numai bun de pus într-un 

gunoier. Dumnezeule! Ei bine, am să plec 1 
noapte!“ ? 

— Fireşte — spuse fata atît de somnoroasă 
încît Rivas ştiu că aveau să fie ultimele ei cuvi 
din seara aceea — dacă te fac monitor nu treþbúie 
să porți decît- una. 

„N-am să mă răzgîndesc pentru atîta lucru, 
păpuşă“, îşi zise el. Se întoarse în pat și stătu în- 
tins pînă se încredinţă că fata cea cheală adormise, 
după "care se ridică în linişte şi merse în vîrful 
picioarelor, pe intervalul din mijloc, spre capătul 
încăperii. Uşa era încuiată, dar o clipă îi fu de-a- 
juns ca să vîre lama cuţitului între marginea ușii 
şi uşor, să ridice drugul din scobiturile de afară şi 
să deschidă atent uşa. Evident că autorităţile nu se 
-aşteptau ca persoanele internate să aibă vreun in- 
strument şi, probabil, nici iniţiativă. 

Scoase capul pe jumătate dincolo de uşă și 
privi în jur cu un singur ochi, apoi scoase tot 
capul. Afară se mai luminase, iar stelele şi 
perdeaua nedesluşită de nori se reflectau pe 
cîmpie, a cărei sticlă părea că emană de dedesubt 
o strălucire uşoară. Nu văzu nici un gunoier. 

La dreapta lui se întindea aceeaşi privelişte 
mohorîtă şi nepămînteană pe care o văzuse de la 
fereastră, însă la stînga, adică spre sud, peisajul 
era ceva mai obișnuit; mai multe şiruri de 
cocioabe ca nişte barăci, identice cu cea în al 
cărei prag stătea acum ghemuit, se pierdeau în 
întuneric. 

Observă că fiecare părea să împrăştie o 
lumină tulbure, ca într-un negativ fotografic, dar 
cînd uimirea îl făcu să privească mai atent, văzu 
că efectul se datora unor bucăţi de sticlă de 
dimensiuni egale, lustruite, care reflectau lumina 
stelelor şi lucirea care venea de dedesubt, într-o 
aureolă blîndă şi imprecisă. Evident, clădirile, 
sărăcăcioase, nefiind ancorate, erau împinse treptat 
spre mare de vint, ca o flotă formată din vase 
foarte vechi şi lente. 

Rivas alergă în tăcere spre următorul şir de 
magazii, iar sforăitul care venea din cea mai 
apropiată îi: confirmă presupunerea că era întru 
totul asemănătoare celei pe care o părăsise. Rînd 
pe rînd, aruncînd priviri iuți în jur, în pauzele 
dintre sprinturi, depăşi zece şiruri de barăci lungi; 
în afara celei în care stătuse şi a următoarelor 
două, restul păreau nelocuite. 

La un moment dat se auzise un vaier trist, 
purtat de vînt departe, peste cîmpia de sticlă dar, 
deşi îşi scosese cuțitul şi încremenise, sunetul nu 
se mai repetase. şi nu mai observase nici o 
mişcare, aşa că în cele din urmă îşi urmase 
drumul. 

Al zecelea şir de cocioabe era şi ultimul, iar 
acum, spre sud, se vedeau o sumedenie de colibe 
mici şi rotunde, ridicate pe niște picioroange. Spre 
deosebire de barăci, erau dispuse în grupuri 
neregulate, ca nişte ciuperci sau furnicare uriaşe; 
ar fi fost foarte greu să ghiceşti cîte erau. 

„Colibele unde se lasă sînge“, îşi zise, neliniştit. 

Ţărmul se întindea dincolo de ele, aşa că, 
asigurîndu-se că avea cuțitul bine vîrît în teacă şi 
uşor de scos, porni într-o alergare uşoară, din care 
se putea opri aproape instantaneu, putea coti în- 
tr-un unghi mare+sau putea să-și dubleze viteza. 

* Trecu, în zece minute, pė lingă douăsprezece 
grupuri de colibe, dar, cînd se apropie de ultima, 
dincolo de care nu se mai vedea decît întinderea 
sticldasă şi inexpresivă, încetini, ritmul deveni in- 
constant cînd se apropie iar în cele din urmă, se 
opri. 

„Ce-i asta“, se întrebă Rivas acru, „pură 
curiozitate? l 

„Asta-i bună“, își răspunse tot el, „păi cum 
naiba să nu te opreşti și să nu arunci măcar o 
privire în ceva care se cheamă «colibă de lăsat 
sînge?»“ 

Se deplasă, tăcut ca o umbră, spre scara ceva 
mai înaltă de un metru... iar în liniştea deplină — 
nu-şi mai simţea răsuflarea, şi nici bătăile inimii 
pulsîndu-i în urechi — îşi dădu seama, abia atunci, 
de un lucru pe care îl observase, inconştient, cu 
cîteva clipe mai devreme. 

O respiraţie blîndă şi regulată, nu chiar ca un 
sforăit, putea fi auzită, vag, venind dinspre colibe — 
şi fiecare pauză între inhalare şi exhalare, fiecare 
tresărire, suspin sau geamăt erau absolut identice, 
de la o colibă la alta, într-o armonie perfectă şi 
dezinvoltă, ca o prevestire de rău augur. care ar fi 


210 


plutit în tăcere, aici, pe acest lac de sticlă, avîn- 
du-i ca singuri spectatori pe Gregorio Rivas’ şi 
stelele îndepărtate. 

„Al naibii să fiu“, îşi spuse, apropiindu-se de 
scara de lemn, „sînt pe cale să devin, dintr-o -clipă 
în alta, primul din întreaga lume care asistă la 
felul cum sforăie oamenii în mai multe limbi“. 

Scara, care era prinsă cu sîrmă şi cu nişte 
frînghii vechi, scârţii, cînd se sui cu toată greutatea 
pe ea, dar era convins că nimeni n-ar fi avut cum 
să audă, dacă făcea vreun zgomot; nu ştia exact 
de ce anume ar fi trebuit să se teamă, în ţinutul 
acesta pustiu și sticlos, dar înţelese că nu exista 
nimic ameninţător, prin apropiere... şi oricum, nu 
in această colibă singuratică, aflată la extremitatea 
sudică. 

Uşa se deschise uşor, la simpla atin ngere; nu 
avea nici măcar un zăvor, de formă. inăuntru, 
distinse cu greu cinci paturi înclinate și sprijinite 
de pereți, în unghiuri foarte mici, iar cînd ochii i 
se mai obişnuiră cu întunericul, descoperi că 
fiecare dintre cei ce dormeau era legat de cadrul 
patului; cînd se apropie de unul din ei, văzu un 
tub subțire şi închis la culoare, care pornea din 
braţul persoanei şi se încolăcea, ajungînd pînă la 
podea, unde dispărea într-o gaură din scînduri. 

Pe Rivas, priveliştea asta îl făcu să se simtă 
puţin îngreţoşat. „Coliba unde se lasă sînge... Am 
priceput“, îşi zise. „Dar de ce să-i goleşti de tot 
sîngele pe cabotinii subjugaţi?“ 

Se întoarse la scară, cobori la loc, pe 
suprafaţa sticloasă, apoi se aplecă şi privi sub 
colibă. Descoperi că toate cele cinci tuburi 
ajungeau într-uh rezervor central, care era legat, 
prin niște ţevi metalice, de două rezervoare mai 
mici. Ceva care semăna cu o instalaţie veche de 
aer condiţionat era ataşat de partea din faţă a 
rezervorului principal şi din el ieşea un orificiu 
metalic de scurgere. Îşi puse degetul înăuntru şi 
simţi striurile filetului de la şurub... iar cînd îl 
scoase, era acoperit cu un praf uscat. 

Îl mirosi... şi-şi aduse aminte brusc, de zilele 
cînd era un biet spălător de vase, la Veneţia — 
căci praful era, fără putinţă de tăgadă, Sînge. 

Îşi întoarse privirile spre celelalte colibe unde 
se lăsa sînge, care stăteau încremenite, într-o 
linişte deplină, sub lumina stelelor, şi fu încredinţat 
că şi în ele se aflau tot subjugaţi adormiţi, al 
căror sînge se scurgea fără întrerupere, prin tuburi, 
într-un rezervor, apoi era rafinat, cumva, şi trans- 
format în drogul acela venețian, mortal. 

Se cutremură de spaimă, dar, de data asta, nu 
pentru el. „Asta mai zic şi eu afacere“, îşi spuse 
nefericit, „mai bânoasă decît ar putea visa cineva 
vreodată. Mă întreb dacă măcar păstorii știu. 

Sîngele se fabrică în Oraşul Sfînt. * 

Fata cheală, de lingă care am plecat, spunea că 
toate femeile nou venite — inclusiv Uri, probabil — 
au fost îmbarcate şi trimise în orașul înrudit. Acum 
cred că m-am lămurit şi cu oraşul ăsta înrudit. 


Şi, Dumnezeu să mă apere, tare mă tem că e 
posibil să mă fi lămurit şi cu templul lui 
Jaybush.“ 

„Se opri nehotărit, încercînd să asimileze noile 
cunoştinţe, şi-şi aminti că de multe ori se întrebase 
cine vorbea, de fapt, prin gura subjugaţilor care îşi 
demonstrau darul limbilor. Mai bine zis, care era 
originea semnalului, ai cărui simpli receptori pasivi 
erau. Presupusese că putea fi chiar vocea lui 
Norton Jaybush care, absorbindu-le sufletele din 
interior, prin ` mijlocirea  împărtăşaniei lui 
devastatoare, nu-şi mai putuse scoate în întregime 
colții minţii din atît de multe corpuri, încît ele 
intrau în rezonanţă, cînd vorbea el... Deodată, lui 
Rivas îi veni. în minte că, dacâsaducea în discuţie 

„colții minţii“, trebuia să vorbească şi despre > 


„rezonanţele minţii“. 

Dacă aşa era, atunci cei cu darul limbilor 
retransmiteau, prosteşte, nu cuvintele rostite de 
Norton Jaybush, ci gîndurile lui. Nu era de mirare 
că fuseseră reduși la tăcere de păstori, dat fiind că 
acum gîndea în engleză. 

Atunci, înainte cum gîndise? Într-un limbaj 
care era un fel de gargariseală combinată cu triluri 
şi lătrâturi. Rivas îşi aminti că văzuse odată cum 
cîţiva subjugaţi îşi muşcaseră buzele cu toţii, în 
aceeaşi clipă, încercînd să producă nişte sunete 


nearticulate, total nepotrivite corzilor vocale 


omenești. Ce limbă era aceea? Cum se face că lui 
Norton Jaybush, deşi născut de o femeie, putea, 

după cum spusese fata cheală de lingă care ple- 
Case, să-i priască într-un mediu care otrăvea, în- 
tr-un Chip ciudat, corpurile omenești, ba chiar să-l 
reclame? Rivas citise ziare vechi, scrise cu un de- 
ceniu înainte ca Sandoval să reorganizeze Ellay-ul 
şi să se autoproclame „Primul As“, ziare păstrate 
din timpul Anului Întunecat, cînd vreme de un an 
întreg, o perdea .galben-maronie de fum şi praf 
acopetise cerul, făcîndu-i pe oameni să se întrebe 
dacă mai existau soarele şi luna... Citise şi despre 
simptomele pe care i le descrisese fata cheală... 

„Uri — şi Jaybush însuşi, aşa cum spusese 
fata — se află în oraşul înrudit“, îşi zise, „oraş 
care acum sînt sigur că e Veneţia, în templul lui, 
care mă tem că s-ar putea să fie acel cumplit bar 
de noapte al blestemaţilor, cunoscut sub numele de 
Palatul Excentricului. Dacă mă duc acolo după ea, 
mi-ar prinde bine să-i pot auzi gîndurile lui 
Jaybush, în timp ce acţionez.“ 

Urcă încă o dată scara şi intră iar înăuntru. Îl 
alese pe subjugatul care părea cel mai uşor dintre 
cei cinci — un băiat hămesit, fără păr şi fără dinţi, 
şi-i scoase, încet, tubul din braţ. Sîngele se 
prelinse pe antebraţul osos şi picură de pe 
degetele inerte, dar păru că se opreşte, cînd Rivas 
legă în jurul cotului o fişie de pînză ruptă din 
cămaşă. După aceea, desfăcu legăturile care îl 
țineau pe băiatul lipsit de vlagă fixat de pat, şi îl 
lungi pe podea. 

Cobori scara din nou, îl apucă pe băiat de 
încheieturi şi-l trase afară din- magazie, după oare 
se ghemui şi îl ridică,  punîndu-și-l pe după 
umeri. Se sculă şi se îndepărtă cu doi paşi de 
colibă, ca să-şi regleze mersul, apoi se obişnui să-i 
susțină toată greutatea în spinare. 

„Ia să te văd“, îşi spuse, ameţit, „poţi să-l 
duci aşa pînă jos pe plajă? Numai într-un singur 
fel poţi să-ţi dai seama. lar dacă ți se pare prea 
greu, poţi să-i dai drumul oricînd şi să-ţi vezi de 
drum.“ 

Cum mergea anevoie, sub povara apăsătoare şi 
distrusă, care dormea liniştită, îşi aminti de prima 
lui răscumpărare, cu patru ani în urmă; se 
întorsese în Ellay prin Poarta de Sud, ducîndu-şi 
prada exact în aceeaşi poziţie. 

Fusese un serviciu făcut unui prieten. Bărbatul 
care era pe atunci basistul lui Rivas îi spusese că 
fiica lui fugise, de o lună, cu o trupă de cabotini, 
iar Rivas se oferise să încerce s-o găsească, 
simulînd că vrea şi el să le îmbrăţişeze credinţa. 
Pentru el nu era prea riscant, cum era înarmat cu 
metoda de apărare prin băutură şi cu metoda de 
atac, prin Peter and the Wolf; reuşise s-o 
descopere cînd trupa ajunsese abia la cîteva mile- 
de zidurile Ellay-ului, s-o despartă de ceilalţi, s-o 
lovească pînă cînd îşi pierduse cunoştinţa şi s-o 
aducă înapoi acasă. 

De fapt, partea cea mai obositoare a acelei 
prime răscumpărări fuseseră cele trei zile care 

urmaseră, pe care le petrecuse încuiat într-o 
cameră cu fata, în timp ce ea făcea crize de furie, 
plîngea, .spărgea lucruri şi implora să fie lăsată să 
se întoarcă la cabotini şi la uitarea seducătoare a 
împărtăşaniei. Rîsese de ea şi, cum cunoştea în 
amănunt credinţa, fusese în stare să-i clatine din 
temelii, luîndu-le în ris, toate principiile. Cînd ea 
recursese la Dansul Sfinţit ca să evite să se 
gindească.la ce-i spunea, el își adusese pelicanul 
şi-o acompaniase cîntind cele mai copilăreşti şi 
insultător de săltăreţe melodii de dans pe care le 
ştia şi încurajînd-o prin strigăte ca la cadril. 

A cele din urmă se văzu răsplătit, cînd ea îşi 
revenise, ochii îşi pierduseră strălucirea specifică 
păsărilor şi-i mulţumise pentru 'că o ajutase să-şi 
recapete minţile. 

Rivas îl rugase pe bateristul recunoscător -să 
nu povestească nimănui — la urma urmei, cabotinii 
nu erau prea blinzi din fire, iar zeul lor era gelos 
— dar basistul, din compasiune faţă de alţi părinţi 
aflaţi în aceeaşi situaţie, nu se putuse abţine să nu 
le pomenească unora dintre ei despre ce reuşise să 
facă Rivas. Imediat, se găsiseră cîţiva, care îi 
oferiseră atît de mult rachiu, ca să repete isprava, 
încît nu putuse refuza, iar la douăzeci şi opt de 
ani cîştiga mai bine ca răscumpărător, decit ca 
muzician. 

Acum nori grei se adunau pe 'cer, după cum 
îşi dădu seama fără să ridice capul, văzîndu-i 
reflectaţi de sticla de sub picioarele care înaintau 

cu regularitatea unui metronom, iar un vînt umed 
şi rece îi gidila gleznele şi-i intra pe sub cămaşa 
sfişiată. „Mă întreb cine era puştiul ăsta“, îşi 
spuse, „şi dacă părinţii lui şi-ar fi putut permite să 
angajeze un răscumpărător. Greu de crezut. Rachiu 
nu prea se mai găseşte şi am auzit că nici Mc An 
nu mai lucrează sub o sută de „cincimi“. Oricum, 
pentru puştiul ăsta acum e prea tirziu. Pentru sub- 
jugaţi nu mai există cale de întoarcere și chiar şi 
așa, foametea și boala l-au supt aproape de tot“. 

Trase cu coada ochiului la mîna palidă şi 
scheletică, ce atiîrna inert şi se bălăngănea la 
fiecare pas. „Oare al cui oi fi fost, pușştiule?“ 

Citeodată vintul mai slăbea, iar atunci i se 
părea că aude zgomotul valurilor, care parcă 
suspinau, undeva în faţă; sticla arăta acum de 
parcă ar fi îngheţat -şi simţea nisipul scrîşnind din 
ce în ce mai tare, în timp ce mergea. Îşi lungi 
gîtul ca să privească în faţă şi văzu că întinderea 
de sticlă era mărginită de o linie neregulată, cam 
la o sută de metri depărtare. Mai încolo se zărea 
o zonă mai deschisă la culoare — nisipul, probabil 
— şi i se păru că desluşeşte nişte clădiri. inegale şi 
joase, precum şi nişte puncte galbene, luminoase, 
abia vizibile. 

Deodată, peste zgomotul paşilor şi răsuflarea 
lui şi a băiatului sortit pieirii, auzi în spate mai 
multe sunete amestecate, ceva ca un beţigaş 
subţire, care ar fi lovit aerul înainte şi înapoi, un 
fel de bătăi rapide pe suprafaţa întinsă a unei tobe 

şi zornăitul greu al unui lanţ. Sunetele se apropiau 
Cu repeziciune. 

Se întoarse pe călciie — făcînd asta, alunecă și 
se lăsă automat pe vine ca să nu cadă — şi văzu 
apropiindu-se, la mai puţin de o sută de metri, 
silueta unuia din gunoieri, patinînd cu o graţie 
stranie, ca pe gheaţă, drept înspre el. Venea cu o 
asemenea viteză, încît în doar cîteva clipe se 
preschimbă, dintr-un punct îndepărtat, într-o masă 
zgomotoasă care se profila masivă pe cer; abia în 
ultimul moment izbuti să-şi adune minţile şi să 
sară la o parte din calea. lui. 

Se destinse, după tumba făcută fără să vrea şi 
se ridică în picioare, lăsîndu-l pe băiatul muribund 
să zacă, întins pe jos. Gunoierul care patina, şi ca- 
re. acum trecuse bine de el, bătu aerul, cu braţele 
lui ca nişte manete, se' aplecă şi se întoarse, luînd 
cu zgomot o curbă strinsă şi împrăştiind o ploaie 
de cioburi de sticlă, strălucitoare. Rivas aşteptă 
pînă cînd creatura luă viteză, apoi făcu o fandare 
spre dreapta şi plonjă în stînga. 

Făptura întinse un braţ, cînd trecu în goană 
pe lîngă el, şi reuşi să-i sfîşie cămaşa, dar pe 
urmă, aidoma unui titirez dizgraţios, se învirti, cu 
un  scriîşnet asurzitor, se răsturnă. şi căzu, 
continuîndu-şi alunecarea. 

„Să dau fuga şi să încerc să-l scot din luptă, 
cît e la pămînt, sau s-o iau la sănătoasa?“ se 
întrebă el, încordat. Aducîndu-şi aminte de viteza. 
pe care o avea și de însoţitorul lui inert, alese să 
pomească la atac. . 

Obiectul acela însufleţit făcea o gălăgie 
cumplită, lovind cu braţele suprafaţa de sticlă, din 
care scăpărau cioburi, dar chiar pe cînd 'se 
îndrepta în fugă spre el, plănuind să-i tragă un șut 
zdravăn în genunchi, gunoierul se clătină, se ridică 
pe picioarele mari, care semănau cu nişte grătare, 
Şi i se aşeză în faţă. 

Rivas se opri imediat, derapînd, apoi rămase 
pe loc şi-şi trase sufletul: era sigur că obiectul nu 
putea parcurge distanţa de nici-trei metri care-i 
despărțea, mai repede decît ar fi putut el sări în- 
tr-o parte. 

Privi ţintă construcţia care. aducea, în linii 
mari, a ființă omenească. Era cu peste un sfert de 
metru mai înalt ca el și avea pieptul de două ori 
mai lat, dar picioarele erau subţiri şi atît de 
caraghioase, încît uitîndu-se la el, aveai impresia 
că priveşti un gîndac biped sub lupă. 

Deodată, vorbi: avea o voce şuierătoare, 
aidoma vîintului, asemănătoare celei care îl luase 
prin surprindere, în timpul după-amiezii. - 

— Frate, suspină el. Întoarce-te în pat. Am 
să-l duc pe donatorul de sînge la locul lui. 

Rivas îşi aminti că fata cea tristă şi cheală îi 
spusese că în scurtă vreme va ajunge şi ea la fel, 
aşa că nu vru să-l ucidă. Observă că o parte din 
arcuri şi din tuburile de aspirator se stricaseră în 
cădere şi se trezi dorindu-şi să fi ştiut să le pună 
la loc. 

— Pleacă, îi spuse obosit. Dacă încerci să mă 
opreşti, unul din noi o să aibă mult de suferit. 
Cred că nu vrei să se întimple una ca asta. 

— Nu, încuviinţă construcţia, dar nici nu pot 
să trec cu vederea. Sînt... obligat... să te opresc. 

Lumina. stelelor lucea nedesluşit în ochii de 
sticlă. 

— Nu, nu eşti, spuse Rivas. Du-te la culcare. 
Voi nu dormiţi, chiar dacă sînteţi lucruri? Băiatul 
trăgea: să moară, acolo unde l-am găsit. Dacă aş 
rămîne aici, aş muri şi eu. Roentgeni şi razi, nu? 
Hai-da-de, doar ştii că ăsta e un loc de care e 
mai sănătos să te ţii departe. 

Cu un şuierat, o valvă dădu drumul aerului 
comprimat, înainte să se audă răspunsul. 

— Nu... contează ce ştiu, spuse el. Nu 
contează nici ce ştii tu. Întoarce-te... în.. . pat... 

Epuizarea îl făcu pe Rivas să vrea să stea de 
vorbă cu obiectul; la urma urmei, singura 
alternativă era să se lupte. 

- Ce-o să se întimple dacă nu vreau? Dacă 
am să continui? 

= Am să... (şuleră)... te opresc. 

— Ai fi în stare să mă ucizi? 

— N-aş vrea. 

Rivas se uită în zare, apoi riscă o privire peste 
umăr, spre .clădirile îndepărtate, din lemn, care 
coborau spre plajă. Se părea că hărmălaia nu atrăsese 
încă atenţia nimănui, dar mai mult ca sigur că, nu 
peste mult timp, cineva tot avea să dea peste ei. 


220 


- În regulă, mormăi el şi se lăsă moale la 
pămînt. Se uită la genunchii creaturii încercînd 
să-şi dea seama care fusese mai şubrezit, în cădă- 
re; brusc, se hotărî,- pivotă şi-şi zvirli piciorul 
stîng, lovind cu sete. Simţi că nimerise în plin şi 
se rostogoli pe sticlă, cu umărul amorţit din cauza 
loviturii cu care îi ripostase, fulgerător, unul din 
braţele obiectului. În spatele lui auzi o trosnitură. 

Se ridică, se întoarse şi văzu că gunoierul 
căzuse şi-şi întindea braţele metalice spre piciorul 
rupt, care rămăsese pe cîmpie, cîţiva metri mai 
incolo. Rivas alergă spre picior şi-l îndepărtă cu 
un şut — ceea ce produse un zăngănit puternic — 
apoi se duse după el, se aplecă şi-l ridică, 
apucîndu-l de genunchi cu mîna nevătămată. 

Creatura se tîra spre el, zgîriind sticla şi 
şuierînd, iar Rivas rămase nemişcat, pînă cînd intră 
în raza lui de acţiune. Atunci, învirti piciorul de 
metal, ca pe o măciucă, izbind mîna cu gheare, 
care încerca să-l apuce, apoi capul în formă de 
păleată; cînd măciuca ricoşă, Rivas sări înapoi, dar 
celălalt braţ ţişni ţi-l prinse de gleznă. Rivas se 
prăbuşi. 

Gunoierul îl trăgea spre el, sfişiindu-i cracul 
pantalonilor şi jupuindu-i pielea, pe cînd mîna, pe 
care i-o smulsese din încheietură, se bălăngănea 
înainte şi înapoi, zăngănind cînd deschidea sau 
închidea pumnul, spasmodic, iar vocea i se auzea 
repetind, cu o șoaptă scrişnită: „Te rog... te 
rog...“ 

Deodată, se apropie prea mult pentru ca Rivas 
să-l mai poată atinge cu măciuca; cealaltă mînă îi 
căută genunchiul şi, pentru o clipă, Rivas crezu că 
obiectul avea de gînd să egaleze scorul, rupîndu-i 
şi el piciotul din genunchi, strînsoarea era ca 
menghina unei freze şi omul gifîi, printre dinţii 
încleştaţi, încercînd să nu tipe. 

Centimetru cu centimetru gunoierul îl trase atit 
de aproape de el, încît Rivas putu să privească 
drept în cioburile de sticlă care reprezentau ochii. 

„Te rog... te rog...“, repeta vocea şuierătoare. 

Observă nişte sîrme sau tuburi sub bărbie, aşa 
că ridică măciuca într-o mînă — capul în formă de 
găleată se dădu pe spate, ca să vadă cum o să, 
cadă lovitura — iar cu cealaltă, trase de sîrme, 
smucind cît putu de tare. Acestea se rupseră iar 
gunoierul se prăbuşi, fără viaţă. 

Rivas privi fix ochii de sticlă, în timp ce-şi re- 
căpătă respiraţia, şi i se păru că descoperă în ei sem- 
ne de inteligenţă: mintea care încă mai exista, deşi 
lipsită, de-acum, de orice posibilitate de manifestare, 
părea că se uită la el cu un reproş îndurerat. 

tr-un tîrziu, încercă să se ridice, dar mîinile 
de metal îi rămăseseră încleştate pe genunchi. 
njură, încercînd să-şi alunge din minte imaginea 
unui alt gunoier patinînd, chiar acum, în direcţia 
lui, de undeva din zare, şi trase de ele cu o grabă 
dictată de panică. Reuşi să deschidă o mînă — 
care arăta de parcă iniţial ar fi fost o imitație din 
fier a unei napolitane — însă pe cealaltă, un fel 

de şubler solid, trebui s-o smulgă din încheietură. 
Cîtva timp încercă zadarnic să o scoată. din. juryl 
penunchiului, apoi îşi aduse aminte ce spusese fata 
cheală: monitorii trebuiau să poarte cătușe doar la 
un picior. Un semn al captivităţii, de fapt; poate că 
bucata asta de metal avea şanse să fie luată drept o 
cătuşă. „Merită să încerc“, îşi spuse; „de fapt, chiar 
ar trebui să fie plasată destul de sus, ca să nu-ţi 
7drăngăne în jurul gleznei toată ziulica.“ 

n cele din urmă se ridică, lăsînd mîna 
gunoierului, ca o decorație excentrică, agăţată de . 
cracul ferfeniţit al pantalonului şi se îndreptă 
anevoie spre băiatul care dormea şi acum, la fel 
de liniştit. ÎI luă în braţe, şi-l trecu la loc pe după 
umeri şi-şi continuă drumul către plajă. 


* 
x x 


De undeva din spate, auzi un şuierat vag şi 
persistent şi se întoarse atît de brusc, încât era cît 
pe-aici să cadă; nu era decit ploaia, care se 
apropia, aşa că îşi continuă drumul mai departe, 
spre şud, Ploaia se auzi răpăind tot mai tare, îl 
ajunse din urmă, îl udă şi-l întrecu, grăbindu-se 
spre mare. Rivas încetini ritmul — pînza de apă îl 
silea să meargă mai încet. 

După un timp, cîmpia de sticlă luă sfirșit şi, 
pe o distanţă de zece metri, înainte de a face loc 
nisipului, se transformă într-un teren presărat cu 

cioburi udate de ploaie, înfipte aproape vertical în 
nisip, o pantă unde s-ar fi putut alege cu nişte 
tăieturi îngrozitoare. Nici după ce depăși această 
porţiune nu iuți pasul prea mult, fiindcă începuse 
să se afunde în nisipul care-i aluneca sub picioare. 

Privi chiorîş, pe sub sprîncenele ude, la 
clădirile cu înfățișare ciudată, din faţă, şi-şi dori să 
ştie ce-l aştepta acolo. Ce spusese fata? „Bărbaţii 
sînt tţimiși la colonia de pe plajă, unde construiesc 
şi repară bărci. Şi au cătuşe sudate la picioare. 
Bun, în regulă“, îşi spuse. „Pare-se că e o muncă 
obositoare. Sper că dorm duşi, cu toţii.“ 

Văzu un spaţiu liber între două clădiri, iar 
cînd se apropie îşi dădu seama că era o stradă, pe 
care o putu parcurge cu privirea pînă în centru; 
după o clipă, mijindu-și ochii, prin perdeaua de 
apă, zări cîteva siluete omenești, care se agitau. Se 
opri, străduindu-se să înţeleagă în lumina slabă, 
gălbuie, ce se reflecta din faţă, ce făceau. Parcă 
săreau şi se învîrteau în ploaie... 

Trăsăturile i se destinseră, într-o umbră de 
zîmbet. Dansau Dansul. Sfinţit. Cînd ascultă mai 
atent, reuşi să audă, peste zgomotul neîntrerupt al 
ploii, bătăile ritmice din palme ale. celor, care 
priveau, adunaţi în cerc. Nu era de mirare că nu 
auziseră cînd se luptase cu gunoierul. 

„Mă rog“, îşi spuse, înaintînd din nou, „mi-ar 
fi convenit mai mult dacă toată lumea ar fi dormit 
buştean, dar tot e mai bine aşa, decît să fi dat 
peste nişte paznici tăcuți şi vigilenți.“ 

Nu se hotărise dacă era bine să se furişeze 
pe lingă latura cea mai îndepărtată a uneia dintre 
construcţii — ceea ce ar fi însemnat să care 
povara, care i se părea din ce în ce mai grea, 
încă aproape două sute de metri — sau s-o ia de-a 
dreptul pe stradă, ca şi cînd n-ar fi avut nimic de 
ascuns, rînjind către ceilalţi şi răspunzîndu-le „Din 
ordinul păstorului!“ eventualilor curioşi..., cînd îşi 
dădu seama că nu mai avea de ales. Fusese văzut. 

O siluetă, cu o făclie în mînă, se îndreptă 
spre el cu paşi mari, făcînd fel de fel de semne; 
peste un minut văzu că persoana purta mantie gi... 
da, acum reuşi să vadă, şi un toiag încovoiat. 
Rivas ştia că nu era în stare să întreacă pe nimeni 
la fugă, aşa că se mulţumi să arboreze un zîmbet 
şi să-şi continue mersul anevoios... dar în minte 
repeta, mișcare cu mişcare, cum avea să-l arunce 
pe puşti înspre păstor, dacă s-ar fi ivit vreo pro- 
blemă, cum avea să scoată cuțitul şi, cu aceeaşi 
mişcare, să i-l înfigă bărbatului în gât. 

Dar se părea că nu va fi nevoie. Bărbatul îi 
surise lui Rivas, cu ceva mai puţin dispreţ decît 
arătau, de obicei, păstorii față de ceilalți oameni, 
iar cînd se apropie suficient ca să poată fi auzit, 
peste răpăitul ploii, arătă spre tînărul fără 
cunoştinţă şi întrebă: 

— Fugar? 

— Evident, spuse Rivas fără ezitare. * 

Văzu că privirea păstorului se opri asupra 
gleznelor băiatului şi o încruntătură întrebătoare îi 
încreţi fruntea, aşa că adăugă: 

— Habar n-am cum, dar şi-a a scos și cătuşele; 
de asta ce mai zici? 

Conştientiza cu mare acuitate apăsarea tecii 
cuţitului, în mîneca dreaptă. ` 

Păstorul îi făcu semn să meargă mai departe, 
apoi i se alătură, potrivindu-şi paşii după ai lui. 
Bine că ploaia, cel puţin, mai întărea nisipul sub 
picioare. 

— Nu-mi place, spuse păstorul. Le face bine 
dansul, fireşte, cel puţin nu încep să se gîndească 
la ce nu trebuie, dar e prost că trebuie s-o facă 
atît de des, în ultima vreme. lar acum... puștiul 
ăsta, care şi-a scos cătușele şi a încercat să fugă. 

Clătină din cap. 

— Trebuie să aveţi grijă să nu se mai întîmple 
asemenea lucruri. Şi tu, şi ceilalţi monitori — 
continuă el, fixîndu-l pe Rivas cu o privire care, 
dacă s-ar mai fi prelungit cîteva secunde, probabil 
că l-ar fi făcut să-l lepede pe băiat şi să scoată 
cuțitul. 

- Da, spuse Rivas prudent şi recunoscător, 
fiindcă deghizarea în monitor părea să dea roade. 
Ştiu. Ei bine, asta o să ne facă să fim mai atenţi. 

Observă că începuse să meargă cu picioarele 
în formă de X, ca să-l împiedice pe păstor să se 
uite mai bine la cătuşă; îşi dădu seama că în felul 
ăsta nu făcea decit să-i atragă atenţia şi încercă să 
meargă normal. 

— Ia-o înainte şi du-l direct la carceră, spuse 
păstorul. Am să-i adun şi pe ceilalţi monitori. 

Trebuie să vorbim, să vedem cum să îndreptăm 
situaţia asta. Aş vrea ca Domnul să petreacă mai 
mult timp cu noi, aici. 

— Şi eu, spuse Rivas răgușit. 

Acum ajunseseră aproape în dreptul clădirilor 
şi văzu că strada, care despărțea cele două şiruri 
de construcţii din lemn, era, de fapt, o porţiune 
crăpată şi erodată de nisip, dintr-o fostă şosea. 

Păstorul rămăsese în urmă, dar Rivas se sili 
să meargă în acelaşi ritm şi, lucru mult mai greu, 
să nu se întoarcă tot timpul, ca să -stea cu ochii 
pe el. Prin urmare, aproape că se simţi uşurat cînd 
bărbatul spuse „la stai!“, iar el găsi un pretext să 
se oprească şi să-şi întoarcă privirile. 

- Da? 

- De ce crezi că omul tău a fugit spre nord? 

„Ca să le vadă pe fetele alea, drăguţe, cu 
chelie“, răspunse Rivas în gînd. „Ca să meargă la 
patinaj, cu gunoierii.“ 

— Nu ştiu, spuse el. 

Păstorul dădu din cap, gînditor. 

— Mă rog. La revedere. Ne găseşti în sala de 
arme. 

„Să fiţi sănătoşi“, îşi spuse Rivas, întorcîn- 
du-se către dansatori şi reluindu-şi drumul. Şi să 
aveţi răbdare pînă ajung şi eu, bine?“ 

Acum bătăile din palme se auzeau foarte tare, 
iar Rivas îi văzu pe spectatori, înşirați pe ambele 
părți ale străzii. Dansatorii se răsuceau, plini de 
entuziasm, în ploaie, în ciuda lanțurilor lungi de 

două picioare care le legau gleznele, legănîndu-şi 
braţele deasupra capetelor. Unii săltau, alergînd în 
cerc, pe pavaj, alţii stăteau pe loc, dansînd ă la 
Bo Diddley. Hainele ude li se lipeau de 
încheieturi, iar cei care nu erau raşi în cap îşi 
scuturau pletele şi bărbile ude, ca pe nişte șfichiuri 
de bici. Majoritatea îşi ţineau ochii închişi şi pe 
chipurile lor se întipărise o expresie aproape 
identică, de satisfacţie liniştită. | 

Rivas îşi urmă calea, chiar prin mijlocul 
străzii, încercînd să nu încurce pe nimeni, fiindcă 
nici unul dintre ei nu dăduse vreun semn că l-ar 
fi văzut. 

Porțiunea de şosea se termină, nu departe de 
dansatori, şi se trezi mergînd iarăşi pe nisip umed. 
Auzea acum vuietul nedesluşit al valurilor şi privi 
îngrijorat în faţă, temîndu-se ca nu cumva, după 
toate astea, să nu poată găsi nici o barcă. „ÎI las 
pe puşti în plata Domnului şi trec înot, dacă n-o 
să am încotro“, îşi spuse. „Mă întreb unde-o fi 
carcera şi cît o să-i trebuiască păstorului ca să se 
prindă că nu mă mai întorc.“ 

Nisipul făcu loc betonului vechi, sub 
picioarele lui îndurerate, apoi, spre mirarea lui, 
văzu că merge pe ceva ce părea să fie beton nou. 
ntr-un fel, i se păru că să fii în stare să faci şi 
să aşterni straturi de beton era o minune mult mai 
mare, decît să fabrici muniţie. 

Privi la stînga, spre sud-est, şi în depărtare 
văzu nelămurit nişte clădiri înalte, pe care noaptea, 


228 


ploaia şi milele care-l despărţeau de ele le 
transformau în forme geometrice abstracte. Şi-a- 
tunci îşi dădu seama că ceea ce vedea era Oraşul 
Sfint. Construcţiile sărăcăcioase de pe întinderea de 
nisip şi sticlă, din spate, erau ca nişte magazii de 
unelte, ascunse la capătul unei moşii întinse... 

„Oceanul este uşa din faţă“, îşi spuse; 
„poarta pe unde m-a adus căruţa era uşa din 
spate, intrarea servitorilor“ 

Rivas se opri, privi... şi simţi cum i se face 
pielea ca de găină: deasupra clădirilor plutea, 
suspendată în aer, o sferă. Probabil că era imensă, 
dacă putea fi zărită de la o asemenea distanţă, iar 
în partea ei inferioară nu se vedea nici o licărire 
de lumină care să indice prezenţa focului; deodată, 
înţelese că fata cheală se referise într-adevăr la 
baloane cu heliu... Dar de unde-o fi luînd Jaybush 
heliu? 

Deşi la fel de inert, băiatul începu brusc să 
vorbească, iar Rivas fu atit de surprins, încît 
aproape că-l scăpă jos. „Cine ë?“ izbucni băiatul. 


»A, el. Cînd o să înveţe, prostul, să stea în 


aşa fel, încît să pot şi eu să-l văd; doar ştie 
că nu pot să mă rostogolesc...“ 

Lui Rivas îi păru bine că asta nu se 
întimplase în timp ce: vorbea cu păstorul. Nu se 
putea face nici o confuzie: erau vorbele cuiva 
înzestrat cu darul limbilor, iar subjugaţii nu mai 
aveau voinţă, ca să se poată hotări să fugă, tot 
aşa cum nu s-ar fi putut hotări să zboare. 

Observă o fişie întunecată care înainta în 
dreapta lui, paralel cu drumul pe care venise și se 
îndreptă pieziş către ea; după zgomotul ploii care 
cădea înăuntru, înţelese că era un şanţ lat, plin cu 
apă. Privind spre stînga, mai văzu încă unul, ceva 
mai departe, apoi, în faţă, o fişie asemănătoare, 
care le lega, de-a curmezişul, pe celelalte două. 
„Canale“, îşi spuse. „Şi, pe deasupra, recent 
construite, spre deosebire de cele din Veneţia. De 
ce i-or -fi plăcînd lui Jaybush atît de mult 
canalele?“ 

Cînd ajunse la marginea canalului, se ghemui, 
îl” dădu pe băiat jos de pe umeri și îl întinse pe 
beton, apoi se ridică, gustînd din plin, ca pe o 
plăcere, faptul că putea să stea drept şi să simtă 
cum îi cade ploaia rece pe gît, înainte de a intra 
în apă. Era mai caldă decît ploaia şi înotă pînă în 
mijlocul albiei, lată de aproape treisprezece metri, 
ca să vadă cît era de adincă. Descoperi că pînă şi 
aici putea sta cu tălpile pe fundul ei, ţinindu-şi 
bărbia la suprafaţă. Se întoarse, îl luă pe puşti, iar 
pe urmă, trăgîndu-l după el și avînd grijă să-i ţină 
mîinile încleştate pe după gîtul lui şi faţa adormită 
deasupra apei, începu să înoate spre mare. 
Uşurinţa cu care pluteau, datorită apei sărate, le 
făcu călătoria spre sud mult mai puţin obositoare 
şi îşi dori ca reţeaua de canale să fi ajuns pînă la 
colibele unde se lăsa sînge. 

Pereţii canalului aveau tendinţa să-i trimită 
înapoi, în ecou, fiecare plescăit sâu gifiit, aşa că 

nu-şi dădu seama că era urmărit decît cînd văzu o 
fîşie de trei metri de lumină galbenă, orbitot de 
strălucitoare, care apăru sus, pe peretele canalului, 
la vreo zece metri în faţa lui, apoi făcu imediat 
cale întoarsă, îl depăşi, trecîndu-i “pe deasupra 
capului, şi dispăru undeva la nord, mai repede 
decît o pasăre. 

Se uită după ea cu gura căscată, iar peste 
cîteva clipe realiză că fusese, probabil, raza de 
lumină a unui proiector. Rivas auzise că asemenea 
lucruri mai existau şi, chiar dacă nu ştia dacă 
acționau sau nu pe bază de curent electric, era 
sigur că implicau un nivel tehnologic despre care 
credea că fusese pierdut cu mulţi Aşi în urmă. 

Îşi reluă deplasarea anevoioasă pe canal, 
trăgînd după el povara care plutea adormită, dar, 
de data asta, într-un ritm ceva mai rapid. 


CAPITOLUL ŞAPTE. 


- Fiţi atenţi cum umblaţi cu marfa! 

Rivas se trezi imediat din aţipeală şi privi în 
jur, la locul întunecos şi urît mirositor, de sub 
chei. Cikmele călcau încet, cu un zgomot înăbușit, 
pe scîndurile de. deasupra capului; bărbaţii de pe 
dig aveau lanterne, dar lumina lor se reflecta 
foarte slab sub chei, aşa că Rivas văzu, mai 
degrabă datorită fosforescenţei apei, că băiatul chel 
și fără dinţi se mai afla încă acolo unde îl lăsase: 
legat de uri stilp de lemn. Digul-oprea valurile, fă- 
cîndu-le să se potolească, la vreo jumătate de milă 
depărtare, iar ploaia parcă le domolea 'şi mai mult, 
dar Rivas fusese îngrijorat cînd îl ancorase acolo, 
legîndu-l de stilp, cu poalele cămășii, pe subjugatul 
inconştient, ca nu cumva ridicarea şi coborirea 
blîndă a apei îngrădite să-l dezlege, situaţie în 
care, bineînţeles, s-ar fi înecat fără o vorbă. 

Rivas îşi trase braţul de după traversa pe care 
şi-o alesese pentru sine şi, în timp ce-şi mişca 
degetele şi cotul ca să-şi pună sîngele în mișcare, 
se uită la pata nedefinită, care era capul băiatului. 
Se întrebă ce-ar putea să facă, dacă puştiul ar 
începe din nou să vorbească sau măcar să sforăie. 
Să-l înece? Asta nu era greu. 

Îşi dădu seama că n-ar putea s-o facă, deşi 


orice ciine sau pisică - pe naiba, pînă şi 
hamsterii, şoarecii sau gîndacii — aveau mai multă 
minte decît un subjugat. Într-un fel, faptul că-i 
tăiase gâtul gunoierului, că încercase să bage 
cuțitul în Frake Mc An şi că-l ucisese pe Nigel, 
doi urlători şi pe păstor, făcuse să se rupă ceva în 
el. Se simţea neputincios; din milă şi dintr-un fel 
de empatie, avea impresia că i s-ar face rău dacă 
ar omori, fie şi o muscă. 

Se sperie cînd înţelese asta, de parcă ar fi 
descoperit dintr-o dată că mina stingă nu-l mai 
asculta. 

— 'Ţi-am spus să fii atent, fir-ar să fie — se 
auzi din nou vocea care-l trezise. l 

— Sînt atent, frate.- răspunse o altă voce, 
mai tînără şi arţăgoasă.. Vrei să le pun în apă? 

— Nu, e destul de rece şi în ploaie. Totuşi, 
să legi coşurile de verigile de cablu. Şi să faci 
noduri marinăreşti, ai înţeles? Aşa cum te-am 
învăţat. Data trecută două coşuri s-au dezlegat şi 
s-au dus la fund, iar eu am fost făcut cu ou şi cu 
oţet. - - 

-— În regulă. 

Zgomotul înfundat al unor paşi şi zornăitul 
unui lanţ, pe care îl 'tîra cineva, se deplasară din 
spatele lui Rivas deasupra capului său și de acolo, 
undeva, la capătul cheiului; carena ciudat acoperită 
a bărcii. se lăsă puţin în jos, apoi urcă la loc. 
Valuri mici se răspîndiră printre stilpi, iar apa lor 
sărată îl..lovi uşor, peste gură, pe Rivas. 

Preţ de o bună. bucată de vreme nu se mai 
auzi nici un zgomot, în afară de zăngănitul spo- 
radic al lanțurilor, pașii din barcă şi melodia 
dezlinată pe care o îngîna bârbatul de deasupra, de 
pe chei.- în tot acest timp, Rivas nu putu face 
altceva, decît să-şi dorească ceva de mîncare, nişte 
haine uscate şi să se. convingă că vedea din ce în 
ce mai bine, datorită apropiatei iviri a zorilor, şi 
nu îmbunătățirii treptate a vederii lui pe timp de 
noapte. Apoi, un lanţ hirşi brusc, pe scîndurile de 
deasupra capului. 

— Ochii în patru, Frate Willie. Vine păstorul. 

— Bine, mulțumesc. 

Curînd după aceea, lui Rivas îi ajunse la 
ureche un tropot de copite... pe care îl auzi cu o 
limpezime chinuitoare, cînd calul fu mînat chiar pe 
chei. 

— Bună dimineaţa, frate! spuse o voce nouă, 
încordată, deşi încerca să nu pară. Eşti singur? 

- Mai e şi Fratele Willie în barcă; leagă 
coşurile de copastie. Nimeni altcineva. 

—, Ai mai văzut pe cineva îm seara asta? 

— AĂaă... de cînd au plecât băieţii ăia neli- 
niştiți la dans, nu. Au terminat? 

— Încă nu. Oricum, au lâsat-o mai moale. 
Bine; fii atent: ia asta... N-o ţine spre mine! 
Idiotule! E un pistol cu trasoare. Dacă vezi pe 
cineva care nu e din echipaj, trage. Apeşi pe 
trăgaci... Stai, hai să-ţi arăt... Pe ăsta. Priceput? 

Rivas văzu că barca se lăsa în jos și urca iar 


234 


şi ghici că fratele Willie venise la margine ca să 
se uite. Un alt val mic trecu de Rivas, care privi 
îngrijorat la subjugat. „Sper“, îşi zise, „că Jaybush 
nu se trezeşte — şi în orice caz nu începe să 
gîndească — aşa devreme.“ 

— Trag în oricine? 

— Nu! Ăsta-i un pistol cu trasoare. Lansează 
trasoare. Tragi în aer, bine? 

— Sigur. Şi pe cine am putea vedea? 

— Nu te... La urma urmei, de ce nu? Credem 
că s-ar putea să se fi strecurat un impostor, în- 
tr-una din căruțele de ieri. Un tip care a evadat 
dintr-o baracă şi s-ar părea că a ucis un gunoier 
şi un donator. De fapt, l-am văzut şi eu, aseară, 
dar avea o bandă la picior şi-am crezut că-i moni- 
tor. Aşa că pentru mine, personal, e foarte impor- 
tant să-l aducem înapoi. Dacă îl vedeţi voi 
primii... N-am să vă uit, pricepeţi? 

— Sigur, frate. O să fim cu ochii în patru. 

— Fiţi atenţi. Probabil cà n-ar trebui så vă 
spun, dar e aproape sigur cå Gregorio. Rivas a 
fost în Tabăra de Regrupare, acum două zile. L-au 
prins, dar a corupt o soră care l-a ajutat să scape. 
Ea se află acum în oraşul înrudit, aşa cum se 
cuvine, şi este supusă regimului de disciplină 
corecțională. Rivas n-a mai fost văzut nicăieri de 
atunci, nici măcar în Ellay, aşa că se prea poate 
să fi fost chiar tipul de aseară. 

Rivas tresărise şi-şi dezvelise dinţii, în timp 
ce vorbea păstorul, amintindu-și de Sota 

Windchime — de părul de culoarea tufelor uscate 
de pe dealuri, de picioarele lungi şi atletice, de 
vioiciunea şi compasiunea reprimată şi de îndoielile 
evidente pe care le nutrea faţă de credinţă — dar 
apoi îşi impuse să nu se mai gîndească la ea. 

— „„Răsare soarele, remarcă Fratele Willie. Ar 
trebui să băgăm Sîngele în coşuri și pe urmă în 
apă, nu? 

Se lăsă o linişte pe care chiar şi Rivas, 
ascuns sub chei, o simţi nefirească. 

— Adică, ăă, praful recoltat, rectifică nervos 
Fratele Willie. l 

- Cum i-ai spus adineauri? întrebă păstorul, 
parcă ţinîndu-şi dinții încleştaţi. 

— Am vrut să zic pra... 


— Cum? 
— Sînge, frate - recunoscu nefericit Fratele 
Willie. 
© — De ce i-ai spus aşa? 
— Nu ştiu, am.. 
- De ce? l 


Urmă o pauză, după care Fratele Willie 
spuse smiorcăindu-se: 

- Am mai umblat şi eu, prin lume. Am luat 
Sînge o dată sau de două ori. Îl recunosc dacă-l 
văd. 

- Aha. 

Calul bătu din copite şi-şi mişcă buzele, 
sforăind. 

— Dacă îmi găsiţi voi intrusul, am să trec cu 
vederea treaba asta. y 

Calul pomi în galop spre ieşirea de pe chei, 
iar. zgomotul copitelor se topi, treptat, în şoapta 
neîntreruptă a ploii care cădea peste apa mării. 

— Idiot... afurisit... ce eşti! 

— O, Doamne, frate, doar am.. 

— Taci! Spune „Taybush“, dacă vrei să înjuri! 
Ce-i drept, am întîlnit şi Subjugaţi mai isteţi ca 
tine. Pune praful recoltat în coşuri şi leagă-le de 
marginile bărcii. Şi ai grijă să le înveleşti bine cu 
pînza aia- cătrănită; să acopere absolut tot, auzi? 
Dacă intră soarele şi strică un stropşor din 
încărcătura asta, tare mă tem c-ai să ajungi să te 
ocupi de tuburi, în colibele pentru lăsat sînge. 

Un timp, se auziră doar zornăituri şi 
mormăieli, apoi un obiect mare, cubic şi învelit în 
pînză unsă cu catran fu lăsat în jos cu mişcări 
sacadate, pînă în dreptul ochilor lui Rivas, lovi 
suprafaţa apei şi se cufundă; se auziră nişte 
bolboroseli şi pînza tremură, pînă cînd încărcătura 
se găsi pe trei sferturi sub apă. Urmă un altul şi 
apoi încă unul, pînă cînd acea latură a bărcii, pe 
care o vedea Rivas, fu garnisită, de la prora la 
pupa, cu exact o duzină de baloturi negre 
plutitoare, legate cu cabluri de ambarcaţiune: În 
auzi pe  nesăbuitul Frate Willie  repetind 
operaţiunea, de cealaltă parte a bărcii. 

Rivas se întrebă cum era echipată barca. Chiar 
Şi cu apărătoarea aceea ciudată, care se vedea la 

prora, i se părea imposibil să poată naviga avînd 
legate de ea toate pachetele acelea. 

— Ştii — îi strigă la un moment dat Fratele 
Willie tovarăşului său mai virstnic, aflat pe chei — 
sper că bătrînul Rivas chiar o să dea pe-aici. Am 
să-l împuşc cu'pistolul ăsta cu trasoare drept în 
cap. | 

— Deh.-— făcu bărbatul mai în vîrstă, trăgînd 
un scuipat — probabil că e cineva care face 
tărăboi, dar Gregorio Rivas sigur nu-i. 

— De unde ştii? 

— Omule, Gregorio Rivas nu există. E doar 
un fel de sperietoare. „Rivas e prin preajmă, Rivas 
a fost văzut acolo, atenţie la Rivas!“ O fac numai 
ca să ne ţină în priză. 

ncă un coș cu Sînge ateriză în ploaie. 

— Nu — spuse Fratele Willie cu hotărîre — nu, 
dom'le, ştiu eu un tip care chiar l-a văzut pe 
Rivas! În Ellay. 5 

Rivas îşi dădu seama că celălalt ridicase din 
umeri. 

— Şi eu am cunoscut, cîndva, un ins care se 
jura c-a vorbit cu Elvis Presley. Avea o sticlă de 
băutură din alea vechi; semăna cu o statuie a lui 
Elvis Presley. Spunea că înăuntru se afla duhul 
lui. Am stat cu urechile ciulite un ceas întreg şi 
n-am auzit nimic. 

Deodată; lui Rivas îi veni o idee. Îşi ridică 
povara adormită, o dezlegă şi, ţinînd faţa băiatului 
deasupra apei, ieşi de sub chei dind uşor din 

mîini, ocoli pupa — acum devenise limpede că era 
vorba de un fel de barcă — şi se opri în partea: 
cealaltă. Ploaia, la fel de deasă ca mai înainte, 
acoperea orice plescăit pe care l-ar fi scos, fără să 
vrea, şi reducea, fără îndoială, riscul ca Willie şi 
tovarăşul lui să stea de veghe. 

Uitîndu-se în jur, de după coşul aflat cel mai 
departe de chei, Rivas văzu profilîndu-se, preţ de 
o clipă, pe cerul care se lumina, o siluetă care 
trebuie să fi fost a lui Willie şi care se aplecă 
mult peste margine, deasupra capului lui, ca să 
lase un alt coş la prora. Bărbaţii vorbeau între ei, 
din cînd în cînd, însă de jos, de la nivelul apei, 
Rivas nu putea să. audă ce spuneau. 

Îl ridică grijuliu pe subjugat, îi legă poalele 
cămășii de un colţ al coşului, apoi, vreme de un 
minut, supraveghe modul cum cablul de ancorare 
prelua treptat greutatea băiatului, în aşa fel încît să 
nu vibreze, să nu se mişte şi să nu scîrțiie. Apoi 
tinu coşul cu o mînă şi începu să dezlege pînza 
cătrănită cu cealaltă; după ce o desfăcu şi o dădu 
la o parte, văzu că, de fapt, coşul era o cuşcă de 
metal plină de cutii făcute din sticlă ondulată şi 
groasă, fiecare lungă cam de un picior şi lată de 
şase inci. Coşul se închidea cu un simplu zăvor, 
care fusese fixat de inelele de pe margini, după 
care fusese lăsat în jos şi legat cu sîrmă. Rivas 
începu să desfacă sîrma. | 

Ploaia slăbea pe măsură ce se lumina cerul, 
iar Rivas îşi dădu silinţa să lucreze mai discret şi 

mai rapid. În cele din urmă — cînd ploaia nu mai 
era decît o bură ceţoasă iar Rivas, ridicîndu-şi pri- 
virea, văzu pescăruşii Care se avîntau, sus de tot 
strălucind în lumina soarelui — izbuti să împingă ză- 
vorul înapoi, să scoată capacul coşului fără să-l miște 
pe băiatul adormit, apoi ridică încet, una cîte una, 
cutiile de sticlă şi le lăsă să se scufunde în mare. 

Deodată, se gîndi să recupereze ultima cutie, 
o deschise şi privi gînditor cele trei borcane de 
sticlă, cu capac filetat, dinăuntru; apoi îşi privi 
tovarășul inconştient, ale cărui mormăieli şi 
bombăneli trecuseră, din fericire, neobservate, pe 
durata ploii. Era, oare, cu putinţă ca o porţie din 
substanţa asta să-i închidă gura? 

Hotări că merita încercat. „Mi se pare o idee 
destul de riscantă şi periculoasă, dar n-am auzit să 
fie cineva imun la efectele substanţei. Şi cu 
siguranță conţirie şi altceva, nu numai praf -de 
sînge — mai mult ca sigur că toate rezervoarele şi 
dis ozitivele acelea, de sub coliba de lăsat sînge, 

dâugă ceva la materia primă. 

Scoase unul din borcane, lăsînd cutia de 
sticlă, cu celelalte două, să se ducă şi ele pe 
fundul mării, apoi. desfăcu capacul, ţinu borcanul, 
cu praf fin şi maroniu,.sub nările, bătatului, iar 
cînd acesta inhală, Rivas suflă în praf, făcînd să 
se ridice un mic nor. Îşi feri faţa, ca să nu in- 
spire şi el, apoi, cum puştiul păru că trăsese ceva, 
Rivas puse capacul la loc și vîri borcanul în 
buzunarul de la șold. 

Rugîndu-se fierbinte ca nici unul dintre 
cabotini să nu se uite chiar atunci la cablul 
coșului, îl ridică pe puşti din colţul lui, şi-l 
impinse înăuntru. li trase picioarele -osoase, le 
indoi şi le îndesă şi pe ele, apoi intră, la rîndul 
lui, în coş. 

Stînd în capul oaselor, apa îi ajungea la piept. 
Îşi luă inima în dinţi, se aplecă mult, virîndu-și 
capul sub apă, și biîjbii cu mîna pînă găsi capacul 
coşului. Îl săltă cu greutate, îl ridică prin apă, la 
fel cum treci un pieptene prin păr, îl trase la loc 
şi-l zăvori; reuşi, trecîndu-şi virfurile degetelor 
printre zăbrelele de la grătarul coşului, să tragă 
pînza cătrănită la loc peste ei şi s-o întindă în aşa 
fel, încît, dacă aveau puţin noroc, nimeni n-avea 
să observe că fusese dezlegată. 

n sfîrşit, la adăpost, în întuneric, îşi permise 
să se destindă. Probabil că tovarăşul lui. avea să 
stea cuminte, o vreme, sub influenţa Sîngelui; îl 
aşezase cu capul într-unul din colţurile de''sus, 
încît, chiar dacă s-ar fi putut să moară de inaniţie 
sau de pneumonie, cel puţin nu avea cum să se 
înece; cît despre Rivas, deşi nu stătea prea comod 
pe grătarul de oţel, cu apa sărată ajungîndu-i pînă 
la piept şi acoperit cu o' vechitură de pînză, se 
simţea în orice caz mai în siguranţă ca niciodată, 
de cînd hotărîse să meargă pe urmele lui Uri în 
Oraşul Sfint. ` | 

Dacă îşi sprijinea capul de barele de oţel 
lipite de carenă, putea să audă zgomotul paşilor de 

deasupra, despre care bănuia că erau ai Fratelui 
Willie. Se părea că Willie se plimba fără ţintă 
încoace şi-ncolo, oprindu-se din cînd în cînd, 
cîteva minute, la. pupa — Rivas îşi dădea seama 
cînd se întimpla asta, fiindcă paşii se auzeau mai 
tare — uitîndu-se, probabil, la clădirile uriaşe, 
îndepărtate şi deschise la culoare, pe care le zărise 
seara trecută, în timpul ploii. Ar fi vrut să vadă şi 
el ce vedea Willie. 

„Ce Dumnezeu crezi că pot fi clădirile alea“, 
se întrebă, ghemuit în cuşca neluminată, alături de 
subjugatul ameţit şi muribund. „Locuinţe? Pentru 
cine? Birouri? Pentru ce fel de muncă?“ 

Deodată se auzi un răpăit de lovituri 
năvalnice și, după ce tresări speriat, îşi dădu 
seama că zgomotul era făcut, probabil, de mai 
mulţi oameni care urcau la bord și care, judecînd 
după agitația lor, erau mînaţi. ca vitele. Ghici că, 
în timpul nopţii, cel puţin o căruţă încărcată cu 
cabotini mai intrase pe poartă. Oare nu spusese 
amărîta aia chelioasă că majoritatea fetelor care 
soseau erau trimise direct în oraşul înrudit? 

„Bună, fetelor“, făcu el, trist, dînd din cap în 
direcţia carenei. „Vă rog să-i transmiteţi toate cele 
bune  bietei Sore Windchime... şi lui Uri, 
bineînţeles.“ 

Zgomotul paşilor continuă să zgîlţiie cuşca la 
întîmplare cîtva timp, după care se potoli. Rivas 
tocmai începuse să se destindă din nou, cînd se 
porni un huruit asurzitor, călcîndu-l pe nervi şi 

facînd barele cuştii să vibreze atît de violent, încît 
nu te mai puteai aşeza pe ele; îşi feri capul de 
contactul cu carena şi-şi scoase mîinile din apă ca 
să-şi acopere urechile. „Dumnezeule“, îşi spuse, 
asta trebuie să fie un motor! Au descoperit arderea 
internă!“ 

După o clipă, bănuiala i se confirmă: carena 
se aplecă în faţă, cuşca începu să se legene, ca- 
blul de ancorare se întinse ca o coardă, iar apa 
care îl înconjura se transformă într-un rîu nestă- 
vilit, fîşnind cu zgomot de sub pinza care acoperea 
partea din faţă şi izbindu-se de pupa. Deodată, lui 
kivas nu i se mai păru deloc imposibil ca înso- 
titorul lui inconştient să se înece şi se aplecă 
inainte, ca să se asigure că băiatul nu risca să fie 
luat de şuvoi. 

„Ei bine“, îşi zise, încercînd să se obiş- 
nuiască cu ideea că zgomotul şi zgiîlţiitul n-aveau 
să se oprească în scurt timp, „așa, măcar călătoria 
o să dureze mai puţin“. 

În scurt timp barca trecu de dig, ajungînd în 
largul mării, unde aveau de înfruntat valurile 
adevărate; preţ de cîteva clipe, după ce trecură de 
rimul, crezu că „balotul“ fusese săltat cu 
rutalitate în aer, la o înălţime de cel puţin trei- 
atru metri şi lăsat să cadă la loc pe apă, apoi 
figura se repetase. Acest du-te-vinő vertical con- 
tinuă neîntrerupt fără să dea vreun semn cå s-ar 
apropia de sfîrşit, iar cînd Rivas reuşi să se ţină 
destul de bine, ca să poată gîndi, descoperi că 
singurul lucru care-l oprea să deschidă coşul şi să 

plonjeze în apă, era să-şi promită, la fiecare 
lovitură care parcă îi disloca oasele, că nu mai 
avea de suportat decît încă cinci. 

Buf! „Încă. cinci, Greg, rezistă!“ Buf! „Au 
rămas doar cinci. Poţi să mai suporţi încă cinci“. 
Buf! „Gata, începe să numeri, ăsta-a fost numărul 
şase, urmează cinci...“ 


x 
b * x 


Deasupra Oraşului Sfint, norii fură sfişiaţi de 
curente verticale dese şi violente, iar zburătorul 
viră spre nord, ocolindu-i, ca să plutească pe 
deasupra fluviului Santa Ana şi a plajelor pustii, 
de la sud de Hunningten Town, şi nu să zboare 
peste cîmpia de sticlă din Irvine, deşi cea mai 
mare parfe a lui: se afla acolo. Nu ştia că pielea 
diafană, făcută parcă din clăbuci de săpun, îl 
mînca din cauza neutronilor liberi, dar ştia că dacă 
zbura în apropierea acelui loc se simțea rău. Spera 
că adevăratul lui corp nu va păți nimic, acolo. 

Deşi nu avea decît cinci zile, se pricepea din 
ce în ce mai bine să-şi piloteze trupul, care sporea 
în greutate. Acum trecu razant pe dtasupra unui 
deal, apoi coborî în depărtare, răscolind puful de 
pe capetele păpădiilor unduioase, speriind albinele 
şi bucurîndu-se de umbra de pe deal... Se afla 
încă în bătaia soarelui, dar deocamdată scăpase de 
căldura grea şi dătătoare de mîncărimi, Care radia 
dinspre Oraşul Sfint. 

Dealul cobori pe o porţiune destul de mare, 
lar el izbuti să urce rapid, apoi pierdu, încet-încet, 
vileză şi se opri, înainte de a se ridica deasupra: 
vrestei. În timp ce cobora încet, plutind, se întrebă 
de ce trebuia Rivas să creadă că o dorea încă pe 
vreatura aceea, pe nume Uri. Întinzîndu-şi degetele 
de la mîini, ca nişte baloane, ca să-şi încetinească 
voborîrea, îşi recapitulă amintirile, puţine la număr, 
pe care le avea Rivas despre acea femeie. „la 
ai“, îşi spuse, atingînd solul cu  virfurile 
picioarelor - încă nu era destul de greu ca să 
culce la pămînt buruienile — „de fapt, abia dacă-şi 
mai amintește de ea. E importantă, pentru el, doar 
ca pretext pentru... pentru...“ 

Cel care plutea nu izbuti să înţeleagă pentru 
ce. Semăna cu atitudinea unui alcoolic faţă de 
bautură. Într-un fel, Rivas ajunsese să 'aibă nevoie 
de ceva care nu-i plăcea... Nu, mai bine zis, 
ajunsese să nu-i placă un lucru de care avea 
nevoie. De ce, oare? 

De fapt, bărbatului uşor ca fulgul, care dansa 
peste capetele florilor, nu-i păsa care era motivul; 
cl, pur şi simplu, nu voia ca Rivas să ajungă să 
ințeleagă acest motiv... fiindcă dacă ar înţelege, 
asta putea să-i risipească nedumeririle, zădărnicind 
incercarea lui de a-l. seduce. Iar bărbatul-fulg îşi 
dorea — atît de mult! — să se unească cu Gregorio 
Rivas. Cum altfel putea vreunul din ei doi să se 
intregească? 

Toată noaptea vintul şi ploaia bătuseră dinspre 

nord, dar dimineaţa soarele începuse să destrame 
în linişte norii şi dinspre mare nu se mai făceau 
simţite decît  răbufniri intermitente. Cînd urmă: 
toarea pală de vînt aplecă iarba, bărbatul-balon se 
apucă de tulpina unei buruieni, ca să nu fie purtat 
către interior, îşi înălță capul asemănător unei 
pungi de plastic şi adulmecă aerul de mare. 

Il mirosise pe Rivas de la distanţă, într-un 
amestec ciudat, cu iz de sînge. Dădu din picioare 
şi se înălță ca un zmeu ridicat de un vînt 
putemic; nu-l deranjă că ajungea deasupra dealului, 
în zona de arşiţă, fiindcă de acolo putea să vadă 
mai bine. 

Cînd socoti că urcase destul, îşi întinse brațele 
şi picioarele pe direcţia vîntului şi privi suprafața 
albastră a mării, cu zone deschise la culoare și 
petice umbroase, iar ochii lui ectoplasmici sę 
opriră pe duzina aceea de forme rotunde şi ovale, 
încercînd să descopere ceea ce căuta. 

Brusc, lucrul acela îi apăru în cîmpul vizual 
şi începu să-şi agite nebunește degetele lungi, prin 
aer, ca să rămînă pe loc. 

Era o barcă mare şi lată, care trăgea după ea 
nişte hîrdaie ciudate; avea, parcă, niște aripi şi 
aripioare, ca un gîndac care a făcut explozie și 
înainta cu o asemenea forţă, lăsînd în urmă o diră 
atit de albă, încît zburătorul ştiu că funcţiona cu 
un anumit tip de motor. In plus, simţurile lui 
ascuţite îi indicarà că era ticsită cu femei. 
Zburătorul se încruntă, înţepat. „Ei bine“, își 

spuse, „îndrăznesc să afirm că Rivas chiar 
savurează această croazieră“. , 

Lîngă barcă se vedeau nişte baloturi acoperite 
cu pînză neagră, cufundate în apă, iar în cele din 
urmă bărbatul-zmeu îşi dădu seama că Rivas se 
afla într-unul din baloturi. Nu şi-ar fi putut explica 
de unde ştia, însă doar privind barca şi gîndin- 
du-se la Rivas, simţurile îi trimiseră o senzaţie de 
apă rece şi năvalnică, întuneric şi aer stătut. 

„Măiculiţă!“ îşi spuse zburătorul, plescăind 
din limbă şi clătinînd compătimitor din capul 
translucid. „Te descurci tare prost, de unul singur. 
E timpul să mai stăm puţin de vorbă.“ 

Hemoglobina îşi întinse braţele turtite şi, 
purtată de vînt, coti spre mare, lăsînd pămîntul în 
urmă. 


CAPITOLUL OPT 


La început, Rivas încercă să reziste somno 
lenţei febrile şi euforice care îl cuprindea pe ne: 
simţite; îşi aminti de pericolul în care se afla, de 
primejdia şi mai mare care-o pindea pe Uri şi în: 
cercă să revină la starea dinainte, de încordare şi 
neliniște. 

I se părea că, într-un fel, totul putea fi ami: 
nat. La urma urmei, cum putea el înlesni sau stin- 
jeni desfăşurarea evenimentelor, dinăuntrul acestel 
cutii ridicole? Poate că lucrul cel mai înţelept ar fi 
să meargă să se culce în patul prin care trecea şu- 
voiul de apă şi care, de fapt, era chiar confortabil, 
Zgiîlțiiturile nu mai erau atît de puternice acum, 
după ce depăşiseră talazurile. Îi trecu prin cap cà 
de saltele de apă mai auzise, dar asta era prima 
albie de rîu cu care avea de-a facel. 

Gîndul îl făcu să rîdă din toată inima, preţ de 
o bună bucată de vreme. 

Şi sà cînte un cîntec i se păru o idee bună, 
pentru cîteva clipe, dar somnul se dovedi mult mai 
necesar. Se cuibări, lipindu-se de barele de oţel şi 
le ură noapte bună fetelor, despre care ştia că se 


D Joc de cuvinte intraductibil: „bed (pal), „waterbed“ (saltea 
de apă) şi „riverbed“ (albie de rîu). (n. trad.) 

aflau de cealaltă parte a despărţiturii din lemn; şi 
totuşi, unde se găseau, într-un butoi uriaş? „Buto- 
iaş drăgălaş, ha, ha, poloboc mormoloc“; începu 
añ rîdă, chihotind, după care se potoli şi se pregăti 
le culcare, întrebîndu-se, cu o ultimă rămăşiţă de 
luciditate, de ce apa mării avea un gust atît de... 
Nu, nu sărat... Sălciu, asta era. „La fel ca 
singele.“ 

Spre marea lui enervare, nu reuși să se cu- 
lunde în somn. „Lasă-mă să dorm“, se rugă de 
vine însuşi; „bineînţeles că apa mării are gust de 
singe. Înainte chiar era sînge. Nu, invers: din 
punct de vedere al evoluţiei, sîngele a fost cîndva 
doar o cantitate de apă de mare, existentă în 
corpul, gol pe dinăuntru, al unor forme primare de 
viaţă... bureţi, meduze sau ceva în genul ăsta. 
Bun. Acum că ne-am lămurit şi cu asta, hai la 
culcare“, îşi zise. 

Din nou însă o parte a minţii lui — şi anume, 
uceea care era cuprinsă de o serioasă îngrijorăre — 
se împotrivi somnului. „De ce“, îşi spuse el 
ameţit, „să aibă apa mării gustul sălciu, de fier 
ruginit, al sîngelui? Şi de ce degetul mare... ca şi 
zgirietura de glonţ de pe spate... îmi amorţesc? Şi 
de ce îmi aminteşte înceţoşarea asta, care îmi 
destramă gindurile?“ 

Răspunsurile veniră aproape simultan. Găsin- 
du-şi o poziţie mai confortabilă şi sperind că asta 
îl va ajuta să adoarmă, îşi aduse aminte de cele 
două obiecte din buzunarul de la şold: un bulgăre 
mare Şi dur şi un disc plat şi tare. Iritat, căută cu 
mîna în apa învolburată şi le scoase. 

Ii fu de-ajuns să Je pipăie, ca să ştie ce erau; 
borcanul cu Sînge, evident gol, pe care-l băgase în 
buzunar după ce-i dăduse o doză băiatului, şi 
capacul care fusese înşurubat, cîndva, pe el, 
Bineînţeles că se bălâcea, acum, într-o baltă de 
sînge, ca o supă foarte agitată. [ar -uitarea aceea, 
care îl făcea să fie din ce în ce mai puțin 
conştient, exercita asupra lui aceeaşi impresie pe 
care i-o produsese, cu mult timp în urmă, prima 
împăltășanie în rîndul cabotinilor. 

Cine lua Siînge, era ca și cum s-ar fi 
împărtăşit. 

Ştia că asta era important... într-un fel. Dar 
de fapt, nu ghicise deja? Sau nu era pe punctul 
de a ghici? Sigur că da. 

„Ba nu“, insistă acea parte a minţii, 
nefericită, care continua să lupte, „e important.“ 

„Bine, bine. E mult prea important, ca să te 
mai gîndești la asta înainte să tragi un pui de 
somn.“ . 

Lichidul sărat şi ruginiu, care curgea cu 
zgomot în întuneric, era fierbinte, sau cel puţin aşa 
i se părea acum, şi încercă să-şi aducă aminte 
unde se afla, dar nu izbuti. Era clar că ajunsese 
înăuntrul inimii vreunei fiinţe uriaşe. , 

Nu mai ştia sigur nici cine era el. Pînă şi 
ideea de eu i se părea ciudată. Își ridică mîna ca 
să-şi atingă faţa, iar asta îl secătui de puteri; 
bijbii, căutîndu-şi propriul chip, pipăindu-şi gingiile 
fără dinţi, obrajii scofilciţi şi capul lipsit de păr. 


250 


Se mai afla o persoană în ventriculul acela care 
palpita, o persoană mai înaltă, care încă mai avea 
păr, şi se învioră văzînd că şi celălalt era tot el — 
sau, mai bine zis, că amîndoi se regăseau, în 
egală măsură, în cineva aflat deasupra lor, acel 
cineva al cărui sînge curgea acum, năvalnic, în 
intunericul fierbinte... Conştiinţa individuală nu mai 
cra decît un nod, într-o țesătură altminteri cu 
desăvîrşire netedă... 

Una din cele patru miîini, din coşul săltăreţ, 
dădu drumul unui borcan gol şi unui capac, apoi 
se întinse spre barele care, prin pinza de protecţie, 
zgîriau carena, mişcîndu-se încoace şi încolo; cu o 
dorinţă la fel de intensă, ca a unei flori care se 
întoarce după soare, mîna încercă să-şi strecoare 
degetele între bare și carenă. 

După un timp, coşul se îndepărtă de carenă, 
preţ de o clipă, cînd barca se ridică pe creasta 
unui val mai mare, iar degetele se putură închide 
în jurul barei de oţel, înainte ca apa mării să 
impingă coşul înapoi, lipindu-l cu zgomot de 
carenă. i 

Cînd îşi simți degetele de la mîna dreaptă 
strivite, Rivas redeveni brusc conştient, ca un re- 
sort întins căruia i se dă drumul. Durerea arzătoare 
îi servi drept reper, iar el se strădui să se sprijine 
pe ea, ca să iasă din starea aceea nelămurită, în 
care” pînă şi împărţirea părea un concept lipsit de 
sens fiindcă, în cele din urmă, în univers nu 
exista decît o singură entitate. Durerea îl încercui 

tot mai mult, individualizîndu-l, pînă cînd realiză 
că se afla în apa rece care spumega, în coşul 
metalic întunecos, că el însuşi se > găsea aici, iat 
băiatul subjugat acolo. 

Îşi tinu mîna rănită sub apă — simţi mușcătura 
feroce a sării pentru o clipă, dar pe urmă apa rece 
începu s-o amorţească — şi-şi dădu seama că, dacă 
voia, putea să vadă. 

e afla tot în cuşca în care era întuneric 
beznă; ceea ce putea vedea nu se afla aici, — dar 
era ceva viu, aşa cum cu siguranţă că nu mai 
văzuse pînă atunci. 

Un perete de piatră de o înălțime neobişnuită, 
proiectat. în lumina purpurie şi strălucitoare, 
ondulat, presărat cu nişte bobiţe ciudate şi plin de 
găuri îngheţate, acoperea jumătate din orizont şi o 
treime din cerul cenușiu; diverse lucruri puteau fi 
văzute  alunecînd, cu aripi diafane, printre 
pseudopodele din piatră dantelată, de sus. Privind 
în jos — mișcare care acoperi o distanţă destul de 
mare, ca şi cum ar fi avut un gît lung de cîțiva 
metri — văzu ceva. asemănător cu un păianjen 
portocaliu sau, poate, o stea de mare, cu o sută 
de picioare; îşi întinse o... („Isuse, ce era asta 
Un fel de desfăşurare de măruntaie. uscate“) . 
atinse creatura portocalie. . 

Tăria îi intră pe nesimţite în corp, venind, 
pare-se, din fiinţa aceea care semăna cu un 
păianjen şi care îşi îndoi picioarele sub ea, îşi 
pierdu din culoare şi se întinse, încet, pe nisip. 

Abia atunci observă că respectiva creatură avea 
două umbre: una roşie, care i se întindea în spate. 
şi o alta albastră, într-o parte... 

* „Apoi se trezi într-un amfiteatru natural, care 
semăna cu craterul unui vulcan — un crater neted 
ca un balon rămas fără partea de sus; incapabil să 
se mişte —, o consecinţă a inimaginabilei mulţumiri 
de sine pe care o simţea -> privi la mulţimea de 
creaturi asemănătoare păianjenilor, care umpleau 
amfiteatrul. Erau dispuse într-o linie curbă, în aşa 
fel, încît să formeze o spirală mare, iar una din 
ele, aflată în centru, ieşi din buclă şi, oprindu-se 
în faţa fiecăreia dintre tovarăşele ei încremenite, 
întinse un picior şi o atinse... La fiecare atingere, 
simțea cum se scurge în el tăria, în timp ce 
fiinţa atinsă se: micşora şi se prăbuşea încet... 
Deodată, ştiu că se transformase în creatura care 
mergea şi le atingea pe celelalte... 

Deşi Rivas ştia că putea oricînd să întrerupă 
viziunea, priveliştea îi dispăru din fața ochilor, fără 
nici un efort. Fusese... aroma unei... amintiri. Un 
fel de rememorare îndurerată. 

— Aştia n-au fost prea gustoşi, vorbi băiatul 
în întuneric. Norocul meu că strălucirea lor a 
avut un efect mai mult psihic decît chimic. 
Păcat că n-am prins nici un zburător — unul 
din cei care viețuiesc la mare înălţime. E greu 
de ştiut, dar la un moment dat mi s-a părut că 
unul din ei ducea ceva care semăna cu o 
unealtă. Poate că ei ar fi fost mai buni la gust. 

O altă privelişte i se deschise în faţa ochilor, 
iar Rivas se abandonă privitului. 

Ceea ce văzu era o cîmpie slab luminată în 
verde, privită de deasupra, din care creșteau 
mănunchiuri de flori ciudate şi sferice, cu lujere 
lungi. Simţi că nu era singur, imediat după aceea, 
un animal de formă aerodinamică, cu o umflătură 
în vîrf, trecu în salturi pe lîngă el, urmat de alți 
doi. Privindu-le cum se îndepărtează, micşorîndu-se 
treptat, pe măsură ce creştea distanţa, văzu că încâ 
mai aveau destul pînă la globurile florilor; însemna 
că acestea erau uriaşe şi mult mai îndepărtate decit 
crezuse. i 

Îşi începu şi el coborirea, punîndu-și în 
mişcare corpul masiv ca să se propulseze prin 
mediul transparent; observă atunci că jumătatea 
superioară a fiecărei sfere era argintie şi înţelese 
că substanţa aceea, aidoma argintului, era cea care 
susţinea sferele, ţinînd frînghiile de ancorare în- 
tinse. Cînd înotă mai aproape, văzu nişte cons- 
trucţii scheletice înăuntrul jumătăţilor inferioare, iar 
în celelalte, nişte pete de culoare care străluceau şi 
care puteau fi focuri... 

Apoi scena se schimbă, iar el zări o linie 
spiralată de creaturi care semănau cu nişte morse, 
făcute, parcă, din trunchiuri flexibile de palmieri; 
una, în care se transformase el însuşi, întinse din 
nou o extremitate — ca un fel de mustață de peşte 
-, le atinse pe fiecare, pe rînd, şi tăria se scurse 
în el cu fiecare atingere... 

lar după ce le secătui încă o dată minţile, 
sorbind o bună parte din forța lor psihică, prin 
care puteau “muta lucrurile de la distanţă, se 
intoarse înot la grota izolată pe care pusese 
wlapînire. Aspirase nişte pehblendă şi-şi împodobise 
caverna cu ea, şi chiar dacă, într-un fel, această 
decorație lăsa de dorit, îşi făcuse o intrare cum nu 
se putea mai plăcută. 

Componenta grea a mediului în care înota se 
pasea din belşug jos, în văile vechi şi tăcute, iar 
cl folosi doar un strop din vasta energie dobindită 
pe seama turmei şi construi un glob de vid în 
jurul unui fel de minge ceva mai mică, alcătuită 
din substanţa omniprezentă. Cercetă mingea cu 
privirea ca să se asigure că era perfectă şi apoi, 
fără s-o atingă, o îndepărtă de el, trimiţînd-o în 
inima grotei. Hrana astfel obţinută îi dăuna 
intotdeauna corpului şi, chiar dacă îl putea reface 
aproape la fel de uşor, cum făcuse să dispară 
globul de vid, n-avea rost să şi-l pună într-o 
situaţie în care ar fi putut fi distrus de-a binelea. 
Ar avea prea multe probleme, încercînd să-şi 
găsească altul. ' 

Mingea era acum destul de departe; el își 
folosi mintea, întărită acum de energia imensă pe 
care o furase, şi o stoarse. 

Întîmpină o mare rezistență, dar puterea lui se 
dovedi şi mai mare. Îşi spori presiunea o dată, şi 
apoi încă o dată. Mingea, aflată înăuntrul 
învelişului de vid care se micşora, ajunsese acum 

la jumătate din dimensiunile iniţiale şi continua să 
se diminueze lent. 

Stoarse şi mai tare şi abia acum simţi 
scurgerea de energie; însă din cauza concentrării 
locale a substanţei grele, a uşoarei creşteri a 
presiunii, care şi aşa era extraordinar de mare, 
aici, şi a colosalei cantităţi de energie pe care o 
sorbise de la turmă, era sigur că va putea s-o 
stoarcă pînă la aprindere, şi apoi să se sature cu 
radiaţiile care ar rezulta, fără să fie nevoit să 
distrugă nici o moleculă din cristalul care îl 
alcătuia pe el însuși, spre deosebire de corpul 
acvatic pe care şi-l însușise doar temporar. 

După ce mingea de apă grea fu redusă la o 
dimensiune foarte mică, faţă de cît fusese, pătrunse 
în ea cu mintea şi, dintr-o dată, îi agită atomii cu 
furie, folosindu-se de tăria furată — şi, după o 
clipă, fu aproape doboriț de o rafală nutritivă, un 
întreg spectru de energie revitalizantă. Acum îi era 
mai uşor să mențină compresia: stoarcerea 
substanţei îi producea o veritabilă plăcere. La fel 
ca întotdeauna, trebui să reziste tentaţiei de a 
absorbi în continuare materie şi de a stoarce mai 
tare, deşi se simţea din ce în ce mai puternic; 
trebui să-şi combată înclinația perversă de a 
stoarce produsele primei aprinderi, provocînd o 
alta, de a face apoi acelaşi lucru cu cenuşa — 
extrăgînd din fiecare compactare ceva mai puţină 
energie decît din precedenta, pînă cînd, dus de val 
şi incapabil să se oprească, ar fi depăşit, 

nepăsător, punctul în care energia putea fi obţinută 
din transmutaţii și fiecare fuziune ar fi luat 
energie de la el. Mai făcuse asta de cîteva ori, în 
alte lumi decît cea acvatică, de aici, şi, chiar dacă 
îi plăcea să fie înconjurat de elemente instabile şi 
supergrele, care să-l gidile, în timp ce se 
fărîmiţează şi se descompun, ele nu meritau nici 
osteneala păgubitoare necesară producerii lor, nici 
anii de recuperare lentă, de care ar fi avut apoi 
nevoie. | i 

Scena se schimbă din nou şi, deşi noua 
privelişte era din aceeaşi lume, Rivas ştiu că se 
ivise mult mai tîrziu. Se făcea că străbate înot 
întinderi vaste ale cîmpiei verzi, dar nu găseşte 
decit sfere goale, împrăștiate pe pămînt; substanţa. 
asemănătoare cu argintul se scursese de multă 
vreme, iar funiile de ancorare se strînseseră în 
bucle inerte în jurul lor. Toate creaturile acelea ca 
nişte morse muriseră și singurele fiinţe care mai 
dădeau tîrcoale erau un fel de imitații. vampirice, 
turbate de foame, pentru că animalele autentice, de 
care s-ar fi putut lega, dispăruseră. Prima din 
aceste făpturi vorace şi semi-transparente fusese 
creată accidental, cînd el atinsese una din aşa- 
zisele morse, care avea dureri foarte mari; puterea 
îl părăsise pe împărtăşitul suferind, iar lui îi 
produsese un fel de blocare psihică, făcîndu-l 
incapabil s-o capteze şi 's-o consume. În cele din 
urmă, aceste puteri rătăcite şi  neabsorbite 
deveneau, într-un fel, fiinţe de sine stătătoare, 

materializindu-se şi chiar dobiîndind o voinţă 
proprie, dacă reuşeau să se atașeze de o creatură 
autentică; dacă nu, aceste plăsmuiri artificiale și 
flămînde se agăţau de el şi încercau să-l 
secătuiască pe el şi, deşi de pe urma unei 
asemenea uniri dezastruoase se alegea şi cu lucruri 
care l-ar fi făcut să le întreacă în putere - o 
izbucnire de energie psihică care le-ar fi 
dezintegrat — totuşi avea şi el de: suferit. Din 
păcate, era timpul să plece. 

- Ar fi trebuit să iau mai multe, spuse 
trist băiatul, din coşul cufundat în beznă. Ar fi 
trebuit să le păstrez şi să cresc alte cirezi. 
Erau gustoase. 

Tot în planul memoriei, părăsi înot miezul 
fierbinte şi hrănitor şi se apropie de suprafaţă; iar 
cînd ieşi şi cînd corpul împrumutat explodă în 
jurul său, din cauza neadaptării .la presiune, 
desprinse, din rămăşiţele organice distruse, cristalul 
dur care era propria lui reprezentare şi, folosind o 
cantitate dureros de mare din energia: pe care o 
acumulase aici, ţișşni spre cerul înstelat cu o viteză 
suficient de mare, ca să-l scoată din spaţiul arcuit 
al acestei lumi. 

Apoi rămaseră din nou „doar eonii de 
aşteptare, de rememorare a saţietăţilor trecute şi de 
speranţă pentru altele noi; se odihnea, fără nici un 
fel de sistem senzorial prin care să perceapă 
universul care se învîrtea în jurul lui. Materia — 
praf, pietricele, gheaţă - se aduna treptat, 

folosindu-l ca pe un nucleu, pînă cînd se trans- 
formă în centrul, cu minimă senzorialitate, al unui 
bulgăre aflat în mişcare, o cometă sau un meteor 
potenţial... 

După care, aşa cum se întîmplase mereu, după 
o aşteptare îndelungată urmau deplasările, 
alungirea... Dată fiind obsesiva lui atenție față de 
sine, observa fie ușoara presiune a valenței unui 
electron, fie tendința unui inel molecular de a 
deveni cît de puțin eliptic... Şi ştia că era pe 
punctul de a se apropia de ceva 

De cele mai multe ori trecea mai departe; 
cîteodată, însă, simțea fiorul unor radiații puternice 
şi ştia că trebuia să o ia din loc cu cea mai mare 
viteză, întrucît, deşi nucleele fierbinți şi aglome- 
rările de unde fotonice erau delicioase, ele l-ar fi 
distrus făcîndu-l să se prăbuşească într-unul din 
cuptoarele înflăcărate din care izvorau. Alteori, se 
întîmpla să fie nevoit să folosească o cantitate 
enormă de energie ca să se apropie..., iar în ma- 
joritatea zdrobitoare a cazurilor venea în contact cu 
o planetă sterilă, lipsită de. viaţă, şi trebuia să-şi 
irosească din nou propria putere doar ca să plece 
şi să se întoarcă în marea cea veşnică. 

Dar de fiecare dată, înainte de a se apropia 
periculos de mult de punctul în care transformarea 
unei părticele din eul lui de cristal în energie ar fi 
însemnat pierderea unei părți din personalitatea şi 
din zestrea lui de amintiri, găsea totuşi ceva, chiar 
dacă erau doar mări colcăind de o viaţă primitivă, 

care abia dacă merita taxa de ieşire; dar, din cînd 
în cînd, mai găsea şi făpturi cu adevărat gustoase, 
cele pe care ştia că le caută. 

- Receptivitate la senzaţii, spuse băiatul 
subjugat, plin de sine. Asta-i place lul 
Sevatividam!: 

Invăţa într-una, iar în cele din urmă ajunse să 
şi gîndească în limba gazdelor sale... Deşi ti 
plăcea să creadă că-şi păstrase numele adevărat, pe 
care-l avusese de la bun început şi pe care îl 
auzise, între timp, redat cu mii de accente, prin 
unde care vibraseră în aer, în apă, în metan, în 
amoniac... Un nume care în limba oamenilor din 
acest loc, mai nou decît toate celelalte, suna cel 
mai frumos: Sevatividam. 

Locul acesta — Rivas reţinu imediat cîteva 
scene: cîmpia de sticlă unde fusese noaptea 
trecută; pereţii unui canal care șerpuia sub cerul 
albastru; strălucirea unei arderi nucleare, luminînd 
apele unui port, în amurg; o terasă de deasupra 
unui acoperiş cu nişte turnuri înclinate, albe şi 
neregulate ca şira spinării unor uriaşi — locul 
acesta era unul din cele mai bune, din cîte găsise 
pînă atunci. 

- O mulţime de oameni, spuse băiatul. Cei 
mai gustoşi din câţi am sorbit vreodată 

Scoase un suspin şi vorbi mai departe. 

— Aş vrea să le fi putut menţine mica lor 
epocă de aur, mica lor renaştere, măcar încă un 
deceniu; nu m-ar fi costat prea multă energie şi 

atenţie să cultiv printre ei mari artişti, doctori 
şi politicieni — şi chiar dacă asta ar fi insem; 
nat o amînare a adevăratului festin, cît de su- 
culenţi ar fi fost, după ce i-aş fi lăsat să cadă 
de pe un virf cultural autentic, să se prăbuşeas- 
că la loc, în străvechea lor deznădejde, după o 
generaţie întreagă de optimism încrezător! 

Puştiul subjugat suspină din nou. 

- Numai că, după numai patru ani de cînd 
am început să-i cultiv şi să-i fertilizez, 
bineînţeles că am întrecut m. 

Viziunile începură să se faneze — mai bine 
zis, Rivas nu mai avea acces la ele — dar simţi o 
cantitate imensă de pietre căzînd din toate 
direcţiile, într-un punct luminos, de o strălucire 
insuportabilă. Le înmănunche pe toate, prin cîteva 
zeci de nivele de fuziune şi simţi un gîdilat prin 
tot corpul, după care totul se transformă într-o 
lumină albă şi nu. mai fu în stare decît să-şi ridice 
o pavăză în jurul trupului, ca să nu se evapore în 
explozia pe care singur o declanșase, din greșeală. 

— Niciodată n-am întrecut măsura atît de 
mult, remarcă băiatul subjugat, cu o voce pe 
jumătate tristă, pe jumătate temătoare. Niciodată 
n-am prelucrat atît de multă materie grea şi 
instabilă. Bănuiesc că dacă înghesui prea mult 
dintr-o dată, începe imediat să piardă din ritm 
sau ceva de genul ăsta, sau se produce o 
reacţie în lanţ, ca atunci cînd pui cărbuni 
aprinşi pe un morman de hirtii... Ani în şir, 

după o asemenea apreciere greşită, de-abia am 
putut să mă mişc — ca să nu mai vorbim de 
donarea de energie şi de menţinerea renașterii 
în Ellay... Da, m-a costat foarte mult să îmbrac 
în sticlă Oraşul Sfint... 

Puştiul tăcu o vreme, apoi rise pe înfundate. 

- Totuşi, după numai patru ani, nu s-au 
comportat prea rău; asta s-a întîmplat după ce 
prețioşul lor al Şaselea As a fost asasinat, după 
ce toţi artiştii s-au stins sau au înnebunit, în 
clipa cînd n-au mai beneficiat de nebănuitul 
meu sprijin, şi după ce au înţeles cu toţii că 
promisiunea aceea ispititoare a fost o minciună. 
Oamenii sînt atît de gustoşi, cînd sînt amăriţi 
şi disperaţi cu adevărat... Şi în clipa aceea vin 
la  Sevatividam. Nu mai pot .să suporte 
amărăciunea şi aleargă să-şi caute adăpost în 
una din două — religie sau descompunere — şi 
ghici cine-i aşteaptă la cotitură, în ambele 
cazuri... 

Apa agitată a mării diluase doza de Sînge din 
coşul de metal, iar efectele drogului începeau să 
dispară. Îşi pierduse capacitatea de a retrăi 
amintirile lui Jaybush. Mîna îi rămînea amorţită, 
pînă cînd atingea ceva — atunci simțea ca o 
explozie fierbinte de durere, care îl uluia, îi făcea 
rău şi-l îmbătriînea. 

Rivas ştia acum că durerea îl imuniza la 
Sînge, cu aceeaşi eficienţă ca în cazul 
împărtăşaniei; fapt logic, la urma: urmei, deoarece 
ambele erau instrumente similare, avînd doar 

etichete diferite, prin care Jaybush acţiona asupra 
psihicului oamenilor. Totuşi, chiar dacă durerea "il 
făcea imun la obișnuita pierdere a cunoștinței şi a 
identităţii, ca şi la perioada ulterioară de zăpăceală, 
nu-i anula conştientizarea existenţei lui Jaybush — 
ba chiar, se pare că o impunea cu forţa. Cu şase 
zile în urmă, pe stadionul Cerritos, cînd primise 
împărtăşania după ce-şi despicase unghia degetului 
mare cu lama cuţitului, percepuse vag o prezenţă 
înfrigurată şi străină; doza de Sînge de azi, pe 
care o absorbise prin rana de la mina dreaptă, îi 
înfăţişase amintirile lui Jaybush cu atîta claritate, 
de parcă ar fi fost ale lui. însuşi. Încă o 
administrare a unuia din cei doi agenţi, însoţită de 
o nouă vătămare fizică, ar putea... 

Dumnezeu ştie ce-ar putea să facă. Rivas nu 
se grăbea de fel să afle. 


* * 


Huruitul motorului, care se auzise atit de- con- 
stant, încît nici nu-l mai luase în considerare, îşi 
pierdu brusc'o bună parte din volum, transfor- 
mîndu-se într-un pufăit neregulat. Coşul se legănă 
cîteva clipe, ciocnindu-se de carenă şi de balotul din 
faţă, după care îşi regăsi echilibrul. Auzi voci, 
înăbușite din cauza pinzei, care strigau în gura mare. 
| „Ce naiba“, îşi spuse, neliniştit. „Acostăm? Nu 
se poate, aş fi simţit, dacă am fi ajuns la mal.“ 

Deasupra lui, o voce strigă desluşit: 

— la-le din spate. Ţine! 

Cuşca lui Rivas se scutură. 

- O dezleg după ce pui mîna pe ea. 

Prin carenă, Rivas auzi paşii fetelor care se 
mişcau greu, anchilozate, şi asta îi aduse aminte 
de ceva. Da, în toate amintirile lui Jaybush, chiar 
şi în cele legate de nucleul cristalin şi dezgolit 
care plutea în spaţiu, el fusese evident, fără 
discuţie, ceva de genul masculin. Sexul exista 
intrinsec, indiferent de sistemul fizic de organe, 
hormoni şi. alte lucruri despre care Rivas crezuse 
întotdeauna că impuneau acest lucru. „Probabil că 
ăsta e motivul“, îşi spuse, „pentru care femeile 
pot să se împărtășească încontinuu, fără să ajungă 
vreodată la faza de subjugare: există un miez al 
feminităţii, pe care Jaybush, fiind de sex bărbătesc, 
nu-l poate consuma.“ 

Rivas se gîndi la ploaia de meteori despre 
“care legenda susținea — lucru adeverit de tatăl lui 
- că luminase cerul, într-o noapte a anului de 
dinaintea celui în care se născuse Jaybush. Îşi 
puse o întrebare: dacă, prin absurd, cineva ar fi 
ştiut ce fel de parazit era cel care trecea câlare pe 
o mînă de deşeuri interstelare, s-ar fi putut face 
ceva, atunci? Deşi, dacă lucrul acela de cristal 
poate supravieţui accelerării gravitaționale uriaşe; 
temperaturilor de reintegrare şi radiaţiilor putemice 
din spaţiul interstelar, presupun că n-ar păţi nimic 
dacă ar fi strivit sub o gheată, lovit cu ciocanul 
sau aruncat în foc. Dar cum poate intra în cineva? 

Un obiect metalic se lovi cu zgomot de 
cuşcă; auzi în dreapta, chiar lîngă capul lui, cum 
pînza e sfişiată şi metalul se ciocnește de metal, 
apoi zări o rază de lumină, în colţul unde un 
cîrlig destrămase țesătura. Cîrligul mai hirşii o 
dată, după care Rivas auzi, ceva mai clar, vocea 
cuiva care strigă: 

— Am prins-o bine! Apucă-te s-o dezlegi! 

Rivas simţi vibrînd funia, care ţinea coşul 
legat de barcă, apoi coşul se răsturnă cu totul, 
umplîndu-se cu apă. Băiatul subjugat se afla 
dedesubt, aşa că se scufundă ca să-l agaţe de 
cîrlig. Mina dreaptă i se lovi puternic de capul 
băiatului; de durere, Rivas simţi că începe să-şi 
piardă cunoştinţa, însă strînse din dinţi şi se sili 
să rămînă treaz. Trăgînd aer în piept şi lăsîndu-se 
să cadă la fundul cuştii, se folosi de mîna teafără 
ca să-l apuce pe băiat de curea şi să-l ridice spre 
singurul ungher unde mai exista aer. 

Rivas îşi adună toate puterile, ţinînd aerul în 
plămîni şi spunîndu-şi: Mai aşteaptă cîteva 
secunde. Trebuie să scoată cuşca din apă. Mai 
aşteaptă... 

şi supunea plămiînii unui efort formidabil, 
încercînd să nu inhaleze apa mării — pînă cînd 
simţi din nou că-şi pierde cunoştinţa. „Doamne“, 
îşi spuse îngrijorat, „acuşi dai în primire, băiete, 
sigur ai să te îneci; ieşi la suprafaţă cît încă mai 
poţi şi trece-ţi un braţ printre zăbrele, aşa încît, 
Chiar. dacă ai să-ţi pierzi cunoştinţă, măcar să rămii 

deasupra; vrei să mori pentru un subjugat, care 
nici măcar nu poate să vadă, să gindească sau 
să-ţi fie recunoscător? Vrei să mori pentru făptura 
asta, aflată la limita de jos a omenescului?“ 

Fu cuprins de o amară dezamăgire faţă de 
sine însuși, cînd îşi dădu seama că n-o să facă 
schimb de locuri cu băiatul. „Bravo, Greg“, îşi 
spuse, „omul te angajează s-o salvezi pe Uri, iar 
tu îţi pierzi nenorocita asta de viață ca să salvezi 
un pusti otrăvit şi fără minte, care oricum mai are 
de trăit cel mult cîteva zile şi care, mai mult ca 
sigur, o să moară imediat după ce-o să dai ortul 
popii şi o să-l laşi singur!“. 

Pe neaşteptate, nivelul apei scăzu, cu un 
bolborosit; puştiul deveni brusc prea greu, 
suprafaţa apei îi acoperi faţa, încercă să inspire 
deschizînd gura, după care braţul stîng i se îndoi 
şi băiatul căzu peste Rivas, a cărui mînă dreaptă, 
şi aşa zdrobită, rămase prinsă între cei doi. Cu un 
țipăt pe care doar cîinii l-ar fi putut auzi, îşi 
plerdu cunoștința cu o viteză la fel de mare ca a 
săgeţii cînd ţişneşte din arc. 


x 
x x 


Cîtva timp, Rivas fu vag conştient că zăcea 
întins pe spate, cu o greutate legată de mijloc, pe 
o suprafață ondulată, de pe care n-avea de gînd să 
se ridice, deşi era incomodă. Nu-l interesa ce 
anume îl trezise, fiindcă îşi pusese, oricum, în 

gînd să mai doarmă o bucată de vreme. La urma 
urmei, era încă întuneric. t 

Totuşi, unii se ridicaseră. Cineva chiar fluiera. 

Apoi, o pînză udă fu dată în lături, undeva 
deasupra lui, şi lumina se revărsă deodată peste 
pleoapele lui închise. Fără să le acorde o atenţie 
specială oamenilor, recunoscu totuşi mirosurile de 
bere, transpiraţie şi peşte. 


— Ia te uită! 
Rivas nu deschise ochii şi nu făcu nici o 
mişcare. 


— Hm, continuă vocea, în ăsta nu e nici un 
strop de Sînge. 

— Dar ce e? întrebă o altă voce, enervată. 

Un deget atinse obrazul lui Rivas, rece din 
cauza apei mării. 

— Păi... nimic. Joe, aici sînt doi morţi. 

— Doi morţi?! 

Rivas auzi hirşiitul unui scaun pe podea. 
Rămase cu ochii închişi şi-şi ţinu respiraţia, cînd 
ghetele se apropiară bpocănind. „Dacă tot te cred 
morț“, îşi spuse, „atunci fii mort“. 

- Al naibii să fiu, dacă n-ai dreptate. Proba- 
bil, nişte cabotini care-au încercat să scape. Fir-ar 
a dracului! Cînd te gîndeşti c-am mai şi plătit 
pentru marfă! ` 

— Putem să ne primim banii înapoi? 

Urmă o pauză, apoi o exclamaţie dezgustată, 
în timp ce ghetele se îndepărtară. 

— Trebuie să ne gîndim bine, dacă îi cerem 

sau nu. Am putea să-i arătăm pe-ăştia doi şi să le 
“spunem: vedeţi, tipii au aruncat Sîngele şi au 
intrat ei în loc — dar în felul ăsta aproape că am 
recunoaşte că ştim că vine din Oraşul Sfint. 
Folosesc combustibil suplimentar pentru tractarea 
coşurilor pe lingă barcă, nu doar ca să păstreze 
produsul la rece — motivul principal pentru care 
procedează aşa este că, la modul ăsta, sîntem 
obligaţi să-l luăm şi să plecăm în cea mai mare 
viteză, fără să mai aruncăm nici o privire în 
barcă. lar marfa e pusă în cutii de metal şi sticlă, 
ca să nu umble cineva la ea. E clar: nu vor să 
iasă vorbe despre nici un fel de filieră pe ruta 
Irvine- Veneţia. Nu, mă tem c-o să trebuiască să 
înghiţim găluşca. Sau, dacă nu, să cerem să 
înghițim niscai gloanţe. 

— Atunci îi aruncăm? ` 

Se auzi un oftat. 

— Aşa cred. 

— Aşa, ca pe un gunoi? 

— N-are nici un rost să-i cârăm după noi, nu? 
Ce-ai de gînd, vrei să te rogi pentru sufletele lor? 

Poate că replica fusese însoţită de un gest; 
imediat după aceea, Rivas simţi cum coșul din 
metal laminat e împins cu zgomot pe nişte 
scînduri inegale. Îşi adună puterile, întrebîndu-se 
cum se evacua gunoiul prin partea locului. 

Procedeul se dovedi unul primitiv. Bărbatul 
continuă så împingă coşul pe podea, pină cînd 
marginea inferioară se sprijini de pervazul unei 

ferestre deschise, apoi coșul fu întors pur și 
simplu cu fundul în sus, zvirlindu-i afară pe cei 
doi ocupanţi. | 

Rivas se trezi rotindu-se prin aer — senzaţie 
care îi redeşteptă anumite amintiri — după care luă 
contact cu panta înclinată a unei grămezi de gunoi 
noroios şi intrat în putrefacție. Rostogolindu-se, 
ameţit, pe poviîrnişul presărat cu bucăţi de lemn, 
cutii şi resturi stricate de mîncare, fu convins că 
nici el, nici băiatul nu erau primele trupuri 
aruncate acolo. 

Zăpăcit şi simțindu-se rău din cauza durerii de 
la mînă, Rivas mai zăcu, o vreme, în lumina 
soarelui, la poalele grămezii de noroi. Cînd durerea 
i se mai potoli, se ridică în capul oaselor, îşi 
mişcă grijuliu braţele și picioarele, ca să vadă dacă 
nu-şi rupsese ceva, în: câdere — se părea că nu ~ 
apoi privi în jur, căutindu-l pe puştiul subjugat. ÎI 
văzu undeva în dreapta, întins pe spate. Respira. 

Rivas își privi mina dreaptă. Degetele erau 
umflate şi negre şi cel puţin două dintre ele nu 
mai păreau prea bine legate de restul miinii. 
„Biata de tine“, îşi spuse, trist, uitîndu-se la ea. 

Facu ochii roată, nebăgind în seamă privirile 
relativ interesate a doi copii, care scormoniseră 
pînă atunci prin gunoaie. Se afla într-o curte mare, 
împrejmuită de ziduri de cărămidă, deasupra cărora 
se întindea frunzișul unor copaci înalţi, iar sub o 
arcadă, la stinga lui, se vedea o porţiune dintr-o 
alee veche, pe care cineva încercase s-o învese- 

lească pictind pe suprafaţa ei o mulţime de păsări 
de un albastru intens. „Pare să fie într-adevăr 
Veneţia“, îşi spuse. 

„Se ridică şi- se îndreptă, şchiopătînd, spre 
locul unde zăcea băiatul. Avea ochii deschişi, 
privind ţintă soarele amiezii, iar Rivas se lăsă pe 
vine ca să-i închidă. 

— Alte fete! exclamă deodată băiatul. Bun, o 
să ne ocupăm de ele aşa cum se cuvine. Hai 
să le facem să primească împărtăşania de la 
Mesia însuşi, sigur că da... 

— Salut, Sevatividam, spuse Rivas plictisit. 

— Şi ce-o să le mai ating! Mamă, Doam- 
ne!... spuse băiatul, iar contrastul dintre insinuările 
prosteşti ale vocii şi chipul osos şi slăbit, care le 
rostea, era îngrozitor. l 

— Am venit să ţi-o iau pe una din ele. 

- Unele-s drăguțe, altele ca nişte scroafe, 
spuse băiatul, pe un ton competent. 

— Ştii ceva — rosti Rivas răguşit, aplecîndu-se 
în faţă şi sprijinindu-se de perete cu mîna cea 
bună — nu cred că mai pot să omor oameni. Nici 
animale... 

- Pe; scroafe am să le ating cu degetul. 

— „dar pe tine aş fi în stare să te omor. Am 
să-mi dau toată silința, să știi! | 

În timp ce vocea băiatului slăbea, deși 
mormâăia în continuare, anticipind cît aveau să fie 
de gustoase, Rivas încercă să-l ridice doar cu o 
mînă. Poate că ar fi fost în stare, în urmă cu o 

săptămînă. Acum, după cinci minute renunţă şi se 
îndreptă din şale. 

Cei doi copii reîncepuseră să scormonească 
prin gunoaie — aveau o căruţă veche pe jumătate 
plină cu resturi — iar Rivas îi strigă: 

— Hei, copii! 

Ei îl priviră într-o doară, cu ochii lor mari, 
incâpabili de focalizare, ca ai animalelor, gata s-o 
ia la fugă, în orice direcţie. 

— Vreţi să... fiţi atenţi și la prietenul meu, 
cîteva minute? 

Ştia că putea, la fel de bine, să roage una 
din maimuţele care se zbenguiau Şi ţipau prin 
frunzişul de deasupra lor, dar trebuia să facă 
gestul ăsta, trebuia să arate universului că nu-l 
lăsa de izbelişte pe băiat. 

Copiii se holbară la el şi i se păru că unul 
din ei dăduse afirmativ din cap, înainte să 
reînceapă săpăturile. 

— Mulţumesc. 

Rivas îşi tîrî picioarele pînă la arcadă şi trecu 
pe sub ea, ieşind pe aleea îngustă de afară. Case 
înalte, împodobite generos cu balcoane din lemn şi 
fier forjat, se învecinau una cu alta, în bătaia 
soarelui; la dreapta lui, aleea era umbrită de aco- 
perişul îngemănat a două clădiri vechi, cîte una de 
fiecare parte, care se înclinaseră în faţă pînă cînd 
părţile de sus ajunseseră să se atingă, ca două 
bătrîne zdrenţăroase, care birfesc pe toată lumea. 

Ştia unde se află: la nord, cîteva case mai 

încolo, era Canalul Imperial — ba nu, aici, pe 
uscat, se chema Şoseaua Imperială —, iar după alte 
cîteva, în aceeaşi direcţie, era restaurantul unde 
fusese angajat pentru prima dată, ca spălător de 
vase. Oare unde stătea doctorul ăla? Îşi aminti că 
într-un demisol, la cîteva clădiri distanţă de restau- 
rant. Gradul de curăţenie din bucătăria restau- 
rantului îi fumiza o grămadă de pacienţi. Chiar şi 
Rivas îl vizitase de cîteva ori, în anii ce urmaseră 
- o dâtă, ca să-l vindece de blenoragie şi de două 
ori, ca să-i coasă nişte răni provocate în dueluri. 
Rivas porni într-acolo, scrutind casele unde 
locuiseră prieteni de-ai lui, pe care acum nu mai 
ştia cum îi cheamă, barurile cu terasă, unde invita 
tinere doamne să bea ceva, noaptea tirziu, canalele 
în care căzuse... Multe se schimbaseră - se 
vedeau grămezi de ‘moloz carbonizat, acolo unde 
îşi aminti că existaseră case, baruri noi, în locuri 
unde, pe vremea lui, nu erau decît nişte magazine 
de vechituri şi suveniruri; o groapă mare, care 
părea recentă, desfundase strada — probabil, se 
prăbuşiseră ţevile de la canalele de scurgere — şi 
deasupra ei fusese construit un pod, împodobit cu 
panglici vesele, dar şubred... Totuşi, atîtea lucruri 
rămăseseră neschimbate, încît îşi închipui că duhul 
tinărului Gregorio Rivas mai bîntuia şi acum 
străzile, aleile şi podurile înălțate la nivelul 
acoperişurilor; un duh cu o conştiinţă de sine 
ironică, peste măsură de mîndru de dibăcia lui în 
minuirea sabiei şi a pelicanului, de rezistenţa lui la 

băutură şi de toate datoriile pe care le făcuse. Era 
aceeaşi Veneţie unde îşi petrecuse tinereţea, ticsiță 
de clădiri vechi, cu pereţii mîncaţi de vreme, sub 
straturile noi de vopsea strălucitoare, cu vînzători 
de gustări calde aşezaţi la marginea trotuarelor, cu 
papagali care scoteau ţipete stridente şi cu nebuni 
care umblau hai-hui, pe străzile mirosind, ca şi 
atunci, a excremente şi mîncăruri picante. 

Restaurantul arsese dar, din fericire, locuinţa 
doctorului rămăsese în picioare; în timp ce cobora 
anevoie treptele care duceau la intrare, se întrebă 
dacă avea să-l mai găsească acolo. Oare cît timp 
trecuse, şase ani? Bătu la uşă. 

După cîteva secunde uşa se deschise: o 
senzaţie de uşurare şi în acelaşi timp de slăbiciune 
îl cuprinse, cînd văzu că bărbatul care ieşise în 
prag şi-l privea era doctorul. 

- Doctore Dendro! exclamă Rivas. Mă bucur 
că te găsesc tot aici. Mai ai cumva targa aia pe 
roți? Am un.. 

Bărbatul cu părul cărunt se încruntă. 

— Cine eşti dumneata? îl întrerupse el. 

— Nu mă recunoşti? Sînt Greg Rivas. Am 
mai venit de cîteva ori, pentru... 

—. Rivas! 

Doctorul îşi ridică ochii în tavan. 

- Ai avut blenoragie. 

— Mă rog, da, făcu Rivas, iritat, în ciuda a 
tot ce se întîmpla. Asta a fost odată. Acum însă 
ți-aș fi recunoscător dacă ai... 

Deodată, doctorul văzu mîna lui Rivas. 

- Doamne, omule, ce-ai păţit la mină? Hai 
înăuntru şi... 

- Domnule doctor, spuse Rivas cu voce tare, 
ți-aş fi îndatorat dacă ai vedea ce am la mînă. 
Dar mai întîi, continuă el mai încet, aş vrea să-ţi 
iei targa pe roţi şi să te uiţi la un prieten de-al 
meu. 

— E mai rău ca tine? 

— Da. 

— Bine. 

Doctorul îi făcu semn să intre, iar după ce 
Rivas păşi pragul clătinîndu-se şi se uită, clipind, 
în jur, pînă cînd reuşi să vadă în întuneric — 
zimbi, fiindcă locul nu se schimbase foarte mult, 
de la ultima lui vizită. Toate erau aşa cum le 
lăsase: soba, stogurile din grădina în formă de 
eleşteu, care îţi blocau perspectiva cînd te uitai pe 
fereastră, hărţile astrologice şi şerpii vii, închiși în 
cuşti, pe care pacientele fecioare insistau să-i 
consulte înainte să ia vreun medicament, ca şi 
dulapurile pline cu pastile şi sticluţe, vechi şi cu 
siguranţă inutile. 

Doctorul Dendro îşi puse halatul alb, pe care 
cineva brodase demult, cuvintele Doctore, doctore, 
spune-mi ce mai e nou şi scoase, dintr-o debara, 
roaba lungită şi capitonată, pe care o ţinea minte 
Rivas. 

— Omul tău are dureri mari? îl întrebă el pe 
Rivas. 

— E leşinat. 

— Atunci n-am să risc să iau o seringă 
hipodermică. Am distrus una, cînd ai fost ultima 
dată. Acum am mai rămas cu şapte. 

Puse în mişcare vehiculul, ieşind cu el pe 
uşă, iar Rivas îl urmă. | l 

— Nu pot să-ți plătesc azi, dar imediat după 
ce mă îhtorc... 

— Pînă atunci, să-mi dai o declaraţie formală. 

Urcînd treptele, doctorul pufni pe nas. 

— Sau să nu-mi dai? Singele e o chestie 
periculoasă, Rivas. Parcă aveai mai multă minte. 

— A fost o doză accidentală. l-am dat o parte 
prietenului meu, ca... ca sedativ şi ne-am trezit 
amândoi scăldîndu-ne în el. 

- E un sedativ doar pentru cei care au 
nevoie de asemenea sedative. 

Pe stradă, Rivas se clătină ameţit, în lumina 
meaşteptată 'a soarelui. 

— Sigur nu vrei să te duc și pe tine cu ches- 
tia asta? întrebă Dendro, cu îndoială în glas; 

— Nu... Mulţumesc... Aş adormi, şi dacă apuc 
să adorm nu mă mai trezesc douăsprezece ore. 

Îl duse pe doctor înapoi pe alee, trecu pe sub 
arcâda zidului, iar cînd intră, poticnindu-se, în 
curtea împrejmuită, cei doi copii plecaseră iar 
subjugatul zăcea în acelaşi loc, lîngă grămada de 
gunoi. Rivas i-l arătă cu*degetul, apoi-se sprijini 
de zid şi se lăsă să alunece pînă cînd ajunse să 
stea jos. 

Doctorul îşi împinse roaba pînă la băiat și se 
ghemui, ca să se uite la el. li ridică una din 
încheieturile scheletice, apoi îi dădu drumul şi-i 
deschise un ochi. Se uită la Rivas şi se ridică în 
picioare. 

— Îmi parè rău, spuse el. Băiatul a murit. 

Rivas dădu din cap, ridică din umeri şi abia 
după ce împrejurimile luminoase fură învăluite în- 
tr-un fẹl de ceaţă și se fragmentară își dădu sea- 
ma, îngrozit şi cuprins de sfirşeală, că începuse să 
plingă — prima dată, nici nu-și mai amintea după 
cîtă vreme. Încercă să se stăpînească, dar descoperi 
că nu putea. Respira greu, suspinînd din rărunchi, 
lacrimile îi şiroiau pe obrajii neraşi şi nici nu-l 
auzi pe doctor apropiindu-se. 

Dendro îşi puse o mînă pe umărul lui Rivas. 

- Ţi-era prieten apropiat? 

Rivas clătină din cap. 

- Doar... un puşti. Nu ştiu ce naiba m-a 
apucat. 

Îşi ridică privirea. Doctorul pusese corpul 
neînsufleţit în roabă. 

- Am să-l duc la groapa comună, după ce-ţi 
aranjez mîna, spuse Dendro. Acum ridicâ-te. 

Rivas se sculă în picioare şi îl urmă, anevoie, 
pe doctor. 


După o oră şi jumătate, cu mîna amorţită şi 
bandajată atirnîndu-i pe lingă corp, Rivas sẹ 
plimba pe Lennox Street, întrebiîndu-se care din 
vechile cunoştinţe, în eventualitatea că le-ar găsi, 
ar fi dispuse să-i împrumute nişte bani, să-l 
hrănească şi să-l găzduiască peste noapte. Îşi 
amintea multe nume însă, într-un fel, nu prea îşi 
imagina. că va găsi vreunul, prea bucuros să dea 
ochii cu el, mai cu seamă după anii de succes din 
Ellay. Bineînţeles, nici nu se punea problema s-o 
caute pe vreuna din prietenele lui de odinioară. Nu 
înţelesese niciodată cum puteau unii să rămînă 
prieteni cu fostele lor iubite; idilele lui se terminau 
întotdeauna definitiv — cel puţin una din părţi nu 
mai simţea decît ură, nimic 'altceva, faţă de 
cealaltă. 

Un grup oprit într-un colţ, în faţa lui, cînta o 
melodie, folosind pe post de instrumente vase de 
bucătărie şi piese de maşină, iar Rivas încetini 
pasul, încercînd să identifice linia melodică a 
cîntecului. Apoi îşi dădu seama, şocat, că era un 
cîntec pe care-l compusese chiar el, cu mulţi ani 
în urmă. Încercă să-şi amintească fiecare vers, 
înainte de a-l cînta interpretul; în cele din urmă 
izbuti şi începu să fredoneze, mișcîndu-şi încet 
buzele cu o jumătate de timp înaintea grupului: 

„De trei săptămîni n-am o leţcaie, 

Şi nici nu cred c-o să mai am; 

Nu, de trei săptămîni n-am o leţcaie, 

Mă-ntreb de va mai fi să am — 

Se spune că Jaybush suna-va în curînd 

` sfârşitul lumii 
„ Poate-atunci să am vreun ban. 

Se oprise pe nesimţite în faţa muzicanţilor, iar 
solistul vocal atinse cu piciorul pălăria care zăcea 
răsturnată, pe caldarim. Coborîndu-şi privirile, 
Rivas văzu o mînă de bancnote aruncate înăuntru. 
Îşi ridică ochii, prinse privirea bărbatului, dădu din 
umeri, vrînd parcă să-şi ceară scuze, iar bărbatul 
îşi roti ochii într-un fel care spunea limpede: 
Atunci, valea, puşlama! 

Rivas porni mai departe, tirşiindu-şi picioarele, 
dar după o clipă muzica încetă brusc. Se întoarse, 
văzu grupul strîngîndu-şi lucrurile în grabă şi, 
privind dincolo de el, înţelese şi motivul. 

Şase femei nebune, cunoscute în oraş sub 
numele de pocalocas, se apropiau ameninţător pe 
stradă, agitîndu-şi braţele frenetic şi măturînd 
asfaltul, cu fustele lor zdrenţăroase. Muzica le 
provoca acestor pocalocas crize violente, care se 
potoleau doar cînd cintecul înceta, şi în plus 
obişnuiau să-i scoată ochii cîntărețului, folosindu-şi 
degetele ca pe niște gheare, şi să-l muşte cu 
ferocitate, ca nişte cîini. 

Muzicanţii dădură fuga într-un bar din 
apropiere, iar acum înjurau furioși, fiindcă 
proprietarul barului putea foarte bine să le cgară 
taxă, pentru adăpostire temporară. Rivas se dădu la 
o parte din calea femeilor cu privirile rătăcite şi 
cînd ele trecură, două din ele ţintuindu-l cu o 

căutătură amenințătoare, îşi dădu seama, pentru 
prima dată, deşi le văzuse foarte des în timpul 
anilor petrecuți .în Veneția, că, în ciuda 
neastimpărului lor furios, ochii lor aveau o lucire 
cabotină. | 

În orice caz, nu-și mai urmări gîndul, fiindcă 
vederea lor îi amintise de cineva care s-ar fi putut 
arăta dispus să-l ajute. 

Avea douăzeci şi trei de ani, se întorcea 
acasă, în primele ore ale dimineţii, după ce Bom 
Sheltr se închisese pe durata nopţii, cînd, de pe o 
alee întunecoasă, auzise zgomotele unei încăierări, 
urmate de lovituri şi, chiar în clipa cînd se întreba 
dacă era cazul să intervină sau să-şi vadă de 
drum, auzise strigătul înăbuşit al unei femei care 
cerea ajutor. Atunci îşi scosese cuțitul şi 
intervenise. | 

Era o bandă de pocalocas care băteau o tînără 
femeie, iar el reuşise, fără să folosească lama 
cuţitului ci doar rmiînerul, ca pe un ciomag, să le 
izgonească. O ajutase pe victimă să se ridice în 
picioare; o condusese acasă, iar ea insistase să 
rămînă şi să bea ceva, cît timp îşi curăța ea 
sîngele de pe faţă, îşi schimba hainele şi se pipăia 
să vadă dacă n-avea vreo coastă ruptă. 

Cînd reapăruse, mulțumită că se alesese doar 
cu un ochi învineţit şi cu cîteva vinătăi, stătuseră 
de vorbă cîteva ceasuri şi Rivas aflase că era o 
tînără prostituată, care lucra pe cont propriu. Nu 

pusese întrebări, dar fusese convins că asta explica 
atacul acelor pocalocas — nebunele reacţionau la 
manifestările afectuoase, în public, la fel de violent 
ca la-muzică, iar dacă, după cum îşi închipuia, o 
găsiseră cînd tocmai întreținea o asemenea relaţie, 
în interes de-serviciu, pe alee, asta fusese mai 
mult decît suficient ca să provoace grămada 
ordonată pe care o destrămase Rivas; clientul, 
probabil, o ştersese iepureşte. | 

l Cînd plecase, în zorii zilei, ea îi spusese că-i 
rămîne datoare, iar în următorii ani el reglase 
datoria în rate — aşa cum îi plăcea să spună — 
ducîndu-se la ea ori de cîte ori avea chef de o 
noapte în compania unei tinere şi nu găsea pe 
nimeni. Poate datorită faptului că nici unul din ei 
nu se gîndise vreodată că această legătură epi- 
sodică avea vreo importanţă, şi nici nu avuseseră 
vreun motiv, după ce se cunoscuseră, să simtă 
unul pentru celălalt altceva decît b simpatie vagă 
şi uşor protectoare, relaţia dintre ei nu eşuase în 
sarcasmele amare cu care era obișnuit. 

„Mă întreb dacă mai e acolo şi dacă mai am 
vreo rată de încasat din datoria aceea mare“, îşi 
spuse, încercînd să-şi aducă aminte unde locuia. 

Clădirea, pe care o găsi într-un tîrziu, după ce 
greşise de citeva ori direcţia, părea schimbată, dar 
după o clipă îşi dădu seama că, de fapt, rămăsese 
la fel; pur şi simplu nu o mai văzuse niciodată în 
plină zi. „Porc de cîine ce ești“, îşi spuse. Prin 
urmare, afişă un optimism precaut, cînd urcă 

treptele şi bătu la uşă. Răspunse un bărbat; mobila 
pe care Rivas o zări în spatele lui i se păru 
complet necunoscută. 

Bărbatul se încruntă, bănuitor, iar Rivas, 
aducîndu-şi aminte cum arăta: bandajat, bărbos, 
epuizat şi murdar, se strădui să vorbească pe un 
ton cît mai respectabil cu putinţă. 

— Tertaţi-mă, domnule, spuse el, încerc să 
găsesc o tînără care locuia aici, acum... apt ani. 

— Io-s aici doar de trei, răspunse bărbatul, la 
fel de încruntat. Cum o cheamă? 

Rivas simţi că roşește. 

— Nu-mi... nu-mi amintesc, dar era destul de 
drăguță, puţin cam slabă, cu părul negru... 

Bărbatul înjură scîrbit şi trînti uşa. 

Umilit, Rivas cobori în grabă treptele şi dădu 
sprinten colţul. „Cred“, îşi spuse, „că aş putea s-o 
iau spre Bom Sheltr, dac-o mai fi acolo — numai 
că atunci cînd m-a luat Steve Spink să cînt în 
localul lui din Ellay, nici măcar nu i-am spus 
bătrînului Hanker că-mi iau valea, necum să-i las 
o înştiinţare scrisă.“ 

Gîndindu-se la Bom Sheltr, îşi aminti că 
femeii aceleia, indiferent cum o chema, îi plăcea 
să-și petreacă timpul într-un local... Da, ăsta era — 
El Famoso Volcan, ceva mai jos, lingă Ladybug 
Canal. În acei ani de început ai celui de-al 
Şaptelea As, ora prinzului o prindea, în general, la 
una din mesele acoperite cu umbrele, în curtea 
“interioară care dădea spre canal. Cercetă cu 

privirea poziţia soarelui, deasupra acoperişurilor 
inegale. „Merită o încercare“, îşi zise. 

Cînd ajunse acolo, văzu că vechea firmă cu 
EL FAMOSO VOLCAN dispăruse, fiind înlocuită 
cu alta, mult mai veche —- REALINIERE ŞI 
ECHILIBRU = aleasă, evident, pentru mărimea şi 
frumuseţea literelor și nu pentru înţelesul cuvintelor 
vechi, astăzi greu de citit. Totuşi, părea să fie tot 
un reștaurant, aşa că. se hotărî să intre şi să 
arunce o privire; uitase însă în ce hal arăta. 

Deschise ușa, dar abia făcu doi paşi în 
încăperea răcoroasă, cînd o mină grea îl prinse de 
umăr. i 

- Lăzile de gunoi sînt în spate, vere, rosti o 
voce plictisită şi neprietenoasă. 

— Iertaţi-mă, spuse Rivas, ştiu că nu sînt 
îmbrăcat cum se cuvine, dar nu voiam decît să 
aflu dacă... | 

— Află în altă.parte, vere. Vreau să-ţi văd 
mersul, chiar în clipa asta. 

— Sînt Gregorio Rivas, spuse el înfuriat, şi 
sînt vedeta programului muzical de la Spink's, din 
Ellay, de care îmi închipui că pînă şi voi aţi 
auzit. Nu vreau decît să... 

Se trezi răsucit pe călcîie şi propulsat, cu o 
forţă uimitoare, în uşa care se dădu în lături cînd 
se izbi de ea, cu o viteză prea mare ca să mai 
poată cobori cum trebuie treptele: căzu cu o 
bufnitură surdă şi se rostogoli cîţiva metri în 
praful încins. Pe cînd se străduia, ameţit, să se 

ridice, ceva ateriză cu zgomot pe pămînt, lîngă el. 

— Fără supărare, vere, spuse bărbatul şi 
închise uşa. 

Buimăcit, dar cel puţin stînd în capul oaselor, 
Rivas privi în jur prostește, clipind des, pînă cînd 
văzu ce aruncase după el. Era o sticlă de un sfert 
de litru, plină pe o treime cu cel mai ieftin 
whisky din oraş, care avea înăuntru şi cîteva 
fărîmituri de pîine. Rivas o înhăţă, îi scoase dopul 
cu dinţii care începuseră să i se. clatine, şi bău 
pînă la fund, cu înghiţituri lacome, stropindu-şi cu 
whisky bărbia ţepoasă şi ochii i se umplură de 
lacrimi care lăsară: dire în colbul ce-i acoperea 
obrajii supţi. 

— Arăţi bine, Greg, auzi o voce răgușită de 
femeie, chiar în spatele lui. 

Se opri, apoi luă sticla de la gură. Vocea îl 
făcu să-şi aducă aminte cum o chema. 

— Bună, Lisa, spuse el. 

Ea îl ocoli, ca s-o poată vedea. „N-arată 
rău“, îşi zise el. Citeva fire de păr cărunt, nişte 
riduri în plus, în jurul ochilor şi gurii... Cel puţin 
nu s-a îngrăşat. 

— Am auzit că te descurci bine în Ellay, 
spuse ea. Nu-şi putu da seama dacă se distra sau 
îl compătimea. 

— Nu se vede? o întrebă el. Ţoalele astea, 
ferchezuiala, băutura minunată în care îmi moi 
buzele... 

— Felul cum se înghesuie să te servească, 
prin restaurante — încuviinţă ea. 

— Mda... să mă servească pe tavă cîinilor de 
la canal. Ascultă, Lisa — spuse el, dorindu-și să 
nu fi băut, fiindcă simţea cum organismul, şi-aşa 
slăbit, suferă şi mai mult — a mai rămas ceva din 
datoria aia mare? | 

Ea îşi lăsă ochii în jos, privindu-l fix. 

— Un pic. Nu chiar mult, cît poate îţi în- 
chipui. 

— Nu vreau decît un loc unde să dorm - un 
colţ în bucătărie şi-o pătură îmi ajung — la noapte 
şi poate miine noapte, nu mai mult, ceva de 
mîncare și nişte bani, cît să-mi cumpăr ceva de 
băut şi niscai haine. 

— Ţi-aş recomanda şi o baie, spuse ea. 

- N-am pus-o pe listă? Am avut de gînd. 

Ea păru că se. destinde. 

~— Bine, Greg. Dar cu asta s-a terminat, ai 
înţeles? Nici un fel de rest. 

— Sigur. Mulţumesc — spuse, ridicîndu-se 
greoi în picioare. 

— De ce te-ai întors? Şi cum de-arăţi în halul 
ăsta? Pe-aici o luăm, de-a lungul canalului, 
jumătate de milă. Poţi să mergi? 

`. — Da, juma’ de milă, cred. M-am. întors să... 
caut pe cineva, spuse el, socotind cà nu i-ar face 
nici un serviciu dacă i-ar dezvălui filiera Irvine— 
Veneția. 

— Parcă ai fi căutat ceva, prin canalele de 
scurgere. Ce ţi-ai făcut la mînă? 

— Mi-am zdrobit-o. Am fost azi la doctor. 

Mi-a imobilizat două degete şi mi-a tăiat alte 
două. : 

Ea se opri în loc. 

— Doamne, Greg! Ai să mai poți să cînți la... 
ce era ăla, pelican? 

— Da. Adică, nu ştiu. Să ţin arcuşul n-ar 
trebui să fie prea greu, iar la ciupitul corzilor, 
oricum nu foloseam cine ştie cît degetele lipsă. 
Cred că depinde cît de repede se vindecă cele 
care mi-au rămas. 

— Hm... Accidentul ăsta are vreo legătură cu 
persoana pe care o cauţi? 

- Da. 

— Umblă-cmeva după tine? Ca să-ţi vină de hac? 

- Nu. A fost un accident, atit — spuse el, 
gesticulînd cu mîna bandajată. Nu mi-a făcut-o 
nimeni. 

— Bine. 

Cîtva timp merseră în tăcere, după care ea 
spuse: 

— Ştii, a fost un şoc să-ţi aud numele, după 
atîta timp. Stăteam acolo, la Lancing, cu un tip, 
cînd am auzit bufnitura aia la uşa din faţă, am 
văzut o haimana care încerca să intre şi pe urmă 
am auzit-o pe haimana zicînd că eşti tu. L-am 
lăsat pe tip, am ieşit şi... erai chiar tu, stînd în 
fund, în noroi şi cu whisky-ul ăla ieftin curgîndu-ţi 
în barbă! Ai avut noroc că te-am recunoscut. 

— Da, probabil — spuse Rivas, scurt; . nu-i 
plăcea cursul pe care îl luase conversaţia. 

- Umbli cumva deghizat, sau ai decăzut în- 
tr-adevăr atît de mult? 

— Umblu deghizat, fir-ar a dracului, e bine? 

— Eşti la fel de ursuz ca întotdeauna, asta-i 
sigur. 

— Tocmai am rămas fără două degete, dacă 
nu te superi. Niciodată nu sînt fermecător, imediat 
după o amputare. 
| — Nici un fel de rest, Rivas. Nici cît să ai 
de-o tere. 

Tonul ei era binevoitor, dar vădit sincer. 

Locuia într-o casă cu etaj, cu fațada spre ca- 
nal, cu un mic dig şi un cîrd de. rațe care se 
tineau prin preajmă, în cazul că i-ar fi venit cuiva 
ideea să arunce fărimituri de pîine. Era limpede că 
prosperase, căci pe acoperiş văzu un rezervor de 
apă care părea bine întreținut ṣi brațele, montate 
pe o prăjină, ale unei mori de vînt. Il conduse 
înăuntru şi-i arătă unde era baia, iar cînd ieşi, 
după douăzeci de minute, îi găsi prin casă nişte 
haine bărbăteşti care-i veneau destul de bine. Cît 
timp stătuse în baie, ea îi gătise ouă jumări, cu 
creveţi de canal, ceapă şi usturoi, şi se înveseli 
foarte cînd simţi mirosul. 

Se aşeză la masa ei din bucătărie, luă 
furculiţa şi nu mai scoase o vorbă timp de 
cincisprezece minute. 

— Mulţumescu-ţi ţie, Doamne — spuse într-un 
tîrziu, lăsîndu-se în scaun după ultima înghiţitură. 
Cred că era cît pe-aci să mor de foame. 

— Să-ţi fie de bine. Vrei ceva de băut? l 

— O, nu, mai bine nu... M-am... Adică, ştiu 
eu, poate mă ajută să adorm. i 

— Închipuie-ţi că iei un medicament, aprobă 
ea sec. Ce vrei: bere, whisky, tequila? Currency 
n-am. 

— Să-l ia naiba de Currency. Tequila. 

Z Imediat. 

li aduse un pahar mare, împreună cu o bere, 
sare şi o lămîie tăiată felii. El nu băgă în seamă 
sarea şi lămiia şi dădu pe gît tequila, urmată 
imediat şi de bere. 

O privi neajutorat. 

— Nu ştiu cum se face, dar tot nu mi-e somn. 

Zimbetul ei începu să fie uşor plictisit, dar îi 
umplu la loc paharele. 

După ce înghiţi şi al treilea rînd trebui să ad- 
mită că, deşi era foarte -obosit, alcoolul, în loc să-l 
adoarmă, îi dădea un fel de agitaţie, un simulacru 
de energie. 

— Poate că o plimbare m-ar destinde puţin — 
spuse el şi se simţi cu desăvîrşire treaz, deşi îi 
venea greu să vorbească. 

— Bine, Greg. Ştii să te întorci? 

— Sigur. Poţi să-mi împrumuţi ceva parale? 
Doar nişte mărunţiş. 

— Cum să nu! Cînd te întorci poate c-am să 

fiu plecată, dar dacă tragi de feriga de lingă uşa 
din faţă (e din plastic — feriga, vreau să spun) 
încuietoarea se deschide. Ai reţinut? 

— Da, să trag de ferigă. 

— Am să-ţi las pregătit ce mi-ai cerut - o 
traistă de umăr şi o „cincime“ de ceva, bine? 

— Minunat. Dacă ai tequila, e perfect. 

Deşi era apăsat din ce în ce mai mult de 
starea de şoc, de băutură şi de oboseală, realiză că 
ea nici nu se gîndise că ar putea s-o jefuiască sau 
să-i aducă cine ştie ce beţivani zurbagii în casă. 
Mişcat, îi spuse: 

— Sînt băiat bun, Lisa, să ştii. Mă duc doar 
să beau ceva la Bom Sheltr. 

- Te rog să ai grijă. Uite jumătate de 
„cincime“; o să-ţi ajungă să cumperi chiar mai 
inult decît ai nevoie. Şi pot să-ţi mai aduc şi 
miine, dacă o să-ţi trebuiască. 

— Mulţumesc, Lisa. O să-ţi plătesc de îndată 
ce... 

— Nu, spuse ea. Nu. Dacă-mi plăteşti, ai să 
înclini iar balanţa de partea ta. Fă cum îți spun 
şi-o să fim chit, ca să nu mai avem motiv nici să 
vorbim, dacă ne întilnim pe stradă. 

Zimbetul nu i se clintise şi nici nu devenise 
forţat. 

El ştiu că nu înţelege, aşa că nu se prefăcu 
jignit sau supărat. 

— Bine. 

-Se ridică, viri bancnota de jumătate de 
„cincime“ în buzunar, se îndreptă destul de sigùr 
spre uşă şi o deschise. Cerul se aprinsese deja 
spre vest, dincolo de palmierii înalţi, iar umbrele 
lungi erau purpurii. Se întoarse spre ea şi-i spuse: 

— Mulţumesc, oricum. 

— Por nada, răspunse ea, făcîndu-i cu mîna. 

Afară aerul se răcorise şi, chiar dacă la 
amiază mirosea a praf şi a asfalt încins, acum, în 
amurg, se simţea discret mireasma iasomiei, a 
gardeniilor și a mării nu foarte îndepărtate. Porni, 
gînditor, de-a lungul canalului, trimiţind din cînd 
în cînd cîte-o pietricică în apă, cu o lovitură de 
picior şi meditind; devenise alt om, de cînd 
plecase din Veneţia, cu cinci sau şase ani în 
urmă... „Nu, Greg“, îşi spuse, „fii cinstit, de cînd 
ai plecat din Ellay, acum cinci zile.“ Se 
schimbase, oare, în bine? Nu prea i se părea. 

Aromele purtate de vînt se schimbară, în timp 
ce se îndrepta spre mare; acum aerul se umpluse 
de 'fum, fumul care ieşea din cele o sută de 
bucătării mexicane şi chinezeşti, de la demisolul 
clădirilor şi, deşi nu putea fi decît o simplă 
închipuire, avu impresia că adulmecă mirosul de 
tutun, marijuana şi parfum, şi vibraţiile unei 
muzici. îndepărtate. Îşi aminti cum se întrebase azi, 
în mod ciudat, dacă nu cumva duhul lui Rivas cel 
tînăr  bîntuia în continuare barurile, podurile şi 
canalele. „Hai să mergem şi să vedem“, îşi spuse, 
„poate reuşesc să-l prind, cu coada ochiului“. 

Zîmbi aproape trist cînd dădu colţul ultima 
oară şi văzu, în curtea pavată, sumedenia de arti- 
“cole din plexiglas, spălate sub jet o dată cu beto- 
nul învechit, căci îi amintiră de primele lui zile de 
lucru, cînd spăla ceştile şi cănile în lumina gălbuie 
a după-amiezii, filtrată din cerul translucid ca ple- 
Xiglasul. Magazia înaltă şi îngustă, aflată la capătul 
scărilor şi la intrare, părea acum ceva mai șubredă, 
iar literele firmei de deasupra uşii fuseseră revop- 
site, neglijent, cel puţin o dată; alți cîţiva stilpi fu- 
seseră înfipţi în pămîntul noroios, la marginea ma- 
gaziei, iar Sîrmele şi sforile întinse de la unul la 
altul erau împodobite din belşug cu bucățele de 
pînză, plastic colorat şi staniol. I se păru că simte 
sub tălpi vibraţiile basului şi ale muzicii care 
venea de dedesubt. Îşi dădu părul neîngrijit de pe 
frunte, îşi aranjă haina de împrumut şi străbătu 
curtea pînă la scările care coborau. 

Formaţia era zgomotoasă şi relativ pricepută, 
dar localul avea atîtea tuneluri şi locuri retrase, 
încît nu era greu să găsești o masă unde muzica 
să se audă doar ca un bubuit îndepărtat. Lumînări- 
le din spatele geamurilor împrăștiau umbre colora- 
te, amintindu-i de una din lumile pe care le văzu- 
se în memoria lui Jaybush — lumea aceea unde 
creaturile care semănau cu niște păianjeni portocalii 
aruncau fiecare cite două umbre, una roşie şi una 
albastră. ` 

O chelneriţă îşi făcu apariţia. Nu o mai 
văzuse niciodată şi era clar că n-o interesa cine 
era el. Comandă o tequila şi un pahar cu apă, iar 
ea plecă să i le aducă. 

Deodată, îşi dădu seama ce îi amintise 
senzaţia de cădere de după-amiază, cînd negustorul 
de Sînge îl aruncase, împreună cu băiatul subjugat, 
pe grămada de gunoi; pentru o clipă, îl trimisese 
înapoi, la senzaţia de repaos în cădere liberă, din 
timpul aşteptării îndelungate la care te obligă 
călătoria între planete. Asta nu făcea parte din: 
propria lui memorie, ci din a lui Jaybush. Nu-i 
făcu nici un fel de plăcere, cînd se trezi că 
împărtăşea amintirile lui Mesia. 

Ajunsese la cea de-a treia tequila şi se 
pregătea să plece şi să se întoarcă la Ladybug 
Canal, cînd un bărbat sfrijit, între două virste, se 
apropie şovăitor de el, arătindu-l cu degetul. Rivas 
nu-şi aducea: aminte să-l mai fi văzut vreodată. 

— Greg? spuse bărbatul. Eşti Greg, nu-i aşa? 
Greg Rivas! 

Ar fi putut să nege, dar gorila de la 
REALINIERE ŞI ECHILIBRU, care-i spusese 
„vere“, precum şi euforia pe care i-o dădea te- 
quila, îl făcură să zimbească şi să spună: 

— Da. 

— Ştiam eu! Mă mai ţii minte? 

Bărbatul îşi trase un scaun şi se aşeză la 
masa lui. 

În mod normal, Rivas ar fi alungat această 

companie nedorită, dar în seara asta avea nevoie 
de îmbărbătare — de admiraţie chiar, fie şi din 
partea unui singur om. 

— Aminteşte-mi tu. 

- Jack Frenchfry. Lucrez aici de cînd mă ştiu. 
Ţii minte? Te-am ajutat la aranjamentul cîtorva 
dintre primele tale cîntece — chiar ţi le-am rescris. 

„Pe naiba“, îşi spuse Rivas, dar răspunse cu 
voce târe: | 

— Cum să nu, ţin minte, Jack. Ia spune, cum 
vă descurcaţi pe-aici? 

— Foarte bine, Greg. Bătrinul Hanker a murit 
acum doi ani — era foc făcut pe tine dar i-am zis: 
„Hei, Greg e un geniu“ — aşa i-am zis —, „iar 
geniile nu se obosesc să lase bileţele“. Am 
dreptate? Aud?. Da, au vrut să mă pună pe mine-n 
capu’ trebii, -după ce-a murit el, da' le-am spus că 
prefer să rămîn maiterdee! şi să stau într-un loc 
unde să am de-a face cu oamenii. Îmi place să 
văd oameni, ştii? Asta-i felu’ meu. 

— Sigur, Jack. 

Prezenţa bărbatului începea să-l” deprime însă, 
înainte ca Rivas să-și termine băutura și să plece, 
Frenchfry îi şi comandase încă una. 

— Ştii cine-i tipul ăsta, Doris? o întrebă 
Frenchfry pe chelneriță. Asta-i Greg Rivas, de la 
Spink's, din Ellay. Sîntem prieteni vechi. Vine să 
mă vadă de cîte ori are ocazia, nu-i aşa, Greg? 


D Pronunţare deformată a lui mattre d’ (de la mattre d' hotel 
— şef de sală). (n. trad.) 

— Bineînţeles, spuse Rivas, ameţit. t 

— Nu semeni cu el, rosti chelnerița. Şi apoi, 
cine mai are nevoie de bătrînul Rivas? 

— Nu ştiu, spuse Rivas, clătinînd din cap. 

— Adu-i odată băutura, Doris, bine? 

Asprimea inutilă din vocea lui Frenchfry îl 
lămuri pe Rivas că nu avea prea multă autoritate 
în faţa fetei. 

" — Dacă şeful ar fi aici, Greg, m-ar lăsa s-o 
trec în contul firmei, dar e plecat în Ellay, cu 
treburi. Imi pare rău. Ştii cum e, cînd încerci să 
discuţi cu afurisiţii ăştia de funcţionari şi casieri. 

Lui Rivas i se opri inima-n piept şi se căută 
prin buzunare, ca să vadă dacă mai avea cu ce să 
plătească băutura nedorită. Abia dacă-i ajungea — iar 
chelneriţei nu-i mai rămînea decît un bacşiş ridicol 
de mic. „Halal impresie am să-i fac“ , îşi spuse. 

— Da, aici lucrez doar cu juma’ de normă — 
spuse Frenchfry, expansiv — în calitate de consul- 
tant. De fapt, am plecat cu cîtva timp în urmă. 
Şeful ăsta nou începuse să ţipe la mine tot timpul, 
ba de una, ba de alta, aşa că mi-am luat tălpăşița. 
Cui îi place aşa ceva? 

Se aplecă înainte, cu sprîncenele ridicate şi-l 
împunse pe Rivas cu degetul în piept. 

— Ştii ceva? 

Băutura îi fu triîntită lui Rivas în faţă iar el. 
împinse banii în direcţia fetei, fără s-o privească. 
Ea îi luă şi plecă fără să comenteze, cel puţin nu 
cu voce tare. 

— Ştii ceva? repetă Frenchfry. 

— Ce? spuse Rivas alene. 

- Tu şi cu mine, Greg... sîntem la fel. 

„Isuse“, îşi spuse Rivas, dindu-şi scaunul 
înapoi şi ridicîndu-se. „Cine m-a pus să vin aici?“ 

- Hei, Greg, unde te duci? întrebă Frenchfry, 
începînd și el să se scoale. Ştiu, vrei să mergi la 
un local mai bun, nu? Cu fete, dacă te ţin minte 
bine,'ha? Ascultă, știu un loc nu departe de-aici, 
unde merg mai tot timpul şi unde au nişte fete 
care... | 

— Stai aici, spuse Rivas, temindu-se să nu-l 
lovească sau să nu-l apuce plînsul. Eu am plecat. 

— Păi... Stai niţel, Greg... Nu voiam s-aduc 
vorba chiar acum - se bilbii Frenchfry, cu o 
voce neliniştită — dar nu pot să schimb ultima, 
hm, bancnotă de o sută de „cincimi“ cu care 
m-au plătit aici şi mă întrebam... 

— Asta a fost, spuse Rivas, pentru băutura asta. 

Arătă spre pahar şi continuă, străduindu-se să 
tragă adînc aer în piept: 

— Alţi bani nu mai am. Dar serveşte-te, omu- 
le, fără probleme. Mi tequila es su tequila’. 

leşi, poticnindu-se, din local, conştient de 
privirile fixe ale celorlalţi clienţi. Era clar că 
ospătăriţa le spusese cine se credea. Unii păreau 
că îl iau în serios, alţii nu, însă nici unul nu arăta 
foarte impresionat. 


» Tequila mea e şi a ta. (n. trad.) 

Porni, cu paşi mari, prin întunericul de afară, 
încercînd parcă să o ia înaintea propriei memorii. 
Tu şi cu mine, Greg — sîntem la fel. „Doam- 
ne“ îşi spuse: „Şi toţi cei de acolo credeau acelaşi 
lucru! „Ei şi ce? Cui îi pasă? Mie îmi pasă — 
eşti ceea ce cred oamenii că ești, de asta e atit de 
important să-i faci să creadă că eşti cineva care.. 
are o menire, nu trăieşte degeaba. Bah!“ 

Pină cînd ajunse în dreptul canalului, vîntul 
nopţii păru să-i şteargă atît efectul neplăcut al 
tequilei, cît şi amintirea, iar el se opri pe mal şi 
privi luna reflectată tremurător în apa întunecată; 
brusc, reflexul se risipi în fişii albe şi 
strălucitoare, cînd ceva se apropie înot, tulburînd 
apa. Un şobolan? Nu, făcea prea multe unde. 
Probabil vreun cîine sau vreun puşti. 

Valurile mici dispărură cînd înotătorul se opri 
în întuneric, sub Rivas, undeva în stînga lui. 

— Greg, auzi o şoaptă din întuneric. 

— Cine... — începu Rivas, dar își dădu seama 
că n-avea nevoie să întrebe. Încercă să-i spună să 
plece, dar deocamdată nu avea atita forţă. 

— Pot să te pun pe picioare — continuă vocea, 
tot şoptit. 

Se auzi un bălăcit, cînd creatura se mișcă 
uşor, trăgîndu-se înapoi, în apa neagră. 

— Ce vrei să spui? întrebă Rivas înfuriat, deşi 
reuşi să nu ridice vocea. Nu eşti în stare nici să 
ridici o piatră. 

- Aşa e. Dar sînt o parte din tine.: Poate 
partea cea mai importantă, partea care te face — te 
făcea — să fii tu cu adevărat. ştii cînd m-am.. 
născut? 

- Nu. 

- În ziua aceea, la stadionul Cerritos, cînd 
ti-ai tăiat degetul ca să eviți să te uneşti cu 
Jaybush. Treaba dă rezultate, bineînțeles, durerea 
intensă te face imun la împărtăşanie, dar în acelaşi 
timp, desprinde o părticică din tine — ceva ca un 
duh. Asta sînt eu. Cred c-ai observat că anumite 
calități, din acel. moment, au început să-ți 
lipsească, nu-i aşa? Simți o slăbiciune, în locul 
forței, cu care erai obişnuit; ezitări și incertitudini 
au luat locul siguranţei de sine, pe care ţi-o dădea 
această forţă?. 

— „Da, şopti Rivas. 

— Uneşte-te cu mine şi lasă-mă să te fac 
întreg. Să nu ţi se pară respingător să te uneşti cu 
mine — nu sînt âltceva decît o parte din tine 
însuți. 

— Dar... aş fi oare...? 

— "Ţii minte cînd ai aruncat cu pietre în mine, 
atunci, în prima zi, cum m-am rupt în două și 
m-am refăcut la loc, încît nici n-ai fi putut să-ţi 
dai seama că fusesem despicat? întrebă creatura, 
chicotind. Uneşte-te cu mine şi am să fac să-ți 
crească cele două degete la loc. 

Rivas gemu ca şi cum ar fi fost lovit şi făcu 
doi paşi înainte fără “să se gîndească, ajungind pe 

panta noroioasă şi nesigură a malului. Creatura se 
mai învîrti puţin prin apă, apoi ieşi, înotînd, din: 
umbra copacilor în lumina lunii, iar Rivas văzu că 
acum era mult mai consistentă decit atunci cînd 
dăduse cu ochii de ea ultima dată. l 

— Cum ai ajuns aici? întrebă el, gîndindu-se 
la întinsa zonă urbană populată din jur. 

— M-am ţinut după barca ta, spuse creatura, a 
cărei voce începu să sune gutural, din cauza 
nerăbdării. Am prins duhul acela abia născut, care 
şi-a luat zborul cînd te-ai folosit de durere ca să 
contracarezi efectul Sîngelui — aşa că nu trebuie 
să-ţi faci griji pentru părticica aceea din tine. Am 
mîncat-o. E în mine. Pe urmă, am hoinărit toată 
ziua prin canale încercînd să te găsesc. Aproape 
că reuşisem, cînd mi-a luat-o înainte curva aia 
nenorocită. N-ai nevoie de ea,:nu? 

— Să am nevoie? Păi, nu ştiu, sînt... 

— Tu — noi — n-avem nevoie de nimeni. Tu 
ţi-ai închipuit că ai — asta a fost cauza despărțirii 
noastre, nu-i aşa? Şi care aproape te-a distrus. 

Creatura se apropiase înot iar Rivas nu mai 
trebui să şoptească apăsat ca să se facă auzit. 

— Nu sînt sigur că asta e.. 

— Azi dimineaţă m-am supărat, spuse creatura, 
chicotind cu reproş în glas, cînd mi-am dat seama 
că erai în barca aia plină cu femei. Am sperat că 
n-o să fii atit de prost, încît să ai vreun... contact 
cu una din acele vacas, în halul în care eşti. 

Rivas începu să se clatine, apoi se dădu cu 
un pas înapoi pe mal, ca să se echilibreze. 

— De ce să... n-o fac? 

— Te-ar diminua. Așa se întimplă întotdeauna, 
atîta doar că în starea în care eşti acum, distrus Şi 
slăbit, te-ar putea face să uiţi. 

Creatura se apropiase şi mai mult, cînd el se 
dăduse înapoi; acum îi putea vedea degetele 
deasupra apei, ţinîndu-se de pietrele acoperite de 
noroi şi strălucind în lumina lunii ca nişte animale 
marine grase. 

— Ce să uit? 

— Cine eşti, omule. Dacă uităm că sîntem 
Rivas, ce mai rămîne din noi? 

Rivas mai făcu doi paşi înapoi. 

— Ceea ce sînt eu. Asta rămîne. 

Creatura tremura atît de violent, încît unde 
concentrice plecau dinspre ea, una după alta. Apa 
canalului mirosea a frunze verzi strivite. 

— Vino la mine, spuse înăbuşit vocea din apă. 

Deodată, Rivas înţelese că, dacă s-ar duce, ar 
lăsa în urmă lucruri pe care le dobiîndise cu un 
preţ atît de mare... Tristeţea din ochii de sticlă ai 
gunoierului, lăsat în urmă, undeva în Irvine. 
Durerea, de care-şi mai amintea, şi acum — cînd îl 
sprijinise şi-l ridicase pe băiatul muribund în coşul 
cu Sînge, într-un colţ unde era aer. ,Ruşinea de a 
fi încheiat un tirg avantajos, pentru salvarea vieţii 
lui Uri. Respectul pe care i-l arătase, fără nici o 
plăcere, lui Frake Mc An. 

Făcu cale întoarsă spre cărare. 

— Nu, mulțumesc, spuse el politicos. 

— Degetele, pot să ţi le pun la loc... 

— Lasă-mă în pace, se răsti Rivas încordat, 
dindu-şi seama brusc că era speriat. Du-te şi 
prinde peşte dacă vrei să bei singe. 

— Mai mare nevoie ai tu de mine, decit eu 
de tine, Rivas. Pot... 

— Atunci n-ai deloc nevoie de mine. 

Se întoarse pe călciie şi porni spre casa Lisei, 
care deodată i se păru foarte departe; a clipă mai 
tîrziu începu să fugă, fiindcă în spatele lui auzise 
un plescăit şi lipăitul labelor ude, aidoma unor 
galoşi, pe noroiul întărit de pe cărare. Zgomotul 
pâşilor care-l urmăreau încetă după cîteva secunde 
iar Rivas îşi îngădui să încetinească puţin, crezînd 
că hemoglobina se oprise — nu-şi dădu seama că 
de fapt, se ridicase în aer şi începuse să zboare, 
pînă cînd nu-l izbi între umeri, dîndu-l de-a 
rostogolul pe pantă şi făcîndu-l să aterizeze. cu 
zgomot în canal. 

Apoi se năpusti asupra lui ca un cîine care a 
ajuns la o halcă de carne, cu doar cîteva clipe 
înaintea restului haitei. Pe cînd se rostogoleau în 
apa rece şi sărată, Rivas o lovi cu pumnul stîng, 
simțind cum țesutul gelatinos se destramă -şi se 
împrăştie, refăcîndu-se însă cu repeziciune, şi cum 
dinții ei, în întregime solizi, îi sfişie lacom braţele 
şi pieptul. Plingeau amîndoi, sughiţind de frică şi 
de miînie, iar de fiecare dată cînd unul din ei se 

ridica pe jumătate, celălalt îl dobora la loc. 

cele din urmă, Rivas o prinse pe hemogl 
bină, trecîndu-şi genunchii pe după talia ei Al 
ținîndu-şi mîinile încleştate de maxilare, apoi îl 
îndepărtă faţa de lingă el, încercînd s 
folosească doar de degetul mare şi de peul 
palmei de la mîna dreaptă, la care era rănit. 

Ea scuipă o gură de apă şi singe, după care 
şopti, în timp ce ochii mari şi spălăciţi îl 
sfredeleau pe Rivas, în lumina lunii: 

— Te rog, Greg. 

Ţinînd-o strîns cu picioarele, se apucă să-i 
sucească gitul. 

Creatura scoase un fel de țipăt înăbuşit, însă 
zgomotul se curmă brusc, după ce el îi răsuci 
complet gitul. Miinile creaturii îi căutau febril 
pieptul, braţele şi faţa, dar încă nu păreau să aibă 
unghii, iar degetele se sfărîmau la contactul cu 
corpul lui, producînd un miros neplăcut, măi rău 
decît eventualele zgiîrieturi. 

Rivas îşi cufunda capul în apa canalului ime- 
diat după ce trăgea aer în piept, cînd mişcarea îi 
permitea să prindă şi mai bine capul alunecos al 
creaturii, însă la a treia răsucire completă gîtul ei 
începu să se caşte şi să împrăştie în apă un fel de 
lichid. Hemoglobina se zvîrcolea atît de tare sub el, 
încît se temu să nu fie răsturnat; nu-i venea să 
creadă că zgomotul pe care-l făceau nu era auzit de 
nimeni dar, în sfirşit, la a opta sau a noua răsucire 
completă, gîtul creaturii, care fusese din ce în ce 
mai greu de întors, la fel ca o cheiţă de acţionare a 

unui ceas, se frînse; încordarea braţelor lui Rivas 
slăbi brusc, dindu-l peste cap, în apa murdară. 

ÎN Corpul hemoglobinei rămase inert şi se 
ufundă în apropierea lui Rivas, eliberînd o 
puzderie de băşicuţe urit mirositoare. El se ridică 
antvoie şi azvirli cît putu de departe capul care 
încă tremura, undeva în josul canalului, în direcţia 
opusă casei Lisei. După trei secunde îl auzi 
căziînd, cu un plescăit, în întuneric. Lăsă corpul 
acolo şi înotă înspre capătul superior al canalului, 
îndepărtîndu-se de rămăşiţele creaturii, clătindu-şi 
gura şi părul în apa din canal, relativ curată, faţă 
de cea în care se bălăcise pînă atunci. 

Nu după multă vreme, începu să-şi închipuie 
că exista ceva, care şerpuia în linişte, prin apă, în 
urma lui, aşa că se căţără pe malul canalului, 
străbătind cu pasul distanţa care mai rămăsese pînă 

-la casa Lisei. Ea nu era acasă; intră, mai făcu o 
baie — care îi epuiză fetei rezervele de apă — şi 
se urcă în patul pe care i-l pregătise. 

tre timp, în canalul liniştit, lipsit de lumină, 
nişte filamente subţiri prindeau contur, din două 
fragmente de materie organică, aflată în apă - o 
bucată mică şi sferică, spre vest, o alta la fel, dar 
cu patru membre, spre est. Filamentele fiecărui 
fragment se îndieptară spre celălalt, iar noaptea, 
tirziu, ele se atinseră, se uniră... şi începură încet 
să se reînchege într-un singur corp. 

Rivas se trezi a doua zi dimineaţă, pe la 
şapte, mahmur şi ţeapăn, dar mult mai întremat 
decît în ultimele cîteva zile. Lisa nu se vede 
nicăieri, aşa că sparse nişte ouă într-o tigaie, 
acoperi cu resturile de la cîţiva tacos găsiţi /în 
vasul de evaporare, din ceramică, amestecă totu/ la 
focul aţiţat din nou, pînă cînd fu aproape 
după care umplu cochiliile de tacos, le îngr, 
pe o farfurie, turnă salsa furiosa şi începu să 
mănînce După ce îşi completă micul dejun cu o 
bere rece, se simți oarecum mai pregătit pentru 
ieşirea pe care şi-o propusese în dimineaţa aceea. 

După ce spălă vasele şi încuie uşa în urma 
lui, părăsi casa Lisei, pomi spre nord către Cen- 
tury şi coti la stînga, spre canalele adinci şi spre 
mal; traista în care avea sticla i se legăna pe 
umăr. Străzile înguste şi scăldate de soare erau 
împînzite de pisici, acoperişurile de maimuțe şi 
cerul de papagali; specia umană era reprezentată 
doar de tîrşiitul unor paşi şi de mirosurile de 
cafea aburindă şi slănină, care suiau dinspre 
ferestruicile de la parterul caselor. 

Aproape toate produsele oferite spre vînzare în 
magazinele din Veneţia sau servite în restaurantele 
ei erau fie preparate sau cultivate prin partea 
locului, fie aduse cu căruța din Santa Monica sau 
din Ellay; între_docurile şi cheiurile care putrezeau 
în apa mării se desfăşurau cele mai ascunse tipuri 
de comerţ, cum cei care cumpăraseră proprietăţile 

de lîngă mal, şi care se ocupau cu traficul de 
înge sau de fete cabotine, îi trăgeau pe sfoară pe 
ei din breaslă, le plăcea să aibă oceanul în 
apropiere, ca să scape mai uşor de cele 
netiebuincioase — sau pur şi simplu se simțeau 
mai bine înotînd dintr-un loc în altul, de-a lungul 
malului sau prin reţeaua de canale, decît încercînd 
să le cu ajutorul unor membre care începuseră 
să involueze, spre o formă mai simplă de viaţă. 

Zona de lîngă mal fusese construită pe 
vremea Primului As, şi toate docurile, digurile şi 
canalele fuseseră construite în aşa fel, încît să 
dureze cît mai mult, arhitecţii încercaseră să mai 
adauge cîte ceva, ca să arate mai frumos — turnuri 
ciudate, poduri ca-n poveşti, prea înalte şi uşoare 
ca să poată fi folosite, chiar şi un parc de 
distracţii, pe malul mării, pentru copii. Dar 
construcţiile fuseseră oprite în anii celui de-al 
Doilea As, apoi pînă şi întreţinerea lor fusese 
întreruptă cînd a ajuns la putere al Treilea As. 
Acum clădirile erau fisurate, înclinate şi săpate de 
apa mării, iar turnurile, podurile dantelate şi 
panourile decolorate de soare de pe aleile parcului: 
de distracţii se clătinau şi sciîrțiiau în bătaia 
vîntului, ca nişte jucării abandonate de un copil 
care nu s-a mai ocupat de mult de ele. 

Palmierii, tufele de hibiscus şi iedera creşteau 
aici din belşug şi se spunea că era mai uşor să 
ajungi dintr-un loc în altul căţărindu-te prin copacii 
strinşi în grupuri compacte, decît încercînd să te 

descurci în labirintul indescriptibil de alei, canale 
şi poduri şubrede, şi că serpii, insectele şi maimu- 
tele, pe care le întîlneai în jungla de sus, erau m 
puțin periculoase decît locuitorii de la poalele ei. 

Dacă ar fi avut amîndouă mîinile tefere, Rifas 
s-ar fi putut gîndi serios să ajungă la mal foloșind 
traseul de deasupra. În dimineaţa asta voia se 
apropie de Palatul Excentricului, ca să vadă (dacă, 
aşa cum se temea, acesta era într-adevăr destinaţia 
bărcilor"' pline cu fete cabotine, după ce erau 
vindute  coşurile cu Sînge. S-ar fi putut, 
bineînţeles, ca barca în care călătorise clandestin să 
fi fost ultima din săptămîna aceea; însă nu auzise, 
nici în Oraşul Sfint, nici de la băiatul care 
reprodusese cu voce tare gîndurile lui Sevatividam, 
nimic care să indice că expedierea fetelor din 
Irvine avea să se încheie, cît de curînd. 

Pe cînd soarele se ridica deasupra clădirilor 
din spatele lui, străzile din faţă se îngustară, căci 
şirurile de căsuțe şi prăvălii fuseseră construite în 
mijlocul arterelor vechi şi largi; de multe ori, între 
ele apăruseră alte magherniţe — corturi cu mincare, 
băutură, ghicit în cărți şi Kinetoscop, încît acum 
căruțele şi persoariele foarte grase nu-şi puteau 
croi drum pe acolo. Unele din corturile cu mîncare 
şi vinzătorii de băuturi mai aveau încă deschis, dar 
majoritatea locuitorilor Veneţiei se culcaseră deja 
de două ceasuri. 

Ceva mai aproape de mare, drumurile 
deveneau accidentate, dat fiind că aleile mergeau 

într-un zig-zag abrupt, ca să dea ocol clădirilor 
prăbuşite, urcau sau coborau în locurile unde 
poduri improvizate fuseseră ridicate în grabă peste 
breşele mari din asfaltul năpădit de apă. Îi era din 
ce în ce mai greu să-şi continue drumul spre vest; 
avea impresia că întregul oraş încearcă să-l 
împiedice să ajungă la mal. În cele din urmă, 
totuşi, tîrziu, către prînz, Rivas se strecură prudent 
pe după o scară de incendiu care se legăna nesi- 
gur şi, ghemuindu-se ca să privească sub ce mai 
rămăsese dintr-un vechi fronton, desprins de 
construcţia iniţială şi fixat precar între marginile a 
două acoperișuri, zări întinderea încreţită şi 
întunecată a mării. Porni mai departe, tîrşiindu-şi 
picioarele şi încercînd să nu piardă din ochi 
marea, după care urcă şi intră pe o uşă străjuită 
de o arcadă, care parcurgea un proces lent de trans- 
formare în fereastră, din cauză că bucăţi întregi de 
zidărie i se îngrămădeau în partea inferioară. 

Ajuns pe partea cealaltă, privi în jur, dîndu-şi 
seama că descoperise ceva ce părea a fi domiciliul 
improvizat şi stabilit de multă vreme, al unor 
gunoieri. Se afla pe un acoperiş uşor înclinat, cu 
o balustradă ciudată din fier forjat, de-a lungul 
marginii dinspre mare. O parte din bărbaţii de pe 
acoperiş se întorseseră spre el şi îl priveau acum 
cu expresii dintre cele mai diferite: îngrijorare, 
miînie, curiozitate, plictiseală. Un bărbat de lîngă 
Rivas părea pe punctul să înalțe un zmeu care în 
loc de coadă avea un năvod desfăcut, majoritatea 

țineau în miini undiţe sau binocluri, cîțiva 
dormeau, pur şi simplu, sub mîngiierea soarelui, 
iar un individ bătrîn, cu părul alb, dădu fuga la 
marginea nordică a acoperişului, se lăsă pe vine şi 
dispăru dedesubt - probabil coborînd o scară — 
cînd Rivas îşi făcu intrarea. 

- Ce pofteşti, hombre? întrebă un bătrîn 
uscăţiv, a cărui barbă gălbuie ajungea pînă la 
curea, după cum observă Rivas cînd se ridicase şi 
scosese un cuţit. 

Rivas rînji. 

— Vreau doar să mă uit la ocean — şi even- 
tual să găsesc pe cineva care să mă ajute să beau 
asta. | 

Scoase sticla de tequila din traistă., 

Atmosfera se mai destinse puţin. Bătrînul lăsă 
cuțitul, făcu un pas înainte şi luă sticla, fără să 
dea impresia că-i face plăcere. Scoase dopul cu 
dinţii şi, ţinindu-l ca pe un trabuc, mirosi băutura 
limpede. Evident satisfăcut, scuipă dopul peste 
balustradă şi spuse: 

— Bine. Dar dacă te ocupi cumva de Singe... 

— Sau fete care-au luat-o razna — adăugă un 
tînăr cu un păr blond şi frumos, cu bucle ca nişte 
fuioare aurii.. 

— „atunci o să descoperi că ai greşit amarnic, 
venind aici, încheie bătrînul. 

— Nu-s eu ăla, fi linişti Rivas pe toți. Eu sînt 
doar un... observator. 

— Ce?! exclamă bărbatul cu zmeul. 

— Glumește, Jeremiah, spuse bărbatul cu barbă 
gălbuie. 

Duse sticla la gură, iscînd o puzderie de bule 
de aer care se îngrămădiră cu zgomot înspre gîtul 
ei. 

- Ei bine — spuse, după ce cobori sticla la 
loc — acreditarea e valabilă, domnule. 

Dădu sticla altcuiva. 

Rivas cobori panta acoperișului pînă la 
balustradă, dar părea atît de şubrezită, încît nu se 
sprijini. Uitîndu-se în jos, înţelese de ce bărbaţii 
îşi aleseseră acest loc drept domiciliu; la mai bine 
de treizeci de metri sub ei se afla o apă adîncă, 
unde se putea pescui şi, dat fiind că se găseau 
deasupra clădirilor înconjurătoare, puteau să ob- 
serve marea, pe toată întinderea ei. Cînd privi spre 
dreapta, Rivas simţi un nod în stomacul care 
oricum nu-i dădea pace, căci structura albă, care 
se înălța în depărtare şi care semăna cu un frag- 
ment decupat din carcasa unui nautil, pe care 
creşteau o sumedenie de ciuperci lungi, era Palatul 
Excentricului. Îşi mută repede privirile în altă 
parte, ca să nu-i lase să ghicească în ce măsură 
venirea lui avea legătură cu locul acela. 

Treptat, afaceriştii de pe acoperiş îşi reluară 
activităţile, iar după ce sticla trecu de alte cîteva 
ori din mînă în mînă, privirile aruncate lui Rivas 
deveniră mai puţin bănuitoare. Bărbatul care ţinea 
zmeul îl ridică în aer, apoi începu să-l manevreze 

înainte şi înapoi, peste acoperiş, fluierînd într-un 
mod ciudat. Un altul supraveghea înaintarea unei 
anumite bărci cu visle, făcînd însemnări într-un 
carneţel, iar unul din cei care aveau binoclu 
descoperise ceva, care-l absorbise total, la o 
fereastră din apropiere. Tînărul blond continua să 
se uite în jur îngrijorat, de parcă ar fi avut o 
întîlnire cu cineva care nu venise. Rivas se 
mulțumea să privească oceanul. < 

Văzu o mulţime de ambarcaţiuni — trei bărci 
late, pe ale căror punți se observau nişte structuri 
înalte, un ferryboat renovat care aparent funcţiona 
ca bar şi restaurant marin, şi multe bărci de 
pescuit strînse în jurul acelui petic de ocean, de 
un albastru închis, unde se afla groapa submarină 
cunoscută sub numele de Ellay-Ex Deep, lăsînd la 
apă plasele aflate la capătul unor prăjini lungi, ca 
să ridice peştii fosforescenţi şi vioi, atît de preţuiţi 
în unele cercuri — dar nici una nu semăna cu cea 
“pe care-o căuta şi-i veni în minte că, de fapt, nu 
se uitase niciodată atent la vasul care-l adusese de 
la Irvine. Cel puţin două din bărcile-pe care le 
văzuse azi ar fi putut fi cea dorită. 

Tînărul neliniștit, cu păr buclat, privi arcada 
pe sub care intrase Rivas, apoi se duse la 
marginea nordică a acoperişului şi se uită în jos. 
“În cele din urmă se întoarse lingă: ceilalţi şi 
întrebă: 

— A auzit careva unde-a zis că se duce 
bătrînul care era cu mine? 

— Nu, puştiule, spuse bărbatul cu barba 
gălbuie, cu o voce şovăitoare din cauza băuturii. 
N-am auzit să fi zis ceva. 

Undeva departe, spre stînga, abia distingîn- 
du-se la linia orizontului, Rivas zări o ambarcaţiu- 
ne masivă, care se apropia. -Soarele tocmai înce- 
puse să coboare, după ce atinsese zenitul, aşa că 
fu nevoit să-şi îngusteze ochii ca să se ferească de 
razele jucăușe ale luminii reflectate în apă. 

Era un fel de barcă încărcată cu nişte hirdaie 
ciudate şi cu un fel de imitații de înotătoare 
laterale. I se vedeau catargele şi pinzele inegale, 
iar Rivas fu convins că asta era barca pe care o 
căuta. Acum nu mai trebuia decit să observe unde 
acostează. | 

Băiatul se aplecă peste marginea nordică. 

— Hei! ţipă el 

Rivas tocmai voia să-i ceară binoclul unuia 
din bărbaţi, cînd băiatul adăugă: 

— Lollypop!? 


CAPITOLUL NOUĂ 


Rivas se strădui să nu facă altceva, decît să 
se uite la băiatul care privea în continuare în jur, 
neliniştit. Încercă să-şi aducă aminte cum arăta 
bătrinul care o luase din loc, cînd apăruse el. 
„Isuse“, îşi zise. „Nu prea înalt, cu părul alb — 
putea să fie el. În plus, nu m-a lăsat să-i văd. 
faţa, deşi mai mult ca sigur că el a văzut-o pe a 
mea. Iar puştiul m-a prevenit că nu e bine să 
umblu după fete. care au luat-o razna. 

Retrăgîndu-se de lîngă balustradă şi încercînd 
„să se comporte normal, mai zări o dată barca 
aflată în larg şi i se păru că vede un şir de funii, 
-atîrmmînd de una din laturi. 

Pe urmă, ceva îl lovi în creștetul capului, atît 
de tare, încît fu proiectat în balustrada care cedă 
şi se desprinse de terasă, ca o ușă care se 
deschide în afară. 

Rivas se agăţă, mai mult cu picioarele decît 
cu mîinile, într-o parte, aproape cu fundul în sus, 
de ceea ce iniţial fusese balustrada, iar acum 
semăna cu o scară fixată precar, legănîndu-se 
deasupra adiîncurilor. Auzise ţipetele a cel puţin 
alţi doi oameni care se prăbuşiseră în apa mării, 
aflată undeva, dedesubt; la vreo doi metri deasupra 
lui văzu un altul, atîrnat de balustrada care 

împrumutase mişcările unui pendul, iar sus, pe 
terasă, desluşi chipul desfigurat de mînie al însuşi 
bătrînului Lollypop care ţopăia, turbat, la marginea 
acoperişului, încercînd să-l nimerească încă o dată: 
pe Rivas cu o praştie pe care o cumpărase, fără 
îndoială, în amintirea dragului de Nigel. 

Praştia zbîmîi, bărbatul de deasupra lui scoase 
un țipăt, iar Rivas îşi desfăcu picioarele din jurul 
barelor de fier şi îşi dădu drumul în apa mării, 
învîrtindu-se în aer, lovind la nimereală aerul cu 
braţele, sperînd să aterizeze în picioare şi auzind 
şuieratul, ca un bizîit de ţințar, al unui alt 
proiectil, care-i trecu la cîţiva centimetri, pe lingă 
cap. 

Cînd luă contact cu apa i se păru că s-a izbit 
de o placă de. beton care se face bucăţi şi se 
prăbuşi, fără aer în plămîni, zviîrcolindu-se fără 
vlagă, Dumnezeu ştie la ce adincime, într-un nor 
de bule de aer care se mişcau la întîmplare. Nu-şi 
dădu seama pe unde putea ajunge sus, pînă cînd 
tremurul bulelor încetă, ele porniră şovăind într-o 
direcţie, iar el se răsuci şi le urmă, dînd din 
picioare. 

Primul lucru pe care-l făcu, odată ajuns la 
suprafaţă, după de-şi dădu părul din ochi, fu să-şi 
întindă gîtul şi să privească în sus; ochii i se 
“măriră de groază, cînd îl văzu pe Lollypop 
zburînd către el, prin aer, şi crescînd din ce în ce 
mai mult, după o săritură calculată să-l facă să 
aterizeze exact în cîrca lui Rivas. 

Cu ultimele puteri, Rivas se năpusti, cu 
mişcări spasmodice, spre țărm, făcînd nişte valuri 
mici care fură înghiţite de aterizarea zgomotoasă a 
bătrînului, cînd acesta luă contact cu apa, chiar în 
spatele lui. Valul mare, care se iscă, îl trase pe 
Rivas înapoi, lăsîndu-l și fără puţinul aer pe care 
reuşise să-l adune în plămînii epuizați. 

n faţa lui, apa mării se legăna în umbră, 
clipocind ușor în jurul stilpilor masivi, din beton, 
care sprijineau .întreaga construcţie de pe mal. 
Năvoade şi hamace vechi fuseseră întinse între 
două coloane; cel puţin doisprezece copii, îngrămă- 
diţi pe ele, îl priveau cu un amestec de teamă şi 
respect. Chiar şi în întuneric, Rivas le observă 
calviţia şi încreţiturile de pe git, precum şi 
membranele dintre degetele de la mîini şi de la 
picioare. Se îndreptă spre unul din năvoadele 
neocupate, înotînd printre stilpi, ajunse cu greu la 
el şi se întoarse cu faţa spre întinderea circulară 
de apă înspumată. Îşi scoase biîjbiind cuțitul, îl 
strînse în mîna stingă şi se lăsă moale, ca să le 
dea timp plăminilor să-şi revină. 

„Să-l ucid?“ se întrebă. „Trebuie... dar asta 
nu. înseamnă neapărat c-am să fiu în stare“. 

şi dădu seama că pe faţă îi curgea sînge şi-şi 
pipăi neîndemînatic creştetul capului, cu mîna în 
care ţinea cuțitul. Dădu peste o zgirietură lungă şi 
neregulată, de parcă cineva ar fi încercat să-i 
despartă părul într-o cărare, folosindu-se de un 
fierăstrău. Simți că îl cuprinde un tremur şi se 
întrebă dacă ar mai fi simțit ceva, în cazul în care 

proiectilul ar fi nimerit cu numai doi centimetri 
mai jos. Cînd cobori mîna, pe lama cuţitului se 
vedeau urme de sînge. , i 

Trase adînc aer în piept, tremurînd de efort. 
„lar ne jucăm de-a respiratul“, îşi zise. „Oare, 
pentru cît timp?“ Cu o limpezime a imaginaţiei, 
-de care nu se ştiuse capabil, văzu cum propriul 
braţ apropie cuțitul de gitul bătrînului, simţi lama 
împlîntîndu-se şi înfrîngînd rezistenţa cartilagiilor, 
pînă cînd degetele încleştate pe miner i se loviră 
de mărul lui Adam şi zări corpul chircit alunecînd 
la loc în apă, pata care se întindea, ochii măriţi 
de groază ai copiilor... 

Foarte încet, aproape fără să vrea, vîri cuțitul 
la loc în teacă şi-şi trase mîneca peste el. 


* 
* * 


Ochii îi erau fixaţi pe un petic de apă unde o 
mie de băşicuţe încă bolboroseau, ieşind la supra- 
faţă; valuri mici tulburară apa, care rămase, în 
scurt timp, lină. Avu o senzaţie de linişte care nu 
se datora numai epuizării, fiindcă îşi amintea de 
clipa cînd ţişnise din spatele lui Nigel, cu cinci 
zile în urmă, şi de expresia de pe chipul acestuia, 
înainte ca măciuca lui Rivas să-i spargă capul. 

Băşicile dispăruseră, valurile lungi şi lente 
reintrară în ritm... iar Rivas îşi dădu seama, cu un 
sentiment de uşurare, că bătrînul Lollypop n-o să 
mai iasă la suprafaţă. „Mă rog“, îşi spuse, săritura 

a fost mare, iar el era totuşi bătrîn... Cine ştie, 
poate nici nu ştia să înoate; poate nu voise decit 
să-mi crape capul cu tocurile ghetelor, înainte de-a 
se îneca.“ 

„Din cauza lui Nigel. Hm...“ 

Deodată, îşi aduse aminte de barcă. „Dum- 
nezeule“, îşi spuse, ridicîndu-se de pe năvod, 
„trebuie să văd unde acostează! Să văd dacă 
«templul „din oraşul înrudit» e într-adevăr Palatul 
Excentricului“. Privi în jur, văzu nişte scări care 
dispăreau în umbră, îşi.dădu drumul, uşor, în apă 
şi începu să înoate în direcţia lor. 

Ciîţiva bărbaţi stăteau pe bordură, sprijinin- 
du-se cu spatele de perete iar lingă ei, în apă, se 
legăna o barcă îngustă; era limpede că se ocupau 
cu operaţiunile de salvare; dacă ar mai fi căzut şi 
alţii, de sus, ar fi început să vislească în căutarea 
lor. Dar, deşi îşi întoarseră ochii inexpresivi spre 
Rivas, îşi spuseră, probabil, că nu merita osteneala, 
aşa că ajunse la scările alunecoase, de piatră, fără 
nici un fel de obstacol, în afară de propria-i 
slăbiciune. Fără să-şi îngăduie vreun moment de 
'odihnă, începu să urce în grabă scările. l 
- Suişul ţinu destul de mult, iar după trei sau 
pâtru porţiuni, începu să vadă razele de soare care 
străpungeau întunericul, piin nişte crăpături în 
zidărie; se opri ca să privească prin cele care 
dădeau înspre mare, însă de fiecare dată, cîte o 
decorație exterioară, din piatră sau lemn, nu-l lăsa 
să vadă oceanul. 

Cînd avu loc prima acostare, ajunsese, în goa- 
nă, pe o terasă lată de beton, unde doisprezece 
bărbaţi mînuiau pîrghiile şi manetele unei macarale, 
al cărei braţ, legat cu lanţuri de sondă, se întindea 
zece metri deasupra apei. După citeva secunde, 
cercetă din ochi acoperişul, cu balustrada care încă 
se mişca. Acum nu se mai ţinea nimeni de ea. 
Privi spre nord-vest, dar zidul unui depozit de 
mărfuri îi bloca perspectiva asupra oceanului. Sub 
un impuls de moment, se gîndi să pornească în 
fugă, de-a lungul braţului macaralei, ca un 
dansator pe sîrmă, însă parîma de remorcare, de 
lîngă căpătul tangonului, era udă şi se smucea în 
permanenţă. 

Muncitorii îl priveau cu teamă şi-şi dădu 
seama că, probabil, încă îi mai curgea singe din 
creştet. | 

— Cum se ajunge mai repede, întrebă Rivas 
gifiind, acolo, unde atîrnă balustrada aia? 

Unul din bărbaţi se încruntă. 

— Au căzut cîţiva tipi de-acolo, acum cîteva 
minute. , 

— Ştiu, spuse el, cu un gest mecanic. Unul 
eram eu. Cum fac să ajung iar acolo? 

După o pauză de gîndire, muncitorul îi dădu 
cîteva instrucțiuni, cuprinzînd şi o adevărată 
„săritură în lungime“ şi încheie spunînd „însă o 
să te azvîrle înapoi, în apă“. 

— Nu m-aş mira, încuviinţă Rivas, dispărînd 
în grabă. 

Cinci minute mai tîrziu, se suia pe scara pe 
care ţişnise Lollypop, cu ocazia precedentei sosiri 
a lui Rivas, oprindu-se cînd ajunse la mai puţin 
de jumătate de metru de marginea acoperişului. 

„Acum ce să fac?“ îşi zise. „Să ârunc o privire 
sau să mă caţăr direct?“ 

„Mă caţăr“, se hotărî. Urcă încă două trepte, 
apoi se prinse de marginea acoperişului şi se săltă, 
dintr-o singură mişcare, pe acoperişul înclinat. 

Bătrînul cu barbă gălbuie se holbă la el, fără 
să-şi ascundă mirarea. , 

— Ai mai adus, cumva, vreo sticlă? - 

Rivas clătină din cap şi, privind precaut în 
jur, îşi tîrî picioarele pînă la capătul dinspre vest, 
rămas acum fără balustradă. 

— Atunci ţi-a expirat acreditarea, spuse trist 
bătrînul. Hei, puşţiule! Uite-l pe tipul după care 
s-a aruncat moşul tău! 

Rivas privi în spate şi avu o stringere de inimă 
văzind-l pe tînărul blond, care se ridicase hotărît de 
lîngă arcadă, ştergîndu-şi lacrimile cu mîneca. 

— Of, zău aşa, puştiule, spuse Rivas, cu o 
exasperare plictisită. N-am fost eu de vină. A tras 
în mine şi pe urmă a sărit în apă, ţii minte? 

— Tocmai începuse — spuse băiatul sughiţirid 
— să... uite de... Nigel. A trebuit să vii tu, să-i 
aduci aminte... şi-acum a murit. 

Rivas îşi scoase cuțitul din mînecă, “finîndu-l 
cu mîna stîngă şi agitîndu-l în faţă, ca să-l facă 
pe băiat să dea înapoi. Băiatul continuă să 

înainteze; Rivas trînti o înjurătură, după care se 
întoarse şi privi spre nord-est. : 

Ambarcațiunea aceea ciudată se odihnea, aşa 
cum poate ar fi trebuit să-şi închipuie, lîngă un 
doc din piatră albă, asemenea unui miriapod, din 
fața Palatului Excentricului. 

Se întoarse şi observă că, dacă pînă atunci 
mai putuse să coboare scara fără luptă, acum 
posibilitatea aceea dispăruse. Tînărul prieten al lui 
Lollypop era la cîțiva paşi de el: aştepta, evident, 
ca Rivas să plece de la marginea acoperişului şi îi 
privea atent cuțitul. 

Rivas se întrebă ce-ar fi făcut, într-o 
asemenea situație, cu o săptămînă în urmă. Aici 
era destul de greu să-ți păstrezi echilibrul - 
probabil, ar fi încercat o lovitură de la distanță, 
care să-l facă pe puşti să scape cuțitul şi pe urmă, 
cît mai repede, o alta, la întîmplare, încercînd să 
nimerească undeva, între frunte şi git. 

În loc să facă asta — zimbi, vîri cuțitul la loc 
şi se aruncă de pe marginea acoperişului. 

De data asta îşi controlă căderea, atent să-şi 
ţină corpul drept şi picioarele lipite, iar cînd trase 
aer în piept se întrebă dacă muncitorul de lingă 
macara îl urmărise cu privirea. După impactul cu 
apa, cînd începu să se scufunde, îşi desfăcu 
braţele şi dădu din picioare ca să nu atingă 
fundul. Fu satisfăcut de sîngele rece cu care 
acţionase, pînă cînd îşi aminti că tot pe-acolo, prin 
apele întunecate, plutea şi bătrînul Lollypop — aflat 

poate, chiar acum, deasupra lui, rinjind şi întinzîn- 
du-şi mîinile reci spre el — şi atunci făcu o miş- 
care bruscă în lături, înotă cîţiva metri, cuprins de 
panică şi ieşi la suprafaţă. După ce-şi dădu la o 
parte părul ud, care-i cădea în ochi, privi neliniștit 
în jos. Înotă grăbit spre stilpi iar cînd ajunse între 
ei, în umbra construcţiei masive de deasupra, auzi 
nişte sunete asemănătoare unor îrmproşcături. 

Se apri, înălţă capul şi privi în jur — şi-şi 
dădu seama că sunetele veneau de la copiii muţi, 
cocoţaţi pe năvoadele şi hamacele întinse, care 
aplaudau, cu mîinile lor acoperite de membrane, 
sperînd, evident, că o să repete figura. 


x 
x * 


Lisa ieşise pe micul dig din fața casei, cînd 
Rivas se apropie greoi, pe cărarea care venea 
dinspre canal. Apa nu mai şiroia pe el, părul ud 
nu mai era chiar atît de țepos, dar pantofii încă îi 
plescăiau la fiecare pas. 

*— Bună Greg. Am înțeles că aseară ai căzut 
în canal; ai repetat isprava şi azi? 

— În ocean, spuse el. De două ori: 

Se hotărîse să nu se apropie de Palatul Ex- 
centricului dinspre mare, oricum, nu de la început, 
ci să facă o recunoaştere a locului, intrînd, pur şi 
simplu, pe uşa din faţă. Mai departe nu ştia ce-o 
să facă. Să comande o. băutură? Dacă era să dai 

crezare legendelor, locul acela era şi bar, printre 
altele. Să ceară de lucru? Se cutrernură. 

— Ce faci aici? întrebă el. 

— Mi s-a părut că am -auzit un animal rănit, 
acolo, în canal. E a treia oară că ies să mă uit. 

Dădu din umeri şi se întoarse spre casă. 

— Asta e, continuă ea privindu-l peste umăr. 
Nu s-ar zice că ai găsit pe cine căutai. 

- Nu. ` 

Gîndindu-se la covorul ei, se descălță de 
pantofii plini de noroi, punîndu-i la intrare, după 
care. îşi scoase şi ciorapii. 

Ea păru surprinsă de acest exemplu de bună 
creştere, dar nu făcu nici o remarcă. 

— Ei bine, spuse pe urmă, cît timp te-ai dus 
să cauţi pe cineva, cineva a venit şi te-a căutat. A 
lăsat un... 

Se opri şi se uită Ía el. 

ncremenise în timp ce-şi punea ciorapii la 
uscat, pe balustrada de la intrare. 

— Un... animal rănit, spuse el. 

Ea dădu din cap. 

— În canal. Ştii ceva despre el? 

— Poate. 

„Dumnezeule“, îşi spuse, „oare ce trebuie să 
faci ca să ucizi o asemenea creatură? Unde mai 
pui c-am adus-o aici“. 

— Ai auzit vreodată de... hemoglobine? 

— Da, spuse ea ridicîndu-şi sprîncenele: mai 
sus ca de obicei. Duhuri, un fel de vampiri de pe 
dealurile din sud, nu? Aşa ceva am eu în canal? 

El se îndreptă şi-şi dădu miinile în lături, 
deznădăjduit. 

— Cred că... da, dacă mă gîndesc bine. Am 
crezut c-am ucis-o, aseară. Doar i-am sucit gâtul, 
pentru Dumnezeu! 

Se aşeză pe- balustradă, lîngă ciorapi, şi privi 
în jos, nefericit. -, , 

— Îmi pare rău, Lisa. N-am vrut s-o aduc la 
tine. Mă urmăreşte de zile-n şir; mi se furişează 
în spate ţi-mi spune lucruri dezgustătoare. Cred că 
o să se ia după mine, cînd am să plec dar, pentru 
orice eventualitate, dacă ai putea să-ţi pui nişte 
paravane la ferestre, doar vreo două zile, aş... 

Se opri, fiindcă se: uitase, în fine, la ea iar 
expresia de milă amestecată cu teamă, din ochii ei, 
îi dădu fiori. Îşi repetă ultimele lucruri pe care i 
le spusese şi deodată, după o răbufnire de mînie 
indignată, începu să ridă; după o clipă, rîsul îl 
zgilţiia de parcă ar fi fost tras din toate părţile de 
o ceată de cîini invizibili. Se aşeză, legănîndu-se 
şi hohotind, pe scîndurile podelei de la intrare, în 
timp ce lacrimile îi curgeau în barbă, iar Lisa, 
sprijinită de celălalt capăt al balustradei, zîmbi 
nesigur, făcînd eforturi să nu i se alăture; însă, 
curînd după aceea, începu şi ea să ridă, la fel de 
tare ca el. . 

După ce rîsul se mai potoli, Lisa se îndepărtă 
de balustradă, îşi potrivi o şuviță rătăcită, care-i 
căzuse pe frunte, și oftă. 

— Paravane, spuse ea slab. Şi nişte spray din 
ăla. Nu există şi-un spray? 


320 


Rivas pocni din degete. 

- Cum de nu m-am gîndit mai din timp? Îi 
punem o lesă creaturii şi o vindem cuiva, pe post 
de cîine de pază. 

Ea chicoti. 

— Şi... parcă mai era ceva, ceva despre sînge. 
Nu există expresia „cîini pur sînge?“ Nu, nu cred. 
Oricum, era un banc pe chestia asta. 

Zîmbetul îi dispăru de pe chip. 

— Pe vremuri, nici prin cap nu ţi-ar fi trecut 
ce caraghios e să te considere cineva nebun. 

— Azi era cît pe-aci să-mi treacă. 

— Dar nu eşti, nu-i aşa? Nu eşti nebun? 

— Mă tem că nu. 

— Chiar i-ai sucit gîtul unui vampir, aseară? 

El dădu din cap. 

— N-a fost uşor, cu mîna asta paradită. 

— Ce lume — oftă ea, deschizînd uşa din faţă. 
Sînt nişte paravane în şopron. Am să le instalez. 
A, tocmai începusem să-ţi spun. Te-a căutat un tip 
şi ţi-a lăsat un bilet. 

— Doar n-o fi fost Jack Frenchfry, gemu 
Rivas, ridicîndu-se în picioare. Între două virste, 
slăbănog şi cu un rînjet scabros? 

— Nu, spuse Lisa din casă. Unde l-oi fi pus? 
A, uite-l. 

O urmă în bucătărie, iar ea îi dădu un plic. 

— Tipul ăsta avea barbă şi părea doar de vreo 
douăzeci şi cinci de ani. 

Clătinînd absent din cap, Rivas deschise plicul 
şi scoase o carte de vizită. 

— Frumoasă hîrtie, ce zici? spuse el. 

În partea de sus a cărţii de vizită stătea scris, 
cu litere aurite, „Domnul Gregorio Rivas“. O 
desfăcu şi citi în continuare: „...este invitat să ia 
cina, astă-seară, la orele opt, la locuinţa din 
Veneţia a fostului său stăpîn spiritual..., dacă ştie 
unde se află acest loc; şi nu-mi vine să cred că 
nu ştie“ Era semnat, într-o mizgăleală total 
diferită, „SEV“. l 

Lisa i se uitase peste umăr. 

— Sev ăsta e cumva persoana pe care o cauţi, 
Greg? 

- Hm, spuse Rivas, gîndindu-se că făcuse o 
prostie, lăsîndu-se recunoscut, cu o seară înainte. 
Nu: Dar ştie unde se află. a 

Inima îi zvîcnea prea repede şi avea gura 
uscată. Începu să-i tremure mîna şi puse invitația 
pe masă. 

— Ce s-a întîmplat, Greg? 

El nu răspunse, aşa că-Lisa se duse la dulă- 
piorul cu băuturi şi întrebă, cît mai degajat cu 
putinţă: 

— Ai de gînd să accepţi invitaţia? 

Cu gesturi mecanice, Rivas luă paharul de 
whisky pe care i-l dăduse ea şi bău zdravân. . 

— Aaahhh, făcu el încet, aproape pe un ton 
de conversaţie, palid la faţă. Poate că. da, continuă 
nesigur. Dumnezeu să mă aibă în pază, poate că 
nu există altă cale... i 

„Ea se uită îngrijorată la invitaţie şi apoi din 
nou la Rivas. 

— Unde se află locul ăsta? 

Pe chipul lui flutură umbra unui suris. 

— Îmi promiţi că n-o să încerci să faci nimic? 

— Ce... Da. 

El scoase un oftat. 

„— La Palatul Excentricului. ` 
Lisa se aşeză şi bău la rîndul ei, direct din 
sticlă. ` 


* * 


O bună parte din substanţa care o alcătuia se 
pierduse în canal; pierduse tot 'ce cîştigase în 
ultimele zile. Se aşteptase, fireşte, la rezistenţă şi 
la oarecare încăpăţinare din partea lui Rivas, dar 
nu se aşteptase la trădare -— căci făcuse doi paşi 
spre ea, cu intenţia evidentă de a colabora, după 
care se dăduse brusc înapoi și o trimise să sugă 
peşti — şi.nici la o asemenea violenţă surprin- 
zătoare şi fără sens. 

leşi din nou la suprafaţă şi observă că soarele 
apusese. ]şi mută ochii alburii spre casă şi-şi 
dezveli dinţii într-un zîmbet. Se întorsese! Probabil, 
se înapoiase în timpul cît chibzuise ea, pe fundul 
canalului. Cu un efort mult mai mic decit cel pe 
care l-ar fi făcut ieri, creatura îşi propulsă în aer 
corpul împuţinat, privind tristă în urmă, la 
întinderea canalului. Atîta sînge, agonisit cu trudă, 

se risipise, îrnprăştiat în apă! Şi o dată cu el, atît 
de mult din substanţa creaturii, ba chiar din 
inteligenţa ei, după cum fu nevoită să recunoască. 
„Ei bine“, îşi promise, „îl mai prind eu şi altădată 
şi-atunci nici n-o să mai fie vorba de seducţie. O 
să fie viol în toată legea“ 

Deodată creatura se opri în aer, ondulindu-se 
ca un peşte ca să rămînă pe loc. „Uite-l!“ Rivas 
ieşea din casă! Creatura se întinse ca să prindă 
direcţia vîntului şi-i luă urma. l 


* 
x * 


„Încă mai poţi să te-ntorci“, se îmbărbătă 
Rivas, părăsind casa Lisei. „Ţi-ai cîştigat cele cinci 
mii de «cincimi» cu vîrf şi îndesat. Eşti aproape 
distrus fiindcă ai ţinut să ajungi aici, iar acum 
duşmanul ştie cine eşti şi unde te afli! 

Dar şi eu ştiu cine e şi unde se află el. Şi 
mă tem că, ajuns aici, nu mai pot să dau înapoi! 
Cred că nici n-o mai fac de dragul lui Uri. O fac 
de dragul meu. Prea multe lucruri câştigate cu 
trudă se vor dovedi fără valoare, dacă nu parcurg, 
şi ultima pagină. Prea mulţi oameni, inclusiv o 
parte substanţială din Gregorio Rivas, vor fi murit 
degeaba.“ 

Ştia că dacă n-ar fi fost atît de răvăşit de 
întîmplările de săptămîna trecută, nici n-ar fi visat 
să facă ceea ce făcuses dar conştiinţa acestui fapt 

nu-i încetini mersul. „Poate mă trezesc cu vreo piatră 
rătăcită, în cap, tocmai acum“, îşi zise încordat. 

' Îşi mutase cuțitul într-un buzunar improvizat 
de sub gulerul cămășii. Spera că va trece neob- 
servat, la o percheziţie sumară, iar la nevoie, ar fi 
suficient să se lovească o dată cu forţă în piept şi 
şi-ar străpunge singur jugulara. 

nspre apus cerul era încă brăzdat de fişii 
portocalii, deşi în construcţiile întunecate din jur 
începuseră să apară pătrăţele. luminoase, gălbui, iar 
el zîmbi privind oraşul strălucitor, vulgar, colorat 
şi însufleţit. „Nu cred că am apreciat cum se 
cuvine locul ăsta, pe vremea cînd trăiam aici“, își 
spuse. „Am avut întotdeauna un punct de vedere 
prea îngust.“ 

Un scaun sciîrţii într-un balcon întunecos, de 
la etajul doi, şi în liniştea începutului de seară 
auzi clinchetul unei sticle care atinge marginea 
unui pahar şi pe urmă sunetul moale al unui 
lichid turnat într-un vas. 

— "nă seara, bărbate, spuse o voce curteni- 
toare. l l 

— "nă seara, spuse Rivas făcînd un semn cu 
mîna, spre balcon. 

Pe Inglewood Street coti spre nord şi, cum 
nu avea nici cea mai mică idee despre ce-ar putea 
cuprinde meniul de la cina lui Jaybush, se urcă în 
căruța unui vînzător ambulant de kushi. Mîncă 
două frigărui din carne de vită condimentată cu 
teriyaki şi ceapă verde şi bău un pahar de bere 

rece. Berea şi mîncarea costau doar trei bănuţi, dar 
i se părură grozav de gustoase şi cînd cobori pe 
caldarim Rivas se întrebă dacă fusese vreodată 
atent la ce mînca. 

„Continuă să meargă spre nord, traversînd două 
poduri luminate de făclii, şi-i păru bine că se 
gindise mai înainte la mîncare, pentru că nu i-ar fi 
plăcut să mănînce la nici unul din restaurantele şi 
snack-urile care existau pretutindeni, în zonă. 
Bucăţile care sfirîiau în cratiţe erau puternic 
condimentate şi deseori nici nu-ţi puteai da seama 
dacă era came de porc, vită, pasăre sau peşte, ca 
şi cum — lucru nu tocmai imposibil — bucătarii de 
acolo: ar mai fi avut provizii dintr-o anumită clasă 
de animale, necunoscute pînă atunci. Lui Rivas i 
se spusese mereu să evite localurile unde nu se 
vedeau cîini lîngă uşa de la bucătărie, însă nu 
înţelesese niciodată dacă asta însemna că era 
preferabil să nu consumi produse preparate în 
locuri unde nici cîinii nu se apropiau de ele, sau 
că absența cîinilor era rezultatul politicii 
bucătarilor, care îi prindeau pe cei aflaţi 
întimplător prin preajmă şi-i găteau. Oricum ar fi 
fost, nu se vedea nici picior de cîine în jurul 
acestor localuri. 

Femei şi nişte făpturi care erau, probabil, 
bărbaţi îmbrăcaţi în femei, îi zimbeau ciudat din 
pragul uşilor deschise, copii cu briciuri în mînă se 
ofereau să-l radă cu preţ redus, iar cîţiva drogaţi 
bătrîni, aflaţi în căutare de Sînge, care se vedea 

limpede că nu-şi mai scoseseră, indiferent de scop, 
nici un articol de îmbrăcăminte de o bună bucată 
de vreme, se apropiară tîrşiindu-și picioarele şi-l 
întrebară dacă n-avea să le dea nişte rachiu. Rivas 
reuşi să scape de toţi, cît mai politicos cu putinţă. 

Clădirile erau înalte în această zonă, . îngră- 
mădite una lîngă alta şi despărțite doar de alei 
înguste, iar Rivas îşi dădu seama că lumina 'soa- 
relui nu ajungea niciodată pînă acolo. Caldarîmul 
era acoperit cu pietre inegale şi porţiuni de asfalt 
zgrunţuros, iar noroiul dintre ele avea o uşoară 
luminozitate, încît avea impresia că păşeşte pe o 
pînză de păianjen fantomatică. Vibraţii asemănă- 
toare unor bubuieli rapide scuturau pereţii din cînd 
în cînd; la un moment dat, i se păru că aude o 
mulţime de voci nemuzicale înălţindu-se într-un 
cîntec lipsit de melodie, iar pocnetele şi zumzetul 
adormit al muştelor uriaşe, care se ascundeau sus, 
sub streşini, nu încetau o clipă. 

Rivas îşi scosese cuțitul şi ciocănea zidurile 
cu lama, în timp ce-şi continua drumul, ca să le 
aducă la cunoştinţă locatarilor că era înarmat, însă 
renunţă după ce coti la stinga pe lîngă Arbor Vi- 
tae şi mai merse vreo sută de metri, străbătînd 
alei, urcînd scări şi trecînd prin curţi acoperite pe 
jumătate — fiindcă era de presupus că aici toată 
lumea era, fie înarmată, fie atît de grav bolnavă, 
încît simpla lor vecinătate era periculoasă. 

Caldarîmul devenise din ce în ce mai noroios, 
iar cînd unul din picioare i se afundă pînă la 

gleznă, ştiu că nici nu mai exista vreun caldarîm, 
deşi zidurile se înălţau la fel de îngrămădite, unul 
lîngă altul, ca şi pînă atunci--La puzderia de 
intersecţii ale aleilor, privea în ambele direcţii, însă 
nu zărea decît luciri slabe, îndepărtate. Rămase 
undeva, în urma lui, discuţiile oamenilor încetaseră 
să mai facă parte din atmosfera oraşului întunecat. 
Singurele voci pe care le auzea acum erau ţipete, 
urlete, înjurături şi rîsete sporadice, şi nu-şi putu 
da seama dacă mergea alături de cineva care se 
oprea des ca să vomite sau dacă, pur şi simplu, în 
seara asta mulţi venețieni îşi stricaseră stomacul. 

În cele din urmă, atinse o porţiune unde 
noroiul era atît de cald, încît îl incomoda de-a 
binelea, pereţii erau făcuţi dintr-un material moale, 
ca argila, care păstra urmele degetelor, iar prin 
crăpăturile dintre cărămizile îmbibate ieşea, 
bolborosind, un fluid necunoscut. Pe pereţi şi sub 
picioarele lui se vedeau sute de animale mici, cu 
cochilii, ca nişte crustacee, şi cu cili tremurători, 
care înțepau la contactul cu pielea. Întregul tunel — 
căci deasupra aleilor de aici fusese construit un 
acoperiş curbat şi tare — era slab luminat, iar 
vîntul umed îşi schimba mereu direcţia, la intervale 
regulate, suflîndu-i în faţă cîteva secunde şi apoi 
ciufulindu-i părul, din spate. 

__ Se simțea un amestec de mirosuri — metal 
încins, mucegai, guri de canal — şi la un moment 
dat tunelul se îngustă, transformîndu-se într-o 
deschizătură mică şi neregulată, la care ajunse abia 

după ce urcă o pantă. Se strecură mai departe, 
făcu un salt şi se trezi pe un pavaj obişnuit, rece 
şi acoperit cu nisip. 

şi îndreptă spatele anevoie şi, pentru o clipă, 
fu tentat să-şi facă cruce, aşa cum îl învățase 
mama lui, cu zeci de ani în urmă, căci în faţă, 
despărţit de el doar de un pod de canal cu arcadă 
înaltă şi de nişte scări care urcau, se afla Palatul 
Excentricului. 


CAPITOLUL ZECE 


Citeva alei urcau, şerpuind, spre faţadă, lumi- 
nate la fel de puternic, ca şi clădirea, de becuri 
electrice adevărate, care răspîndeau o. strălucire 
multicoloră,; în miez de noapte, pe deasupra apei. 
O firmă mare, incandescentă şi portocalie, se lă- 
bărța pe faţada edificiului şi pe cînd o citea, Rivas 
se întrebă, nedumerit şi. neîncrezător, dacă nu cum- 
va fusese pusă anume pentru el, întrucît cuvintele 
erau scrise în ortografia complicată de odinioară: 


PALATUL EXCENTRICULUI 
Cotlete, Mîncăruri marine originale, Cocteiluri 
de toate felurile. Capelă pentru reculegere! 
Grădina zoologică a animalelor de casă! 
Magazin de suveniruri! 
FETE! FETE! FETE! 
Scene pe şleau & Sunete dezgustătoare 


O puzderie de insecte mari zburau şi se 
loveau de tuburile strălucitoare din sticlă.. 

Poveştile pe care le auzise îl avertizaseră des- 
pre dimensiunile localului — era imens, întinzîn- 
du-se în depărtare în toate direcţiile, iar pe alocuri 
avea o înălţime de şase sau şapte etaje — însă nu 
şi în privinţa arhitecturii nebuneşti. Totul era, fie 

rotunjit, fie conic și terminîndu-se cu un virf 
ascuţit, nu existau planuri sau unghiuri drepte, iar 
stucatura, aplicată cu generozitate, lăsa impresia 
unei dantelării din piatră. Nenumăratele ferestre şi 
uşi asimetrice erau încoronate de arcade atît de 
inegale, aruncate, parcă, la întîmplare. încît păreau 
făcute prin lovituri de tun; în schimb, fiecare 
fereastră era acoperită de un grilaj lucrat cu multă 
migală; o sumedenie de arcade fără nici un rol 
aparent, în afara celui pur ornamental, dădeau 
construcţiei o înfăţişare scheletică, de-a dreptul 
morbidă, care nu era întru totul anulată de sutele 
de flamuri, roţi cu ştifturi şi giruete uriaşe, în 
mişcare. La ferestre luceau lumini de mai multe 
culori, iar uşile mari de la intrare, larg deschise, 
lăsau să se reverse un cîntec interpretat în forţă, 
pe două tonuri, asemănător celui pe care-l îngînau 
cabotinii, şi care învăluia minţile în ceaţă. 

Rivas îşi trecu degetele tremurătoare prin păr 
şi scoase invitaţia din buzunar. „Asta trebuie să 
fie locul“, îşi spuse şi porni înainte. Mergea încet, 
fiindcă încerca să se hotărască, la fiecare pas, ce 
era mai bine să facă: să continue sau s-o ia la 
sănătoasa. | 

Sus, pe pod, se opri ca să se uite în jur. 
Văzu că Palatul Excentricului era locul de întîlnire 
a douăsprezece canale, care dispăreau toate 
înăuntru, pe sub nişte bolți înalte. Cobori pe 
cealaltă parte a podului şi se apropie de scări. 

O siluetă voluminoasă, cu glugă pe cap, îi 

ieşi în faţă dintr-o nişă şi-i blocă accesul. Pe 
partea din faţă a mantiei stătea scris, cu litere 
strălucitoare: „MI-AM LĂSAT OASELE LA 
PALATUL EXCENTRICULUI“. 

— Îmi pare rău, domnule, în seara asta nu se 
intră decît cu invitaţie, piui o voce asexuată. 

Rivas arătă invitaţia. 

Silueta cu glugă se uită la ea, în lurnina elec- 
trică, strălucitoare. 

- Vai, lertaţi-mă, invitatul de onoare! Imediat 
pe dreapta; sînteți aşteptat. 

Situaţia părea şi aşa de o irealitate vecină cu 
delirul, dar această curtoazie grotescă îl dezorientă 
total pe Rivas. 

— Mulţumesc, spuse el, şi urcînd treptele se 
surprinse dorindu-şi să se fi 'bărbierit. 

Auzi un oftat, ca o adiere de vînt, deasupra 
capului şi ridicîndu-şi privirea, văzu garguiele de 
lemn care îi fuseseră descrise, cîndva. Se 
zvîrcoleau, întindeau mîinile ciobite şi-şi legănau 
capetele. Lui Rivas i se spusese că atunci cînd 
strigau, creaturile aveau voci omeneşti, însă în 
seara asta auzi doar un gijiit, ca glasurile 
-gunoierilor din Irvine. 

Dincolo de uşile deschise zări un hol cu 
covoare pe jos. Ridică din umeri şi păşi înăuntru. 

Într-o cotitură a canalului, la o sută de metri 
de clădire, apa făcu nişte valuri mici, cînd: un 
cadavru golit de sînge ieși la suprafaţă. 

„Parcă aşa-i mai bine“, îşi spuse creatura aflată 
sub apă. „Acum pot să gîndesc ceva mai limpede. 
Oare îşi închipuie că poate să scape de mine, intrind 
în locul ăla? Mai gindeşte-te, Gregorio.“ 

Se apropie înot, de pe acum incomodată de 
arsuri şi mîncărimi, în ciuda apei care o înconjura 
protector. „Ştie că urăsc locurile astea“, îşi zise. 
„De-asta vine mereu aici. Dar cînd am să pun 
mîna pe el, o să mergem unde vreau eu“. 

Privi înapoi iar după aceea în sus, la cadavrul 
plutitor, dorindu-şi ca bătrînul beţiv să fi avut mai 
multă vitalitate, „De aşa ceva am nevoie“, îşi 
spuse. „Dacă aş putea goli pe cineva puternic, aş 
avea atita forţă şi aş deveni atît de solid, încît aş 
fi în stare să-l bat pe Rivas şi să-l oblig să mi se 
supună.“ 

Se înfioră de plăcere la gîndul ăsta. 

„Bine“, ia-o din loc, îşi zise. „Rivas nu 
trebuie să moară pînă nu-l ajungi din urmă.“ 
Dădu din picioarele ca de broască și înotă spre 
una din arcadele Palatului. 

O altă siluetă cu glugă pe cap se apropie de 
Rivas, de îndată ce acesta intră în hol. 


— Jată că ne întîlnim din nou, domnule Rivas! 
se auzi o voce de femeie. Domnului îi va părea 
bine că ai putut să vii, deşi ai fost anunţat cu atît 
de puţin timp înainte. 

Gluga fu dată pe spate şi Sora Sue îi adresă 
un zimbet de nebun. 

— Ar trebui să fii măgulit, spuse ea. Cred că 
nu s-a deranjat niciodată să invite pe cineva. De 
obicei, îi lasă să meargă de capul lor, în derivă, 
spre vest. ? ` 

Rivas reuşise să-şi controleze şi, spera el, 
să-şi ascundă impulsul de a o lua la fugă imediat. 
„in clipa de față“, îşi spuse dîrz, „mult mai multe 
lucruri sînt mai înfricoşătoare decît fata asta.“ 

— A, bună, Soră Sue — spuse el, hotărînd că 
n-avea nimic de pierdut dacă se integra atmosferei. 
Ce... plăcere neaşteptată! ” 

Simulînd dezinvolt, dar complet neconvingător, 
vioiciunea, ea îl luă de braţ şi-l conduse pe hol. 

— În timpul scurt pe care l-am petrecut 
împreună, spuse ea, am înţeles că-ţi plac foarte 
mult muzica şi băutura. Prima, după cum vezi, 
este asigurată — continuâ, referindu-se, evident, la 
cîntecul pe două voci. Ţi-aş putea oferi ceva, legat 
de cea de-a doua? l 

Dintr-o dată, toată prefăcătoria asta' pompoasă 
şi stîngace, începînd cu invitaţia frumos caligrafiată 
şi terminînd cu modul în care Sora Sue imita felul 
de-a vorbi al celor din „înalta societate“, îi 
produse lui Rivas o senzaţie de greață. 

— Da, mulţumesc, spuse el obosit. O tequila, 
fără apă, te rog. 

Oricum, faptul că i se oferea o băutură era 
un indiciu că n-aveau de gînd să-l supună iar la 
împărtăşanie. Mirosul de mare părea chiar mai 
putemic înăuntrul clădirii. 

l duse prin hol, spre nişte scări pe care le 
coborîră, pînă la o arcadă frumos împodobită cu 
plăci de ceramică, dar asimetrică, după care se 
trezi că îi puse în mînă un pahar, chiar cînd păşi 
pe sub arcadă. 

Fu cît pe-aci să scape paharul. Stătea pe un 
fel de doc, într-o vastă catedrală alcătuită dintr-o 
singură încăpere şi era pe punctul de-a crede că 
se afla din nou afară, din cauza frigului umed şi a 
unei ceţi uşoare, prin care tavanul se zărea cu 
greutate. Lămpi de mai multe culori, atîrnînd de 
nişte lanţuri lungi, dădeau ceţii o strălucire aparte, 
reflectindu-se în bazinul întins şi adînc, care ţinea 
loc de podea. Loje încăpătoare, cu mese şi scaune, 
se vedeau la intervale neregulate, în pereţii 
verticali şi poduri se întindeau deasupra apei, din 
loc în loc. Bolta pe sub care intrase era cea mai 
mică dintr-o serie de cel puţin douăsprezece care 
formau un cerc în jurul încăperii şi, cu un fior de 
panică, Rivas îşi dădu seama că lojile, podurile şi 
marile suprafeţe de piatră, înclinate spre interior, 
de deasupra capului, erau aproape suspendate în 
aer; întreaga structură lăsa impresia că ar fi avut 
nevoie de mai mulţi stîlpi de susţinere. 

Plute mari, poligonale, stăteau pe suprafaţa 
lagunei ca nişte frunze pe un eleşteu, iar cînd 
ochii i se obişnuiră cu dimensiunile mari ale 
locului, concentrîndu-se asupra lucrurilor mai mici, 
văzu pe ele scaune, mese şi luminări; aproape 
toate plutele erau 'ocupâte de grupuri de meseni. 
Ospătarii vîsleau printre ei, în gondole, iscînd din 
cînd în cînd valuri şi atrăgîndu-şi ocările mese- 
nilor. , 
O plută stătea pe loc, poate ancorată, undeva 
în mijlocul lagunei şi în loc de masă, văzu nişte 
scobituri dispuse în cerc. Toate erau goale, cu 
excepţia celei mari din centru, unde se legâna ceva 
pe care Rivas îl luă, la început, drept un scaun 
din piele ocupat de un sac cu fasole. Observă că 
mirosul din aerul rece era acelaşi pe care îl 
întilnise în Irvine — un amestec de iz de peşte şi 
gunoaie. 

Sora Sue apăsă pe o sonerie montată pe 
arcada de lingă ei şi, deşi nota argintie nu se auzi 
foarte tare, conversaţia încetă la toate mesele. Luă 
sfîrşit şi cîntecul monoton, iar lucrul pe care Rivas 
îl luase drept un sac se îndreptă, dovedindu-se a 
fi jumătatea superioară, rămasă nescufundată, a 
unui bărbat — chel, arămiu şi mai gras decît şi-ar 
fi putut închipui vreodată Rivas. l 

— Domnule Rivas, se auzi o şoaptă greoaie, 
care îşi găsi ecou printre arcadele canalului. 
Frumos din partea ta că ai venit. 

Iar Rivas înțelese, în sfîrşit, că acesta era, 

probabil, amfitrionul lui, Norton Jaybush „în 
persoană, Domn al Irvinelui şi Veneţiei. 

şi aminti de băutura pe care-o ţinea în mînă 
şi luă o înghiţitură. Era într-adevăr tequila, iar 
stropul de piper dinăuntru îl linişti, dovedindu-i că 
mai exista, totuşi, undeva şi o lume normală. 

- Domnul Jaybush, presupun — spuse el cu 
voce tare, dar cînd ecoul vocii i se întoarse îşi 
dădu seama că putea fi auzit în toată încăperea 
aceea enormă, Chiar dacă vorbea pe un ton liniştit; 
era evident că localul fusese construit pe baza 
unor solide cunoştinţe de acustică. Sau poate-ar fi 
mai bine să spun „domnul Sevatividam“? Era şi 
timpul să ne întîlnim. 
= „Straşnic“, îşi spuse, cu o satisfacţie prudentă. 
„Grozav.“ | i 

Una din gondole se apropie de doc, iar pră- 
jina vislaşului o opri. Cu un zîmbet, Rivas o luă, 
amabil, de cot pe Sora Sue, ca şi cum ar fi vrut 
s-o ajute să se suie la bord, dar ea îi întoarse 
zîmbetul — cu o maliţie atît de veselă, încît surisul 
se transformă în strîimbătură — și spuse: 

— Mai întîi tu, frate. 

Barcagiul ţinu gondola în loc, cît timp Rivas 
se sui, cu paharul în mînă, după care îl urmă şi 
Sora Sue. înghionti în spate cu un obiect dur 
şi-i spuse pe un ton vesel: 

— Domnul te vrea viu, aşa că n-am să te îm- 
puşc mortal, dar dacă ai de gînd să te ţii de năzbitii, 
o să-ți fac zob cotul cu cea mai mare plăcere. 


337 


__— Sînt convins că ai face-o cu mare bucurie 
— încuviință Rivas. 
Gondolierul îşi propti prăjina de peretele 
bazinului şi bărcuța se puse lin în mişcare pe 
suprafaţa apei. Trecură pe lîngă o plută cu meseni, 
iar Rivas îi privi curios. Erau o amestecătură 
ciudată — unii erau drogaţi, murdari şi dependenţi 
de un strop de Sînge, pe care cineva îi costumase 
cu pălării din foiţă de staniol şi jachete scurte, 
Toşii, "cum purtau marinarii, însă alţii aveau 
chipurile prelungi şi hainele elegante, de seară, ale 
aristocraților — dar dintr-un motiv sau altul, 
chipurile tuturor celor stăpîni pe ei aveau o 
expresie de îngrijorare, cînd îl priveau, la rîndul 
lor, pe Rivas. 

Deşi pe faţă îi rămăsese întipărit un zîmbet 
care spera că exprimă o nestrămutată încredere în 
sine, Rivas încerca. să descopere cum ar fi putut 
scăpa de acolo. Ideea de a' scoate cuțitul şi de a-l 
folosi pe Jaybush ca prizonier nu i se părea 
realizabilă;, bărbatul era mult prea gras ca să poată 
fi deplasat cu uşurinţă, iar contactul cu el ar fi 
însemnat, probabil, să se expună la o doză de 
împărtăşanie total nepotrivită. Sue, şi fără îndoială 
şi alții asemenea ei, aveau pistoale, aşa că nu se 
punea problema să înoate pînă la intrarea în doc. 
Insă era limpede că acele arcade legau laguna cu 
canalele exterioare. Ar fi putut încerca să fugă 
înotind pe sub una din ele. 

Atunci, o creatură îşi făcu apariţia, nevăzută 
de nimeni, pe sub una din arcadele estice, la doi- 
trei metri sub apă, cu ochii mari înălţaţi. spre 
petele tremurătoare de lumină de deasupra. Se opri 
şi-şi întoarse capul, pe gîtul ca o tulpină, cercetînd 
cu privirea mulțimea de plute aflate sus. . 

Gondola se apropia de pluta- lui Jaybush, iar 
Rivas îşi încrucişă şovăitor privirea cu cea a 
gazdei sale. Ochii bărbatului erau aproape ascunși 
în cute de grăsime, dar Rivas sesiză în ei urmele 
unei vagi bune-dispoziţii, ca şi cum Jaybush ar fi 
considerat ceremonia din această seară relativ 
amuzantă. „Ca un părinte care asistă la o serbare 
şcolară“, îşi spuse Rivas. 

— Ai aflat anumite lucruri, domnule, murmură 
Jaybush. Dar fii atent. Cunoaşterea e dăunătoare. 
Simplul fapt că mi-ai pronunţat adevăratul nume 
înseamnă că mulţi dintre oamenii ăștia trebuie să 
moară în această noapte. 

Un zîmbet lăţi şi mai mult capul enorm ca 
un bastan, cînd Jaybush privi în jur, “la 
numeroasele plute. Rivas fu surprins că nici unul 
din meseni nu făcu altceva decît să primească 
vestea, nefericiţi. 

Gondola se lipi de plută, izbind-o uşor. 

— Dă-i drumul, frate, spuse Sora Sue. 

Rivas își termină băutura, se aplecă, aşeză 
paharul pe suprafaţa de lemn a plutei, după care 
izbuti să se suie, fără să cadă în apă. Se ghemui 
incomod pe plută, sperînd că nu va vedea nimeni 
în ce hal tremura, din cauza apropierii de creatura 
aceea, numită, Jaybush. 

Văzu acum un scaun ascuns pe fundul 
fiecăreia dintre scobiturile rotunde, din pluta lui 
Jaybush. 

- Te rog să iei loc, îi spuse gazda. 

— „Da. Mulţumesc. 

Rivas se lăsă într-unul din scaune, simțindu-se 
acum nu numai speriat, ci şi ridicol. Apa era rece. 

Sora Sue ieşi din gondolă cu agilitate, parcă 
fără efort, apoi se furişă într-o altă scobitură de pe 
plută, în faţa lui. Zîmbetul îi era la fel de radios 
ca întotdeauna, iar în mînă ţinea pistolul cu o 
familiaritate dezinvoltă. 

Jaybush îi surise binevoitor, legănîndu-se în 
scobitura cea mare din centru, ca un ornament 
hidos, aşezat în mijlocul unei mese. 

— Aşa! spuse Mesia. Cum bine ai spus, era şi 
timpul să ne întîlnim. De fapt, domnule, cred că 
mă cunoşti mai bine ca oricine. Mulţi oameni au 
consumat Sînge şi s-au împărtăşit, dar eşti primul 
care a descoperit metode de combatere a efectelor! 
Nici chiar în alte locuri, rosti el, oprindu-se şi 
făcînd greoi cu ochiul, nu a pătruns cineva atit de 
adînc în firea mea, ca tine. 

Rivas zimbi nefericit, fiindcă în clipa aceea 

descoperise unul din motivele pentru care acceptase 
invitaţia: dorinţa de a se făli cu inteligenţa lui. 
Voise să-i dea de ştire, acestei combinaţii inter- 
stelare de moluscă şi ţipar, că-i aflase într-adevăr 
secretele. Dacă ar fi ignorat pur şi simplu invitaţia 
şi s-ar fi întors în Ellay, nu numai că soarta lui 
Uri at fi fost pecetluită, dar Sevatividam şi-ar fi 
închipuit că Rivas nu fusese destul de istet şi nu 
înţelesese invitaţia. 

- Îi vezi pe bărbaţii înafmaţi de pe plutele 
acelea mici, din jurul bazinului? continuă Jaybush. 
Sînt surzi, ca şi acel jaybush pe care l-ai întîlnit 
la stadionul Cerritos. Nu din acelaşi motiv, ci doar 
ca să nu rămîn fără servitori, în eventualitatea că 
în seara asta se vor dezvălui cele mai josnice se- 
crete şi toţi cei care le vor auzi vor trebui să 
moară, cu excepţia mea şi poate şi a ta. 

Văzu că Rivas se uita la Sora Sue. 

- Da, băiete, spuse Jaybush, pînă şi draga 
noastră Soră Sue va trebui să moară, dacă anumite 
lucruri vor fi spuse în gura mare. 

Zimbetul Sorei Sue rămase neschimbat. 

Rivas descoperi că nu mai era tentat să strige, 
de pildă, Fiţi atenţi! Asta nu-i Mesia, e un 
vampir al minţilor, venit din spaţiul cosmic!... 
şi avu impresia că zări o urmă de surpriză în 
ochii ei. 

— Şi — urmă Jaybush — dat fiind că ai aflat 
atît de multe lucruri despre mine, am să-ţi fac o 
ofertă fără precedent. 

Zîmbea — ca de altfel toată lumea de la masă 
— iar Rivas nu-şi putu da seama dacă voia într-a- 
devăr să-i facă o ofertă, sau numai se juca, 
amăgindu-şi prada. Doamne, gras mai era! 

— Vreau să mi te alături, spuse Jaybush. 

— Să mă-unesc cu Domnul? întrebă Rivas sec. 

- Nu, nu să te uneşti — să te legi de mine. 
Sînt sigur că ai văzut oameni cu gemeni nedez- 
voltaţi, atașați sau integrați propriului corp. Îţi ofer 
prilejtl să devii uf asemenea accesoriu al meu — 
mai mult psihic decit fizic, bineînţeles. 

Scoase un chicotit. 

— Uite cum încă cinci sau şase din musafirii 
noştri s-au transformat în cadavre. 

Cîţiva invitaţi cerură de băut, iar Rivas ridică 
şi el mîna. j 

— De ce nu le dăm drumul celor care au mai 
rămas? întrebă el, dorindu-şi să se fi gîndit mai 
din vreme la asta. ` 

— Vrea cineva să plece? întrebă Jaybush. 

Nu vorbi nimeni şi nu se ridică nici o mînă. 
Aşteptă pînă cînd lui Rivas i se aduse încă o te- 
quila, iar apoi spuse: 

© — Cum ţi se pare oferta mea? 

Rivas trase o înghiţitură zdravână şi chibzui. 

— Să vedem, spuse el în cele din urmă. Mi 
se pare nesinceră, imposibilă şi absolut neatră- 
gătoare. 

De pe plutele din jur se auziră şoapte uimite 
şi chiar şi Sora Sue păru oarecum şocată. 

Cu toâte astea, Jaybush rise cu poftă şi hoho- 
tul lui sănătos îşi găsi ecou în voltele de sus ale 
încăperii uriaşe, unde alţi musafiri aflaţi în pericol 
priviră spre ei, din lojile şi de pe podurile înalte. 

— Aha. Bine, am să-ţi explic mai în amănunt 
— continuînd decimarea invitaţilor — la masă; ce 
zici? ` | 

Dăduse, probabil, semnalul, fiindcă un ospătar 
se apropie de plută, într-o gondolă, şi aseză cu 
îndemînare nişte meniuri mari, învelite în plastic, 
în faţa Sorei Sue, a lui Rivas, a lui Jaybush şi a 
celorlalte două scobituri, deocamdată neocupate. 
Rivas se uită la Jaybush şi ridică o sprinceană. 

= Ei, dragul meu, spuse Jaybush, fiindcă tu şi 
Sora Sue sînteţi prieteni vechi, începusem să mă 
simt neglijat! Trebuie să am şi eu parte de o 
companie feminină — şi cum Sînt atît de gras, ha, 
ha, îmi revin două fete. 

Bănuiala bruscă a lui Rivas se confirmă, cînd 
privi dincolo de.Mesia care rînjea. O gondolă se 
îndrepta spre pluta lui Jaybush, iar cele două pasa- 
gere erau Sora Windchime şi — deşi trebui să-şi 
îngusteze ochii şi să aştepte să se apropie, ca să 
fie sigur — Urania Barrows. Era evident că Uri 
plinsese de curînd; Sora Windchime arăta mai 
pâlidă şi mai. trasă la faţă, decît atunci cînd 
călărise cu Rivas pînă la Tabăra de Regrupare, dar 
gura i se .subțiase într-o linie dreaptă şi hotărită. 

— Aha, dar văd că le cunoşti şi pe aceste 
doamne! Dar ştiu că n-ai prea avut astîmpăr, nu-i 

aşa, domnule? — spuse Jaybush, lăsîndu-se în scaun 
şi izbucnind într-un hohot de rîs care îi făcu trupul 
masiv să tremure ca o halcă de carne asada într-o zi 
cu vînt puternic, într-o măcelărie în aer liber. 

— De ce le-ai adus aici? întrebă Rivas cu o 
voce pe care izbuti să şi-o stăpînească. 

— Ca să mai învioreze conversaţia — spuse 
Jaybush, dîndu-şi nevinovat palmele în lături — şi 
ca să servească drept exemplu şi ilustrare pentru 
povestea sau poveştile pe care s-ar putea să le 
spun. 

Cînd gondola lor se opri lingă plută, 
gondolierul le spuse ceva celor două femei, iar 
Sora Windchime se urcă şi-şi alese una: din 
scobiturile libere, pe cînd Uri clătină din cap şi 
izbucni din nou în lacrimi care îi brăzdară obrajii. 

— Vă rog, spuse ea sughiţind, n-aş putea să 
mă întorc la... 
` Barcagiul o atinse pe ceafă, iar ea gemu de 
durere, urcă ascultătoare pe plută şi se aşeză, 
împroşcîndu-i cu apă pe cei patru care erau deja 
acolo. 

Mina stîngă a lui Rivas căutase mîneca dreap- 
tă, apoi îşi aminti că-şi mutase cuțitul în buzunarul 
improvizat, de sub guler; acum barcagiul se în- 
depărta în luntrea lui, iar lui Rivas nu-i mai 
rămase decit să-şi încleşteze maxilarele foarte tare. 

— Aşa, spuse Jaybush afectuos. Îşi luă meniul, 
apoi privi în jur, ridicînd din sprîncene, încît 
ceilalţi făcură la fel, inclusiv Uri. 

Uitîndu-se la meniu, Rivas constată fără 
surprindere că la Palatul Excentricului aveai :de 
ales între cele mai exotice specialităţi ale bucătăriei 
venețiene. 

— Cred — îi spuse Jaybush ospătarului, care 
tinea barca nemişcată de cînd adusese meniurile — 
că am să iau nişte icre de biban în sos picant. 
Deşi — li se adresă binevoitor celorlalţi — nu v-aş 
putea recomanda şi vouă o mîncare atît de 
condimentată. Se întoarse spre Sora Sue. 

- Un plato de legumbres, spuse ea, diîndu-i 
meniul ospătărului. 

Sora Windchime studiase meniul, iar Rivas îşi 
dădu seama că ştia să citească, lucru care, ca şi 
călăritul, nu era deloc obişnuit. 

- Y para mi, la gallena en mole, por fa- 
vor, spuse ea. 

Uri clipea des, privind nefericită în jur. Era 
limpede că nu-l recunoscuse pe Rivas. 

— Nu ştiu, biîigui ea; cred că nişte tacos. Cu 
scoici moi -şi cu brînză multă, dar fără sos. 

Iar lui Rivas îi trecu prin cap că nu-şi mai 
putea aminti dacă Uri știa sau nu să citească. 

i veni rîndul. „Ia să aleg ceva cumsecade“, 
îşi spuse, „ținînd cont că probabil asta e ultima 
mea masă“. 

— Să vedem, spuse el, ridicînd o sprînceană, 
ca un actor care se preface că stă pe gînduri. 
Absurditatea întregii scene — bărbatul gras și poate 
gol, din faţa lui, scaunele subacvatice, meniurile 

frumos tipărite, hainele de ceremonie şi pălăriile 
din foiţă de staniol ale mesenilor de pe celelalte 
plute, perspectiva unor mîncăruri otrăvite, gătite cu 
cele mai gustoase mirodenii şi sosuri — îl făcu să 
chicotească isteric, în sinea lui. Aş dori nişte 
camarones al- diablo, vă rog. 

— Ah, domnule, spuse ospătarul cu un zîmbet 
încărcat de regrete, asta se serveşte doar cu creveţi 
proaspeţi. 

Ridică miinile ca să arate cît de mari erau 
aceştia. 

— Foarte bine, spuse Rivas făcînd un semn 
degajat cu mîna. Şi două sticle de Dos Esquis. 

— O sticlă de riesling Santa Barbara pentru 
doamne — adăugă Jaybush — iar pentru mine şi 
domnul o sticlă de tequila şi o cană de sangrita. 

Ospătarul dădu din cap, strînse meniurile şi se 
îndepărtă în gondolă. 

— Chiar dacă atunci n-am ştiut ce înseamnă — 
îi declară Jaybush lui Rivas — te-am simţit ca 
făcînd parte din amintirile mele, cînd te-ai folosit 
de durerea aceea chinuitoare, ca să neutralizezi 
doza de Sînge luată din neatenţie. 

Îşi îndreptă pe rînd un deget spre doi dintre 
invitaţi, la întîmplare, ţinîndu-l întîi vertical, apoi 
înclinat şi făcînd „Bang, bang!“. Pe urmă, se 
întoarse spre Rivas şi continuă: 

— Prin urmare, cred c-ai să-nţelegi ce-o să-ţi 
spun. Am descoperit aici un fel de cunoaştere — 
tehnologia — care, deşi neglijată şi haotică în 

prezent, mă face să cred că desprinderea de corpul 
inițial şi consumul de energie proprie, necesare 
pentru... părăsirea locului, ar putea fi evitate. Ai 
priceput? Sînt convins că e posibil să păstrezi 
corpul, să construieşti o maşină în care să-l 
adăposteşti şi să-l. transporti... în altă parte. 

Rivas reuşi cu greu să se abțină şi să nu 
exclame: „Călătoria în spaţiu!“. În schimb, dădu 
din cap. 

— Înţelegi ce-am vrut să spun, rosti Jaybush, 
cu un gest aprobator din cap. lar dacă ai aruncat 
o privire spre sud-est, în timpul călătoriei tale prin 
Oraşul Sfînt, probabil că mi-ai văzut şi Cap 
Canaveral-ul personal. Bang! Bang! Am aflat că ai 
stat de vorbă cu una din acele creaturi nesăbuite, 
cunoscute ca... mă rog, ştii la ce mă refer. Cunoşti 
ce putere de vindecare şi de recuperare au ele, 
datorită mie. Aşa că lucrul pe care ţi-l ofer, 
băiete, e nemurirea, o călătorie inimaginabilă şi o 
cunoaștere mai vastă decit a oricărei alte entităţi, 
în afară de mine! 

Rivas mai sorbi o dată din băutură şi clătină 
din cap, mai mult a mirare, decit a: refuz. 

— Poate c-aş fi dispus să retrag termenul de 
„imposibil“, spuse el încet. Hai să-l analizăm pe 
cel de „nesincer“. De ce eu? Ce ai de cîştigat tu? 

— Aha! În ce priveşte ciîştigul meu, îţi spun 
drept că pe moment mă simt cam subţiat; m-am 
extins cam prea mult, ca un fermier cu lanuri 
întinse şi o recoltă numai. bună de strîns, dar care 

n-are nici mînă de lucru, nici cai, ci numai două 
banițe. În plus, acum zece ani m-am dedat 
prosteşte la, ...să-i zicem, extravaganța aceea care a 
făcut ca Oraşul Sfînt să fie îmbrăcat în sticlă. 
Bang! Bang! 

Rivas aprobă din cap, amintindu-și de 
imaginea lui Jaybush în mijlocul acelei străluciri 
albe, neaşteptate. 

— Prin urmare — continuă Mesia - mi-ar 
prinde bine să am, în locul unei mulţimi de 
angajaţi neinstruiţi, un partener permanent,. care să 
poátă călători de aici la Irvine şi înapoi — bang! — 
asigurindu-se că activităţile se desfăşoară eficient, 
şi poate, eventual, să-mi dea sfaturi utile, din 
punctul de vedere al cuiva născut aici, inteligent şi 
informat. Te-am putea prezenta ca pe un fel de 
Sfintul Pavel contemporan — cîndva, un duşman 
nemilos ‘al credinţei adevărate, dar acum, luminat 
şi iertat, unul din stilpii ei de neclintit! Mi-ar 
plăcea. „Greg, Greg, pentru ce mă prigoneşti?“ 
întrebă Jaybush, rîzînd cu poftă. 

Iar ca să-ţi răspund la întrebarea de ce tu — 
continuă el — dragul meu, te subestimezi! Am mai 
aflat şi eu cîte ceva despre tine, în cursul scurtei 
noastre legături psihice. Mij jur că în nici una din 
călătoriile de pînă acum n-am întîlnit un suflet atît 
de apropiat de al meu! Mărturiseşte, mărturiseşte — 
nu-i aşa că şi tu îi consideri pe toţi ceilalţi 
intersanţi, doar în măsura în care te pot satisface 
sau stingheri? La fel ca mine, şi tu consumi cu o 

grabă plină de lăcomie tot ce poţi lua de la ei 
fără să-ţi pese ce se întîmplă cu ei după aceea, ba 
chiar îţi face rău să-i vezi, ca şi cum ai fi 
obligat să zăboveşti în faţa unor resturi de mîncare 
sleite! Pentru tine, ca şi pentru mine, adevăratul 
centru “al atenției tale, dincolo de atitudinile de 
suprafaţă” şi de prefăcătorii, singurul lucru pe care 
merită să-l priveşti mereu — ești tu însuţi. Noi 
doi ne înţelegem perfect, băiete. Am putea, fără să 
trebuiască să simulăm afecțiunea, unul faţă de 
celălalt, să colaborăm perfect. Noi nu ne unim, cu 
nimeni, băiete. Noi consumăm. Tu şi cu mine 
sîntem întotdeauna bine definiţi, nediluaţi, indivi- 
dualizaţi. Sîntem cuantumuri, nu segmente arbitrare 
ale unui şir. Sîntem amindoi la fel — încheie 
Jaybush, rîzînd Tăguşit. 

Rivas privi, pe deasupra mesei, la figura lui 
rotofeie şi zîmbitoare, şi-şi dădu seama că nimeni 
nu-l înţelesese vreodată atît de bine. 

— Ce zici — întrebă Jaybush — oferta ţi se mai 
pare la fel de — cum ai spus? — „absolut 
neatrăgătoare“? 

— Nu, spuse Rivas. 

Nici una din femeile de la masă nu păruse să 
dea vreo atenţie conversaţiei — Uri se uita fix la 
chipul lui Jaybush, indiferent dacă vorbea sau nu, 
iar Sora Windchime îşi privea la fel de intens 
propriile miini,. cu expresia de încordare îndurerată 
a cuiva care a luat:o îmbucătură prea mare — dar 
acum Sora Windchime îşi ridică ochii, întâlni 

privirile iui Rivas, iar expresia nefericită, de om 
care trădează fără voie, i se accentuă şi mai mult. 

„Doamne, fetiţo“, îşi spuse Rivas, „uite cum 
sînt "de acord cu afurisitul ăsta de Mesia al 
vostru, cu nepreţuitul vostru zeu.“ 

Gondola .se întoarse, încărcată cu tăvi abu- 
rinde,. iar ospătarul aşeză cu îndemiînare “farfuriile 
cuvenite în faţa fiecăruia şi servi băuturile. 

— Dar mă tem c-am să refuz — adăugă Rivas, 
pipăindu-şi buzunarul ascuns şi umflat de sub 
guler, ca să se simtă în siguranță. 

t Jaybush, care tocmai îşi ducea la gura 
hulpavă furculiţa încărcată cu nişte bucăţi care 
străluceau, se opri şi zîmbi îngăduitor. 

— Eşti sigur, băiete? [a spune-i lui nenea de ce. 

„ Rivas dădu pe git ce mai rămăsese din tequila 
şi- şi umplu la loc paharul. 

-— Păi — spuse, aproape relaxat, pentru că 
acum era sigur că n-avea să mai iasă viu din 
Palatul Excentricului și că nimic din ce va spune 
n-ar mai putea să schimbe ceva — din cauza... 
unui băiat chel, care a murit pe o grămadă de 
gunoi. A unor bucăţi dintr-o sobă stricată, care 
şi-au găsit sfîrşitul pe o cîmpie de sticlă. A unui 
codoş criminal, care vorbea de loialitate şi a murit 
din cauza ei. A unei tîrfe care avea sentimentul 
dreptăţii. Te plictisesc? Din cauza  Sorei 
Windchime, care are compasiune, deşi ai încercat 
din toate puterile să i-o distrugi. Şi din cauza 
acelei părţi tari şi egoiste din Greg Rivas, care 
înoată pe-aici, printr-unul din canale. 

— Am înţeles, băiete, spuse Jaybush cu blîn- 
dețe, lăsînd furculita din mînă. Ai nevoie de, un 
mic spectacol, nu-i aşa? 

— Nu, spuse Rivas nesigur. 

— Ştiu că nu asta ai vrut să spui. 

Jaybush zîmbi, bătu din palmele groase, ridică 
vocea şi strigă: 

— Vreau cîţiva voluntari din public! 

Ca şi cum ar fi fost legaţi de aceeaşi sfoară, 
şase oameni ţiîşniră din scaune, de la diferite mese. 

— Unul din ospătari o să vină cu o barcă, le 
strigă Jaybush. V-aş ruga să vă urcați cu toţii în 
ea şi o să vă aducă în faţa acestei plute. 

Rivas îi privi pe cei şase, din care trei erau 
femei, coborînd unul cîte unul în barca pe care 
ospătarul o aducea acum la marginea lagunei. În 
cele din urmă, barca în care acum se aflau toţi 
şase fu condusă, legănîndu-se uşor, în faţa mesei 
de pe pluta lui Jaybush. 

— Salut! le strigă Jaybush ocupanților bărcii. 

— Salut! răspunseră cu toţii. 

— Cum vă distraţi? Vă pare bine c-aţi veni? 

Un ‘cor pe mai multe voci răspunse: 

— Sigur! Cred şi eu! Cum să nu! 

— Mă bucur, îi asigură Jaybush. Acum vreau 
să fiţi cu toţii atenţi, bine? Vă rog să vă ridicaţi 
— aveți grijă, n-aş vrea să cădeţi în apă — să vă 
uitaţi fiecare fix la mine şi să întindeţi mîinile, cu 
palmele în sus, ca şi cum aţi. duce o farfurie. 

Zimbind vesel, cei şase oameni făcură ce li se 

spuse şi, după ce se frecară puţin unii de alții, 
lovindu-se din cînd în cînd cu coatele, se ridicară 
cu toţii în picioare, cu faţa spre pluta lui Jaybush, 
întinzîndu-şi mîinile, cu palmele făcute căuş. 

— Ştiţi ce ţineţi în miini? întrebă Jaybush. 

Clătinară din cap, se priviră unul pe altul şi 
clătinară din 'cap încă o dată. Rivas bănui că 
fuseseră hipnotizaţi. 

— Fiecare îşi ţine în mîini propriul chip — 
spuse Waybush, cu o voce puternică. Staţi cu taţii, 
ținîndu-vă chipurile în miîini iar partea din faţă a 
capetelor, acum, e netedă ca o coajă de ou! Sînteţi 
absolut identici! Doamne fereşte, să nu cumva să-i 
daţi drumul chipului în apă, sau să-l schimbaţi, 
din greşeală, cu al altcuiva! 

Nici unul dintre ei nu se mişcă. Se mutară, 
uşor, de pe un picior pe altul, trecîndu-şi limba 
peste buzele parcă arse de febră, agitaţi şi 
încordaţi. Îşi ţineau degetele ca nişte gheare. 

- Nu puteţi nici să vorbiţi! se minună 
Jaybush. Sînteţi ca nişte ouă. 

Ridică o solniţă şi o aruncă în apă. Faţa îi 
rămăsese calmă dar vocea era încărcată de panică, 
atunci cînd spuse: 

— Le-aţi dat drumul! V-aţi lăsat cu toţii 
chipurile să cadă în apă! 

Toţi cei şase săriră imediat în apă, împroșcînd 
pluta lui Jaybush şi lăsînd barca să se legene şi 
să se îndepărteze. 

— Dar tu, domnule, întrebă Jaybush întorcîndu-se 

spre Rivas, îţi ţii bine chipul? 
_ Da. 


Rivas privi în jos, la apa agitată. 

— Aha. N-ai nici o îndoială despre cel pe 
care-l vezi în oglindă? Stai să te întreb ceva. Dacă 
n-ai nici o oglindă la îndemînă, tot mai ai chip? 
Eşti sigur? 

Urmări direcţia privirii lui Rivas şi continuă: 

_— Ohoho! O, nu, băiete, n-au să se mai 
întoarcă. Zi, tot mai ai? 

Fără să vrea, Rivas îşi pipăi din nou 
umflătura de sub guler. 

— N... nu ştiu. 

— Identităţile se pot șterge, spuse Jaybush. Îi 
ofer şansa să ţi-o protejezi pe a ta şi s-o păstrezi 
pentru totdeauna — dar să ştii că se pot şterge. 

Întinse un deget grăsuliu şi se aplecă spre 
Sora Windchime. 

— Uneşte-te cu... 

— Nu, spuse Rivas, tăios. 

Urania se opri din mestecat un taco şi păru 
din nou neliniştită. 

Jaybush îl privi pe Rivas, simulind mirarea. 

~- Cum ai spus? | 

— Nu-i da împărtăşania. 

Sora Windchime nu se mişcase; privea în gol 
şi. strîngea atît de tare furculiţa în mînă, încît 
articulațiile i se albiseră. 

— Dar ai trage și tu foloase, îi spuse Jaybush 
lui Rivas. Am face totul pe din două, dacă am fi 

legaţi. Astă-seară am chef să le consum pe 
amîndouă, pînă nu mai rămîne nimic din ele, şi să 
mai dau drumul la încă două pocalocas pe străzile 
Veneţiei. Bang! Bang! Sigur, dacă partenerul meu 
ar avea obiecţii, n-aş face-o. Eşti partenerul meu? 

Ceva îl făcu pe Rivas să fie convins că, dacă 
ar spune acum „da“, mai tîrziu n-ar mai putea să 
retracteze; prin urmare, îţi țuguie buzele: şi fluieră 
rapid: primele zece măsuri din Peter and, the 
Wolf, acompaniindu-se simultan printr-o darabană 
bătută în masă cu cuțitul şi furculiţa — şi imediat 
după aceea se întîmplară mai multe lucruri 
deodată: Jaybush se prăbuşi, pierzîndu-şi cu- 
noştinţa, Sora Sue păru efectiv surprinsă, pentru 
prima dată în seara aceea, iar o piatră de mărimea 
unei mingi de golf, pornită dintr-o praştie, îl izbi 
pe Rivas în plexul solar. Fu cît pe-aci să cadă de 
pe scaun şi, timp de o clipă, atîrnă pe jumătate în 
afara plutei, privind în jos, apoi muşchii încordaţi 
de durere i se destinseră şi se prăbuşi peste 
farfurie, împrăştiind creveţii mari pe masă; rămase 
aşa cîtva timp, căscînd gura şi căznindu-se să 
vomite şi să-şi umple cu aer plămiînii goliţi. Zărise 
ceva, în apa de dedesubt, dar durerea puternică 
din piept nu-i îngădui să-i dea atenţie. 

Cînd Rivas se  îndreptă, horcăind în 
continuare, Jaybuşh îşi revenise şi privea în jur, 
clipind des. 

— Aşa, deci! spuse “bărbatul cel gras, cu o 

jovialitate oarecum forțată. Ai reuşit, băiete. Ca şi 
cum i-ai fi tăiat gîtul cu un cuţit. Îmi pare rău, 
Soră Sue, dar Rivas te-a ucis. 

Sora Sue zimbi fermecător şi-şi mîngîie 
pistolul automat. 

Urania, care nu păruse foarte atentă la ce se 
întîmpla, făcu ochii mari. 

— Rivas? Greg? 

Rivas dădu din cap şi spuse, sufocat: 

- Da. | 

După o clipă fu în stare să adauge: 

— Am venit... să te salvez. 

ÎL privi pe Jaybush. 

— De aceea... n-ai mai lăsat în viaţă nici un 
muzician? Fiindcă muzica te face să-ţi pierzi 
cunoştinţa? 

Jaybush făcu un semn cu braţele lui solide. 

— Sînteţi morţi, cu toții! le strigă el oamenilor 
din loje şi de pe poduri. 

Făcu acelaşi semn şi în direcţia invitaţilor de 
pe celelalte plute. 

— Toată lumea! 

Işi lăsă braţele în jos şi-i spuse lui Rivas: 

— Da, de aceea! De aceea încerc şi acum s-o 
suprim şi tot de aceea pocalocas îi calcă-n picioare 
pe cei care îndrăznesc, fie şi să fluiere vreo 
melodie. Nu orice muzică are efectul ăsta, dar 
cred că e mai bine să evit riscurile. E vorba, mai 
ales, de ritmurile neregulate cărora voi le spuneţi 
bubuială şi de melodiile care conţin notele acelea 

numite îndeobşte accidente. Se pare că propriii 
mei curenţi cerebrali corespund oarecum gamelor şi 
timpilor voştri muzicali şi anumite alterări îi slă- 
besc, pînă la distrugere. Bineînţeles că dacă repeţi 
figura, gărzile mele surde au să te reducă la tăcere 
şi de data asta am să-i pun să te lege şi să-ți vîre 
şi un căluş în gură — ca să nu te mai simţi obli- 
gat să intervii, cînd am să încep să le consum pe 
cele două doamne, în cel mai plăcut mod cu putință. 

Pe buze îi flutură un zîmbet. 

— Vezi tu, fiindcă apa sărată te ţine la 
suprafaţă, sînt surprinzător de agil, motiv pentru 
care îmi şi place să am la dispoziţie o mulţime de 
canale. ' 

Zimbetul i se lăţi şi deveni mai binevoitor. 

— Cred, într-adevăr, că ne înţelegem bine unul 
cu celălalt. Şi cum nu văd de ce-ai avea nevoie 
de timp, ca să te giîndeşti la oferta mea extrem de 
generoasă, n-am să-ţi mai acord nici un răgaz. 

şi întinse din nou degetul spre Sora 
W indchime. 
— Vrei să te legi de mine sau nu? Răspunde! 


* 
x x 


Rivas îşi aminti de clipa cînd privise apa din 
jurul plutei şi-şi dădu seama, abia acum, ce văzuse 
acolo. La început crezuse că era cadavrul purtat de 
ape, al unuia dintre cei care săriseră după ce-şi 
pierduseră chipul... dar se mişcase. - 

Îşi aduse aminte de neliniştea lui Sevatividam 
— de fapt, frică în toată regula — după ce curăţase 
planeta globurilor plutitoare, de creaturile care 
semănau cu nişte morse; morsele muriseră toate, 
dar printre globurile care căzuseră înotau făpturi 
înfometate... replici, înzestrate cu simţuri, ale 
creaturilor originale; dubluri fantomatice, născute 
atunci cînd unul din exemplarele originale era atins 
de Sevatividam, în timp ce avea mari dureri..., iar 
Sevatividam se temea de ele fiindcă, deşi orice 
încercare de a-l consuma pe el ar fi ucis, 
supraîncărcînd cu energie orice copie dispusă să 
rişte, procesul i-ar fi dăunat şi lui Sevatividam... 

Rivas îşi muşcă gînditor articulaţia degetului 
mijlociu, jupuindu-și şi puţin din piele, dar avu 
grijă să nu-şi trădeze durerea. Apoi îşi cobori 
mîna sub scaunul plutitor şi lăsă sîngele să se 
împrăştie în apă. 

Iartă-mă, îşi spuse, încercînd să-şi proiecteze 
gîndul, tot aşa cum gîndurile fuseseră proiectate 
asupră-i, cu patru zile în urmă, cînd sufletul 
despărţit de trup îi rămăsese suspendat în văzduh, 
deasupra Taberei de Regrupare. Sînt al tău, spuse 
acum în gînd, vino şi ia-mă. Îmi pare rău că 
te-am lovit, îmi pare răù că am fugit de tine. 
Vino şi bea-mi sîngele. - 

Degetul lui Sevatividam se apropie şi mai 
mult de Sora Windchime. 

— Aşteaptă, spuse scurt Rivas. 

Simţise o uşoară agitaţie în apă, sub mînă. 

Am să mă dăruiesc ţie — mă rog, acea 
parte din mine care te interesează. i 

- Dragul meu băiat, spuse Sevatividam, cobo- 
rîndu-şi mîna. 

Rivas simți nişte dinți care îl prinseră de 
mînă. Îşi schimbă gîfiitul uimit într-un zîmbet iar 
apoi, sucindu-se ca un om care încearcă din greu 
şă aprindă un chibrit de turul pantalonilor, trase 
brusc la suprafaţă hemoglobina, scoţind-o prin 
orificiu. l l 

În clipa aceea de consternare generală, aruncă 
făptura, care schelălăia, drept pe faţa lui 
Sevatividam, după care ieşi, rostogolindu-se,. din 
scaunul subacvatic, execută cîteva tumbe pe plută 
- conştient de sunetele puternice sau înfundate ale 
gloanţelor care ajungeau în imediata lui apropiere 
— şi sări în apă, scoţindu-şi cuțitul cu mîna stingă, 
aceea muşcată, chiar în timp ce se ducea la fund. 

Mai departe nu mai ştia ce să facă. Probabil 
că din cauza lui fuseseră ucise şi Uri şi Sora 
Windchime dar, oricum, erau cu toţii sortiți pieirii. 

Pe urmă îi ajunseră la ureche o bubuitură 
zdravănă şi pocniturile unor băşici. Un obiect 
masiv căzuse cu toată greutatea în apă. Alte 
bubuituri continură să se audă, în vreme ce noi 
lucruri se prăbuşeau, aşa că dădu din picioare ca 
să iasă la suprafaţă, socotind că, indiferent ce s-ar 

fi întîmplat, cel puţin le distrăgea atenţia paznicilor 
înarmaţi cu puşti. 

Afară hărmălaia era chiar mai mare decît sub 
apă. De deasupra se auzeau piriielile pereţilor 
muntoşi, ţipetele prelungi ale oamenilor care că- 
deau şi gloanţele care loveau sau ricoşau cu zgo- 
mot, evident la întîmplare, dar atenţia lui Rivas fu 
atrasă de pluta pe care o părăsise nu demult — şi 
asta nu doar din cauza chipului răvăşit de durere 
al Sorei Sue, care era limpede că fusese atinsă de 
cel puţin unul din gloanţele destinate lui Rivas. 

Un om care ar fi încercat în același timp să 
tipe şi să umfle un balon ar fi produs, probabil, 
nişte sunete asemănătoare celor scoase acum de 
Sevatividam, iar cînd Rivas îşi ridică privirile, 
urmărind spectacolul, văzu că trupul lui voluminos 
se micşora vizibil. Braţele din ce în ce mai 
înguste ale lui Mesia trăgeau de un fel de mem- 
brană luminoasă, care-i acoperea capul, iar în cele 
două-trei secunde, cît îi luă lui Rivas să înoate 
pînă la plută şi să se urce la loc, strălucirea 
membranei — care se contracta şi pulsa, indepen- 
dent de încercările lui Sevatividam de a o smulge 
— deveni de două ori mai intensă, “apoi de trei ori 
şi pe urmă începu să fie cuprinsă de nişte limbi 
galbene de foc. 

Încă un lucru se prăbuşi, prin aerul înecăcios 
din cauza fumului, şi izbi apa cu un plescăit ca o 
explozie, iar Rivas îşi dădu seama că era o bucată 
de zid şi că avea să se prăbușească toată construcția. 
Oare fiindcă Sevatividam îşi pierdea din putere? 

Sora Windchime se ridicase deja de pe scaun 
iar Rivas strigă la Uri: 

— Sus! Haide! Trebuie să ieşim de-aici! 

Uri hohoti de plins şi-şi întinse mîinile — 
într-una încă mai ţinea ce rămăsese dintr-un taco 
- spre Jaybush. ` 

— Doamne, salvează-ne! se tîngui ea. 

Rivas lăsă cuțitul, îşi retrase mîna stîngă, 
strînse pumnul şi îi plasă atent o lovitură lingă 
bărbie. Gura îi era deschisă dar se închise cu un 
zgomot sec, cînd se lovi de masă, în cădere. 

— Adu o barcă, îi strigă el Sorei Windchime, 
Şi urcaţi-vă amîndouă în ea! 

Puse din nou mina pe cuţit şi se întoarse spre 
Jaybush. Un glonţ vijii pe lîngă el, atingîndu-i 
vîrful nasului, aşa că se apropie şi mai mult de 
Mesia, fiind la un pas de a-l lua în braţe. 

Această apropiere era dureroasă, căci 
hemoglobina ardea acum de-a binelea, însă prin 
substanța ei care se evapora, scînteind, Rivas văzu 
ochii lui Sevatividam, privindu-l cu o lucire aparte, 
plini de o durere chinuitoare, dar şi de promisiuni. 

Rivas îi făcu cu ochiul şi împlîntă lama 
cuțitului, prin hemoglobina cea tenace, în pieptul 
bronzat, tatonînd puțin înainte de a găsi un.loc 
între două coaste. 

Cînd scoase lama se întîmplă un lucru ciudat: 
ca şi cum ar fi făcut o gaură în partea inferioară 
a unei găleți pline cu apă, hemoglobina care ardea 
începu să-l golească de sînge pe Sevatividam. 

Acum, în ochii întundaţi în pungi de grăsime se 
citea teama şi ceva care aducea a... rugăminte? 

Fără să fie sigur dacă acţiona sau nu conform 
propriei voințe, Rivas spintecă acum cu forţă gâtul 
brăzdat de cute, iar după ce sîngele ţişni într-un 
şuvoi gros, făcîndu-l să dea înapoi, şi după ce-şi 
trecu o mînecă peste ochi ca să poată vedea din 
nou, zări un obiect colţuros, cam de mărimea 
degetului mare, ieşind din rana adincă de la gît şi 
rotindu-se la întîmplare, prin aer, chiar în faţa lui. 

Obiectul se agită, sîngele dispăru de pe el, 
într-o pulbere fină, iar Rivas văzu că era un 
cristal. i 

În spatele lui, Sora Windchime găsise o 
gondolă şi o urcase şi pe Uri, cît era de grea — 
împuşcăturile încetaseră, însă canonada de pietre se 
„înteţea, apa era agitată,. aerul plin de praful stirnit 
de lucrurile care se prăbuşeau, iar cerul nopţii se 
vedea din ce în ce mai desluşit printre zidurile şi 
tavanul care stăteau să cadă — dar Rivas întinse 
mîna încet şi prinse cristalul. 

Imediat, o voce îi răsună în minte: Înghi- 
te-mă. Ai învins. Tu eşti şeful. Am să lucrez 
pentru tine. Înghite-mă. 

şi dădu seama ce însemna asta: să trăiască 
veşnic, ştiind mereu cine era, păstrind mereu o 
distanţă între el şi ceilalţi, să nu fie rănit niciodată 
— de fapt, să nu poată fi atins niciodată. 

Cu o săptămînă în urmă poate că s-ar fi 
simţit tentat. Acum, viîri cristalul în sticla de te- 
quila şi o închise cu un gest hotărit. 

Se întoarse. Sora Windchime stătea în 
gondolă, cu Uri şi se ţinea de marginea plutei, 
însă îşi cam pierduse răbdarea. Rivas aruncă sticla 
în bărcuţă şi o luă din loc. Lumina era slabă 
fiindcă majoritatea lămpilor suspendate se stinseseră 
aşa că, deşi auzi zgomotul cavernos, ca o tuse, 
făcut de o altă porţiune de acoperiş, care era pe 
punctul de a se prăbuşi, şi deşi îşi ridică privirea, 
pradă uņei îngrijorări tardive, nu reuşi să vadă 
piatra care veni învîrtindu-se, prin aerul plin de 
fum, şi-i sparse capul. l 


CAPITOLUL UNSPREZECE 


Banda de pocalocas — unele îngustîndu-şi pri- 
virile, în soarele amiezei, altele,. făcînd ochii mari 
— porni, cuprinsă de furie, pe stradă, în direcţia 
din care părea să se fi auzit cîntatul. Oamenii li 
se fereau din cale, trăgîndu-se în- pragul uşilor, şi 
se uitau speriaţi în urma lor, după ce treceau. 

Cocoţată pe o scară de incendiu, deasupra lor, 
Urania Barrows le privi cum dispar după colt. 
După ce plecară o cuprinse un tremur și se finu şi 
mai strîns de stinghie, fiindcă nu-şi mai putea 
concentra privirea. Acele pocalocas: erau creaturi 
necioplite şi murdare, Urania ştia acest lucru, dar 
de fiecare: dată cînd o bandă de-a lor trecea pe 
lîngă ea, îşi dădea seama că voia să li se alăture, 
să se integreze pe nesimţite grupului. Simţea că 
aveau un lucru pe care îl avusese şi ea, şi care 
acum îi lipsea. 

După cîtva timp înceţoşarea dispăru, iar ea 
slăbi strînsoarea miinilor, după care îşi aminti cît 
de urit se. purta Barbara cu ea cînd îşi pierdea 
vremea în felul ăsta, aşa că începu să coboare 
grăbită vechea scară de fier, pînă jos, în stradă, şi 
merse repede în direcţia opusă celei alese de 
pocalocas, pînă ajunse la căruţa cu gogoşi a 
Barbarei. l 

Probabil câ Barbara o urmărise cu privirea, 
fiindcă atunci cînd Urania ajunse la doi paşi de 
căruţă, deschise uşa din spate şi-i întinse o mînă, 
ca s-o ajute să urce. 

— Mulţumesc, Soră Windch... începu Urania. 

— Acum mă cheamă Barbara, spuse cealaltă, 
după ce Urania sui şi închise uşa în urma ei. 
Trebuie să ţii minte lucrul ăsta. Le-ai dus departe? 

— Trei, patru blocuri, spuse Urania, rezemâîn- 
du-se de peretele opus celui lingă care se găsea 
patul de campanie şi clipind des, în întunericul în 
care intrase dintr-o dată. 

— În ce direcţie? 

Urania clătină din cap obosită. 

- Nu mă pricep la direcţii, am... 

— Vestul e în urma noastră, o întrerupse Bar- 
bara. Estul e în faţă. Nordul e spre canal, iar 
sudul spre băcănie. 

— Credeam „că nordul e întotdeauna drept 
înainte.  » 

Barbara închise ochii pentru o clipă. Pe urmă 
îi deschise şi repetă: 

=: În ce direcţie? 

— „în „spatele nostru... către ocean. 

— Norocul nostru, oricum. 

“Barbara privi capul bandajat al lui Rivas, care 
zăcea fără cunoştinţă, apoi se încruntă şi străbătu 
spaţiul strîmt, apropiindu-se de patul unde stătea 
întins. 

Urania începuse să se îndrepte spre acele 

churros cu zahăr pudră pe care le gătise Barbara, 
de dimineaţă, dar se opri să vadă ce făcea ea. 

— A murit? : 

— Mi s-a părut că s-a mişcat, spuse Barbara. 
Adu-mi o cîrpă udă. 

— Bine, imediat. Au! Bine! Doamne, nu-i 
nevoie să... 

Îşi pierdu şirul gîndurilor, privi absentă în jur 
şi se îndreptă iarăşi spre churros. 

7 — Cirpă udă! Acum! 
„— Doamne, nu-i nevoie să ţipi. 

Urania înmuie un ştergar într-o găleată, îl 
stoarse şi i-l aduse la pat. 

— Poftim, So... adică Barbara. 

Zimbi fericită, fiindcă reţinuse numele care 
trebuia. 

— Mulţumesc. 

Barbara şterse acele porțiuni de pe chipul lui 
Rivas, care nu erau acoperite de bandaje. 

Urania luă în sfîrşit o gogoaşă, după care 
continuă să privească. 

— Ai reuşit să-ţi dai seama dacă el e cel care 
le atrage pe pocalocas, sau chestia aia? 

Arătă spre policioara unde stătea sticla de te- 
quila pe jumătate goală, cu cristalul suspendat 
înăuntru. 

— Nu ştiu exact. Cred că e obiectul din sticlă. 
Cred că sînt în stare să simtă unde se găseşte. 

— Şi atunci de ce nu-l aruncăm? 

— Pentru că el l-a pus deoparte, spuse Barbara, 

evident plictisită fiindcă trebuia să repete într-una 
acelaşi lucru. S-ar putea să fie important. Trebuie să-l 
păstrăm pînă se trezeşte el. ` 

Urania înghiți o bucată de gogoaşă. 

- E foarte bolnav. Oare n-ar trebui să-l lăsăm 
şi «pe el şi sticla în grija unui doctor? Nu putem 
să-l îngrijim lå fel de bine, cum ar face-o un doc- 
tor. Pun pariu că ne-ar mulțumi, dacă l-am lăsa în 
grija unuia. 

- Doctorul la care l-am dus ne-a spus tot ce 
trebuie făcut. Ne-a zis că, de fapt, i-ar fi mai bine 
dacă l-am îngriji noi, decît dacă ar sta în spitalul 
ăla ingrozitor. 

.— Dar nu e treaba noastră să avem grijă de 
bolnavi! Doamne, de două zile zace acolo şi 
trebuie curăţat ca un afurisit de bebeluş. 

Barbara se întoarse cu faţa la ea. 

- Ţi-a salvat viaţa! Şi-a pus pielea pe băț — 
a flăminzit, s-a îmbolnăvit, a rămas fără cîteva 
degete, şi-a spart. capul — ca să te salveze. A 
ajuns să mă salveze şi pe mine, şi poate şi pe el, 
poate într-o anumită măsură chiar şi pe el... dar a 
facut-o pentru tine. L-a ucis"pe Dumnezeu pentru 
tine - adăuga în şoaptă, privindu-l pe Rivas cu o 
expresie imposibil de descifrat. 

- Mă rog, iartâ-mă că trăiesc, spuse Urania, 
indignatà. 

- Îi cunoşteai? întrebă Barbara după o pauză. 
Din ce mi-a spus la masă, am dedus că v-aţi 
cunoscut mai ‘demult. 

Urania dădu din cap. 
— Cu mult timp în urmă. 
— Arf barf, făcu Rivas. 

Windchime se întoarse lîngă el şi se ghemui 
la marginea patului. 

— Rivas? întrebă ea stăruitor. Poţi să mă auzi? 

Rivas mormăi ceva nedesluşit şi păru că ride. 

Barbara se întoarse spre Urania. 

— De ce nu încerci tu să vorbeşti cu el? 

Urania îi luă locul. 

— Bună, Greg. Sint Uri, îţi mai aduci aminte? 

Pauza care urmă fu atît de lungă, încît ea se: 
pregătea să vorbească din nou, cînd, într-un tîrziu, 
el spuse: 

— Mda. 

Deschise ochii, încet, ca şi cum interiorul 
căruţei ar fi fost luminat foarte puternic. 

— A trecut mult timp, cîrîi el.- Vocea îi era 
răguşită, dar părea să aibă şi o doză de dispreţ. 
Treisprezece ani. Am fost inconştient treisprezece 
ani. 

— Ei, hai, Greg, spuse Urania. Au fost numai 
două zile. , 

— Jaybush, spuse el încet. Şi eu care credeam 
„că am scăpat de el la douăzeci şi unu de ani. 

Acum zece ani. Dar am fost doar un fel de... cum 
îi zice, discipol rătăcitor. 

Tăcu, dar apoi deschise ochii brusc şi încercă 
să se ridice. 

— Isuse — spuse, cu un nod în git, gata să 
leşine - unde-i cristalul lui, unde e? Asta nu 
poate să... 

Barbara îi atinse umărul şi arătă spre sticla de 
pe policioară. 

— VYite-o. 

- Aha. Se destinse şi transpiră uşurat. Bine. 
Să n-o destupaţi. 

- Ce e acolo? întrebă Urania. Ai amintit de 
„el“? În sticla aia de tequila se află cumva 
Domnul? 

Rivas îşi mută privirea de la Urania la Bar- 
bara. \ 
— Cit de atinse sînteți, doamnelor? întrebă el. 
Barbara se încruntă putemic. 

— Ne revenim, spuse ea. Acum... ştiu că n... 
n... nu era cu adevărat Dumnezeu. Vreau să spun 
că ştiu, dar... 

Urania clătină tristă din cap, uitîndu-se la 
sticla de tequila. 

— Deci trebuie să mă întorc acasă şi să mă 
mărit cu Joe Montecruz. 

— Cîţi ani ai, Uri, treizeci? spuse Rivas, 
Atunci poţi să faci ce-ţi place.. Nu trebuie să te 
măriţi cu tipul ăsta, dacă nu vrei. 

Urania dădu din cap a îndoială. 


368 


— Îmi mai amintesc cîte ceva de la masă, 
Soră Windchime, spuse Rivas. Dar cum am ieşit 
de-acolo? Şi... ce mi s-a întîmplat? 

Îşi pipăi capul bandajat. 

— Trebuie să-i spui Barbara, spuse Urania sa- 
vant. i 

— Oamenii ar putea să-şi aducă aminte de, 
hm, numele pe care-l purtam cînd eram atinsă, 
explică Barbara. Ei bine, totul a început să se nă- 
ruie imediat după ce-ai aruncat cu calmarul acela 
în el, iar pe urmă a început o ploaie de gloanţe 
atît de deasă, încît precis că te-ar fi atins dacă 
te-ai fi mişcat din loc. Sora Sue s-a apropiat şi a 
încercat să desprindă chestia aia de pe D... de pe 
Jaybush. Apoi, după ce l-ai tăiat, te-a lovit o 
piatră în cap. Am fost sigură că ai murit sau că, 
oricum, erai pe moarte, dar te-am dus la barcă şi 
pe urmă ne-am îndreptat către una din bolți. Am: 
avut impresia că unul din poduri avea să cadă 
drept pe noi şi să ne facă zob — din cîte vedeam, 
cam asta se întîmpla cu majoritatea oamenilor de 
pe plute — dar am hotărît să mergem mai departe. 
Oricum, am trecut pe sub boltă şi am ajuns în- 
tr-un mic tunel unde nu era chiar atît de rău; de 
sus cădeau doar pietricele Şi nisip, iar valurile 
iscate în bazinul din încăperea cea mare ne-au 
împins înainte. 

Clătină din cap. 

— Îți mai aduci aminte cînd e... el le-a „spus 
tuturor că aveau să moară? Ei bine, chiar dacă el 

însuşi părea pe punctul de a muri, ei nu doreau 
nici o schimbare. Unii nimeriseră sub boltă, la un 
loc cu noi, dar nu încercau nici să urce în barca 
noastră, nici să înoate — voiau 'să se înece şi se 
înfuriau ori de cîte ori ieşeau cu capul deasupra 
apei şi respirau, în ciuda propriei lor voințe. 

Am vislit pînă la ieşirea din tunel și, ajunşi 
afară, ne-am trezit pe unul din canale, aşa că am 
mers mai departe. După cîtva timp am găsit un 
chei vechi, ascuns sub un arbore de piper uriaş, 
v-am lăsat pe voi doi acolo iar eu m-am întors. 

Urania asculta, avidă, iar Rivas se întrebă 
dacă auzea povestea pentru prima dată. Oare putea 
să fie atît de lipsită de curiozitate, încît să nu 
pună întrebări? ' 

— Între timp, cea mai mare parte a clădirii se 
prăbuşise — continuă Barbara — şi se auzeau fel 
de fel de zgomote venind din bazinul cel mare, 
dintre zidurile năruite, ceva asemănător unui lătrat 
de focă sau ţipetelor unor gîşte, dar parcă vorbeau 
cu nişte guri şi giîtlejuri care nu erau făcute pentru 
aşa ceva. Mi se părea că încercau într-una să 
spună „Unde eşti, Doamne?“. lar o parte din voci 
veneau din cer, unde nu ştiu ce făpturi zburau, 
parcâ, în cerc; scoteau nişte sunete atit de 
îngrozitoare — de pildă, ca nişte aripi mari şi ude 
care se loveau una de alta — încît mi-a părut bine 
că era întuneric şi nu puteam să le văd. In orice 
caz, o mulţime de cadavre ieşiseră din tunel, 
purtate de ape, şi ajunseseră pe canal, iar eu am 

scotocit prin buzunarele a trei-patru dintre cei mai 
bine îmbrăcaţi. t 

Vocea îi rămăsese aceeaşi, dar Rivas văzu că 
avea ochii în lacrimi şi mîinile i se încleştaseră pe 
pătură, frámîntînd-o cu putere. 

— Doi dintre ei aveau o grămadă de bani. l-am 
luat .şi m-am întors la locul unde: vă lăsasem pe voi. 

Pătura' se rupse, cu un zgomot ca acela scos de 
o miţă care scuipă, făcîndu-i să tresară pe toţi trei. 

— Urania încă plingea. Tu arătai de parcă 
tocmai îţi dădeai duhul. Am aşteptat cu toţii acolo 
pînă dimineaţa, după care am făcut rost de o 
cameră şi de doctor pentru tine. lar pe urmă am 
cheltuit aproape tot restul de bani ca să cumpăr 
căruța asta pentru gogosi şi doi cai şi de-atunci ne 
descurcăm. 

Coborindu-şi privirea spre pătură, adăugă: 

— T — tatăl meu are brutărie, aşa că... ştiu să... 

— Atita doar că trebuie s-o luăm din: loc 
mereu, interveni Urania. 

— Pocalocas ne tot dau tircoale, explică Bar- 
bara. Am încercat s-o ţin spre est, dar femeile 
alea afurisite ne obligă să facem. mereu cale 
întoarsă. Trec repede pe lingă noi, apoi revin ceva 
mai încet iar atunci, dacă nu dăm bice cailor şi 
nu plecăm cu tot cu căruţă, încep să ne dea ocol 
şi să-şi bage nasul peste tot, de parcă nici n-ar şti 
precis ce caută. Am pus-o pe Urania să le 
păcălească, trimiţind-o pe o stradă din direcţia 
opusă şi spunîndu-i să cînte — ele detestă muzica 

— dar în ultimul timp n-am mai reuşit să le pu- 
nem pe picior greşit aşa uşor. Cred că vor ceea 
ce a mai rămas din... zeul lor — spuse ea, uitîn- 
du-se la sticla de tequila. Sau pe tipul care l-a 
ucis, adăugă, privindu-l pe Rivas. Ba, dacă mă 
gîndesc mai bine, pe amindoi. 

Rivas fu cuprins de un tremur. Îşi ridică mina 
dreaptă şi încercă să încordeze pumnul; reuşi, însă 
n-ar fi putut strînge nici un burete. „Doamne, ce 
slab; sînt“, îşi spuse. „O singură pocaloca m-ar 
putea ucide pe loc, ca pe un gîndac. O să 
trebuiască să încep să fac mişcare... și să mănînc 
ceva.“ 

Giîndindu-se la mîncare, îşi dădu seama că îi 
era o foame de lup şi că un miros anume 
invadase căruţa. 

- Îmi dai şi mie cîteva gogoși? întrebă el. 

Sigur, spuse Barbara. Dar poate Vrei şi 
supă, E cu fasole şi ceapă, iar tipul de la care am 
cumpărat-o o drege cu vin de Xeres. 

Vorbise oarecum înţepată, dînd de înţeles că 
tot nu era de acord cu consumul de băuturi 
alcoolice. 

— O, da, te rog, spuse Rivas cu ardoare. 

Barbara se duse în partea din faţă a căruţei, 
transformată într-o mică bucătărie, zăbovi un minut 
scoţind fel de fel de zgomote, şi pe urmă se 
întoarse cu o farfurie adîncă aburindă şi cu o 
lingură. 

— Ar fi mai bine să te hrănesc eu, spuse ea. 

— Dumnezeule, doar nu sînt bebeluş, spuse 
Rivas. Pot să mănînc şi singur. Hai, dă-mi lingura 
şi am să-ţi arăt. 

I-o dădu iar el reuşi s-o ţină, dar mîna îi 
tremura atît de tare, încît vărsă aproape tot ce era 
în lingură şi apoi îi dădu drumul în farfurie. 
Lingura se cufundă în supă şi dispăru. 

— Fir-ar a dracului, mirii el, temîndu-se, 
pentru o clipă, că înfrîngerea asta l-ar putea face 
să plingă. 

Barbara scoase lingura, o şterse, luă puţină 
supă şi i-o duse la gură. 

~ N-are de ce să-ţi fie ruşine, şopti ea. 
Mâniîncă, prostuţule. 

El mîncă şi i se. păru delicioasă, aşa că în 
cîteva minute termină tot ce era în farfurie. 

— Vrei să bei ceva? îl întrebă ea ridicîndu-se 
în picioare, 

Cum să nu, mulţumesc, spuse el. Ce-mi 
oferi? 

— Nimic, dar la un bloc de-aici e o piaţă şi 
de dimineaţă am scos ceva bani cu gogoşile. 

- Bine, o să, hm, o să ţi-i dau înapoi, se 
încumetă el. 

— Nu fi prost. Ce-ai dori? 

— Bere? 

Ea îşi strînse buzele, dar spuse: 

— Bine. Mă întorc în cinci minute. Uri, dacă 
bate cineva, să te asiguri că sînt eu, înainte să 
deschizi, ai înţeles? 

— Bine, bine. 

— Pe curînd. 

Barbara plecă, închizînd uşa după ea. 

Rivas se întoarse şi o privi pe Uri. Acum 
arăta într-adevăr mult mai bine ca la Tabăra de 
Regrupare şi. la masa aceea aducătoare de dezastre; 
avea părul curat şi părea că dormise îndeajuns, în 
ultimul timp. N-avea nevoie de oglindă ca să se 
convingă că arăta cu zece ani mai tînără decît el. 
Însă? nu mai era Uri aceea, fata pe care o visase 
şi căreia îi scrisese cîntece, vreme de treisprezece 
ani, fata care le făcuse pe toate celelalte să pară 
necioplite, insensibile şi proaste, prin comparație. . 
Şi în cele din urmă, îşi dădu seama că lucrul care 
o transformase într-o obsesie atît de puternică 
fusese tocmai! faptul că o luaseră de lingă el. Dacă 
tatăl ei nu i-ar fi despărțit după petrecerea aceea, 
de la ziua ei onomastică, ar fi rămas prima lui 
prietenă şi nimic altceva. Ceea ce îl făcuse să-şi 
lege viaţa de ea fusese drama iubirii zădărnicite, 
precum şi siguranţa că această iubire nu va avea 
nici un fel de legătură cu realitatea zilnică şi 
prozaică a căsătoriei. 

— Işi aminti deodată de ceea ce visase, chiar 
înainte de-a se trezi. Sugestionat probabil de faptul 
că auzise vocea lui Uri, visase petrecerea de la ziua 
onomastică. Avusese şi altădată acest vis, însă pînă 
atunci el fusese întotdeauna Rivas cel tînăr, ajungînd 
să latre de după tufişuri, beat şi cuprins de teamă. 
De data asta fusese Rivas cel de treizeci şi unu de 


374 


ani, proiectat, cumva, înapoi în timp, ca să fie un 
observator al acelei seri traumatizante, de acum 
treisprezece ani. 

Îl văzuse pe puştiul care era întruchiparea lui 
din tinereţe ieşind, împleticindu-se, din casa Bar- 
rows, palid, transpirat, nefericit şi clătinîndu-se, în 
timp ce se apropia de drum, iar apoi oprindu-se, 
acoperindu-şi brusc gura cu mîna şi aruncîndu-se 
în tufişuri. Pe urmă se auzise zgomotul dizgraţios 
al cuiva căruia îi este cumplit de rău. 

O pereche mai vîrstnică ieşise din casă ca să 
se plimbe şi se speriase auzind sunetele acelea. 

— Asta ce Dumnezeu mai e, Henry? întrebase 
femeia. 

— O, spuse bărbatul, zimbind îngăduitor, o fi 
vreun cîine prin tufişurile alea. N-are rost să né 
facem griji. 

Pe urmă se îndepărtaseră. 

Dar după o clipă din spatele tufişurilor se auziseră 
nişte sunete nai şi ciudate. „Rowf. Rowf. Arf barf. 
Owooo — o, doamne, gaaak... oh, rowf, rowf...“ 

Urania, care-şi mai luase o gogoaşă, îşi ridică 
ochii şi-i prinse privirea lui Rivas tocmai cînd el 
începu să rîdă. Era prea slăbit ca să ridă cu poftă, 
dar o ţinu aşa destul de multă vreme. 

— Rîzi de mine? îl întrebă Urania, după ce se 
potoli cît de cît. 

El pufni şi-şi şterse încet ochii de lacrimi. 

— Nu, Uri. De mine. 

O privi drăgăstos. 

— Au trecut treisprezece ani, Uri. Te-ai gîndit 
des la mine? 

— Ciîteodată, spuse ea. Sigur c-am fost şi 
ocupată... Tu... te-ai gindit des la mine? 

El ridică din umeri. 

— Aşa cred. 

— Vrei o gogoaşă? 

— Parcă nu, mulțumesc. 

Deodată se auzi o. bătaie puternică în uşa 
căruţei, urmată de vocea liniştită, dar încordată, a 
Barbarei: | 

- Deschideţi-mi, repede. Ultima bandă de 
pocalocas s-a întors. 

Urania îi dădu drumul înăuntru, iar Barbara 
înaintă în grabă şi se ghemui lingă Rivas. 

— Nu putem să le-o dăm lor? îl întrebă ea, 
arătînd spre sticla cu cristalul înăuntru. 

Pe deplin conştient că era neajutorat, Rivas 
clătină din cap. 

- Nu. Acolo, în cristalul acela, se află 
Jaybush adormit pe veci. Dacă pun mîna pe el, îl 
învie la loc. 

— Bine, o întindem. 

Ea se întoarse spre Urania. 

— Uri, vin din urma noastră. Mai ţii minte 
cum să umbli cu tigaia? 

—- Păi, mi-ai arătat doar o dată. Dai drumul 
la... 

~ Ai s-o faci tu, cumva. Pe urmă iei mătura, 
sari jos şi împrăştii uleiul pe ambele părți ale străzii. 

— Dar de ce să... 

— Acum, fir-ar să fie! r 

Mormăind, Uri se îndreptă spre partea din 
față a căruței. 

— Pot şi eu să fiu de folos cu ceva? întrebă 
Rivas. o 

Barbara trase drugul uşii şubrede. 

— În nici un caz — spuse, uitindu-se repede 
peste umăr. Privi printr-un orificiu mic, practicat în 
uşă, iar lumina soarelui îi brăzdă cu o rază 
strălucitoare obrazul neted. Chiar dacă se simţea la 
fel: de neputincios, Rivas îşi dădu seama că 
vederea ej îl atrăgea din ce în ce mai mult. 

„O reacţie la pericol sclipitor de adecvată, 
idiotule“, îşi spuse. . 

Urania se întoase, gîfiind, din bucătărie. 

— Gata, am... 

— Adu-mi mătura, se răsti Barbara. 

Dîndu-şi ochii peste cap, martirizată, Urania 
se întoarse în bucătărie. Rivas reuşi să audă un fel 
de mărşăluit lipsit de cadență venind din afară şi 
apropiindu-se din ce în ce mai mult. Urania se 
înapoie cu mătura picurind şi mirosind puternic a 
ulei de gătit. 

Barbara se îndreptă din şale şi i-o smulse din 
mină. . 

— lar acum, cînd spun eu „pleacă“ — îi zise 
repede Uraniei — dai în lături uşa din spate — mai 
întîi ridici drugul — şi fugi să dai bice cailor şi să 
ne duci repede de-aici, indiferent unde. Priceput? 

— Da, spuse Urania înaintind şi punînd mîna 
pe drug. 

— Pleacă! 

Drugul fu dat deoparte, uşa deschisă larg, iar 
Rivas, ridicîndu-şi capul în pat, fu convins că 
văzuse. chipul scofilcit şi “fardat al Sorei Sue, în 
clipa cînd Barbara apropie capătul măturii de 
lumînare, iar paiele muiate în ulei fură cuprinse de 
flăcări. Pe urmă căruţa porni cu o hurducătură şi 
Barbara îi blocă vederea, aplecîndu-se în dreptul 
uşii ca să arunce mătura, care ardea, pe pavaj. 

Prin huruitul roţilor şi bătăile propriei inimi 
nu auzi nici un şuierat care să indice aprinderea 
bruscă, dar îi ajunseră la ureche ţipete de surpriză, 
durere şi miînie. Barbara îşi pierdu echilibrul şi 
trebui să se prindă de tocul uşii, iar Rivas văzu 
cum se leagână, cînd afară, cînd înăuntru, cu dinţii 
albi dezveliţi din cauza efortului, apoi observă cum 
i se încordează muşchii braţelor şi picioarelor 
arămii, cînd reuşi să se tragă înăuntru. li adresă 
un zîmbet forţat în timp ce închise ușa. 

— Ne-am îndepărtat, spuse ea, dar acum nu 
mai putem risca să ne oprim. O să țină minte 
căruţa asta. 

— Fac pariu că una din ele te-a recunoscut şi 
probabil că m-a recunoscut şi pe mine, îi spuse 
Rivas, lăsîndu-şi capul să cadă la loc pe pernă. 
Cred că erau conduse de Sora Sue. 

— Aha. Da. 

Se prinse cu mîinile de pat ca să-şi tragă 

sufletul, iar în bucătărie o cratiţă căzu pe jos din 
cauza unei curbe bruște efectuată de Urania. 

- Eşti sigur? Nu m-am uitat atent la nici una. 

— Mă tem că da. 

- Hm. Ei bine, sper că tuturor — inclusiv ca- 
ilor — ne plac gogoşile, căci cred c-o s-o ţinem 
într-un foc pînă la Ellay. Ai ceva împotrivă? 

El îşi întinse mîinile în lături. 

— Tu eşti regizorul. 

Căruţa coti brusc din nou, dar de data asta se 
auziră şi nişte urlete furioase de afară, în afara 
cratiţelor care căzură prin bucătărie; Barbara dădu 
să iasă, dar se opri cînd Rivas spuse: 

— A, un Singur lucru... 

— Anume? 

— Mi-ai adus berea? 

Ea se încruntă, apoi căută în buzunarul larg al 
fustei. 

- Da, uite-o, spuse ea, dînd la iveală o sticlă. 
Poţi s-o bei? 

— Cred că dacă mi-o sprijini pe piept, am să 
pot. 

— În regulă. 

O destupă, i-o aşeză pe piept şi îi strînse 
mîinile în jurul ei. 

— Ţi-e mai bine aşa? 

— Da, mulţumesc, spuse Rivas. 

Aplecă uşor sticla ducînd-o la gură şi trase o 
înghiţitură zdravănă, în ciuda hurducăturilor căruţei. 

Ea zîmbi. 

- Bun. Arătai într-adevăr groaznic, cînd te-am 
scos de-acolo. Apropo, doctorul care te-a pansat te 
cunoştea. Mi-a spus: „Rivas se epuizează repede“. 
I-am răspuns că nu trebuie să se ia după aparenţe. 

i mîngîie umărul osos şi ieşi ca s-o ajute pe 
Urania să mîne caii. 

Rivas îşi petrecu cea. mai mare parte din zi 
mîncînd şi moțăind, iar cînd fu absolut necesar, 
fie să ceară o oală de noapte, fie să meargă pînă 
la baia improvizată a căruței — o despărțitură mică, 
între capul patului. şi peretele din spate al 
bucătăriei, reuşi să se ridice şi să facă drumul 
singur, deşi cînd se întoarse în pat se prăbuşi 
moale, copleşit de greață şi frig, transpirat şi 
aproape leşinat din cauza epuizării. După asta 
dormi cîteva ceasuri iar cînd se trezi, Barbara 
oprise căruţa, pentru popasul de pe timpul nopţii, 
într-un loc despre care îl asigură că era bine 
ascuns. Cei trei fugari luară o cină care constă în 
supa care mai rămăsese, cu toate că. desertul era 
reprezentat din belşug, iar apoi, cu toate protestele 
vlăguite ale lui Rivas, cele două femei se întinseră 
pe jos ca să doarmă. 

Rivas dormi și el, dar cu întreruperi; un clinchet 
abia auzit, în toiul nopții, îl trezi dintr-o dată. 

Peretele opus patului putea fi demontat şi 

lăsat în jos din balamale, dînd la iveală o fereastră 
şi o tejghea netedă, pentru vîndut gogoşi, iar în 
lumina slabă a lunii care se strecura printre 
crăpături zări pe cineva care ţinea în mînă sticla 
de tequila. Se întoarse pe jumătate spre patul lui, 
ridicînd sticla ca să se uite înăuntru şi văzu că era 
Urania. Tocmai cînd deschise gura ca să-i spună 
s-o ducă la loc, ea linse sticla împingînd cu limba 
în sus către dop. 

— Uri! cîrîi Rivas îngrijorat, pune-o jos, o 
să... 

Cînd vorbi ea tresări, după care, cu o grabă 
febrilă, îşi încleştă dinții în jurul gîtului sticlei. 

Rivas țîşni din pat şi reuşi să se ciocnească 
de ea şi s-o trintească de peretele montat în 
balamale, dar după o clipă se prăvăli neputincios 
la pămînt, îngustîndu-şi ochii şi respirind adînc, ca 
să nu-şi piardă cunoştinţa. 

Barbara se ridică în picioare şi privi neliniştită 
în jur, dîndu-şi seama că se întîimplase ceva grav, 
dar neştiind ce anume; părea să creadă că 
încercase cineva să pătrundă înăuntru, iar Rivas nu 
avea destulă putere ca să vorbească. 

Dopul ieşi cu un pocnet din sticlă, după care 
Barbara ştiu ce se întîmpla şi se aruncă asupra 
Uraniei. Umărul ei o izbi pe Urania în stomac şi 
se ciocniră amiîndouă de peretele care se demontă 
şi se deschise lăsînd deodată să se vadă lumina 
lunii. Amîndouă femeile căzuseră şi, pe cînd 
giîfiiau şi se luptau pe jos, sticla de tequila se 

rostogoli prin faţa lui Rivas. În ea se mai găsea 
ceva tequila, dar nici urmă de cristal. 

Rivas se întoarse şi se ridică într-un cot, ca 
să vadă ce se întîmplă. Barbara se aşezase în 
spatele Uraniei şi o stringea de gît; Uri se zbătea 
furioasă, dar unul din braţe rămăsese prins sub ea 
şi nu putea decit să-i zgîrie încheieturile Barbarei 
cu cealaltă mînă. Rivas ar fi putut interveni, măcar 
ca s-o, împiedice pe Barbara să fie atît de dură, 
dacă n-ar fi văzut ochii lui Uri fixîndu-l 
strălucitori de pe chipul din ce în ce mai întunecat 
— fiindcă în clipa aceea fu convins că, de fapt, cel 
care-l privea prin ochii ei era Jaybush. 

— Scuipă-l — afară — sau — mori ~ Uri, spuse 
Barbara, scrişnind din dinţi. | 

Timp de alte trei secunde Uri dădu impresia 
că se hotărîse, dar apoi deschise gura şi cristalul 
fu scuipat afară; Barbara se dădu jos de pe Uri 
iar ea rămase fără vlagă, gifiind des şi respirînd 
şuierător şi strident.  : 

Rivas ridică cristalul. Ai învins, îi spuse 
acesta în sind. Tu eşti şeful. Am să lucrez 
pentru tine. Înghite-mă. 

Barbara îl ajută să se ridice. Trebuia să-şi 
“îngusteze privirea în continuare, fiindcă sîngele îi 
curgea pe frunte, din rana redeschisă. 

- L-ar fi... spuse Barbara cu încordare în 
glas, suindu-l la loc în pat, dar începu să tuşească 
înainte de-a putea să termine propoziţia şi trebui 
să se aşeze lá capul patului. . 

— Ce? 

Vocea monotonă pe care Rivas o auzea în 
minte îl făcu să vorbească prea tare. Uri honcăia 
mai departe. 

— Dacă l-ar fi înghiţit, spuse Barbara. Asta 
l-ar fi făcut să sufere? 

Rivas o privi cu un sentiment vecin cu 
disperarea, după care închise ochii. Perna era udă 
de sînge, acolo unde îşi pusese obrazul. 

— Nu pot s-o fac... de unul singur, spuse el. 
Trebuie să mă ajuţi. Vrei ca el să se întoarcă? 
Vrei să te împărtăşeşti din nou? 

„Nu, spuse încet Barbara. Nu, nu vreau.. 
să se > întoarcă, dar parcă nici să moară nu vreau. 

Se ridică, se duse în. bucătărie şi se întoarse 
cu o lampă aprinsă, pe care o puse jos pe podea, 
ca să păşească peste Urania. Apucă peretele cu 
tejgheaua, îl ridică la loc şi-l zăvoriî. Urania 
dormea dusă şi sforăia incredibil. 

— Vrei tu să moară? întrebă Barbara, așe- 
zîndu-se din nou pe pat. 

— Da, spuse Rivas. 

Barbara îi zîmbi. 

— Chiar aşa? Nu există nici o părticică din 
tine care să vrea să... se unească cu Domnul şi să 
fie altceva decît eşti tu? 

Înghite-mă. Ai învins. Tu eşti şeful. 

Rivas întinse mîna, puse cristalul pe pătura 
ruptă dintre ei şi constată uşurat că nu mai auzea 
vocea. 

— Bine, poate că există. [ar de curînd, cînd 
am luat o doză uriaşă de Sînge, a existat o parte 
din mine care nu mai voia decit să se destindă şi 

să se dea la fund. Dar ai văzut vreodată un 
drogat adevărat, dependent de Sînge? Ce-i drept, 
subjugaţi autentici al văzut. 

— Sigur, dar, din ce ni s-a spus, nu contează 
forma lor de suprafaţă. Dacă eu merg undeva cu 
o barcă, iar mai tîrziu tu găseşti barca putrezită şi 
stricată, undeva pe un țărm, nu poţi să-ţi dai 
seama unde am fost sau cum mă simt. | 

Ea atinse cristalul, iar ochii i se măriră de 
uimire. După citeva clipe, îşi retrase degetul. 

— De fapt, ce s-ar fi întîmplat dacă l-ar fi 
înghiţit Uri? 

— S-ar fi transformat în Jaybush. 

— El ar fi fost din nou cu noi? 

Rivas încuviinţă, nefericit, din cap. Era foarte 
tirziu, era epuizat, speriat şi-l durea capul. 

— Înghite-l, spuse deodată Barbara. Repede, 
fără să stai pe gînduri. Doar ştii că vrei. 

— Nu, spuse Rivas răstit. Vreau... 

Se opri, gîndindu-se la ce era pe punctul de a 
spune, după care vorbi încet, zîmbind: 

— Vreau s-o faci tu. 

— Eu? Dar atunci eu aş fi el. lar tu eşti cel 
care l-a ucis. 

— Dacă aş vrea să se întoarcă, n-ar avea nici 
o importanță pentru mine faptul că m-ar putea 
ucide imediat. 

Ea dădu din cap cu tristeţe. 

— Ştiu ce vrei să spui. E mai bine să te 
găsească părinţii şi să te stilcească în bătăi, decit 
să-ţi petreci noaptea rătăcind întruna. 

Rivas rise încet. 

— Într-un fel... amîndoi... vrem să se întoarcă, 
însă nici unul nu doreşte să fie el. : 

şi cobori privirea spre Uri. 

— N-ar fi trebuit s-o oprim. 

Îi zîmbi Barbarei şi-i spuse: 

__— Ar trebui s-o trezim şi să i-l dăm să-l 
înghită. 

Iar după aceea cuvintele încetară brusc să mai 
fie spuse în glumă. Barbara puse 'mîna pe cristal 
şi se ridică. Rivas se gîndi că trebuia să spună 
ceva, ca s-o oprească şi chiar avu de gînd, dar nu 
imediat. Mai întîi trebuia să-şi tragă sufletul. 

În clipa aceea, se auzi o voce din afara 
căruţei: 

— Înghite-mă. Ai învins. 

Barbara căzu în genunchi iar Rivas se prăbuşi 
pe perna udă, cu ochii închişi şi cu pleoapele 
strînse. 

— Tu eşti şeful, continuă vocea. Am să 
lucrez pentru tine... 

„El e“, îşi spuse Rivas, ameţit, „a făcut ce-a 
făcut şi a ieşit, o să dărîme peretele și-o să ne 
prindă, o să ne prefacă-n scrum doar privindu-ne, 
o să ne devoreze sufletele din trupuri, ca un 
păianjen mare „care goleşte pe dinăuntru două 
muşte prinse în pînză, o să încetăm să existăm, 
definitiv, d? oare ce mai aşteaptă?“. 

Dintr-o dată, litania familiară încetă. Rivas 
deschise ochii — şi se auzi din nou: „...Înghi- 
te-mă. Ai învins“ — dar rostit de o altă voce. 

Barbara se ridică şi merse, clătinîndu-se, pînă 
la uşa din spate. Scoase drugul, deschise uşa şi 

privi afară în toate direcţiile. 

Acum Rivas putea să audă şi alte glasuri. 

— N-a plecat! exclamă o voce. Duhul lui e 
tot cu noi! 

- Spune-ne cum să te găsim, Doamne! strigă 
o voce de femeie. 

— Înghite-mă..., continuă a doua voce, la fel 
de monotonă. 

Barbara închise uşa şi se întoarse lingă pat. 

- E o bandă de cabotine, îi spuse lui Rivas, 
evident fără păstor. De ce oare subjugaţii spun 
aceleaşi lucruri ca ăsta? 

Ridică cristalul, 

— Îi preiau gîndurile, spuse Rivas. Fireşte că, 
fără o minte care să le proiecteze, gîndurile nu 
ajung prea departe. 

Scoase un oftat. 

— Tot mai vrei să i-l dau lui Uri? 

Umerii Barbarei se lăsară în jos în semn de 
înfrîngere. 

— Nu. Nu chiar. acum. 

— Luna e destul de strălucitoare ca să ne 
aşternem la drum? 

— Nu ştiu, spuse ea întristată. Cred că da. 

— Atunci cred c-ar fi bine s-o luăm din loc 
de dimineaţă. 

Pe podea, Uri continua să sforăie. 


CAPITOLUL DOISPREZECE 


Deşi îi lipsea o pedală, bicicleta străbătu cu 
zgomot strada, iar lîngă cantina Serenei, la două 
uşi distanţă de ea, băiatul încetini, într-o alunecare 
controlată care îl lăsă, după doi paşi făcuţi în 
fugă, chiar în faţa localului. Băiatul cercetă barul 
cu privirea, din uşă, pînă cînd îl reperă pe Fracas 
Mc An, după care o zbughi înăuntru şi 1 se agăţă 
de mînecă, înainte ca barmanul să-i poată striga să 
iasă afară. 

l Cînd Mc An văzu cine era, ridică o mînă ca 
să împiedice izbucnirea barmanului. | 

— Ce e, Modesto? îl întrebă el pe băiat. L-ai 
văzut? 

— Cred că da, nene. Călătoreşte cu două femei. 

— Cu două? Nu pricep... Ba da, cum să nu; 
la drept vorbind, e exact stilul lui Rivas — spuse 
el. Pe jos? Călare? 

— Într-o căruţă de gogoşi. 

— 0... căruță de gogoşi?! 

- Si. 

— Vine dinspre sud, nu? întrebă.Mc An încre- 
zător. E la punctul de control al armatei? 

Băiatul dădu impresia că vrea să se scuze. 

Ze — Nu, nene. Vine dinspre vest, pe Autostrada 
ce. 

— Adică dinspre Veneția? Drace, aş vrea să 
pot să-ți dau „cincimea“, Modesto, dar nu înţeleg 
cum se face că... 

- Zău, puştiul n-are voie să stea aici, Frake, 
spuse barmanul. Îmi pate rău, dar trebuie să-l 
scoţi afară. 

Mc An păru nehotărit pentru o clipă, apoi 
dădu din umeri. 

— Bine, Modesto, oftă el. Am să te ascult. 

Dădu pe gît paharul de Ellay Red şi aruncă 
două monezi pe tejgheaua barului. 

— Să... ţii sticla la îndemînă, Sam, spuse el. 
Bun, maide — adăugă, întorcîndu-se spre băiat. 

Afară, aerul de început de seară era răcoros şi 
se puteau vedea silueţele şobolanilor, fugind de-a 
lungul acoperişurilor. 

— Ia să vedem, îi spuse Mc An lui Modesto, 
ce te face să crezi că e Rivas? 

— Păi, seamănă cu Rivas, atîta doar că e mai 
şifonat — arată chiar mai rău decît ziceai, cu un 
ditamai bandajul pe cap — şi are cu el cel puţin o 
doamnă care nu-i e nici soţie, nici prietenă... şi au 
un fe] de a se grăbi, de a da zor să ajungă aici. 
Am vrut să cumpăr o gogoaşă, dar nu mai aveau. 

Mc An privi către zidul vestic al oraşului. 
Torţele luminau deja, în preajma barăcilor recent 
construite; a doua zi, oraşul ar fi putut să se 
închidă. 

— Cât de aproape sînt? 

~ Acum poate-or fi ajuns la poartă, spuse 
Modesto. Am mers cu bicicleta cît am putut de 
repede dar, cum ţi-am zis, căruţa aia de gogoşi nu 
se opreşte să vîndă. . 

— Cred că ar fi bine să mă duc să arunc o 
privire. 

Mc An pomi spre vest, iar Modesto îl, însoţi, 
mergînd încet, pe bicicleta cu o singură pedală. In 
timp ce se îndreptau spre poartă, puştii îşi ridicară 
de cîteva ori ochii spre ei, oprindu-se din scor- 
monit prin gunoaie, puseră citeva întrebări rapide 
în spaniolă şi înjurară, cînd Modesto rînji şi dădu 
din cap. Bineînţeles că fiecare spera să descopere 
primul armata din San Berdoo, dar cercetaşii 
particulari, de felul lui Mc An, făceau mult mai 
multă treabă decît cei ai guvernului din Ellay. 

ncrederea băiatului începu să i se transmită şi 
lui Mc An. 

— Ei bine, dacă nici ăsta nu e Rivas, spuse, 
mai mult pentru sine, atunci mă îndoiesc c-o să se 
mai întoarcă vreodată. Miine se face săptămîna, de 
cînd l-am văzut ultima dată în Irvine. 

n faţă se zărea centura înaltă şi neagră a 
zidului înconjurător, a cărui coamă neregulată se 
profila pe cerul portocaliu. Într-unul din palmierii 
de deasupra, un papagal exlamă „Uraa, e Gregorio 
Rivas!“. Mc An rînji către Modesto şi-şi ridică 
degetele încrucişate. 

— Ah, mira!, nene, uite şi căruţa! 

Băiatul arăta spre o căruţă care tocmai intra. 
pe poartă, trasă de un cal istovit de moarte. Cind 
se apropie ceva mai mult, Mc An dădu fuga pină 
la bordură, ca s-o vadă mai bine. Scârţiia din toate 
încheieturile şi era acoperită de praf, dar pe una 
din părţi reuşi să citească „ROM - GOGOŞI CU 
ROM - LA FEREASTRĂ“. 


D Priveşte. (n. trad.) 

— E exact cum ai descris-o —, recunoscu Mc 
An, întorcîndu-se în mijlocul drumului. Să vedem 
dacă am găsit pe cine căutam. 

Calul gifiia din greu, gata-gata să se 
prăbuşească, iar Mc An ghici că, de oriunde-ar fi 
venit, goniseră fără popas, ca să se poată adăposti 
între zidurile Ellay-ului. 

Se îndreptă spre căruţă şi-i zîmbi tinerei 
obosite, de pe bancheta vizitiului. 

— Bună! spuse el. Am'un mesaj important 
pentru Greg Rivas. E cumva înăuntru? 

Urmă o pauză, după care fata întrebă: 

— Cine eşti? 

— Mă numesc Fracas Mc An. | 

Între timp, căruţa se oprise, după ce mersese 
un timp în zig-zag, iar fata se ridică şi se duse 
înăuntru. Modesto îl înghionti pe Mc An, care 
scoase, ascultător, o „cincime“ din buzunar, dar o 
tinu în mînă, fără să i-o dea încă. 

După două minute bune fata reapăru, cu 
braţul trecut pe după braţul unui bărbat care. se 
clătina, nesigur pe picioare, şi avea capul bandajat. 
Omul se aşeză pe capră şi-i zîmbi uşor lui Mc 
An, însă trecură cîteva secunde pînă cînd cel din 
urmă, suspinînd, îi dădu „Cincimea“ băiatului. 
Modesto. o înhăţă, întoarse bicicleta şi pomi cu ea 
pe stradă. 

Zimbetul nu dispăru de pe buzele lui Rivas, 
dar deveni ceva mai acru, cînd văzu felul în care 
îl privea Mc An. „Fir-ar să fie“, îşi zise, „parcă 
aş fi un cadavru îmbălsămat.“ 

— Salut, Frake — spuse el, mulțumit că măcar 

vocea îi rămăsese aceeaşi. Ce coincidenţă, să fii tu 
primul cu care mă întîlnesc! 

— Mă rog..., de fapt, nu prea e o coincidenţă, 
Greg, spuse Mc An. Pot să urc şi eu şi să stăm 
puţin de vorbă? 

— Sigur. Barbara, vrei să treci în spate, ca 
să-i laşi lui Frake cealaltă jumătate de banchetă? 

Mc An se sui lîngă Rivas. ` 

— Am cîteva informaţii pentru tine, Greg, zise 
el. Am pus puştii să te pîndească zile în şir, 
fiindcă-ţi sînt dator, după ce m-ai ajutat să-l iau 
pe băiat, săptămîna trecută. Dar mai întîi, spu- 
ne-mi... spune-mi... ce s-a întîmplat? Ce e dincolo 
de zidurile Oraşului Sfint? Cine te-a rănit? De ce 
te-ai întors dinspre Vest? 

Rivas zîmbi. 

— Am să-ţi povestesc tot, la o bere la Spink's, 
după ce o duc pe fată la tatăl ei. Un lucru însă 

ot să-ţi spun: mă tem că ai rămas fără slujbă. 
aybush, chiar dacă n-a murit de-adevăratelea, s-a 
lăsat cu siguranţă de jocul de-a Mesia. 

Mc An clipi des. 

— Adică... dar cum...? 

Un rînjet îi apăru încet pe chip. 

— Vorbeşti serios? Păi să ştii că abia aştept 
să-mi povesteşti. Hai să bem berea aia înainte s-o 
duci acasă pe domnişoara Barrows. Sînt cîteva 
aspecte ale problemei pe care le cunosc, şi de 
care trebuie să afli și tu. 

— De unde ştii cum o cheamă? 

— Văd de-aici cîrciuma lui Spink. Îţi spun 
cînd ne aşezăm la masă. Nu prea e o poveste 

pentru urechile doamnelor - spuse el, îndreptin- 
du-şi ochii spre partea din spate a căruţei. 

- Bine. 

Mc An sări jos, pe pavaj. 

- Ne întîlnim acolo — spuse şi o luă din loc. 

Barbara duse căruţa pînă la Spink's, dar sin- 
gurul cal care le mai rămăsese era atit de obosit, 
încît Mc An ajunsese înaintea lor şi le deschise 
uşa din faţă, cînd Rivas cobori, anevoie, din căruţă. 

— Mulţumesc, Frake, spuse el, dar să ştii că 
nu sînt chiar atit de fragil, cum par. 

Ajuns înăuntru, privi în jur. Candelabrele erau 
sus, aprinse, deşi se legănau puţin, ceea ce 
însemna că Mojo le urcase doar cu puţin timp în 
urmă. Lui Rivas i se păru că umbrele păpuşilor de 
hîrtie ale lui Noah Almondine îi făceau semne cu 
mina. Un tînăr pe care nu-l mai văzuse pînă 
atunci stătea pe scenă, acordînd un pelican: şi 
glumind, din cînd în cînd, cu Tommy Fandango. 
Mojo era în spatele barului, mormăind, plictisit, 
nişte înjurături şi încercînd să desfunde chiuveta 
cu o sîrmă. 

— Nu-mi vine să cred că au trecut doar zece 
zile — spuse Rivas, clătinînd încet din cap. Plăteşti 
tu berea, Frake? Am o avere în banca de 
spirtoase, dar nici o leţcaie în buzunar. 

— Sigur, Greg. Ce zici, asta-i bună? - în- 
trebă Mc An, arătînd spre o masă de lîngă 
fereastră. 

Rivas rînji, fiindcă era aceeaşi masă la care 
stătuse cu Montecruz, cînd idiotul încercase să-l 
convingă să efectueze răscumpărarea. 

— Merge, spuse el, trăgîndu-şi: un scaun, îna- 
inte s-o facă Mc An în locul lui. 

După ce se aşezară amindoi, Mojo îşi între- 
rupse treaba şi se apropie gifiind. ` 

— Ce doresc domnii? recită el. 

— O bere şi două pahare, Mojo, spuse Rivas. 

Bătrinul îl privi fără interes, apoi făcu ochii 
mari, recunoscîndu-l. 

. — Sfinte Sisoe, Greg! exclamă el. Drăcia 
naibii! Ce s-a întîmplat cu tine, băiete? 

— Nimic deosebit —-mă rog, mai bine zis, 
nimic care să nu se poată drege cu o bere. 

Mojo se întoarse spre scenă. 

— Hei, Tommy, ia uite cine s-a întors! Şi cu 
ditamai barba! 

Fandango se zgii la ei, din cealaltă parte a 
încăperii. 

- O, salut, Greg... ăă 

Se .şterse la gură, încurcat, şi se uită la 
pelicanistul care îl privea pe Greg cu o ostilitate 
plină de îngrijorare. 

— Te-ai întors, deci? 

Rivas zîmbi şi făcu un semn cu mina. 

— Nu, nu. M-am... retras. 

„De cîte ori mă aşez la masa asta, îi spun 
cuiva că m-am retras“, îşi zise. 

— la să vedem — spuse, întorcîndu-se spre Mc 
An. Ce s-a întîmplat? De ce ai pus pe cineva să 
mă pîndeascâ? 

Mc An spuse: 

— Am fost angajat pentru răpirea şi readuce- 
rea Uraniei Barrows. 

Mojo aduse berea şi paharele, iar Rivas nu 
răspunse decît după ce bătrînul se îndepărtă agale, 
iar ei îşi umplură paharele. 

— Păi, spor la lucru, cum se zice — spuse el 
— dar bătrânul Irwin Barrows n-are ştiinţă de aşa 
ceva. Cînd am încheiat tîrgul, am insistat să mă 
ocup şi de partea asta. Nu crezi că o să 
obiecteze? 

Mc An se încruntă, de parcă s-ar fi gîndit la 
un mod tivilizat de a spune ceva necivilizat, după 
care renunţă şi rosti doar: 

— Irwin Barrows are de gînd să pună pe 
cineva să te omoare, imediat după ce-i aduci fata 
înapoi. 

Rivas rise încet şi trase o înghiţitură zdravănă. 

— Chiar aşa? întrebă el, punînd cu zgomot 
paharul greu pe masă. „Fiindcă îşi închipuie că 
vrem să fugim împreună? 

— Exact. Aşa că, hm, ceea ce vreau eu să-ţi 
spun e; r dacă ai într-adevăr de gînd să fugi cu 

toți 


ea, ia-ţi |toți banii pe care-i ai şi pleacă imediat. 
Nici în! yis să, nu te mai apropii de locul ăsta. 

R's uită fix la Mc An, apoi privi în jur, 
prin bar , 


— Am fost vecunoscut — spuse el — şi chiar 
dacă acum nu e prea aglomerat, mai mult ca sigur 
că ai fost văzut şi tu. Şi-ar da seama că ni-ai 
prevenit. 

— Cum spuneam, îţi rămăsesem dator. 

— Mulţumesc, Frake. 

Rivas mai sorbi o dată din bere. Măcar aşa îi 
era mai uşor să ridice paharul. 

— Numai că, vezi tu, nu vreau să fug cu ea. 
Aş vrea să i-o duc înapoi. Şi, mă rog, cum. are, 
de gînd s-o facă? 

— Îşi pune cele mai mari speranţe în duelul la 
care o să te provoace logodnicul ei. Am înţeles că 
i-ai vorbit de sus, înainte de-a pleca, şi o să 
insiste să-i dai satisfacţie. 

— A, da, i-am zis „flăcău“. L-ai văzut? 

Mc An dădu din cap. 

— N-are nici sprîncene. Sigur că, avînd în 
vedere starea în care te afli, ai tot dreptul să ceri 
o amiînare. Nu ştiu -cum ar reacţiona Barrows la 
chestia asta. Bănuiesc că, dacă nu te mai intere- 
sează fiică-sa şi dacă nu te-ai atins de ea în 
“timpul răscumpărării... 

— Nu m-am atins. 

— Atunci, probabil că n-o să-i pese ce faci. 
Dacă nu cumva l-ai şi insultat... 

— Poate că da. S-a întîmplat cu mult timp în 
urmă. E 

Întinse mîna, înhăţă cana grea şi-şi umplu 
paharul, gîndindu-se că toate greutăţile astea pe 
care le ridica ar trebui să-l ajute să-şi revină la 
forma normală. | . 

— În orice caz, dacă ai fi vrut să te însori cu 
ea şi-ai fi reuşit să-l ucizi pe Montecruz, sînt 
foarte sigur că Barrows ti-ar fi pus 'la cale un ac- 
cident fatal. Îți spun toate astea ca să ştii la ce să 
te aştepţi, cînd o să ajungi sus, pe deal. 

Rivas clătină din cap, cu mirare. 

— Şi cînd te gîndeşti că a fost ales distilator 
al” vistieriei, de al Şaselea As! Incredibil! Am ştiut 

dintotdeauna că e dat dracului, dar... 

- Ai pus la grea încercare coarda sensibilă a 
personalităţii lui şi a cedat. 

-Se mai întîmplă, spuse Rivas. Poate că nu e 
întotdeauna un lucru rău. 

Mc An ridică din umeri. | 

- Oricum, dacă rămii, vrei să-ţi fiu martor la 
duel? 

- Ţi-aş fi îndatorat, Frake. Totuşi, hai să nu-i 
dăm raspl cu berea... Doamnele au să mai rămînă 
în căruţă şi chiar dacă nu mă dau în vînt după 
bugwalk, aş vrea să-l ascult pe pelicanistul ăsta. 

Pe cînd ducea paharul la gură, degetele i se 
jucau, absent, cu pandantivul mare şi îmbrăcat în 
plumb, pe care şi-l confecţionase cu o zi înainte, 
şi câre acum îi atîrna la gît, de o sfoară subţire. 


* 
x% % 


După ce-l vizită —. lucru care-l obosi peste 
măsură - pe comandantul forţelor din Ellay, ca 
să-l prevină că armata din San Berdoo va ataca, 
probabil, dinspre sud, Rivas împrumută nişte bani 
de la Mc An ca să-şi ia alte haine, în locul celor 
cumpărate de Barbara, la Veneţia, şi reuşi să facă 
un mic stoc de alimente, în ciuda restricţiilor stării 
de asediu, ca să poată găti, din cîrid în cînd, în 
bucătăria din căruţă. Urania mînca pe sponci şi 
aproape nu mai vorbea deloc, cu toate că Mc An 
încerca s-o scoată din această stare, iar Rivas 
înţelese că se străduia să gâsească motive de 

nelinişte şi puncte vulnerabile, pe care să le poată 
specula în viitoarele şedinţe de deconectare ŞI 
recuperare. În cele din urmă, nu mai avură nici un 
motiv să întîrzie, aşa că închiriară doi cai odihniţi 
şi porniră, toţi patru, spre Hollywood Hills şi 
moşia lui Barrows. 

Aerul era rece, sus pe dealuri, departe de 
pavajul încins al străzilor, iar în vreme ce caii 
trăgeau căruţa veche şi aproape dezmembrată, luînd 
ultima curbă, Rivas, cuprins de un soi de tremur, 
îşi înfăşură mai strîns pătura în jurul lui. Insistase 
să 'stea lîngă Mc An, pe bancheta vizitiului, iar 
cînd celălalt trase din nou de hăţuri, Rivas clătină 
din cap. 

— Cred că am trecut de locul acela — spuse 
el, mijindu-şi ochii şi uitîndu-se în jur, la copacii 
abia luminaţi de felinarul căruţei. 

Mc An îl privi. 

— Nu, mai avem pînă la el. 

Urania stătea rezemată de uşa bucătăriei, în 
spatele lui Rivas, iar el o simţi mutiîndu-se de pe 
un picior pe altul. „Da, Uri“, îşi spuse, „mă 
surprinde și pe mine — dar am uitat.“ 

- Am ajuns, spuse Mc An şi mînă caii la 
stînga, pe o alee pavată cu cărămizi. O poartă de 
fier bloca drumul, în faţa lor, străjuită de două 
felinare, aflate pe cite un stilp de „piatră. 

— Încă mai putem să fugim împreună, Greg — 
spuse deodată Urania. Mai avem cîțiva „metri, pînă 
va fi prea tirziu. 

Me An trase de hăţuri şi opri, apoi privi. în 
altă parte, scrutind întunericul. Rivas auzi scîrţiitul 

pe care-l scoase patul din căruţă, cînd Barbara se 
ridică să asculte. 

— Nu, Uri, spuse el. 

După o pauză, frina fu deblocată cu zgomot, 
Mc An smuci hăţurile, iar căruța se puse din nou 
în mişcare. 

O cabină telefonică recondiţionată se ivi în 
faţă, lingă alee, iar cînd caii se opriră la poartă, 
un bărbat gras ieşi în grabă, îndreptîndu-se spre ei. 

- Îmi pare rău — spuse el cu satisfacţie în 
glas — hu mi s-a spus că trebuie să aştept vreo 
căruţă cu gogoşi, în seara asta. Regret, dar va 
trebui să plecaţi. 

— Sîntem Fracas Mc An — spuse Mc An cu 
o voce egală — Gregorio Rivas şi Urania Barrows. 

— Şi o prietenă, adăugă Rivas. 

Uimit, paznicul îi privi mai atent, după care, 
deşi fără bunăvoință, se întoarse la poartă şi o 
descuie. 

- Ai fi putut avea atîta grijă —.remarcă el 
înțepat — să o aduci acasă pe tînăra domniță cu 
un vehicul mai de Doamne-ajută. 

Rivas`rîse, cu o uşoară nuanță de isterie. 

— Drace, are dreptate. Unde ne-a fost capul? 
Ar fi trebuit un alai cu clopoței, fundiţe şi 
cimpoaie... 

Uşa se deschise iar Mc An trase de hăţuri. 

— Calmează-te, Greg — mormăi el, cînd porni- 
ră din nou iar poarta fu închisă în urma lor. 

Paznicul apăsă pe sonerie şi ţiriitul stirni un 
cor plin de compătimire, alcătuit din tipetele 
păsărilor din tufişurile aflate în jur, pînă cînd 

ajunseră în curtea pavată, unde o căruță ceva mai 
încăpătoare era pe jumătate încărcată cu mobilă şi 
lăzi. Uşa din dta a casei se deschise şi cîţiva 
bărbați coboriră în grabă scările, îndreptîndu-se 
spre vizitatori. 

— Uri! se auzi vocea binecunoscută a lui 
Irwin Barrows. Uri! Fir-aş al naibii, dacă prostul 
ăla a apăsat din greşeală pe altă sonerie... 

— Scrie „gogoşi“, domnule Barrows — indică 
o altă voce, cu o nuanță de îndoială. 

— Gogoşi! Fir-aş al naibii! O să... 

— Urania e aici, domnule Barrows — strigă 
Riyas. 

Bătrînul înalt, cu părul alb, înaintă încet, apoi 
îi făcu semn unuia dintre însoțitori să se retragă. 

— Domnul Rivas, spuse el. Ai venit să-ţi 
primeşti ultimele cinci mii de „cincimi“ ?... 

Mc An îl privi surprins pe Rivas. 

— Nu, spuse Rivas. 

— Înţeleg - rosti Barrows, cu o asprime 
obosită în voce. Îţi închipui c-ai să pleci cu ea, 
nu-i aşa? Şi crezi că dacă renunţi la jumătate din 
onorariu o să mă faci mai... 

— Nu, îl întrerupse Rivas. Urania şi cu mine 
nu vrem nici să ne căsătorim, nici să plecăm 
împreună. i-am cerut un tarif prea mare, acum 
unsprezece zile,. în... tensiunea momentului. Uite-o 
pe fiica-ta. Sîntem chit. 

— Uri! strigă Barrows, evident pradă unei noi 
bănuieli. E rănită, grav rănită, aşa-i? Sau nu, a 
ajuns o idioată bilbiită, din cauză că s-a împărtăşit 
de atîtea ori, nu? Lua-te-ar naiba, tică... 

— Poate că i-a adus doar trupul, domnule 
Barrows — îi veni în ajutor, cu o sugestie, celălalt 
bărbat, pe care Rivas îl recunoscu abia acum: era 
chelul, Joe Montecruz. 

— Nu, tată, sînt teafără — spuse Uri cu o 
voce limpede dar obosită. 

Apăru din spatele lui Rivas şi-şi dădu drumul 
jos, după care porni cu greutate, pe pietre, către 
Montecruz, care o luă în braţe cu o emoție 
ostentativă. 

Barrows merse încet pînă la căruţa c cu gogoşi. 
Se încruntă, gînditor, ridicîndu-şi ochii spre chipul 
lui Rivas care, sub bandaje, se vedea luminat în 
clarobscur, de felinarul căruţei. 

— Ai suferit, domnule, spuse el. 

— Răscumpărările nu sînt uşoare niciodată, 
răspunse Rivas. 

— L-a... ucis pe Norton Jaybush — îl informă 
Mc An' pe Barrows, cu o voce tremurind uşor, în 
semn de respect. 

— Adevărat? întrebă Barrows uimit. 

— Mai mult sau mai puţin. 

Barbara stătea acum în spatele lui Rivas şi îi 
puse mîinile pe umeri. 

— I-a tăiat gâtul lui Jaybush, spuse ea. 

Barrows ezită, apoi rosti: 

— Toţi ne-am schimbat, de-acum două săptă- 
mîni. 

Privirea lui nesigură se mută de la Rivas la 
casa cea mare şi veche şi la terenurile din jur, iar 
Rivas înţelese, cu întîrziere, că Barrows şi oamenii 
lui se pregăteau să plece, ca să se adăpostească 

înăuntrul zidurilor oraşului, şi că era posibil ca în 
curînd casa şi viile să fie devastate de armata: din 
San Berdoo. - 

— Îţi mulţumesc pentru copila mea, spuse Bar- 
rows. Acum pleacă, te rog. 

Rivas îşi ridică ochii şi privi dincolo de Bar- 
TOWS. 

— Cred că domnul Montecruz are să-mi spună 
ceva. 

Montecniz se uită în sus, îngustîndu-şi ochii 
în timp ce schimba direcţia privirii, iar apoi o lăsă 
pe Urania şi se îndreptă spre căruță. Avea un 
mers nesigur, ca şi cum ar fi participat la un 
ritual care fusese prost pregătit. În cele din, urmă, 
se opri şi-l privi impasibil. pe Rivas. 

— M-ai “insultat, spuse el sec. 

Rivas, înfofolit în pătură, zimbi.' 

— Ai dreptate. Aşa am făcut. 

— Trebuie... să-ţi cer satisfacţie. 

— Şi am să ţi-o dau, spuse Rivas. Îmi cer 
scuze. Am greşit cînd am spus ce-am spus. În 
discursul pe care mi l-ai ţinut, şi care m-a făcut 
să te insult, ai rostit adevărul adevărat; bineînţeles 
că de aceea m-am şi simţit atît de atins. Tu ai 
avut dreptate. Eu m-am înşelat. Vorbesc serios — 
încheie Rivas, întinzînd mîinile în lături. 

Mc An îl privi din nou pe Rivas, nevenindu-i 
să creadă. 

Montecruz nu ştia ce să facă. 

— Eşti laş — spuse el, cu voce tare dar fără 
convingere. 

— Nu, nu e — replică Me An. 

Insectele nopţii cîntau în întuneric. 

— Nu, nu e — se auzi, ca un ecou, vocea 
obosită a lui Irwin Barrows. Te rog, pleacă, 
adăugă el, adresîndu-i-se lui Rivas. 

— Adios, spyse Rivas. La revedere, Uri. 

Nu se auzi nici un răspuns. Mc An îmboldi 
caii şi-i întoarse cu greu, din cauza celeilalte 
căruțe. Luminile erau aprinse, în casă, dar 
perdelele dispăruseră iar Rivas aruncă o privire în 
sufragęrie, în timp ce trecură pe lîngă fereastra din 
faţă. Nu mai era nici urmă de mobilă şi nimic nu 
mai părea familjar. | 

n fine, Mc An izbuti să manevreze căruţa şi, 
apăsînd pe frînă, începu să o dirijeze pe aleea 
care cobora. 

— Vezi tufişurile de-acolo, din dreapta? îl 
întrebă Rivas, încet. Adu-mi aminte, în noaptea 
asta, să-ţi spun ce-am făcut cîndva, îndărătul lor. 


EPILOG 


A doua zi, pe la ora prînzului, Rivas stătea 
pe acoperişul apartamentului său, ţinîndu-şi peli- 
canul cel nou de gît şi trecînd arcuşul peste corzi, 
ca să încerce citeva acorduri. 

Suna ceva mai bine. La început, nu ieşiseră 
decît nişte sunete ascuţite, care stirniseră lătrături 
de protest din partea cîinilor de pe stradă, dar 
acum se învățase să ţină corect arcuşul, cu mîna 
rănită... deşi, încă nu-i venea să încerce nici o 
zdrăngăneală. 

Ţinînd instrumentul sub bărbie, ca să-şi 
elibereze mîna dreaptă, se aplecă, înhăţă cana de 
bere, o ridică... după care se opri, încurcat. 

— Ce să iau? întrebă Barbara, sec. 

— Aă... pelicanul. 

Ea se ridică din scaunul de răchită aflat în 
umbră, întinse mîna şi luă instrumentul de gît. 

— Mulţumesc, spuse el. 

Acum putea să-şi dea capul pe spate şi sorbi 
zdravăn din berea care rămăsese destul de rece, în 
umbra scaunului pe care şedea. Puse cana jos şi 
luă din nou pelicanul. 

Trase adînc aer în piept, apoi atacă primele 
măsuri din Peter and the Wof „Nu-i deloc rău“, 
îşi spuse. 

— Asta ai fluierat, nu-i aşa? întrebă Barbara. 
În noaptea aceea. 

— Sigur, spuse Rivas. | 

Simţi greutatea, încălzită de soare, a 
pa ept si îmbrăcat în plumb care i se odihnea 

pe pieg şi-şi aduse aminte de zorii zilei de ieri 
cînd, după ce Urania fusese legată straşnic de 
patul din căruţă, îi spusese Barbarei să iasă şi să 
dezlipească volanţii de plumb de la maşinile lăsate 
pe drum, în paragină; cînd fata se întoarse, o 
ajutase să-i încălzească şi privise cu un ochi critic 
felul în care îi lovea cu ciocanul ca să-i 
transforme într-o tablă, cu care să înfăşoare 
cristalul. 

— Uri chiar a fost mai liniştită, după ce am 
îmbrăcat cristalul, spuse acum Barbara. Crezi că 
plumbul i-a oprit... influența? 

Rivas ridică din umeri. 

— Poate. Am vrut în primul rînd să opresc 
radiaţiile, spuse, uitîndu-se chiorîs la soare. Chiar 
şi căldura e ceva. Mai tîrziu o să trebuiască să-l 
bag în apă rece. 

Barbara se cutremură. 

— Aş vrea să poți să-i vii de hac. 

- Eu, nu mai puţin, spuse el, bănuind că tot 
acolo se afla Şi ce mai rămăsese din hemoglobină. 

Barbara se foi în scaun. 

. — Spuneai că, în curînd, o să ducem lipsă de 
alimente, în oraş, îi aminti ea. Cît e ceasul? 

Rivas rînji şi lăsă în jos instrumentul. 

— Nu acum; abia cînd o să fim asediați cu 
adevărat, îi spuse el. Acum strîng totul de pe 
ogoare şi duc vitele în zona Porții de Sud, aşa că 
vreo două zile, cel puţin pînă se strică produsele 

perisabile, o să mincăm mai bine ca de obicei. 
Dar ai dreptate, e ora prînzului. t 

Se ridică - aproape cu vioiciune! — închise 
pelicanul în cutie şi o luă de mîner. 
- — Ce, iei şi asta cu tine? 

Vru să-l pună la loc, dar se îndreptă din nou. 
Simţi cum roşeşte. Ă 

— Păi, nu se ştie niciodată — spuse el, stin- 
gherit. Poate au să mă roage să le cînt. 

După o clipă, ea surîse şi, chiar dacă ochii 
erau mai puţin strălucitori ca de obicei, cel puţin 
nu erau înlăcrimaţi. 

— Mie-n sută, făcu ea, în bătaie de joc. Şi o 
să ai atitea beri la activ, că n-o să poţi scoate o 
notă mai. de Doamne-ajută. 

— Iar la sfîrşit o să cad de pe scenă — 
încuviinţă el — confirmînd tot ce se spune despre 
mine. A 
— Poate c-ar trebui să vindem bilete. 

Coboriră scările — Rivas îşi promise că peste 
o săptămînă va cobori cîte două trepte deodată, iar 
de mîine va termina cu şonticăitul ăsta — şi 
pomiră spre Spink's. 

Ea îl privi. 

— Ai de gind să-ţi laşi barbă? 

Rivas îşi pipâi bărbia acoperită cu un păr 
moale ca o blană. 

— Cred că da, cît durează asediul. N-am să 
mai risipesc apa caldă şi lamele bune, pe perciuni. 

— La capitolul ăsta, bătriînul Joe Montecruz 
n-o să sufere deloc, remarcă ea. 

Rivas rise. 

— Ai dreptate. O vreme, flăcăii chelioşi au să 
fie singurii cu înfăţişare de aristocrați veritabili. 
Sînt sigur că asta o s-o consoleze pe Uri. 

— Cît crezi că o să dureze asediul? 

— Nu ştiu. Cei din San Berdoo sînt obligaţi 
să mizeze pe o victorie rapidă, fiindcă n-au cum 
să-şi asigure linii eficiente de aprovizionare, dacă 
au luat-o pe traseul ăsta ocolit. Sincer să fiu, cred 
că sint nebuni. | 

După cîteva blocuri, dădură colţul şi ajunseră 

e Woolshirt, iar localul lui Spink li se arătă în 
aţă. 

— Au un geam spart, spuse Rivas. Banu, 
două geamuri! [suse — exclamă, încercînd să 
grăbească pasul — doar n-au ajuns deja lingă 
ziduri, nu? Să aibă o catapultă? 

— Nu ştiu, spuse Barbara cu vocea încordată, 
străduindu-se, evident, să n-o ia la fugă în fața 
lui. Crezi c-ar fi posibil? 

— Nu, nu — spuse Rivas ceva mai calm — am 
fi auzit clopotele. Cînd o să. fie reperată armata 
din San Berdoo, fiecare clopot din oraş o să bată 
întruna. Nu, probabil a fost o încăierare. 

Cînd ajunseră la restaurant văzură că o 
scîndură lungă fusese bătută în cuie de-a 
curmezişul uşii. Un bărbat pe care Rivas nu-l mai 
văzuse niciodată se sprijini de zid şi clătină. din 
cap. o, 

— Îmi pare rău, e închis pentru reparaţii, 
spuse el. 

— Lu... începu Rivas. Am lucrat aici. 

— Îmi pare rău. Înăuntru e mizerie mare. 

— Fir-ar-a dracului, spuse Rivas, înaintînd -și 
sprijinindu-se cu mîinile de scîndură. Înăuntru 
cineva mătura, cu mişcări lente. Mojo! Hei, Mojo, 
sînt eu, Greg! Spune-i tipului “ăsta să ne dea 
drumul înăuntru! | 

Măturatul încetă şi după cîteva clipe Mojo 
apăru în prag. 

— Salut, Greg. Lasă-i să între, Tony. Ce zici 
de chestia asta? 

Rivas şi Barbara se strecurară pe sub scîndură 
şi priviră în jur, în încăperea slab luminată. 
Scaunele zăceau răsturnate şi rupte, cioburi de 
sticlă trosneau la fiecare pas iar pe podea, lingă 
scenă, se vedea o încîlceală de corzi şi aşchii de 
lemn, care —.îşi dădu seama Rivas, în cele din 
urmă — fusese cîndva un pelican. 

- Ce naiba s-a întîmplat? întrebă el. 

— Au trecut pe-aici niște doamne cărora nu 
le-a plăcut muzica, spuse Mojo. . 

Rivas şi Barbara schimbară priviri înspăi- 
mintate. 

— Cum adică? întrebă Rivas imediat. 

_— Păi, au fost... ia stai, doar ai trăit în 
Veneţia, Greg, poate le-ai şi văzut. Un tip zicea 
că au stat ani de zile în Veneţia. Au ajuns aici 
chiar de dimineaţă şi ghinionul a făcut să apuce 
să intre în oraş, înainte ca porţile să se închidă. 
Nişte femei nebune, murdare, cu priviri speriate, 
care mărşăluiesc de parcă ar trebui să împlinească 
însăşi porunca Domnului şi -stilcesc în bătăi pe 
cine au chef. Noul pelicanist a rămas fără dinți. 

— Pocalocas, spuse Rivas. 

- Da! exclama Mojo. Şi tipul ăla la fel a zis. 
Spunea că nu pot să sufere muzica. 

- Asta e sigur; Cum arătau? Le obosise, cît 
de cît, drumul de la Veneţia? 

Deodată Rivas păru mult mai slăbit. 

— Cum să nu, erau pline de praf, cu părul 
slinos de parcă ar fi avut nişte fringhii pe cap, 
dar, Dumnezeule, cîtă energie aveau! Una din ele 
era foarte trasă la faţă şi părea bolnavă, dar i-a 
făcut, zob pelicanul lui Jeff, cu mîinile goale, 
zîmbind tot timpul ca o pisică mare şi afurisită. 

Rivas îşi atinse pandantivul de plumb. 

— Incotro au luat-o? 

— Spre nord. De fapt, s-au dus în direcţia de 
unde ai apărut tu, Greg. Tu pe unde ai venit? 

- Am luat-o drept înainte, pe Flower şi apoi 
am făcut la stînga, prin Woolshirt. 

— Aha, înseamnă că ai trecut pe lingă ele, la 
două blocuri distanţă. Au luat-o pe Grand. Fra- 
te-miu, sper să nu mai văd aşa ceva cîte zile am! 
Dar ia spune-mi, nu cumva n-o să mai scăpăm de 
ele, ca furnicile alea mari, care-au apărut acum 
şase ani, vara, şi de care n-am scăpat nici în ziua 
de azi? 

Rivas privi în stradă, pe fereastra spartă. Un 
cîine dormea sub o tendă, pe trotuarul celălalt, iar 
doi copii trecură cu zgomot, pe nişte triciclete 
joase, din lemn, stîrnind un nor de praf care 
rămase aproape nemişcat în aer. 

- Nu, rosti Rivas obosit, aproape în şoaptă. 
Nu... sper că... au luat-o din loc. : 

Privi de jur-împrejur prin încâpere, ca şi cum 

ar fi vrut să şi-o întipărească în minte. 

— Pînă cînd pot părăsi oraşul cetăţenii 'de 
rangul întîi, Mojo? l 

- Păi, ştii cum e, Greg. Pînă se aud 
clopotele. Pînă e zărit duşmanul. După aceea nu 
mai poate să plece nimeni. 

— Mai am timp de-o bere. 

— Orieînd, Greg — spuse Mojo, privindu-l cu 
surprindere. După-masa asta plăteşte firma. Vreau 
să spun că altfel ne ducem de rîpă, nu? 

Zgomotele pe care le făcea mătura lui Mojo, 
printre țăndări şi așchii, se auziră din nou, însoţite 
de clinchetul pompei de bere acționată de Rivas;. 
următorul sunet fu bocănitul unor ghete care se 
apropiau dinspre birou. 

Zimbetul lui Steve Spink se destinse, cînd îl 
văzu pe Rivas care stătea picior peste picior, la 
bar. Se apropie, dădu scurt din cap spre Barbara, 
şi spuse: 

— Salutare, Greg. > 

-— Bună, Steve, zise Rivas, coborînd paharul şi 
ştergîndu-şi spuma de pe mustață. Îmi pare rău că 
ti-au paradit localul. ` B 

— Lasă, ne punem noi pe picioare. Acum 
două săptămîni am rămas fără pelicanistul venețian, 
dar cel puțin am făcut rost de nişte nebune 
venețiene autentice. 

şi mută privirea de la cutia pelicanului lui 
Rivas la chipul lui bărbos şi slab. 

— Am aflat cine era bătrînul care-a fost aici 
acum o săptămînă — îl mai ţii minte? Cel care 
mi-a spus că ai fost cabotin. Am aflat că şi-a 

recăpătat. fiica, după ce i-o răpise banda aia. 

Rivas încuviinţă din cap, peste buza paharului. 

— Ei bine, dacă nu ne cuceresc cei din 
Berdoo, în clipa cînd vrei să-ţi iei din nou postul 
în primire, să-mi dai de ştire. 

Se întoarse şi se îndreptă spre birou. 

— Mulţumesc, Steve! strigă Rivas. 

Spink făcu un semn cu mîna peste umăr, fără 
să privească înapoi. 

Rivas îşi termină berea şi cobori de pe 
scaunul înalt, de la bar. 

— Cred că ştii de ce-ar fi mai bine s-o iau 
din loc, îi spuse Barbarei. Din fericire, banca de 
spirtoase e la sud de aici. Cred c-o să iau o 
bancnotă şi-apoi am să văd pînă unde se întinde 
respectul faţă de banii din Ellay. Cu un cal, 
mîncare, băutură şi o armă ar trebui să fiu în 
afara oraşului în mai puţin de o oră. Vino cu 
mine la bancă să-ţi împrumut nişte bani, ca să-ţi 
rezolvi problemele, iar cînd termini, lasă-ţi adresa 
la Mojo, să zicem, şi cînd am să pot... « 

~ — Eşti sigur că asta e singura soluţie? întrebă 

Barbara, întinzindu-şi picioarele lungi ca să ţină 
pasul cu el, în timp ce străbăteau încăperea plină 
de lucruri împrăştiate alandala. Totuşi — nu-i decît 
o ceată de femei nebune. 

`— Conduse de Sora Sue, de care mă leagă 
amintiri atît de plăcute. 

Se strecură pe sub scîndura fixată de-a 
curmezişul uşii, iar ea îl urmă. 

— Nu, Barbara, nu pot rămîne, pe toată durata 
asediului, în acelaşi oraş cu ele; mai bine omor cu 

praştia orice femeie cu ochi de pasăre pe care o 
văd... şi, bineînţeles, dacă una din ele o să-mi 
vină de hac şi o să înghită asta — atinse 
pandantivul cenuşiu, din tablă încreţită — Jaybush 
o să se întoarcă. Şi e tocmai banda care ne-a 
urmărit cel mai îndeaproape, fir-ar a dracului. 
Dacă mai stau pe-aici, au să vină toate şi n-o să 
mai îndrăznească nimeni să deschidă porţile, nici 
chiar cînd cei din San Berdoo au să plece acasă. 

— Eşti sigur că ru poţi să distrugi cristalul? 

Mergeau întins spre sud, pe Grand, Rivas 
străduindu-se să păstreze ritmul. 

— Sînt foarte sigur. Ţii minte cînd l-ai pus pe 
caldarim şi -ai dat cu ciocanul în el? S-a crăpat 
caldarimul.. Şi întimplarea face să ştiu că, dacă 
nu-l trimiţi drept în miezul soarelui, căldura n-are 
nici un efect. Dacă aş găsi o fintînă foarte, foarte 
adîncă şi rece, poate că aş risca să-i dau drumul 
înăuntru şi să-mi petrec restul zilelor umplînd 
îîntîna cu pietroaiele cele mai grele cu putinţă... 
dar chiar şi atunci mi-aş face griji. Evident, nu era 
pregătit să fie... dezintegrat fizic... Acum zece ani 
a slăbit enorm, cu bună ştiinţă, investind mult prea 
mult din energia pe care o avea, în exterior — ca 
un milionar care se poate preschimba în sărăntoc, 
dacă ştii cînd să-i trînteşti un control financiar — 
aşa că nu mai e în stare să facă şmecheria cu 
zborul în spaţiul cosmic, dar cred că antrenîndu-se 
cîțiva ani, ar putea mişca o grămadă de pietre. 
= Dădură colțul și coloanele albe ale băncii de 
spirtoase se iviră în faţa lor, tremurînd, parcă, în: 
aerul încins de căldura soarelui. 

— Nu, trebuie să-l duc cu mine şi să încerc 
să-l feresc de căldură; iar dacă o să.am vreodată 
copii, o să preia ei răspunderea. 

Barbara îl prinse de braţ și-l opri. 

— Vrei să te însoţească cineva? 

El o privi cu coada ochiului.. 

— Să mă însoţească? Vrei să spui că ai.. 

— Vreau să vin cu tine, da. 

El îi puse o mînă pe umăr. 

— Nu, îi spuse cu blindeţe. Mulţumesc, sînt 
impresionat, dar nu, Barbara. Cumpără-ţi o casă 
cumsecade, fă-ţi rost de o slujbă ca lumea şi 
opreşte ceva băutură şi nişte pături de rezervă, 
pentru cînd am să trec pe la tine, da? Ce naiba, 
fetiţo, doar ai trecut o dată prin iad. 

— Tu n-ai trecut? Şi în plus, ce siguranţă am, 
dacă rămîn aici? 

— E mai bine, decit să faci ce-o să fac eu. 
Pînă cînd n-o să moară şi ultima pocaloca — o să 
fiu nevoit să mă ascund, să fug, să vînez, să 
flămiînzesc — făcînd doar incursiuni secrete şi 
grăbite în lumea civilizată. Şi chiar dacă au să 
moară toate, el tot o să rămînă. 

— Că veni vorba de copii, spuse Barbara, sar- 
castic. Cum îţi închipui c-o să-i ai? Cred c-o să 
trebuiască să te combini cu una din pocalocas, nu? 

Rivas clipi des. Simţea un gol în piept şi, 
chiar dacă lumina nu se schimbase, i se părea că 
jeşise dintr-o cameră întunecoasă, cu aer închis, 
şi că era mîngiiat de strălucirea răcoroasă a: 
soarelui dimineţii. Deschise gura să vorbească... 

Deodată, un clopot începu să bată, lingă zidul 

dinspre est, iar peste o clipă clopotele se auziră 

. . . . x E 
pretutindeni: clopote de biserică, clopotele căru- 
telor, însoțite de tipetele papagalilor neliniştiţi — 
pînă şi simple bucăți de metal luate la întîmplare 
şi lovite cu zgomot, una de alta. Sus pe zid, sol- 
dații strigau, transmițînd ordine, iar unii din 
trecători țipau şi ei, fără să ştie bine pentru ce. 
Rivas simţi din nou cum se înăbuşă, captiv într-o 
încăpere întunecoasă. - 

N-avea nici un. rost să strige şi el, ca să 
acopere zgomotul. O luă pe Barbara de mină, ca 
să poată răzbi împreună. prin mulțimea care se 
stringea şi porniră în fugă spre zidul dinspre 
Dogtown. | 

Scările care duceau la pasarelă erau deja 
ticsite de locuitori şi fu nevoie de doi soldaţi 
mătăhăloşi, ca să-i împiedice să ocupe pasarela. În 
fiecare clipă, cineva cădea, dînd din mîini şi 
țipînd, în mijlocul mulţimii. 

Un soldat striga printr-un com de taur. 

— Plecaţi de lingă zid! urlă el. N-aveţi ce 
vedea! Încă n-au traversat fluviul, sînt la o dis- 
tanţă de cel puţin o milă! Dispozitivul pe care-l 
au NU este un tun! Repet, NU este un tun! 

Apoi, Rivas văzu cum cîțiva dintre soldaţii 
cocoţaţi pe zid se uitară uluiţi spre est — şi după 
două secunde, o porţiune de zid explodă în 
dreapta lui, bucăţi de piatră zburară, doborînd 
oameni şi lovind cocioabele, iar apoi se iscă un 
nor de praf învolburat, care acoperi priveliştea 
lemnelor despicate, pietrelor sfărîmate şi trupurilor 
însîngerate. 

Rivas simţi fiorul unei exaltări nestăpînite, 
mîngîiat din nou de strălucirea aceea răcoroasă, 
tocmai cînd praful cu gust acrişor, produs de 
explozie, îi acoperi. Făcu repede inventarul: luase 
cu el pelicanul, ceva bani de buzunar şi o fată 
care voia — -lucru absolut nemaipomenit — să 
trăiască alături de el. 

i zîmbi larg şi provocator. 

— Plecăm prin poarta Dogtown? - 

Zîbbi şi ea, în culmea încîntării. 

— Ar fi şi timpul. 

Ţinîndu-se de mînă, o luară la fugă drept 
înainte, săriră, se căţărară şi alunecară peste zidăria 
distrusă, tuşind din cauza prafului şi a izului 
înţepător al pietrelor zdrobite; apoi, odată ajunşi în 
bătaia soarelui strălucitor, coborîră în goană panta 
spre fluviu şi spre bărcile părăsite. 

